
Előszó. 

Resurrexit! Halleluja ! Milliók és milliók ajkairól zeng 
az öröm-ének és milliók szive dobban hangosabban a mai 
napon, mikor a keresztény világ a Megváltó feltámadásá- 
nak ünnepét üli« 

Az én lelkem is örül a dicső Husvétünnepén ; elszáll 
messze-messze vidékre, a Szentföldre, hol az emberi-nem 
megváltásának nagy müve megalkottatott. Felkeresem 
újból azokat a szent-helyeket, melyeket az Üdvözítő az ő 
születésével, földi életével, halálával és feltámadásával meg- 
dicsőített. Ott állok a Golgothán, a nagy kínszenvedés 
helyén ; látom szemeim előtt azt a sziklaüreget, melybe a 
Megváltónak összeroncsolt testét temették. Látom a sír fö- 
lött ülni az Úr angyalát, mennyei fényben, ajkain e sza- 
vakkal: Nincs itt, feltámadott! 

Újra bejárom képzeletemben mindazokat a helyeket, 
melyek előttünk a Bibliából ismeretesek, azokat a helyeket, 
hol az ó- és új-szövetségnek annyi nagy és csodás alakja 
élt, járt-kelt és örök emlékű dolgokat müveit. 

A Biblia adta meg szentföldi utazásaimra az első serken- 
tést, a bibliai történetek olvasásakor, már zsenge gyermek- 
koromban, ébredt fel a vágy lelkemben, hogy meglátogas- 
sam a Szentföldet. A Bibliával kezemben tettem meg utazá- 
somat s azzal Írtam meg munkámat a Szentföldről, melynek 
beutazásánál ma is a Biblia a legjobb, a legmegbízhatóbb 
kalauz. Csak ez érteti meg velünk a régi hagyományból 
fenmaradt s még ma is élő intézményeket, ennek olvasá- 

sánál elevenülnek meg előttünk a helyek és mondanak 
nekünk csodás dolgokat a régmúlt időkből. De másrészt 
a Bibliát is egészen más szemmel olvassuk, más érzéssel 
szívjuk lelkünkbe és értjük meg sokszor rejtelmes szavait, 
ha ismerjük a Szentföldet, annak titokzatos bubáját, mely 
a Bibliában megnyilatkozik. 

Akitourista módjára, az utazások megszokott kényel- 
mével és élvezetével akarja beutazni Palesztinát, az leg- 
jobban teszi, ha az utazás gondolatát mindjárt kiveri fejé- 
ből. Ellenben aki a Biblia kalauzolása mellett, szivében 
igazi vallásossággal, gyermeki ábrándos lélekkel megy a 
zarándoklatra, aki fogékonysággal bir a 3zent hajdankor 
eseményei iránt, akit megihlet egy tisztes romnak a lá- 
tása, melyhez a multak nagy emlékei fűződnek : az nagy 
élvezetet fog találni a Szentföldön és lelke újra meg újra 
visszavágyódik oda. 

Engem első utazásom után még nagyobb vágy veze- 
tett második szentföldi utamra, melyet már férfikorom 
delén tettem meg s boldog volnék, ha egyszer, évek múlva, 
hosszabb időt tölthetnék ama szent helyeken. 

Ezek után útra bocsátom szerény munkámat, mely a 
Szentföldön két izben tett utazásom alkalmával azerízett 
tapasztalataim és a szakba vágó irodalomból merített 
tanulmányaim alapján készült. Útnak indítom a béke és 
szeretet ünnepén. 

Boldog volnék és fáradtságom bőven meg volna jutal- 
mazva, ha megvalósulva látnám a munkám elé kitűzött 
célt: hogy megszerettesse a Szentföldet és nevelje az igaz 
vallásosságot. 

Budapest, 1898. Husvétvasárnapján (április 10-ikén). 

I. A Földközi-tengeren Jaffáig. 

{Búcsú Áfrikálól. Falh jóslala. Paler Angeli. A tenger csodái. A multak emlé- 
kei. A Szent fold varázsa. PáUsztiua feltűnése. Megérkezés Ja ff a élé. Cosia-Major 
Perencz-József rektor. Búcsú az AchiUe gőzhajótól^ 

Fáráók-országából hozott feledhetetlen ked- 
ves emlékekkel szállottunk az alexandriai 
kikötőben várakozó hajónkra. Testünk ki 
volt merülve a sok fáradságtól, lelkünk 
kábult az igézetes benyomásoktól. Sem az 
egyiknek, sem a másiknak nem maradt 
ideje a pihenésre. Kinek is jutott volna ez 
most az eszébe ! Még zsongtak lelkünkben 
a csodás világ képei, a szent Nilus partjai- 
nak bubája, a pyramisok, a sfinkszek, a 
nagy fáraóknak évezredek óta el nem enyé- 
szett múmiái, az igéző pálmaligetek, teve- 
karavánok, a kedves Kairó impozáns mecsetjei ; még kápráztatta sze- 
meinket utcáinak tarka-barka nyüzsgése s ime, már más világrész felé 
hasítja hajónk a tenger hullámait. Afrikából Ázsiába másfél nap 
alatt tettük meg az utat. Rövid idő ; de nekünk, kik vágyva vágytunk 
a Szentföldet látni, ez is hosszúnak tetszett, pedig a lefolyt szép 
napok emlékei elég táplálékot adtak lelkünknek. Ám a kielégített 
vágy követelő lesz és könnyen válik telhetetlenné. Ennek a mi türel- 

ERÖDI : Szentföld. 1 

metlen vágyakozásunknak oka legkivált abban volt, hogy a Szent- 
földet kívántuk már látni, azt a földet, mely gyermekkori álmainkból 
közelebb áll leikünkhöz s a vallási kegyeletnél fogva szentebb előt- 
tünk minden másnál. 

Szeptember 21-ikén mondottunk búcsút az afrikai partoknak, 
melyek lassanként elmosódtak előttünk. Az idő kellemes, a tenger 
csendes volt s mi mindnyájan a hajó födélzetén voltunk, gyönyör- 
ködve a tenger végtelen szépségében s kipihenve fáradalmainkat, 
hogy új erőt meríthessünk a jövő napokra. Áldottuk a Gondviselést, 
hogy nem teljesedett be Falbnak jóslata, mely orkánt, tengeri vihart, 
nagy pusztulást helyezett e napokra kilátásba. 

Az idő épen alkalmas volt arra, hogy rendbe szedjük lelkün- 
ket arra a nagy feladatra, mely a Szentföld látásánál ránk várako- 
zott. Páter Angeli, magyarországi születésű szentferencrendi szer- 
zetes, aki több évig lakott Jeruzsálemben, s a Szentföldön missiót 
végző rendtársainak Bécsben lakó fő-biztosa, aki az egyptomi utat is 
velünk tette meg, most, hogy a Szentföldhöz közeledtünk, volt 
igazán elemében. Nagy csoportok képződtek körülötte, érdeklődéssel, 
áhítattal hallgatva érdekes előadását a Szentföldről, annak népeiről, 
szokásairól. A kíváncsiság és tudásvágy itt-ott félbeszakította és 
újabb kérdésekkel ostromolta a tudós és széleslátókörű szerzetest, 
akit e félbeszakítások újabb és újabb anyagnak felkarolására és 
megismertetésére ösztönöztek. Az utazó-társaság nagyobb része így 
előre is megszerezte magának azt a hasznos és nélkülözhetetlen 
tájékozást, mely a Szentföld megtekintésénél oly jó szolgálatot tett. 
De volt elég ideje és alkalma egyes elmélkedő természetű utasoknak 
is arra, hogy magukba mélyedve gondolkodjanak utazásuk előtt tett 
tanulmányaik, olvasmányaik felett, hogy rendbeszedjék elméjüket 
és szivüket, mielőtt partra lépnek, hogy méltóan és illően elkészülve 
menjenek a Szentföldön kínálkozó látnivalók élvezésére. 

A hajó gyorsan szeli a hullámokat, hosszú arany sávot hagyva 
maga után. Az égbolt köröskörül ráborul arra a nagy víztömegre, 
melynek legtávolabbi szélén se látunk a földből egyebet, mint egy 
szürke csíkot, melyet inkább sejtünk, mint látunk szárazföldnek. 

Mikor e gyenge alkotmányon ülve siklunk tova azon a mérhetetlen 
nagyságú víztömegen, mdynek ringó hullámaiban az állatvilágnak 
milliónyi csodás teremtményei hemzsegnek körülöttünk s a tenger- 
fenék borzalmai megjelennek lelki szemeink előtt ; oly jól esik tekin- 
tetünket ellegeltetni azon a kék égbolton, mely megnyugtatólag, 



P. ANGELI SZAL. FERENC, a Szentföld főbiztosa. 

békitöleg és bátorítólag borul ránk. Az égbolt csillagai itt sokkal 
fényesebben ragyognak ránk, mint a szárazföldön. A tengeren 
igazán közelebb látjuk magunk előtt az eget. Mintha az valósággal 
megnyilnék előttünk és lelkünkhez szólana. Sehol ügy el nem mé- 

lyedünk gondolatainkba^ lelkünk és szivünk világába, mint a tenge- 
ren. És hajónk közeledve a Szentföld felé, újabb varázs, újabb ihlet 
szállja meg lelkünket, képzeletünket. Múlt és jelen összeforrnak. 
A képzelet visszaszáll a régen letűnt múltba, fölkeresi ott a gyermek- 
kori benyomásokat, emlékeket, melyek ma is élénken élnek a lélek- 
ben s megteremtik belőlük azt az ihletet, mely a Szentföld közelsé- 
gének és látásának gondolatánál elfogja. 

Az én lelkem is ott csapong a multak emlékein. Látok egy 
zsengekorú gyermeket, kit szerető, szigorú anyja igaz vallásos- 
ságban nevel, aki a bibliai történetekből tanulta meg és gyakorolta 
be az olvasást s akinek e könyv volt később is egyik legkedvesebb 
olvasmánya. Egy szép nyári napon, a korai délutáni órákban épen 
a vízözönről és annak borzalmairól olvasott a testvérek kis cso- 
portja, mikor a derült ég hirtelen elboíult, nagy fergeteg támadt 
irtózatos jégeső hullott alá, mintha a végitélet megérkezett volna 
Szörnyű volt a pusztulás, melyet az égiháború maga után hagyott. 
E viharnál hatalmasabban semmi se magyarázhatta volna meg a 
vízözönt. 

Látom később a gyermeket, amint az ádventi hajnali miséken, 
a rórátékon, az Üdvözítő megjelenésének mysteriumán gondolkodva, 
képzeletében fölkeresi Bethlehemet. Már most táplál vágyat szivé- 
ben, hogy bejárja egyszer e szenthelyet. Ez az érzés meggyökere- 
zik szivében, mikor Karácsonykor és Vízkereszt hetében társaival 
bethlehemi játékokat rendez, melyekben ő mindig Gáspár királyt 
személyesíti. Aztán jönnek a nagyheti ájtatosságok, melyekben 
elejétől végig tevékeny részt vett A virágvasárnapi passióra az ő 
kis városukban mindig nagy előkészületeket tettek s a kínszenvedés 
története a szereplő személyek solo énekével és a tömegek khorusá- 
val igazán megható volt. A passiónak e drámai színezetű előadása 
megint a Szentföldre varázsolta a gyermeket, kiben a nagyszerdai, 
nagycsütörtöki és nagypénteki megható lamentációk még fokozták 
a vágyat e szenthelyek után. Megindító volt e délutáni ájtatosságo- 
kon a zsoltárok éneke. Dávid 68-ik zsoltárának panaszos könyör- 
gése : SalvHíH ntefaCy Deus^ quoniam iniraverunt aquae usque ad 

animam meam, nyitotta meg a zsolozsmát, melyet követett a többi 
zsoltár, az énekköltészet legremekebb alkotásai. A legnagyobb 
benyomást tették lelkére Jeremiás prófétának siralmai, ezek a meg- 
rendítő fájdalommal irott panaszénekek, melyek köziU az utolsóban, 
Jeremiás imádságában, a nép Ínségének panaszában és könyörgése- 
ben éri el a fájdalom, a kétségbeesés az ő legmagasabb fokát. A 
siralmak egyes versszakainak az előtte akkor még érthetetlen: 
Alef, Beth, Gifnel, Dáleth zsidó betűkkel való megjelölése a titok- 
zatosság érzését még növelte. 

Látom a gyermeket, szivében ezekkel a benyomásokkal és 
vágyakkal foglalkozni. Minden gondolata oda szárnyal abba a csodás 
világba, hová őt a vallásos nevelés irányzata sodorja. Bohó gyer- 
meki fővel terveket kovácsol ; zsebpénzét éveken át kuporgatja, hogy 
azzal a Szentföldre utazzék. Mikor aztán egyik társával a kieszelt 
tervet megvalósítani készül, fájdalommal kénytelen a nehézségek 
előtt meghátrálni és tervének megvalósítását későbbre halasztani. 
Fáj neki az első csalódás ; de nem birja lemondásra, inkább na- 
gyobb kitartásra buzdítja. A még gyermek ifjú, hogy tervének 
későbbi sikerét annál inkább biztosítsa, korához alig való eszközök 
megszerzéséhez készülődik. Tanulni kezd zsidóul, mely nyelvet a 
Szentföld meglátogatásához nélkülözhetlennek tartja, később nagy 
buzgósággal és mohó vágygyal tanulja a törököt és más keleti 
nyelveket, melyekkel Kelet világába készül ; mert a Szentföldhöz 
való vágya már nagyobb hullámokban kezd benne megnyilatkozni. 
Majd feltűnik előttem a gyermekből lett ifjú, megismerem vágyait, 
törekvéseit, látom amint vándorbotot vesz kezébe, fölkeresi a 
Keletet, hogy megvalósítsa gyermekkori álmait, melyek élénken 
élnek lelkében 

A hajó még tovább ringatja gondolataimat. Látok egymásután 
feltűnni szebbnél szebb képeket, melyek a Szentföldről szövődnek 
és tűnnek lelki szemeim elé. Visszaemlékezem arra a szent ihletre, 
arra a meghatottságra, melyet a Szentföld első látásakor éreztem, 
mikor lábaim érintették azokat a helyeket, hol az ó- és újkornak 
annyi nagy és szent férfiai, a Bibliának tisztelt és csodált alakjai, a 

próféták, bölcsek, királyok jártak-keltek, ahol azoknak a csodás 
eseményeknek szent helyeit immár szemeimmel láthattam. 

Láttam azt a földet, mely bölcsője volt az egyistenség hitének, 
hol az Isten az ő választott népét, mint jó atya vezette, tanította, 
intette ; ha az ő útjain haladott, megáldotta ; ha azokról letért, meg- 
büntette. Láttam szemeimmel azt a földet, hol az ó-szövetség fölé 
fölépült az új-szövetség. Jártam azokon a helyeken, ahol az Üdvö- 
zítő, kit a próféták megjövendöltek, s a népek várva vártak, született, 
élt, tanított és szenvedett, mely helyeket a hit, a vallásos kegyelet 
szentekké avatott. Láttam a földet, mely a kereszténységnek böl- 
csője s ahonnan a szeretet vallása, mint mennyei fény, az egész föld 
kerekségére szerte áradott. 

Ezekkel a gondolatokkal volt lelkem elfoglalva, mialatt a távol- 
ság ködéből a hajó orrának irányában kezdtek feltünedezni a Szent- 
földnek körvonalai. A tenger partja alacsonyan emelkedik ki a hullá- 
mokból. A partok megett velünk szemben szép hosszú sorban 
emelkedik az Efraim-hegység, tovább délre a Juda-hegysége, mely 
kettőnek érintkezésénél fekszik utazásunk célpontja, Jeruzsálem. 
Balkezünk irányában messze, a látóhatár legszélső pontján van a 
Karmel hegy, melynek körvonalai összefolynak az éggel és a vízzel. 
Előttünk JafTa büszkén trónol mészkőszikla magaslatán. Házai 
egymás felett emelkednek, rendetlen összevisszaságban ; egy-egy 
keresztény torony a minaretes és kupolás mecsetek között békésen 
és szerényen húzza meg magát, jeléül annak, hogy, bár a félhold 
itt az úr, megtűrik a keresztet is falai között. 

Hajónk nagyon messze, majdnem félórányira a parttól megáll 
és horgonyt vet ; mert a sekély víz miatt a parthoz közeledni nem 
lehet. Szürkésfekete szirtek, mint elhintett és megkövesült sárkány- 
fogak meredeznek ki előttünk a hullámokból. Ezek a veszedelmes 
lappangó sziklatuskók (scoglik) évszázadok óta sok utasnak okozták 
veszedelmét. Nyugtalan hullámjáráskor Jaffánál kikötni egyáltalán 
lehetetlen. Ilyenkor a gőzös a Karmel-hegy alatti tágas szép öbölben 
Haifánál, teszi le utasait, akik a Szentföldre mennek. 

Mialatt hajónk megtette a kikötésre való intézkedéseket, már 

üdvözöltek minket a partról zászló lobogtatással, és a csolnakok 
egész raja evezett a partról hajónk felé. Az első nagy csolnakból 
kiszállott Cosia-Major Ferenc- József, szent- ferencrendi szerzetes, a 
jeruzsálemi osztrák-magyar zarándokház rektora, aki a szent-városból 
jött fogadásunkra Jafifába és vele jaffai konzuli ágensünk és jelentet- 
ték, hogy JaíTában és Jeruzsálemben minden készen van számunkra. 
Nagy öröm is ért sokunkat még a kiszállás előtt ; mert konzulunk 
magával hozta a számunkra hazulról érkezett leveleket. Nem is volt 
időnk ezeket elolvasni; mert a hajónkat köröskörül méhrajként 
elözönlő arab csolnakosok, erős, izmos, marcona alakok, napbarní- 
totta sötét arcokkal, fejőkön nagy turbánnal vagy vörös sapkával, 
egyébként elég fogyatékosan öltözve, már tele torokkal ordítoztak 
és nógattak a kiszállásra. Megindult a sürgés-forgás, a tolongás; 
ki-ki szeretett volna első lenni a szárazföldön. Achillesünknek, mely 
oly hűségesen hozott minket idáig, hátat fordítottunk. A jó hajó egy 
pár perc alatt elhagyatva állott a hullámok között; füstokádó 
kéménye utolsót pöfékelt ; a hajó oldalán kieresztették az elhasznált 
vizet és felesleges gőzt, melylyel aztán a kazán lélekzete is elállott. 

n. Palesztina földrajza dióhéjban. 

(Palesztina sxúk területe és különféle elnevezése. Dántól Beérsebáig. A Szentföld 
fekvése. Nagy természeti ellentétek. A Nilus és Jordán völgye Összehasonlítása. 
A földkerekség legmélyebb horpadása, a Jordán-völgye. A Jordán-folyó. Merom-tava 
és Genezáreth-tava. A Jordán mellékfolyói. A Holltenger. Palesztina hegyrajza. 
Az izraeliták tizenkét törzsének lakóhelyei. Palesztina politikia földrajza az Új-iesta- 
mentomban : Galilea, Szamaria, Júdea és Perea, a keleti Jordánország. A Szentföld 
az egész emberiség közkincse.) 

zúk határok közé zárt sajátságos ki- 
csiny darab föld az az ország, mely- 
nek sárgás-szürke sekély partjai Jaf- 
fánál szemünk előtt elterülnek. A 
' kicsiny országot sokféle elnevezéssel 

találjuk a szent könyvekbe, a népek 

történetébe, az emberiség vallásos kegyeletébe foglalva. 

A héberek Pelesei néven a tengermenti síkságot értették, Jafifá- 
tól délre, ahol a filiszteusok laktak. A görögök és rómaiak a Palesz- 
tina nevet használták s kiterjesztették a zsidóklakta egész területre, 
az éjszakon fekvő Dántól a déli Beérsebáig. Ez a kifejezés a Bibliá- 
ban is előfordul az országnak éjszaktól délig való terjedelmének 
jelölésére, amint mi használjuk Magyarországnak megjelölésére ezt 
a kifejezést: Kárpátoktól Adriáig. A Birák könyvében például 
(20. r. 1. v.) az izraeliták összeségéről így szól a Szentírás: ^Kime- 

ítének tehát mind az Izrael fiai, és valamennyien ősszegyíllének, 
mint egy ember. Dántól Beérsebáig és Gileád földéről az Úrhoz 
Micpába,*' 

Az ezen határok közé zárt országot a Héberek-, Izrael-, Jnda- 
Jehovah Országának, Szentföldnek, Igéretföldének nevezik. Kánaán 
(Alföld) alatt a Jordántól nyugatra fekvő földet, szorosabb értelem- 
ben pedig csak Filiszteát és az éjszakra fekvő föníciai partot értették. 
Az utóbbi két terület csak ideiglenesen tartozott Palesztinához, 
melynek nyugati határa tulajdonképen a dombvidék kezdetével 
esik össze. 

Palesztina éjszaki határa a Nagy-Hermon {Dsebel es-Seich) és 
Libanon lábalnál Dánnál (ma Teli el-Kádi) vonható meg. Keleten a 
Sivatag választja el a Tigris és Eufrát melléki ó-kori kultur államok- 
tól, délen Beérsebánál (ma Bir esz-Szeba, Oroszlánkút) a 31^5' 
éjszaki szélességnél és a keleti Jordánvölgyben az Amon (ma Vádi 
Modsib) folyónál van Palesztina határa. Az így határolt terület a 
31^25'— 33« éjszaki szélesség és 35<^ 50'— 36« 20* keleti hosszúság 
közé van zárva. Legnagyobb hossza Beérsebától Dánig 220 kilo- 
méter, Arnontól (a Jordán keleti völgyében) Dánig 200 kilométer ; 
legnagyobb szélessége délen 133, a legkisebb éjszakon 15 — 50 kilo- 
méter. Területe kerekszámban 25.000 km*. Hazánkkal összemérve, 
épen annyi területet foglal el az egész Szentföld, mint Pest-Pilis-Solt- 
Kiskún-, Bács-Bodrog- és Esztergom megyék összesen. Palesztina 
mai népessége 400.000 (legfeljebb fél millió) lélekre megy, míg a 
fentemlített három megyének lakossága 1.698.761 lelket tesz, tehát 
közel négyszerte több, mint Palesztináé. Régebben a mainál hat- 
szorta több volt a Szentföld lakossága. 

A Szentföld már régen mint a legnagyobb ellentétek földje 
volt ismeretes. Éjszakon tornyosodik a messze látható Nagy- 
Hermbn hegye, melynek legmagasabb csúcsa 2860 méter magas és 
az év legnagyobb részében hóval van borítva ; magas és meredek 
sziklafalai természetes határvonalat képeznek Palesztina és Sziria 
között. A Hermon lábánál eredő Jordán folyó a Földközi-tenger 
fölszinénél jóval mélyebben fekvő földszakadékban vész el. Az al- 

pesi vidékek mellett vannak forró égövi éghajlattal, tropikus flórává 
biró területek, melyeken a datolya-pálma nemcsak tenyészik, hanem 
rendesen gyümölcsöt is hoz. Az egyhangú és terméketlen sivatag 
és pusztaság mellett vannak bőven termő oázisai, melyeken egykor 
balzsam-cserjék díszlettek ; a napégette kopár mészkősziklák mellett, 
rajtuk silány, csenevész növényzettel, vannak termékeny völgyei a 
legpompásabb déli gyümölcsökkel. 

A kis területű ország alig mondható elég nagynak arra, hogy 
egy népet tápláljon, s mégis, ha jól megnézzük, két országra szakad, 
oly elütő életföltételekkel, hogy tulajdonképen egységes szervezet- 
tel biró nép sohasem lakott e földön. Egy mély horpadás, melynek 
közepén folyik a Jordán, két részre szakítja az országot. 

Egiptomot is két részre osztja egy folyó. De mily nagy az 
ellentét, épen ebben a tekintetben, e két ország között. Ott a Nilus 
a termékenység áldását árasztja évenként a partjain levő szántó- 
földekre, megadja az országnak, melyet az ő ajándékának 
neveznek, a földmiveléshez szükséges nedvességet, ember és állat 
iszsza vizét, egész Egyptomnak nagy közlekedő útja, ezrivel viszi 
a hajókat, bárkákat, csolnakokat, melyek a folyón fel- és lefelé a 
közlekedést közvetítik. A Jordán ellenben folyásának legnagyobb 
részében műveletlen földek között halad; csak erdők, melyek 
számos állatnak nyújtanak menedéket, szegélyezik partjait. Csak a 
legnagyobb vízállás mellett hajózható, de gyors folyásánál fogva 
akkor is veszedelmes. Messze vidéken nincsenek gázlók, melyeken 
a túlpartra lehetne átkelni. A Jordán völgyének természete okozza, 
hogy a két országrész lényegesen eltér egymástól. 

A Jordán völgyének horpadása két hegysor közé van beágyalva, 
melyek a Libanon és Antilibanonból kiválva Palesztinán végig a 
Sinai félszigetig húzódnak. Ez a horpadás, mely a Nagy-Hermontól 
az Akabah-öbölig 450 km. hosszú, már Szíriában Antiochia köze- 
lében veszi kezdetét s innen Palesztinán át az Akabah-öbölig terjed 
(a 36—29® éjszaki szélességig). Szíriában, ahol még 563 m. 
magasan fekszik a tenger felett, Cöleszitia (öblös Sziria) nevet visel. 
A héberek Bikáh-nak, azaz mélysíknak nevezték, arab neve 

el'Bekáa. Ennek folytatását képezi a Jordán-völgye, melyet arabul 
El'Gór-nok (Síkság) neveznek ; Jerichótól kezdve pedig az Akabah- 
öbölig Vádi el'Araháh (Sivatag) nevet visel és a föld kerekségének 
legmélyebb horpadása. Ez a völgyhorpadás (deprfssio) kezdetben 
egy darabon a Földközi-tengerrel egy színvonalon halad, de aztán 
gyors esésben mindinkább mélyed, mig közepe táján, a Holttenger- 
ben éri el legnagyobb mélységét, a 394 métert : aztán az Akabah-öböl 
felé lassankint újra emelkedik, mig 240 m. magasságban eléri a 
vízválasztó vonalat. Ez a vízválasztó az összes csapadékot a Holt- 
tengernek adja, az Akabah-öbölbe semmi sem jut belőle. 

Ezt a völgyhorpadást Sziriában a Libanon és Antilibanon zárja 
nyugatról és keletről. A Libanon (héber szó, arabul Dsebel Libnán) 
Fehérhegyet jelent, részint azért, mert tíz hónapon keresztül hóval 
van borítva, részint, mert fehér mészkősziklából áll. A Libanon és 
Antilibanon egy hegytömeget képez, melyet az említett horpadás 
szakított két ágra. A nyugati ág a tulajdonképi Libanon, arabul 
Dsebel Garbiy nyugati hegy, az Antilibanon, Dsebel Sarki, keleti 
hegy nevet visel. A Libanon hegylánca délen a Leontesz, (ma Nahr- 
Lüáni) Oroszlán-folyónál a Földközi-tenger partján végződik és 
határvonalat képez Szíria és Palesztina között; az Antilibanon 
Palesztina határán a Nagy-Hermon hegyben (2860 méterben) éri el 
legnagyobb magasságát. 

A fent leirt völgyhorpadásban folyik a Jordán (héberül Járden, 
ami Leszállót jelent, gyors esése miatt, arabul Es-Seria, Itatóhely), 
mely, amennyire az emberi tudomány kimutathatja, sohasem volt 
az Akabah-ÖböUel összeköttetésben. A folyó a Nagy-Hermon hegynek 
déli és nyugati lábánál eredő három forrásból kapja vizét. A Hermon- 
hegy mint meredek sziklafal tornyosodik ég felé, hóval fedett 
koronája a nap fényében csillog. Tőle nyugatra a Libanon-hegység- 
nek láncolata húzódik a Földközi-tenger felé, balra a Gaulonitis 
(Dsolán) fensíkja terül el, melyből egyes vulkánikus hegycsúcsok 
meredeznek elő. Itt, ebben a fönséges környezetben vannak a szent 
folyó forrásai, melyek bő vízzel törnek elő a hegy aljából. A Hermon- 
hegy is, mint minden mészkő-hegy, láthatatlan medencékbe gyűjti 

Össze a vizeket, melyek aztán bő forrásokban buggyannak elő a 
sziklákból. A három forrás közül a nyugati aNahr Chaszbani^ 
563 méter magasságban, még Szíriában ered a Hermonból ; vadrózsa, 
oleánder, fűz, vadszőlő és ezernyi illatos virágbokrokkal szegélye- 
zett medrében bazaltsziklák között habzik tovább előre. A középső 
forrás^ a Nahr eULeddam nevű. Dánnál, egy Teli el-Kádi nevű 
domb alatt 185 méter magasságban fakad. Ez a legerősebb, a leg- 
hatalmasabb forrás nemcsak Palesztinában, hanem alig van a 
világon folyó, melynek forrása ily nagy vízmennyiséggel bővelked- 
nék. A Hermon-hegye a forró napsugarak által megolvasztott hó 
vizét földalatti medencéiből mint erős folyót bocsátja újra napvilágra. 
Nagy vízmennyisége miatt Jósephus Flaviup a „kis Jordán" néven 
említi. A forrás vidéke rengeteg fákkal van benőve, melyek árnyéká- 
ban kelet felé haladva, a harmadik, keleti forrásra akadunk, mely 
Baniász falu közelében egy 383 méternyi magaslaton fekvő szikla- 
barlangból bugyog alá. Baniász falu a régi Fülöp Cezarea (Caesarea 
Philippi) város helyén fekszik. 

A Jordán keleti forrása hat kilométernyi út után a középső 
forrással egyesül. Az így megerősödött folyó a nyugati ágat is 
fölveszi magába és déli irányban, sziklafalakkal bezárt szűk völgy- 
szorosban fol3rtatja útját, mig a Bahr el-Húle nevű tóba szakad, 
melyet a régiek Merom-tavávál tartanak azonosnak. A tó egész felü- 
lete sással és náddal van borítva. A mocsár vízállományát a Jordánon 
kívül még kisebb patakok is táplálják. A Merom-tava hat kilométer 
hosszú és áűag ugyanannyi széles, de éjszak felé partjaihoz még 
nagy terjedelmű sásmező csatlakozik, melyet keresztül-kasul apró 
vízerek szelnek át s ezek újra kisebb tavakat képeznek. A papyrus-, 
nád- és sásbozótot áttömi leheteüen. A tó alakja háromszögű, 
melynek csúcsa dél felé van fordítva. Mikor az angolok a tavat 
átkutatták, úgy találták, hogy csak két méterrel fekszik magasabban 
a Földközi-tengernél, holott régebben sokkal magasabb fekvésűnek 
tartották. Méljrsége nagyon jelentéktelen, három és öt méter között 
váltakozik. Három oldalról termékeny talaj környezi, mely gazdagon 
jutalmazza a földműves fáradságát. A tó keleti részét a lejtősen 

emelkedő Dsolán hegységek, nyugati részét a valamivel messzebb 
fekvő Bilád-Besára meredek hegyei zárják el. 

A Merom-tavát rendkívül sok vizi madár lakja. A Sziriában 
honos minden m idár itt feltalálható ; de nagyon nehezen ejthetők 
meg ; mert a sűrű bozótban biztos búvóhelyre találnak. A tó iszap- 
jában bivalycsordák fetrengenek. A nádból és sásból finom gyéké- 
nyeket és szőnyegeket fonnak, melyek egész Palesztinában nagy 
kedveltségnek örvendenek. 

A Jordánnak a Merom-tavától való kilépése után három kilo- 
méternyire, ahol a folyó 25 méter széles, a Jákob leányainak hídja 
(Dsiszr Bénát Jakúb) köti össze a két partot. A 45 lépés hosszú és 
három csúcsivben éptilt hídról azt mondják, hogy ezen kelt át Jákob 
patriárcha nejeivel és házanépével, mikor Mezopotámiából Kánaánba 
visszautazott (Mózes I. k. 31. r. 18. v.). 

A folyó a Merom-tavából kilépve, gyorsan tör magának utat a 
sziklák között és rohamosan törtet előre sziklás medrében, melynek 
partjait oleanderek és más virágos cserjék szegélyezik. Jellemző 
gyorsaságára, hogy négy órai folyása alatt 210 métert esik s azután 
egy másik tó medencéjébe önti vizeit. Ezt a régi héberek lanthoz 
hasonló alakja miatt Kinnerethnek, v. Kinnaróthnek (héberül kinnor 
lantot jelent), az Új-testamentomban Genezáreth-tavának és Galileai- 
tengernek, későbben Tiberiász-tavának nevezték. 

A Genezáreth-tava (arabul Bahr Tabarija^ Tiberiász-tenger) 
208 méter mélyen fekszik a tenger felszíne alatt, hossza 21 km., 
legnagyobb szélessége 9.30 km., területe 170 km^, mélysége 
40—45 m , sőt éjszaki részében, a Jordán torkolatánál, 250 m. mély- 
ségű. A tó keleti és déli partjain meredeken emelkedő sziklafalak 
zárják el medencéjét, részben nyugat felé is, azontúl a hegyek 
valamivel hátrább vonulnak s a termékeny Genezárethntezejénék 
adnak helyet. Kellemes, szép vidék ez, melyet sűrűn borítanak füge- 
fák, gránát és oleánder cserjék, a hegyek lejtői szőlővel vannak beül- 
tetve. Reclus valószínűnek tartja, hogy a Genezáreth-tava a régi idők- 
ben az Ezdrelon-síkságon keresztül összeköttetésben volt a Földközi- 
tengerrel. Vagy a talaj emelkedése vagy a láva-rétegek torlaszolták 

el a szűk csatornával való összeköttetést, s így képződött tó az 
öbölből. 

A tó vize kissé sós tartalmú, de azért iható ; mint a régi 
korban, most is igen gazdag halakban és teknősbékákban, rákok- 
ban ; partjain szép kagylók is találhatók. Környékét régebben virágzó 
városok vették körül, melyek Jézus működésének legkedveltebb 
helyei voltak. Ma ezekből a szent történelmi helyekből csak csekély 
romok láthatók. 

A Jordán, miután kilépett a Genezáreth -tavából, egészen a 
Holttengerig, az arabul El-Gőr (Síkság) nevű völgyön halad keresz- 
tül. A völgy-mélyedés 7—15 km. széles és nagyon változatos 
jellegű. 

A Genezáreth-tavától Bejzanig (a régi Bethseánig) még termé- 
keny, azon alul néhány oázist leszámítva, majdnem teljesen kopár, 
műveletlen pusztaság. A folyó ezen a területen meánder szalagszerű 
nagy kanyarulatokat tesz, úgy hogy a légvonalban 105 kmnyi 
hosszú területet háromszorta hosszabb utón futja meg. A folyó 
medrét ezer évek óta mindig mélyebbre ásta magának a völgy- 
mélyedésben, mely terraszszerűen ereszkedik le a folyó mai tükréhez. 
A régi meder ritkán, csak nagy esőzések idején, telik meg egészen 
vízzel ; a régi árterületnek legnagyobb része egészen száraz és a 
dolog természeténél fogva mesterségesen sem öntözhető. Közeli 
környékét, melyet a magas vízállás rendesen megöntöz, a magas nád, 
sás, bozót, fűz, ezüst nyárfa, terebinth és tamariska sűrűn borítja. 
A bozótban, mint régi időben, most is sokféle vad tanyázik. A Szent- 
írás oroszlánt is említ, de ez már régen kiveszett. A völgyet csak 
helyenként lakják beduinok, kik nádból készült kunyhókban vagy 
fekete sátrakban nomád módra tanyáznak, mint a mi sátoros cigá- 
nyaink, és az utasok fosztogatásából élnek. Itt-ott felláhok sze- 
gényes vályog-kunyhói, mint fecskék sárfészkei, tapadnak a partol- 
dalak szikláihoz. A Jordán völgyének mélyedésében, mely itt már 
a Földközi-tenger felszíne alatt fekszik s melyhez a magas partok 
miatt a tenger felől jövő légjárat hozzá nem férhet, rendkívül nagy 
a forróság, növényzete majdnem az indiaival azonos tropikus égövi. 

A Genezáreth-tavátóltiz kilométernyire délre van a második híd, a 
Dsiszr eUMudsámi, mely arab időből származik. 

Amint a Jordán völgyének magasan fekvő partjain lefelé uta- 
zunk, mindjárt a Genezáreth-tavának vidékén, jobbról a Galileai 
hegyek, inkább szelid emelkedésű dombok, tűnnek szemünkbe ; 
ezek közül kiválik egy festői domborodású kúp, mely az egész 
vidék felett uralkodik, a Tábor-hegye (arabul Dsebel ét-Tor^ 562 m.), 
az Úr csodás színváltozásának helye. Aztán a Kis-Hermon hegye 
hosszú gerincével kelet-nyugati irányban fekszik keresztben a 
Jordán-völgyére. A Jordán keleti völgyében közelebb jönnek a 
hegyek a folyó partjához, de sokkal zordabbak, mint a nyugati 
partok, szakadozottak és csupaszok. Nyugaton majd a Szamariai 
hegyek lépnek fel a Jezreel (Ezdrelon) síksága után, mely a ten- 
gerig nyúlik. 

A Jordán-völgye aztán folyton szélesedik ; a hegyek hátrább 
vonulnak s heljrt adnak Jerichó oázisának, mely hajdan nagyon 
müveit terület volt és gazdag növényzettel volt borítva. A folyó 
Húleig 518, innen a Genezáreth-taváig 210 s tovább a Holttengeríg 
186, összesen 914 métert esik. Jerichón túl lassabban hömpölyög 
tova s két ágban a HolUengerbe szakad. 

A Jordán-folyó, amint ez a fenti leirásból kitűnik, a Tiberiász- 
tavától már néhány kilométernyire délre valóságos határvonalat 
képez. A Tiberiász-tavától délre is vannak még nagy számmal 
gázlók. Ezen a területen nyár derekán száznál több helyen száraz 
lábbal lehet rajta átkelni, ha a medrében levő köveket bürűnek 
használjuk. De nemsokára megváltozik a folyó képe. A Hauran- 
hegységből jövő Jarmük (mely a görögöknél Hieromax nevet 
viselt, ma Seriát el-Menádire) nagyon sok vizet szállít a folyóba. 
Mielőtt a Jordán a Genezáreth-tavától a Holttengerig terjedő útjá- 
nak a felét befutotta, még egy második folyót vesz fel keletről, a 
Jabbokot (ma Vádi ZerM), Innen ered, hogy a Jordánnak ezen túl 
már nincsenek gázlói, csak Jerichónál van megint egynehány. Hozzá 
kell még vennünk, hogy a Jordántól keletre és nyugatra fekvő 
hegyeken keresztül még hosszú és nehéz utat kell tennünk, míg a 

folyónak mélyen fekvő medréhez érünk, sekkor megértjük a Jordán- 
nak határképző természetét. 

A Jordán vize zavaros és agyagos szinű. De ha kissé megülep- 
sziky tiszta és iható. Halak bőven tenyésznek benne, de soha senki 
se halászsza. Csolnak se jár rajta, nagy számú sellői és forgatagjai 
miatt, melyek a hajókázást veszélyessé teszik. Hosszú időkön át 
csak két utazó hajózott végig a Jordánon a Tiberíász-tavától a 
Holttengerig. 1847-ben Molineux angol hadnagy és 1848-ban 
Lynch amerikai kapitány kutatta át egész folyását. De csak nagy 
veszedelmek között tehették meg útjokat ; mert huszonkét nagyobb 
és több kisebb sellőn kellett átkelniök. 

A több emeletes terraszok miatt, melyek fokozatosan eresz- 
kednek le a folyó felszinéhez, nagyon nehéz a Jordán tükréhez férni. 
A terraszok közül csak a legalsó, melyet a folyó kiáradásaikor öntöz 
meg, termékeny ; a többiek kopárok. A régi korban vízvezetékek, 
csatornák öntözték a felső terraszokat ; de ezeknek ma nyomait is 
alig látjuk. Az akkori gazdag növényzetnek, a balzsam-fáknak, pál- 
máknak, cukornádnak, melyek nemcsak diszét, hanem gazdagságát 
is képezték a Jordán-völgyének, ma hire-pora sincsen. 

A Holttengerj (a Vulgatában Maré Moriuum), melyet külön- 
féle nyelveken és időkben Sóstengernek (héberül Jam-ha-Melah, 
latinul Maré Salis és Salsissimum), Sivatag- tengernek (héberül 
Jant-ha-Arabah^ latinul Maré Soliiudinis v. Maré Deserii), Keleti- 
tengernek^ görög és római Íróknál Aszfalt-tengernek^ arabul Bohr 
el'Lut-nak (Lólh- tengerének) is neveztek, 394 méterrel fekszik a 
Földközi-tenger felszíne alatt, a Hermon és Libanonról, valamint a 
keleti és nyugati hegyekről jövő folyókat és eső-patakokat magába 
veszi, 75 km. hosszú és 12—15 km. széles, felülete 915 km.* 
A Balatonnál valamivel nagyobb és mint ez, egy félsziget által, 
melyet arabul Liszánnak (Nyelvnek) neveznek, két egyenlőtlen 
medencére oszlik. Felszíne régebben magasabban feküdt, amint a 
Jordán-folyó medre is magasabb volt s a nyugatról és keletről 
szakadó folyók és patakok is lassankint mindig mélyebben ásták 
medrüket a sziklákba. A tenger mai víztükre felett 106 méter magas- 

Ságban ma is láthatók a régi medernek nyomai. Jobbról és balról 
450—600 méter magasságban emelkednek ég felé a bástyaszerű 
sziklafalak. Jeruzsálem, mely 760 méter magasan fekszik a Földközi- 
tenger felett, 1 154 méternyire van a Holttenger felett. A víztömeg a 
sziklák közötti egész területet elborítja, úgy, hogy a tengerpart és a 
sziklafalak között csak igen keskeny ösvény vezet. Az éjszaki rész 
átlagos mélysége 329 méter, a legnagyobb mélység 399 méter 
(Lynch hadnagy 1848-ik évi mérése szerint). Déli részében igen 
sekély. Itt 3 méternél nem mélyebb. Alacsony vízállásnál a kis fél- 
szigettől könnyen át lehet gázolni a tó nyugati partjára. A mészkő- 
sziklák magas falairól visszaverődő napsugarak a mély horpadású 
medencében tropikus forróságot okoznak, melynek hatása alatt 
naponként sokkal több víz párolog el belőle, mint amennyit a Jordán 
és a többi mellékfolyók szolgáltatnak. Ez az elpárolgó víztömeg 
naponta körülbelül 6 millió tonnára tehető s 14.5 mm. vastag víz- 
rétegnek felel meg. Azért a Holttenger tükre bár lassan, de folyton 
alább száll. A nagy mennyiségű elpárolgás folytán a tenger fölött 
állandó ködfelhő lebeg. A tenger víztömege évezredek óta nemcsak 
a tenger fenekét és a benne levő sótelepet kilúgozta, de a Jordán 
által beléje hordott ásványalkatrészek is ott maradtak, míg ellenben 
a vízmennyiség folyton csiíkkent. Azért a Holttenger vize most erős 
lúgos állománynyal bír. Átlag 257o szilárd alkatrésze van, hat- 
szorta sósabb tartalmú, mint az Óceán és fajsúlya az embernél ne- 
hezebb ; miért is az emberi test el nem merülhet benne, csak felszínén 
lebeg. Fenekén és környékén sok aszfalt van, a partokat pedig só- 
virág borítja. A beduinok állítása szerint a keleti partok szikláiból 
foldszurok szivárog. A gyakori földrengések alkalmával nagy meny- 
nyiségű aszfalt tör elő a tengerből. 1834-ben és még inkább 
1837-ben egy nagy földrengés után annyi aszfaltot hányt ki 
a tenger, hogy mint kis szigetek úsztak a tömegek a felszínen. 
A lakosok összeszedték és eladták Beirutban és Jeruzsálem- 
ben. Az ásványi alkatrészek leginkább chlornatriumból (konyhasó), 
chlormagnesiumból és chlorcalciumból és más anyagokból állanak. 
A chlormagnesium undorító keserű ízt ad vizének, mely a chlor- 

calciumtól olajos és síkos természetű. Az ilyen állományú vízben 
természetesen semmiféle állat meg nem élhet A Jordánból és más 
vizekből odakerülő halak rövid idő alatt elpusztulnak. Hogy a fölötte 
szálló madarak elvesznének, a mesék országába tartozik. A Szent- 
írás szerint (Mózes I. k. 19. r.) Sodoma és Gomorrha városok állot- 
tak a Holttenger helyén s az Úr e városokat lakóinak gonoszsága 
miatt kénköves tüzesesővel elpusztította és lakóival együtt a föld 
alá sülyesztette. E két város közül Gomorrhát a Holttenger délkeleti 
részének azon öblébe teszik, mely a tenger éjszaki nagyobb részét 
a déli kisebbiktől elválasztó földnyelvvel képződik; Sodomát a 
tenger délnyugati sarkába helyezik, ahol most a Sóhegy {Dsebel 
Uszdom, Sodoma-hegye) látható, a termékeny Sziddim völgyébe, 
melynek szépségét a Szentírás is magasztalja. 

A Holttengernek első tudományos kikutatását 1835-ben Costig- 
nan, irlandi indította meg, de a nap égető hősége és élelemhiány miatt 
öt nap múlva holtan vitték Jeruzsálembe. Utána, 1 837-ben, G. H.Moore 
és William G. Beck angolok, harmadszor 1841-ben azangoladmiralitás 
parancsára Symonds hadnagy hajókázott rajta végig ; majd 1847-ben 
Molineux hadnagy, 1848-ban Lynch, 1864-ben Vignes franczia ten- 
gerészhadnagy, majd Lartet és Combes végeztek rajta de Luynes 
herceg vezetése alatt tudományos kutatásokat és méréseket. Van- 
nak tudósok, akik a Holttengerről is azt tartják, hogy a Földközi- 
tengernek mély öblét képezte s a Genezáreth-tavával együtt az Ez- 
drelon-síkja által függött össze a tengerrel. A Genezáreth-tava a 
felső-üregben maradván, sósságából mindinkább veszített a bele 
folyó édes vizek által, míg a Holttenger lefolyás nélküli teknőjében 
a sós alkatrészek sűrűen lerakódtak. 

Palesztinának aránylag igen csekély területén alpesi jellegű 
hegységein kivül nagy kiterjedésű fensíkjai vannak, s ezek között 
jelentékeny mélyedései. Jeruzsálem és a Holttenger között, melyek 
mintegy 25 kilométernyi távolban vannak egymástól, majdnem 
1200 méternyi magassági különbség van. 

A Jordán keleti partján a mészkő fensík keleti része, a Perea 
(a Tulsóország) terül el. Ez áll két fensíkból, egy éjszaki és déliből. 

melyeket a Gileád-hegység választ el. Az utóbbihoz tartozik Nebo- 
hegye, Jerichóval szemben, melyről Mózes az Igéretföldjét meg- 
tekintette. (Mózes V. k, 32. r., 49. v.) A JabboMolyó mély hasadé- 
kon szakad a Jordán folyóba. A délről Palesztina határát képező 
^ryfon-folyó fjordszerű magas sziklafalak közé zárt mederben 
folyik a Holttengerbe. A Jordán nyugati pariján elvonuló hegysor, 
mely a Jordán medencéjét kiséri, a Libanonból ágazik ki s Paleszti- 
nán éjszaktól délig átvonulva a Sinai félsziget hegytőmegével egye- 
sül. A Leontesz folyónál, mely határvonalat képez Sziria és Palesztina 
között, kezdődik ez a hegysor, mely éjszakon 600 — 1000 m. átlagos 
magasságban Galilea dombvidékét képezi. Ez a hegysor meredeken 
ereszkedik alá a Jordánra és a Genezáreth-tavára, délen pedig a 
Jezreel mezejére. Kellemes, termékeny völgyek, szép erdőségek, 
merész hegyalakulások vannak itt, melyeknek zárköve éjszakon a 
Hermon-hegység. Déli peremén az egészen külön álló kúpalakú 
562 m. magas, vakító fehérségű krétamész állományú Tábor-hegy 
lép elő, szép erdőséggel fedve s messzeterjedő kilátást nyújtva. Itt 
történt Urunk színeváltozása. 

Galileától délre van Jezreel (Ezdrelon) siksága, ma Merds ibn 
Ámir, melyet a íTísoif-folyó öntöz. A Jezreel-síkság végén, a Kison- 
folyótól {Nahr el-Mukaitd) déke, mint erős bástyafal nyúlik a ten- 
gerbe a Karmel (Dsebel Már Eliasz)^ a hasonnevű hegység végső 
nyúlványa, mely 50 kilométer hosszan terjed éjszaknyugat felől 
délkeleti irányban. 570 méter magasságig emelkedik e hegység, 
mely forrásokban és termékeny völgyekben gazdag és egészen a 
csúcsáig jól művelhető. Számos szakadékaiban és barlangjaiban 
régen próféták, remeték és szerzetesek laktak, különösen Ilyes 
próféta itt végezte csodatételeit, a hegy csúcsán vitatkozott Baál 
papjaival. 

A Jiezr^^Z-sikságaaJordán-folyóés a tengerpart között elnyúló 
földterületet két részre osztja. A tőle éjszakra fekvő részszel már 
megismerkedtünk. A déli rész az éjszakinak teljesen ellentéte. Itt 
hiányzanak az éjs2:aknak jellemzetes magassági láncolatai, valamint 
a művelhető völgyek is. A hegyek mérsékelt magasságúak és job- 

bára kopasz lejtőkkel bimak. Még legtagozottabb az éjszaki rész, 
mely a későbbi Szamariának felel meg. Innen délre az Efraim- 
hegység húzódik éjszaktól déli irányban, ehhez csatlakozik Juda- 
hegysége. E két hegységet Jeruzsálem választja el egymástól. 

Szamariában Szichem városa közelében az Efraim-hegységnek 
ágai az Ebal (938 m.) Garizim (868 m.) és Gilboa (518 m.) hegyek. 

///áa-hegysége, épp úgy mint az Efraim-hegységey a hagyo- 
mány szerint sűrű erdővel volt borítva, ma azonban mindkettő 
legnagyobbrészt kopár és csupasz, csak némi szegényes növény- 
zettel, kivált az úgynevezett Juda sivatagjában. Kivételt képez 
Bethlehem és Hebron vidéke, mely ma is termékeny szép mezőkkel 
van megáldva. A füge, olajfa és szőlőtőke a hegység szelídebb 
lejtőin és a völgyekben ma is gazdag termést hoz. 

A Földközi-tenger partján a hegyes vidékig elterülő síkság, 
mely a tulajdonképeni Kánaán földje, a „tejjel, mézzel folyó ország, *" 
éjszakon a Karmel-hegyéig terjed és Jaffa városa irányában két 
részre oszlik. A Jaffától éjszakra fekvő rész a Sáron-siksága^ az 
innen délre fekvő a Sefelo- síkság, a Ifiliszteusok földje. Ez a sík 
partszegély tulajdonképpen sohasem tartozott Izrael országához, 
legtöbbnyire független terület volt. 

Az izraelitáknak. Ábrahám utódainak hazáját Mózes könyve 
(I. k. 15. r. 18. V.), valamivel nagyobb terjedelműnek mondja, mint 
amilyen volt. E szent könyv szerint Egiptomnak folyóvizétől a 
nagy Eufrátesig terjedt. De ezt a földrajzi meghatározást inkább 
csak ideálisnak kell vennünk, habár Salamon idejében ezt a kiter- 
jedést majdnem megközelítette. Midőn Mózes az izraelitákat Egip- 
tomból kivezette és velük a Jordán partjáig eljutott s Józsua a 
honfoglalást befejezte, a tizenkét törzs maga közt az egész országot 
felosztotta. A Jordán keleti részében annak legdélibb területén, az 
Arnon-folyóra támaszkodva, helyezkedett el Ruben törzse, ettől 
éjszakra telepedett le Gád, mindkét törzs a moabiták területének 
egy részét foglalta le magának lakóhelyül. A két törzs idővel kissé 
dél felé tömörülve, az üresen hagyott éjszaki vidékre a Jordán 
nyugati partjairól a Manasse törzsének egy része telepedett le, míg 

a másik rész megmaradt előbb elfoglalt helyén. Az így ide települt 
fél Manasse-törzs a keleti Jordán-völgy egész éjszaki és éjszakkeleti 
részét kerítette hatalmába. 

A nyugati Jordán-völgyben hazát talált többi kilenc törzs a 
következőképen helyezkedett el : Juda és Simeon törzse délre vo- 
nult, de csak a hegyvidéket vette hatalmába, csak az amalekiták 
elűzésével tudott tovább terjeszkedni, s a szomszéd idegen elemek- 
kel, részben a kanaánitákkal olvadt össze. József törzsei az Efraim 
hegyvidékét egészen a Jezreel-síkságáig foglalták el, de nem lettek 
teljesen uraivá ; mert a kanaániták több nagyobb várost megtartottak 
hatalmukban. József törzseitől délre telepedett le Benjámin^ 
ettől éjszakra Izachar^ megint tovább éjszalira Zebulon. NafUüi 
törzse a Genezáreth vidékét vette birtokába, míg -4ser ettől nyugotra 
ütött tanyát, anélkül azonban, hogy a tenger partjáig kiterjeszthette 
volna hatalmát Dán törzse előbb az Efraim-hegység nyugati lejtőin 
kapott ideiglenes hazát, innen később kiszoríttatván, tovább ment 
éjszakra s elfoglalta Lajist, s Dánnak nevezve, állandó telepévé tette. 
Levi törzsének nem osztottak ki külön birtokot, mert az írás szerint 
az Úrnak papsága volt az ő örökségük és a többi tözsektől kaptak 
tizedet. Józsua könyve részletesen felsorolja Kánaán földének fel- 
osztását a törzsek között. Az egyes törzsek területei nem voltak 
állandó és megszabott határok közé zárva ; időről-időre kisebb- 
nagyobb változásokon mentek keresztül 

Az újtestamentomi időben a nyugati Jordánország három 
tartományra oszlott Éjszakon Galilea, középen Szamaría, délen 
Júdea. Galilea éjszakra a Libanon lábánál fekvő Leontesz völgy tor- 
kolatától a Jezreel-síkságáig terjedt. A Szafed-heg^ség Felső- és 
Alsó-Galileára osztotta. E tartomány lakossága közé nagyon sok 
pogány elem vegyült minden időben. Minthogy Palesztina többi 
lakóitól eltérő nyelvjárást használtak (Szt Máté 26. r. 73. v.) és mert a 
farizeusok pártjával szemben némi függetlenségre tettek szert, azért 
a Júdeabeliek lenézéssel viseltettek a galileaiak iránt. 

Szantaria, a középtartomány, éjszakon Jezreel-síkságának déli 
határától kiterjedt körülbelfil Szichem városától két órányira ; kele- 

ten a Jordán képezte határát, nyugaton a Talmud szerint Antipa- 
trisznál végződik. Ezen tartomány lakói, a szamaritánusok, az 
otthon maradt izraeliták söpredékéből és az assziriaiak telepítvénye- 
seiből való v^Q^ékből keletkeztek. Csak a Mózes öt könyvét 
(a Tórát) és Józsua könyvét fogadták el. 

A harmadik legdélibb tartomány volt Júdea, mely Szamaria 
határaitól délen a köves Arábia határáig, nyugaton a Földközi- 
tengerig, keleten a Jordán-folyóig és a Holttengerig terjedt, de időn- 
ként nagyon ingadoztak határai. 

A keleti Jordánország, Perea^éiloit a Dekapolisz területből, mely 
a Jármukig ért (fővárosa Szkythopolisz, ma Beszán) ; ettől éjszakra 
Gaulaniiis (Basán); éjszaknyugatra Trachoniiis^Auranitis, (Hauran) 
a tulajdonképi Hauran-hegység környéke és Iturea, melyet nem 
lehet egészen biztosan meghatározni. 

Ezen szűk határok közé zárt területen, az Igéretfőldén, alapí- 
tott magának országot Izrael népe, ez a számra nézve kicsiny nép, 
mely Kelet történetére sohase volt különös jelentőséggel. Paleszti- 
nában nagy államalakulásokat egyetlen korban sem találunk. Aki 
ilyeneket keres, annak alá kell szállania az Eufrát és Tigris völ- 
gyeibe vagy a Nilus partjaihoz. Palesztina, a nagy országutak 
mentén fekvő kis terület, fekvésénél fogva sem fejlődhetett volna nagy 
állammá. Lakói, Izrael fiai, mikor szükségük volt rá, nem voltak 
ügyeüenek a fegyverforgatásban, de azért nem kardjuk által tettek 
himévre szert a világon. És mégis Izrael népének, a Szentföldnek 
története, sokkal jobban leköt minket, sokkal közelebbről érdekel, 
mint a leghatalmasabb államok, melyek az emberiség legnagyobb 
eszményeit törekedtek megvalósítani. Még a római birodalom törté- 
nete se kelt oly általános érdeklődést, mint a politikailag oly jelen- 
téktelen Izrael népe. Görögországhoz se lehet Izraelt hasonlítani, 
nincs neki, mint annak, érzéke a képzőművészetek, a szép megtes- 
tesitése iránt, míg a heUének a szépnek törvényeit a szellemi élet 
minden megnyüatkozásában kifejezésre juttatni igyekeznek. Izrael- 
nek nincs se építészete, se szobrászata, se festészete. Ha e népet 
összehasonlítjuk a hellénekkel, úgy feltűnik előttünk szellemi életé- 

nek nagy egyhangúsága. A költészet terén nincs eposza, nincs 
drámája, de van gazdag és fölülmulhatlan lírája és ennek megfelelő 
zenéje. Tudomány sem maradt ránk az ó-testamentumból, a keres- 
kedés terén is fölülmúlták őket a szomszéd népek, a föníciaiak 
és görögök ; nagy felfedező vállalatokban sem találkozunk velük. 
Szellemi életük nagyon egyoldalú és egyszerű, majdnem gyermekes, 
naivnak mondható. Mindannak dacára e kis népnek befolyása az 
emberiség történetére sokkal nagyobb volt, mint a rómaiak és 
görögöké. A mi gondolkozásunkat és érzésünket, a mi cselekvésün- 
ket és törekvésünket sokkal inkább befolyásolta Izrael eszmei és 
érzelmi s^ilága, mint Róma vagy Görögország. Mai kultúránkat 
teljesen áthatotta az izrael-eredetű irányzat és törekvés. Ez onnan 
magyarázható meg, hogy Izraelben az emberiség lényének, érzelmi 
világának egy fontos része a legnagyobb tökéletességig kifejlődött. 
Ez a vallásos érzés. Izrael korszakalkotó erővel, hódító hatalommal 
lép fel a vallás terén ; itt ő sokkal nagyobb mint Róma az államélet, 
Görögország a művészet és bölcselet terén. A vallás terén Izrael 
volt a vezető, már pedig a vallásosság sokkal közelebb áU az ember- 
hez, mint az emberi élet bármely irányú megnyilatkozása. Innen van 
az, hogy Izrael története annyira érdekli az emberiséget. A régi Izrael 
vallásos alakjai annyira ismeretesek, talán még ismeretesebbek 
előttünk, mint saját nemzeti történetünknek szereplő hősei. A Biblia 
a mi szent könyvünk, a Biblia története nekünk is szent történetünk. 
Ez a mi vallásunknak is alapját képezi. Az ó-testamentomon épült 
fel az új-testamentom. Ez a kapocs fűz minket Izrael népéhez és az 
ő országához, melyet mi Szentföldnek nevezünk. Itt született a 
Messiás ; itt élt, tanított és halt meg az emberiségért. Itt, ezen a 
szent földön született a kereszténység, a béke, a szeretet vallása. 
Izrael népének története lezáródott. Izrael látható istenháza Jézus 
működése által Istennek szellemben való házává lett. A Szentföld- 
nek és választott népének kiváltságát borzasztó események meg- 
szüntették, de az ott lezajlott történetek az egész emberiség köz- 
kincsévé lettek, azok színhelyeit, mint szent ereklyéket, őrzik szi- 
vükbe zárva, és újból meg újból fölkeresik. A zsidók a régen elpusztí- 

tott Jeruzsálemet siratják ott Salamon király templomának alapfalánál, 
a keresztény népek zarándoklással, imádsággal és ájtatos alapítvá- 
nyokkal tisztelik azokat a helyeket, amelyeket egykor „Jézus lábai 
érintettek" ; sőt a mohammedánok is tiszteletben tartják a Szentföldet 
és annak történetét ; mert a próféták hazájának tartják Palesztinát. 
A Biblia olvasója azért joggal vágyik arra, hogy a Szentirás 
helyeit élénken maga előtt lássa, s hogy a gyermekkorából jól ismert 
alakokat oda tudja helyezni, arra a helyre, ahol azok valóban éltek és 
működtek. 



AZ IZRAELITÁK 12 TÖRZSÉNEK CÍMEREI. 

III. A Szentföld története főbb vonásokban. 



(Palesztina első urai a kanaánüák alatt. Ábrahám bevándorlása Mezopotámiából 
1920'ban Kr, e. Az izraeliiák visszaköltözése Egiptomból 1335'ben Kr. e, A hon- 
foglalás Józsua alatt 1375-ben, A birák kora. A megosztatlan királyság kora 
{1095^922). Saul, Dávid, Salamon. Az ország kettészakadása. Izrael országa. 
Juda országa. Az assziriai és babiloni fogság. A zsidók hazatérése Babilonból . 
A persák és makedónok uralma. A Ptoleineuszok. A Makkabeusok hósisége. 
A Hasmoneusok uralma. A római uralom. Az idumeai Heródes, Jézus Krisztus 
kora. Jeruzsálem elpusztítása. Persák, arabok, szelcsukok. A keresztes hadjáratok, 
II. Endre magyar király a Szentföldön. A mamelukok, mongolok. Palesztina a 
törökök kezérekerül 151 I-ben. Napóleon hadjárata, Mo- 
hammed Ali. A ekrimi háború. A törökök uralma,) 



zentfoldnek, ennek a szűk határok közé zárt 

rszágnak története rendkívül változatos és ér- 

3kes. A kis ország Sziría és Egyptom közé ékelve, 

inden oldalról nagy államokkal volt körülvéve, s a 

idak útjába esvén, sok megtámadtatásnak volt 

e. De a földnek gazdagsága is vonzott oda sok 

^ót. 

Palesztina ős lakóit a kanaániták nevén találjuk említve. Ezek 

szintén sémi eredetűek s az izraelitákkal eredetre és nyelvre rokonok 

voltak. Az izraeliták nomád törzsekből állottak, melyek később 

egységes nemzetté alakultak. Az izraeliták ősatyjául Ábrahámot 

nevezi meg a Szentirás, ő házanépével Kr. e. 1920 körül költözik 

Mezopotámiából a Jordán mellékére, Kánaán földére és először Szi- 

chemben telepedik meg (Móz. I. k. 12. r.), majd Egiptomba megy s 
onnan való visszatérésekor Mambre völgyében Hebronban szerez 
magénak otthont (Móz. I. k. 13. r. 18. v.) 

Ábrahám fiainak és utódainak, Izsáknak, Jákobnak és az ő 
fiainak története, az izraelitáknak Egiptomban való letelepedése és 
viszontagságaik a Szentírásból ismeretesek. Ezek a történetek az 
1396-tól 1335-ig terjedő időt töltik be. 

Ha elfogadjuk Mahler Edének számftását, úgy az izraeliták 
Mózes vezetése alatt II. Ramszesz fáraó uralkodása alatt 1335-ik 
évben költöztek ki Egiptomból s negyven évi bolyongás után értek 
Gileádba, a keleti Jordánországba, ahol Mózes 1375-ben meghalt. 

Mózes utódja, Józsua, 1375-ben vezeti át népét a Jordán vizén 
s meghódítja Palesztina déli részét. Hat évig tartott az ország éjszaki 
részének meghódítása. Ennek megtörténte után Józsua szétosztja 
Kánaánt és Gileádot (a Jordán jobb- és balparti országot) a tizenkét 
törzs között. A frigyszekrényt, mely eleinte Jerichó mellett Gilgálban 
állott. Silóba helyezi át az Efraim törzsének feltlgyelete alatt. 

Józsua halála után nehéz napok jöttek Izrael népére. Az ellen- 
séges népek, melyeket Józsua leigázott volt, kezdették megtámadni 
az izraelitákat, miből hosszantartó harcok keletkeztek. Jahveh (amint 
Jehovah, mn^ Isten, nevét héberül olvassák) a szorongatott izraeliták- 
nak adott koronként bírákat (sofetim), akik a népet ellenségei : a 
filiszteusok, a midiániták, ammoniták és moábiták ellen harcba ve- 
zették. A birák kora, mely körülbelül 1290— 1055-ig tart, a legváltoza- 
tosabb eredményű küzdelmek és megpróbáltatások ideje. Leghosz- 
szabb és legelkeseredettebb harcot folytattak a filiszteusok ellen. A 
bibliai történetekből jól ismert alakok a birák, kik közül a legki- 
válóbbak : Othniel, Éhúd, Bárák, Gedeon, Abimelech, Jefta, Sám- 
son, Éli, Sámuel Nevükhöz különböző hőstettek fűződnek. Debóra 
hősnőnek a nép felszabadítására kifejtett vitézsége e kor ktizdelmei- 
nek egyik legszebb epizódja s ennek elbeszélése a Bibliának remek 
alkotása. (Birák könyve 4. 5. r.) 

Jahve büntető keze rá nehezedett Izrael fiaira ; mert össze- 
vegyülvén az idegen bálványimádó népekkel, megfeledkeztek az 

egy, igaz Istenről s Baál, Asztárte, Dágon hamis istenek tiszteletére 
tértek. Az ország elgyengül, belső zavarok, meghasonlás, közönyös- 
ség üti fel fejét. De Isten nem hagyja el szeretett népét. Szabadulást 
igér nekik, ha a hamis istenektől hozzá visszatérnek. Prófétákat, 
jámboréletű embereket támaszt közöttük, akik a népet Jahve tiszte- 
letéhez visszatérítették. Sámuel volt az 6 választott szolgáinak leg- 
nemesebbje, aki népét az Istennel kibékítette és az országot a 
pusztulástól megmentette. A nép akaratának engedve, Sault király- 
lyá kente s vele kezdődik a királyság kora, mely osztatlanul 
1095— 927-ig tart. 

Saul, Dávid és Salamon uralkodása 
tölti ki ezt a kort, melyhez Izrael népének 
legdicsőbb története fűződik. Saul legfőbb 
érdeme, hogy az ammonitákat megverte 
és Gileádban Jabest elfoglalta, a filisz- 
teusok és amalekitákon kivívott győzel- 
mei tekintélyét növelték, dekésőbbafílisz- 
teusok ellen Gilboa-hegyén csatát veszt- 
vén, maga vetett véget életének. 

Dávid király eleinte Hebronban ütötte 
fel királyi székét, de később elfoglalván a 
jebuzeusoktól Jeruzsálemet, ide költözött 
át és Síon hegyén palotát épített magának. 
E várost tette országa vallásos középpont- 
jává és Kirját Jeárimból ide helyezte át a frigyszekrényt. Uralko- 
dása kezdetén Saul fia, Izbozeth, nyugtalanságot szerzett neki, 
de 1025-ben való megöletése után egész Izrael elismerte őt kirá- 
lyának. 

Dávid király alatt gyors emelkedésnek és erősödésnek indult 
Izrael országa. Szerencsésen harcolt a filiszteusok ellen, kiket 
annyira meggyöngített, hogy többé soha össze nem szedték erejü- 
ket. Megverte és alattvalóivá tette a moábitákat, edomitákat és 
ammonitákat, megverte az ammoniták segítségére ment arameuso- 
kat és adófizetőjévé tette Damaskust. A meghódított országokba 

katonaságot küldött. Alatta érte el az ország legnagyobb kiterjedé- 
sét De nemsokára belviszályok keletkeztek. Fia, Absolon, összees- 
küvést szított eUene, mely miatt a Jordán keleti országrészébe volt 
kénytelen menekülni. Joáb vezérének segítségével sikerült újra győ- 
zelmesen bevonulni Jeruzsálembe ; de újra kitört a nyugtalanság az 
éjszaki országrészben, mely a déli rész eUen, ahol a király uralkodott, 
ellenséges indulattal viseltetett. 

Dávid király uralkodása, dacára ezeknek a bajoknak, mégis 
az ország szellemi fellendülésének korát képezi. Az államélet lassan- 
ként olyan alakot ölt, mint a szomszédos országokban. Szebb épü- 
leteket emeltetett sziriai építészekkel, elrendelte a nép megszámlálá- 
sát és állandó katonaságon kivül testőrséget is szervezett. Az iroda- 
lom magasabb műveléséhez a király maga is hozzá járult zsoltárai- 
val. A nép, mely Dávidban az Isten szive szerinti embert látta, 
elfelejtette és megbocsátotta neki, hogy ifjú korában a íiliszteusok 
szolgálatában állott és később Uriát meggyilkoltatta. • 

Dávid után fia Salamon lépett a királyi trónra, akinek uralko- 
dása alatt az ország belső fejlődése előbbre haladt. Megerősítette 
Jeruzsálemet, Jahvéhnak, az egy igaz Istennek, fényes templomot s 
ennek szomszédságában magának díszes palotát épittetett, miről 
később külön fejezetben lesz emlékezés. A fáraó leányával kötött 
házassága révén nagy és élénk összeköttetésbe lépett Egiptommal 
s a többi szomszéd államokkal, ami az ország kereskedelmét virág- 
zásra emelte. Salamon udvartartása később a keleti királyok minta- 
képéül szolgált. Udvarának fényét és pazarlását épúgy szárnyára 
vette a hír, mint államférfiúi bölcseségét. Idegen uralkodók (Sába 
királynője) udvarának látogatására mennek. A héberek bölcseimi és 
lantos költészetének egy részét neki tulajdonítják. De élete vége felé 
gyors hanyaüás áll be. Damaskus függeüenné teszi magát, és elzárja 
előle Tadmort (Palmirát) ; Edom fellázad és nyugtalanítja a Vörös- 
tengerrel való kereskedelmet, az Egiptommal való összeköttetés is 
megszakad. Az adók súlyosan érintették a népet, s Juda törzsének ki- 
váltságoíása miatt a többi törzsek neheztelnek. A királynak számtalan 
idegen eredetű neje között lábra kapott s általa megtűrt és dédelgetett 

bálványozás miatt a nép elfordul tőle. Ezt a meghasonlást felkelésre 
használja fel az Efraim törzsbeli Jeroboám, de kénytelen Egiptom- 
ban Sesonknál keresni menedéket, ahonnan Salamon király halála 
után mint /. Jeroboám király tér vissza és a tíz éjszaki és keleti 
törzszsel egyesülve, megalapítja Izrael országai (mely Efraimnak 
is hivatik), és székét Szichemben, majd Thirzában, később Szama- 
riában ütötte fel, míg Jfida országában, melyhez tartozott Juda és 
Benjámin törzse, Salamon fla Rehábeám uralkodik. 

A két királyság ellenséges lábon állott szemben egymással. 
Megszűnt a nemzeti és vallásos egység, a két kis állam élet-halál 
harcot vívott, hogy fennállhasson. A háborúskodás a hatalom, a 
rend felbontását eredményezte. Mindkét országban képimádás, 
bálványozás lépett az egy Isten imádása helyére. 

Izrael országában Dánban és Bethelben új oltárokat emeltek 
Jahvéhnak, hogy ne kelljen a népnek Juda országába, Jeruzsálembe 
menni isteni tiszteletre. De e helyeken arany borjúkat is állítottak 
fel a nép számára és elkergették a levitákat. Ezt az ellenségeskedést 
Sesonk fáraó (a Bibliában Sisak) felhasználta Egyptom javára ; 
beütött Szíriába, kirabolta Jeruzsálemet és becsapott Izrael orszá- 
gába is. Kitakarodása után a két országban mindjobban dúlt a 
polgárháború. Trónvillongások is gyengítették Izrael országát. 
Egyik királya, Áháb nejének, Izebelnek kedveért Baálnak tiszteletét 
honosítja meg, mely ellen Illés és Elizeus próféták hiába harcolnak. 
Jehu királynak nem sikerült Izrael országát a bukástól megmenteni, 
II. Jeroboám alatt az assziriai királyoknak lett adófizetőjévé. 
Tigláth Pilézer meghódította az ország éjszaki részét. Izrael utolsó 
királya, Hoséa{Hozeás) Egiptomhan keresett szövetséget az assziriai 
hatalommal szemben, de vesztére. Szamaria, Izrael fővárosa három 
évi ostrom után, Szalmanaszár assziriai király utódának Szárgánnak 
kezébe került Izrael országa szétdulatott, lakóinak egyrésze fog- 
ságba vitetett Asszíriába. Ezek helyébe assziriai gyarmatosokat 
telepítettek az országba, akikből az otthon maradottakkal együtt a 
szamaritánusok keletkeztek. 

Izrael országánál tovább tartotta fenn magát Juda országa, 

mert hívebben ragaszkodott az egyistenséghez és prófétáihoz. 
Az ország kettészakadásától, 975-t61 a babiloni fogságig, 536-ig, 
összesen 439 év alatt 20 királya volt az országnak. Rehabedm után 
uralkodott fia, Abia, utána Ázá, aki a bálványimádást kiirtotta, az 
ethiopiai Szerah királyt megverte s a damaskusi királylyal szövet- 
kezve, Izraelen diadalt aratott. Utódja Jozafát, bölcs és jámbor 
király volt, aki az egyistenség szellemében uralkodott. Országában 
a jólét és hatalom emelkedett, ellenségei ellen szerencsésen harcolt. 
Hogy Izrael országával a békét helyreállítsa, fiát, Jorámot, Áhábnak 
Izrael királyának leányával, Athaliával, adta össze. De Jorámot neje 
Baál tiszteletére térítette, amiért büntetéstll az arabok és fíliszteu- 
sok csapása szállott Jeruzsálemre. Áházja Izrael királyával szövet- 
kezve, Szíria ellen indul, de megverik és Jehu által megöletik. 
Halála hírére Athalia a király házát ki akarja irtani, de Joáss Jojáda 
főpap leánya, Jozebeth által megmentetvén, később királylyá 
kiáltatík ki. ő kiírtja a bálványimádást, helyrehozatja a templomot, 
de a szíriai Hazael elvonulását a templom kincseivel kénytelen meg- 
vásárolni és megöletik. Utódja Ámázja alatt, aki a bálványimádás- 
nak hódol, Joáz, Izrael királya elfoglalja és elpusztítja Jeruzsálemet, 
maga a király is életét veszti. Több szerencsével uralkodik Ozia és 
utána JoatáfH, akinek idejében élt és működött Izaiás, a zsidók 
legnagyobb prófétája. A gyenge és bálványimádó Áház alatt az 
ország az assziriaíak adófizetőjévé lett. Hiszkia (Ezekiás) király Izaiás 
próféta befolyása alatt az assziriaíak alól függetleníteni akarván or- 
szágát, szövetségre lépett Egiptommal ; de Szanherib, Szárgon utódja, 
Egiptom ellen indított hadjárata közben egész Judát meghódította, 
Jeruzsálem kivételével, amint azt Izaiás próféta megjövendölte volt. 
Fia Manasse nem járt az ő nyomán. Bálványimádásra adta magát ; 
Jahve templomának szentélyébe felállíttatta Asztarte képét. Istente- 
lenségeíért hamar bűnhődött. Asszurbanipal Babilonba hurcolta, 
de később szabadon bocsátotta. Fia, Amon, aki szintén bálvány- 
imádó volt, rövid uralkodás után megöletik. Fia, Józiás alatt, aki 
bölcs, vallásos király volt, nagy változás állott be Juda országában. 
Zefanjás és Jeremiás próféták szavára hallgatva, nagy reformoknak 

KRÓDI í Szentföld. 3 

vetette alá országát. Jahveh házából kidobta a bálványokat, megtisz- 
tította a templomot, a templomba gyűjtötte népét, ott felolvasta a 
Hilkija főpap által feltalált törvénykön5rvet és fogadást tett, hogy azt 
népével együtt megtartja. A nép elfogadta a szövetséget. Kimon- 
dotta, hogy Jeruzsálem temploma az egyedüli hely, hol a nép pap- 



IZAIÁS PRÓFÉTA. 
Michelangelo freskója, a Cappella Sistinában, a Vatikánban. 

jaival áldozhat ; a magaslatokon való áldozatok bemutatását meg- 
tiltotta, őszinte sziwel és lélekkel volt hive az egyistenség hitének 
és Mózes törvényének. De Assziria birodalmának felbomlása vég- 
zetes lett rá nézve is. Egiptom királya, II. Necho, ki akarta venni 
részét a felbomló birodalomból s útközben Sziria elfoglalása végett 

a Jezreel síkságét megszállotta. Józiás a hódításra induló királynak 
útját állotta a Kison folyó mellett, de Megiddónál megveretvén, éle- 
tét is veszté. Fia, Elijákim {Jojákim) alatt a törvény, rend, az egy-, 
isten imádása aláhanyatlott. Necho király, Nebukadnezár által meg- 
veretvén, Juda a babiloniak hatalmába került. Jojákim három év 
múlva el akart szakadni Babilontól ; mire Nebukadnezár rázuditotta 
rabló hadait. Öt ez a csapás megemésztette s Nebukadnezár gyermek- 
fián Jojáchinon töltötte ki bosszúját. Jeruzsálem megadta magát, 
Jojáchin és 10.000 előkelő a babiloni fogságba hurcoltatott. Zedekiás 
(héberül Cidkijáku) ült a trónra s titkon Egyptommal szövetkezett 
Babilon ellen ; de Jerichónál megveretett és megvakíttatott. A babi- 
loniak (586-ban Kr. e.) Jeruzsálemet és a templomot teljesen elpusz- 
tították, a zsidók nagy részét kardra hányták, az életben maradt 
jobb családokat rabszíjra fűzve Babilonba hajtották, sokan Egip- 
tómba menekültek. Juda országának vége lett. 

A zsidók Jeremiás próféta jövendölése szerint hetven évig 
maradtak a babiloni fogságban. Midőn Cirus király a babiloni 
birodalomnak véget vetett, megengedte a zsidóknak, hogy hazájukba 
visszatérjenek s templomukat felépítsék. Zorobábél és Józsua a nép 
egy részét hazájába visszavezették, a többiek később Artaxerxes 
(Longimanus) engedélyére Ezra papnak vezetése alatt mentek 
vissza hazájukba. Felépítették a templomot, a réginek helyén, de 
természetesen nem oly pompával, mint amilyen volt Salamon 
temploma. 

A persa birodalom megdülésével Szíria a makedónok birto- 
kába került. Nagy Sándor 302-ben bevonxil Jeruzsálembe s Palesz- 
tina az ő kormánypálcájának engedelmeskedett. Az ő utódai alatt elke- 
seredett harcokat vívtak Jeruzsálem ellen, miből kifolyólag sok zsidó 
vagy kivándorolt Egiptomba vagy fogságba került 312-ben a Sze- 
leucidák vetik meg lábukat az országban. 300 — 200-ban Palesztina 
felosztatott a Szeleucidák és Ptolemeuszok között. Ebben az időben 
a kaldeai kezdi elnyonmi az ó-hébert, mely csak a törvényalkotók 
között tartja fenn magát. E mellett a görög nyelv, szokások és 
műveltség kezdenek nagyon lábra kapni ; görögül tudó zsidók lefordít- 

ják görögre Mózes könyveit és a többi könyveket. Jeruzsélemben is 
élesen állnak szemben egymással a szorosan törvényszerű zsidók 
és a görögbarát pártiak. A görög műveltség és szokások felülkere- 
kednek és uralomra jutnak. 203-ban Antiochus meghódítja Föní- 
ciát, Cölesziriát és Júdeát. 175— 164-ig nagy harcok támadnak a 
görögbarát és görögellenes pártok között. IV. Antiochus Epifanesz 
beavatkozik a pártharcba az óhitű zsidók ellen, akik a Ptolemeu- 
szok pártján állottak. A templomot Zeusz szobrának felállításával 
megszentségteleníti. A zsidók erre fellázadnak, fegyvert fognak, 
Matatiás vezetése alatt. De csak az ő fiának Makkábi Júdásnak és 
öcscsének Simonnak sikerült változó szerencséjű harcok után a 
sziríaiakat megverni és az igaz Isten tiszteletét visszaállítani. Júdás- 
nak dísz mellékneve Makkabi (kalapács) átszállott az ő testvéreire 
és mindazokra, akik vele az ő táborában az igaz ügyért harcoltak. 
Az ő híveit a Makkabeusok elnevezése alá foglalják össze a Szent- 
írásban. Matatiás papnak Hasmoni nevű őséről Hasmoneusoknak 
is nevezik őket. 

A Hasmoneusok a sziriaiakkal folytatott harcokban uralomra 
jutnak Palesztinában, melynek trónját hol Szíria felsősége alatt, hol 
ettől függetlenül bírják. /. Hirkanusz János és fiai /. Arisztőbul, 
aki magának és utódainak a Juda királya címet veszi fel, és 
Alexander Janneusz alatt változás áll be a politikában, amennyiben 
ők a farizeusoktól (a szigorú néppárttól) a szadduceusok (a főpapi 
osztálynak szabadszellemű, görög és római érzelmű pártja) felé 
hajolnak. Alexandert vérszomjassága miatt gyűlölte a nép, de azért 
fáradhataüan kitartásával és hősiességével Júdeát, Szamariát, Gali- 
leát, a tengerpartot Ptolemaiszig és Pereát is hatalmában, egységes 
uralom alatt tudta tartani. A //. Arisztőbul és fivére //. Hirkanusz 
között kitört viszályt a rómaiak felhasználták, hogy Palesztina 
ügyeibe avatkozzanak. Pompejus 63-ban Kr. e. meghódította Jeru- 
zsálemet és a zsidók szabadságának véget vetett. 

Pompejus, miután Arisztobult és fiát Alexandert a Pompe- 
janusok megölték, a gyenge //. Hirkanuszt ültette a főpapi és feje- 
delmi méltóságba, római fenhatóság alatt, királyi cim nélkül és 

nagyon összezsugorított politikai jogokkal. Az ő uralma alatt az 
idumeai származású Antipater szerez magának befolyást s megala- 
pítja az idumeai dinasztiát s fiainak Fazaelnek és Heródesnek is 
sikerült állásokat szereznie. 41-ben Kr. e. a zsidó előkelők ellenzése 
dacára Antonius megteszi őket Palesztina tetrarcháinak (négyes 
fejedelmeknek). 40-ben aparthusok pusztítják Szíriát és Palesztinát; 
megfosztják II. Hírkanuszt trónjától és a Hasmoneus Antigonuszt 
ültetik a trónra. 39-ben Nagy Heródest a rómaiak elismerik Júdea 
királyának. 37-ben elfoglalja Jeruzsálemet, trónra lép, megszünteti 
a Hasmoneusok uralmát és megalapítja az Idumeait. Antigonuszt, 
az utolsó Hasmoneust Antiochiában lefejezik. 

Heródes egészen a rómaiak szellemében uralkodott. A Hasmo- 
neusokhoz szító nemeseket, akik ő ellene, a gyűlölt idegen és a 
rómaiak kegyeltje és eszköze ellen, ellenséges indulattal viseltettek, 
kivégzésekkel igyekezett megfélemlíteni; magát nejét, a Hasmoneus 
családból való Mariamnét is kivégeztette. Miután uralmát így bizto- 
sította, mint minden zsarnok, ő is nagy és pompás építkezésekkel 
igj'ekezett a nép haragját kiengesztelni és a népszerűséget meg- 
szerezni. Jeruzsálemben színházat, amfitheatrumot, királyi palotát 
építtetett. A nép kegyét különösen azzal igyekezett magának meg- 
szerezni, hogy a templomot újra kezdte építtetni. Tiz esztendeig 
dolgoztak rajta, de a munka még Krisztus idejében se volt egészen 
befejezve, ő alapította Cezarea nevű kikötő várost, Szamariát újra 
felépíttette és Augusztus tiszteletére Szebaszténak nevezte. Még kül- 
földi városokban, mint Tirusz, Szidon, Beritusz, Damaskus, Antiochia, 
sőt Athén, Spárta, Chíosz és Roduszban is, pompás épületeket 
emeltetett. A Jordán keleti részén levő országot meghódította a 
nomádoktól és megnyitotta a kultúrának. Uralkodásának utolsó 
éveit kegyetlenkedések mocskítják, melyeket bizalmatlanságból, 
gyanúskodásból és uralmának elvesztése miatti félelemből követett 
el. Ilyenek három fiának kivégeztetése és a bethlehemi gyermek- 
gjdlkolás. Uralkodása utolsó éveiben született Jézus Krisztus^ a 
világ Megváltója, kit a próféták megjövendöltek és a népek várva 
vártak. Beteljesedett a próféták jövendölése, hogy Dávid véréből 

fog jönni a Megváltó, mikor a Idrályi pálca elvétetik Judától és ide- 
gen ül trónjára. 

Heródes halála után (4-ben Kr. u.) három fia között osztatott 
fel Palesztina. ArchelauBz kapta Júdeát, Szamariát és Idimieát, 
Heródes Aniipasz (az Új-Testamentomban csak egyszerűen Heródes, 
ugyanaz, aki Herodiás kívánságára Keresztelő Szt. Jánost lefejez- 
tette) Galileát és Pereát, Fiüppusz pedig a Genezáreth-tavától 
keletre fekvő tartományokat. Az első etnarch, a két utóbbi tetrarch 
cimmel. 

Archelauszt 6*ban Kr. u. száműzték Galliába, tartományait 
Sziriához csatolták és római helytartó (procurator) kormányzására 
bizták. Heródes AntipasztHerodes Agrippapanaszára Caligula császár 
trónjától megfosztotta és 37-ben nejével együtt előbb Galliába Lugdu- 
numba (ma Lyon), majd Spanyolországba száműzte, ahol meghalt ; 
tartományát Agrippának adták. Ö is örökölte atyja építési szenvedé- 
lyét, a Genezáreth-tava mellett építtette Tiberiász városát, híres meleg 
fürdőivel. 

Ezen idő óta a nemzeti érzelmű farizeus zsidók pártja éles 
ellentétbe helyezkedett az idegen római uralonmial szemben. A pró- 
féták által megjövendölt ideális szabad államról álmadozva, várva 
várták a Messiás eljövetelét, aki a zsidó államot helyreállítsa. Azért 
eleinte örültek Jézus föllépésének. De látván, hogy ő a politikai sze- 
replést magától elutasítja, hogy tanításában nem e világból való 
országról oktatja a népet s hogy nem tudják a római iga lerázására 
szervezendő fölkelés vezetésére megnyerni, az előbbi lelkesedés 
gyűlöletté változott, halálra ítélték és PonHus Pilátus római 
helytartótól az ítélet végrehajtását követelték. A helytartó, hogy a 
felbujtatott népet önkényes uralkodásáért kiengesztelje, engedett a 
tömeg követelésének s kiadta Jézust a népnek, hogy keresztre 
feszítsék. 

/. Heródes Agrippa Herodiás testvére, Arisztobulnak ésSzalome 
leányának, Berenicének fia, 38-ban királylyá tétetett, római fönható- 
ság alatt, s az egész ország az ő kezeibe adatott. Egészen a fari- 
zeusok szellemében uralkodott s üldözte a keresztény községet. 

Ez a Heródes is szeretett építkezni. Jeruzsálemet megerősítette, egy 
harmadik falat is kezdett építeni. Hét évi uralkodás után 44-ben 
elhalván s fia //. Heródes Agrippa még gyermek levén, Palesztina 
megint római helytartók alá került. Gessius Florus, Júdea prokura- 
tora végletekig sanyargatván a népet, a farizeusi párt felkelésre 
szánta el magát. Jeruzsálemben Antónia várát és a királyi palotát 
megostromolták, mire csakhamar az egész országban kiütött a fel- 
kelés. Cestius Gallus, szíriai helytartót megverték, a tekintélyes 
papi családból származó Josephusi, később Flavius melléknévvel 
Galilea helytartójává nevezték ki. Ekkor jelenik meg Vespasianus 
római hadvezér az országban, Galileát meghódítja, Josephust fog- 
ságba veti. A zsidók mindig szűkebbre szoríttatnak, végre csak 
Jeruzsálem s egy-két vár marad a kezükben. Jeruzsálemben nagy 
torzsalkodások kapnak lábra a pártok között. 

Vespasianus ezalatt császárrá választatván, fiát Tiiusi küldi 
Júdeába. Megkezdődött Jeruzsálem ostromlása, az első és második 
falat bevették a rómaiak s a megadásra szóló felhívást, az éhínség da- 
cára, visszautasították a zsidók. Kézre kerítették az ostromlók Antónia 
várát is és a templom, Titus akarata ellenére, lángokba boríttatott. 
Végre a felső város is elesett s irtózatos vérfürdő támadt. Jeruzsálem 
fenekestőlfelforgattatott, ott a szó valódi értelmében kő a kövön nem 
maradt. Az ország többi részeiben is elfojtották a felkelést. Juda orszá- 
gait a rómaiak eladták, a népet elhurcolták, egy részük önkénjrtesen 
hagyta el hazáját; némelyek később, mint római alattvalók, visszatele- 
pedtek az országba ; Jamnia (Jabne, ma Jebna) az Aszkalon és Jaffa 
közötti kikötőváros, mely már Jeruzsálem pusztulása előtt is a 
szinedrion széke volt, lett a szétszórtaknak szellemi középpontja. 

A zsidók ellen, akik Trajanus alatt Egiptomban és Ciprusban 
fellázadnak, kemény rendszabályokat alkalmaznak. Egy második 
felkelés, melyet Rabbi Akiba, Bar Kochbának eszköze vezetett, 
szintén leveretett s Jeruzsálem Aelia CapiioUna néven pogány 
gyarmattá tétetett. A zsidóknak halálbüntetés alatt tiltották meg a 
városba való lépést. 

A zsidó irodalom ezen utolsó évszázadokig s még azon tül is 

fol3rton virágzik. Az iskolai műveltség, mely az irott törvényekkel 
kapcsolatban, mint szájhagyomány élt, később irásba foglaltatott, 
így keletkezett a Talmud a Ill-ik századtól a Vl-ikig Kr. u. A zsidó 
irodalom mellett a keresztény községek irodalma is föllendülésnek 
indult. Sziria éjszaki részében a pogányokból lett keresztények 
voltak túlsúlyban, Palesztinában a zsidó keresztények szaporodtak el. 

Jeruzsálem elpusztulása után Palesztina sokáig a keletrómai bi- 
rodalomhoz tartozott, mint Szíriába bekebelezett tartomány. 61 l-ben 
//. Chozroesz (Khozru) persa király Sziriát elszakítja a római biroda- 
lomtól, de tőle nemsokára az arabok kezére kerül, kiknek egyes 
törzsei már régóta kellemetlen szomszédai voltak a bizánci biroda- 
lomnak. Az iszlám vallás első hódító hadvezérei Szíriára is rátették 
kezüket. Jeruzsálem meghódol Otnar khalifának, Abu-Bekr utódjá- 
nak s nemsokára az iszlám hatalmába kerül egész Sziria, mely 
fölött az Ommajádák és Fatimidák folytatnak egymással elkeseredett 
harcot. 969-ben Sziria és Palesztina az egyptomi Fatimidák alá kerül- 
nek. Majd 1086-ban fellépnek a Szelcsukok, nomád török töszsek fejei 
és Meleksáh alatt (1072—1092) meghódítják Sziriát. Halála után 
megoszlott a Szelcsukok birodalma, az egyik rész Damaskust, a 
másik Aleppot tette az ország székhelyévé. 1090-ben Haszán 
(Seich ul'Dsebál, a Hegybeli öreg) egy choraszáni fanatikus síita az 
asszaszinok rendjét alapítja, mely kétszáz éven át borzasztó pusz- 
títást vitt véghez. Dyen villongások és zavarok uralkodtak a Szent- 
földön, midőn a keresztes hadjáratok megindultak. 

A keresztes hadjáratok okai ismeretesek. Egyrészt a vallásos- 
ság, a Szentföldnek az iszlám kezéből való kiragadása, másrészt a 
lovagság, az egyháznak vitézséggel való szolgálása, végül a Szel- 
csukok által szorongatott keletrómai birodalom megmentése voltak 
azok az okok, melyek Európa keresztény népeinek a kereszt jele 
alatti egyesülését és a Szentföldre hadjáratok megindítását eredmé- 
nyezték. 

Az első keresztes hadjárat (1096—99) a szárazföldön Kis- 
Azsián át ment a Szentföldre. Niceának 1097-ben történt bevétele 
és az ikoniumí szultán felett Dorüeumnál kivívott győzelem után 



Digitized by 



Google 



41 

Flandriai Balduin Edesszába megy és ott alapit magának fejedelem- 
séget ; a derékhad majdnem egy évi ostrom és sok viszontagság 
után kézre keríti Antiochiát, melyben Tarenti Boemund alapit her- 
cegséget. 1099 július 15-ikén beveszik Jeruzsálemet, melyet csak 
kevéssel azelőtt (1096-ban) hódított volt meg az egiptomi Musztaáli 
khalifa. De az új ország nem sokáig tartotta fenn magát. Gyengén 
volt szervezve kezdettől fogva, a hűbéres országok (edesszai 
és tripoliszi grófság, antiochiai és tiberiászi 
hercegség) csak lazán függtek össze vele, 
aztán nagyon különböző nemzetiségi ele- 
mekből volt összerakva, de meg azért 



KERESZTES VITÉZEK AZ ELSŐ KERESZTES HÁBORÚBÓL. 
(Egykorú rajzok nyomán). 

is, mert a keresztesek közül sokan visszatértek és újabb erősítés 
nem érkezett. 

Bouilloni Gottfried (1099—1110), L Balduin (1110— 18) és 
//. Balduin (11 18—31) királyok alatt fennállott és nagyobbodott is 
az ország ; legnagyobb fokra emelkedett II. Balduin alatt Anjoui 
Fulco {\\^\ — 41) alatt hanyatlásnak indul Edesszát a keresztesek 
elvesztik (előbb 1144-ben, majd 1146-ban). 

Edessza városának eleste volt oka a második keresztes hadjá- 
rat (1147—49) megindításának. ///. Konrád német császár és VIL 
Lajos francia király állottak a 140.000 páncélosvitézből és közel mil- 
liónyi gyalogosból álló keresztes had élére, melyet Clervauxi Bernát 

gyűjtött a kereszt alá. 
De a vállalat kudarccal 
végződött. A kereszte- 
sek meghasonlottak és 
két táborra oszoltak. 
Egy részüket aSzelcsu- 
kok verték meg, más 
részük a Taurusz vado- 
naiban pusztult el.Csak 
kevesen jutottak Jeru- 
zsálembe, ahol bizal- 
matlanul fogadták őket 
és végre Damaskusnál 
hullottak el legtöbben 
a maradékhadbői. Da- 
maskus ezután Jeru- 
zsálemet is szorongás- 
ban tartotta ///. Bal- 
duin alatt (1143-62), 
akit öcscse Amalrich 
(1162 — 74) követ a 
trónon. Nureddin halála 
után (1173-ban) Da- 
maskust a kurd eredé- 
ül. KONRÁD csAszAr, ^. Szalodin (Szalahed- 

(A bambergi székesegyházon levő szobor.) ^,^^ j^^^^. hatalmába, 

miután már előbb Egyptom urává sikerült magát felküzdenie. Sza- 
ladin volt a palesztinai királyságnak leghatalmasabb ellensége ; de 
nagylelkűsége és igazságossága miatt tiszteletben részesült a ke- 
resztényeknél. A IV. Balduin (1174—85) király eUen folytatott 

háborúját 1179-ben fegyverszünet követte, mely V. Balduin 
(1185—86) és Lusignani Guidó gróf (1186—87) uralma alatt is 
tartott ; de miután azt Lusignani Guidó megszegte, Szaladin újra 
fölvette a harcot s 1187. július 3—4 ikén Ezdrelon völgyében, a 
Tábor hegy közelében, Hattinnál teljesen megverte a frankokat. 
Lusignani Guido király többekkel egytitt fogságba került, a lova- 
gokat eladták rabszolgákul, a templomosokat és johannitákat Szala- 
din kivégeztette, az elsők nagymesterét ismételt szószegése miatt 
sajátkezűleg vágta össze. A frankok tökéletes leveretése után több 
más városon kivül Jeruzsálem is megadta magát s ezzel egész Pa- 
lesztina Szaladin hatalmába került. 



m. KONRÁD CSASZÁR VU. LAJOS KIRÁLY 

keresztes hada. 

(XIII. századbeli rajz nyomán.) 

Szaladin győzelme és a jeruzsálemi királyság bukása indította 
a nyugati kereszténységet arra, hogy megindítsák a harmadik 
keresztes hadjáratot (1189-92), melynek élére három uralkodó 
állott : Barbarossa Frigyes császár. Oroszlánszívű Richárd, angol 
király és Fiilőp Ágost, francia király. Barbarossa a szárazföldön 
indult el hadával ; 1 190-ben elfoglalta Iconiumot, de június 10-én a 
Szalef folyóban életét vesztvén, hadainak jó része visszatért, a töb- 
biek fiának Sváb Frigyesnek vezetése alatt Akkáig jutottak, ahol 
Frigyes is meghalt (1 191-ben), A két király között viszály törvén ki, 
Fülöp Ágost visszatért hazájába. Oroszlánszívű Richárd ismételten 

előhatolt ugyan Jeruzsálemig, de a várost be nem vehetvén, Szala- 
dinnal békét kötött, melynek értelmében a keresztényeknek meg- 



TEMPLOMOS VITÉZ. (XIII. századbeU rajz nyomán.) 

engedték a szent-helyek látogatását s átadtak nekik egy keskeny 
partszegélyt Akka és Jaffa között, hol Champagnei Henrik király- 
lyá lett, míg Lusignani Guido Ciprust kapta. 

A negyedik keresztes hadjárat (1202—1204), melyet III. Ince 

pápa indított meg, francia 
és olasz nagyok és Enrico 
Dandolo velencei dogé ve- 
zetése alatt indult el, a 
Szent-földet nem is látta. 
Sajátságos véletlen folytán 
csak Konstantinápolyig ju- 
tottak a keresztesek, hol 
a trónjától megfosztott An- 
gelosz Izsák császárt arra 
I. FRIGYES CSÁSZÁR KERESZTES HADA. visszahelyezték ; de ez a 

(Xltl. századbeli kép.) 

kikötött zsoldot megfizetni nem tudván, a várost bevették és 
kirabolták. 

Az ötödik keresztes hadjáratot IL Endre magyar király vezette 
1217-ben. Nem annyira saját buzgóságából, mint inkább ül. Ince és 
utóda m. Honorius pápa buzdítására és sürgetésére vette fel Endre 



I. (BARBAROSSA) FRIGYES CSÁSZÁR mint keresztes vitéz. 
(Egykorú rajz.) 

a keresztet. Endre eleinte szárazföldön akart a Szentföldre menni ; 
de később a tengeri utat választotta. Az útra szükséges tiz hajót a 
velencei köztársaságtól kérette, a miért nemcsak nagy összeg pénzt 
Ígért, hanem a maga és utódai nevében Zárára való minden igényei- 

ről is le kellett mondania és a velencei kereskedőknek előnyöket 

biztosítania Magyarországon. 

Endre 1217 nyarán indult seregével Spalato felé, ahol már 

vártak rá VL Lipót osztrák 
herceg, Endre két sógora : Ottó 
herceg és iS*6^r/bambergi püs- 
pök és több német egyházi és 
világi főúr. Spalatoban ünnepé- 
lyesen fogadták Endrét. Útra 
kelt 10.000 seregével és Ciprus 
érintése után október közepe 
táján elérkezett Akkába, a jeru- 
VELENCEI gAlyAk zsálemi királyság főhelyére, 

A KERESZTES HABORÚK IDEJÉBŐL. u i -* au ** xt t. 

ahol partra szállott. November 
3-án a jeruzsálemi patriárcha jött a keresztesek táborába, Krisztus 
keresztjének megmaradt darabját hozva magával. II. Endre és 
Lipót herceg mezítláb járultak a szent ereklye elé és áhítatosan 
megcsókolták azt. A 
keresztesek elhatá- 
rozták, hogy Egip- 
tomban keresik fel 
az ellenséget, addig 
pedig csak kisebb 
becsapásokat intéz- 
tek a mohammedá- 
nok birtokaira. Me- 
lik El-Adil szultán, 
Szaladin öcscse, aki 
bátyjának 1 193-ban KERESZTESEK Átkelése a tengeren. 

bekövetkezett ha- (Xül. századbeli rajz.) 

lála után ült a trónra, kivonta seregét Egiptomból és Ramlehnál, a 
Juda-hegység aljában ütött tábort. II. Endre ezalatt 20.000 embe- 
rével az Ezdrelon-síkján végig a Jordán-folyóhoz ment, annak vizé- 
ben megfürödtek, átkeltek a keleti partra, majd visszatértek a 

Galfleai-tenger vidékére, ott meglátogatták az Üdvözítő életében 
nevezetes helyeket, aztán gazdag zsákmányt ejtve, visszamentek 
Akkába, anélkül, hogy ellenséggel találkoztak volna. November vége 
felé ismét megtámadták a mohammedánokat, de ebben Endre már 
nem vett részt. Most a Nazáreth közelében levő Tábor-hegyi erő- 
döt akarták bevenni ; megmásztak a hegyet, meg is ütköztek az 
eUenséggel, miközben a vezér elesett ; de a vár ellen intézett táma- 
dásuk sikertelen maradt. Tartván tőle, nehogy az ellenség ezalatt 
a hátravonulás útját elállja előttük, sietve vonultak vissza Akkába. 
Mialatt ezek történtek, 11. Endre a sziriai tengerpart mentén, a 



II. ENDRE ÉS NEJE MERANUI GERTRÚD. 
(Hermann thüringiai őrgróf psalteríumábóL) 

Libanon alatt fekvő tripoliszi grófságban járt. Tripoliszban megláto- 
gatta az ispotályos vitézek várát, Krakot és Merkabot, a rend nagy- 
mesterének székhelyét s a rend részére különféle adományokat tett. 
Decemberben a keresztesek egy része s velők több magyar még 
egyszer elindult a Libanon hegyei közé, de kudarcot vallottak ; a 
zord idő és eleség hiánya miatt sokan ott vesztek. A hegyek közé 
hatolt magyar csapatot az ellenség szétkergette s midőn egy áruló 
fogoly járatlan völgybe vezette őket, az ellenség minden felől rájuk 
tört és majdnem mindnyájukat levágta. 

Endre ezzel az eredménynyel, mely nem mondható ugyan 

sikeresnek, meg volt elégedve s 1218-ban visszatért hazájába, 
magával vive a Szentföldről számos ereklyét. Útját hazafelé szára- 
zon tette meg Endre király, mialatt számos házassági frigyet kötött 
családtagjai számára. 

A hatodik keresztes hadjáratot (1228—29) //. Frigyes császár, 
Barbarossa unokája vezette, aki az egyptomi Ejubida uralkodók és 
Damaskus között kiütött egyenetlenséget felhasználva, sokkal több 
eredményt ért el, mint elődei, az első keresztes háború óta, amennyiben 
Melik el-Kamil szultántól Jeruzsálemet, Bethlehemet, Nazárethet és 
a tengerpartig terjedő területet 10 évre megnyerte ; de elvonulása 
után tekintélye hanyatlott és Jeruzsálemet 1244-ben elfoglalták a 
középázsiai chovarezmi csordák. 

Ez arra birta IX. Lajos francia királyt, hogy megindítsa a 
hetedik keresztes hadjáratot (1248—54), mely Egiptom ellen 
kudarccal végződött. 

A keresztes hadjáratok vége felé az Egiptomban 1250-ben 
uralomra jutott mamelukok szorongatják a keresztényeket a Szent- 
földön. Majd a mongolok betörése is megrázkódtatja Palesztinát, 
mely mindegyre inkább hanyatlik. 1517-ben /. Szelim szultán 
Aleppotól éjszakra megveri a mamelukokat s végét veti uralmuknak 
Szíriában. 

Ezzel a győzelemmel Sziria és vele Palesztina is az Oszmánok 
uralma alá kerül, kik azóta, kivéve a Mohammed Ali rövid uralmát, 
kezükben tartják a Szentföldet, 

Azóta nem sok világtörténeti esemény zajlott le Palesztina 
földjén. Napóleon Bonaparte, midőn a franciák egiptomi expedíciója 
alkalmával (1798—1801) Kairót bevette és Egiptomban a rendet 
némileg helyreállította, a szárazföldön Szíria felé indult, bevette 
Gázát, JafTát( 1799 március 6-ikán) és sikertelenül ostromolta Akkát, 
melyet az angolok támogattak, megverte Jezreel síkságán a törökö- 
ket s május 20-íkán visszavonult. 

1831-ben az akkai pasával, Abdallahval támadt viszály folytán 
Mohammed Ali, Egiptom ura, ürügyet keresett a beavatkozásra 

és 1832-ben elfoglalta Szíriát, mely az európai nagyhatalmak köz- 
bejárására csak 1840-ben adatott vissza Abdul Medsid szultánnak. 

A török kormány 
nem sokat tett és 
tesz Palesztina érde- 
kében. A pasák, kik 
az országot kormá- 
nyozzák, itt is, mint 
az egész nagy biro- 
dalomban csak azon 
vannak, hogy a ki- 
vetett adókat pon- 
tosan behajtsák és 
Konstantinápolyba 
szállítsák. Egyéb- 
ként az országépúgy 
tengődik, mint a tör ^ 

c 

rök kézen levő egyéb 8 

országok. Amit a 
Szentföld újabb idő- 
ben kulturális tekin- 
tetben haladt, azt 
inkább a nyugati ál- 
lamok erkölcsi tér- 
foglalásának lehet 
köszönni. Azt meg 
kell adni a törökök- 
nek, hogy a Szent- 
földön a kereszté- 
nyek érdekeit hű- 
ségesen védik. A 
török hatalom tartja 
féken az egymás 
között folytonos vi- 

ERÓDI: Szentföld. 

szályban, torzsalkodásban élő keresztény felekezeteket, melyeknek 
papjai a szent-helyek bírása és elsőbbsége felett sokszor tettleges- 
ségekre engedik magukat ragadtatni. A török katonaság lép fel 
ilyenkor békebiróul és a rend őréül. Ez a semleges hatalom legal- 
kalmasabb is erre a közvetítésre, míg ellenben valamely érdekelt 
keresztény hatalmasság közbelépése a bajt csak inkább elmérge- 



KERESZTESEK VISELETE 1218—20 KÖRÜL. 
(Szobrok a konstánci dom szent-sir kápolnájában.) 

sítené. Amint ez történt 1847-ben, mikor egy Bethlehemben ki- 
tört felekezeti viszálynak lecsillapítására és elsimítására közbelépő 
diplomaták a bajt csak elmérgesítették. A viszály abból keletkezett, 
hogy az úgynevezett Terra Santa (a szentferencrendi szerzetes 
kolostorok szövetkezete) a görögök és örmények kezében levő 
bethlehemi szent-helyekre igényt támasztott. A francia és orosz 

kormány, mint egyrészt a latinok, másrészt az orthodox keleti 
egyház védnökei közbelépésére kitört a krimi háború. 

Az 1860-ik évi keresztény öldöklés Damaskusban újabb 
beavatkozásra birta a nyugati hatalmakat. A francia kormány 
10.000 embert küldött az országba s megszállotta azt. A török 
kormány az ügyet szigorúan megvizsgálta s a főbűnösöket, köztük 
Ahmed pasát, főbelövette. 

Azóta a Libanon területe önálló szandsákot képez, melynek 
kormányzója mindig keresztény. A vidék főhelye, Beirut, ki van 
véve a kormányzó kötelékéből. 

IV. Jaffa, 

O^ff^ « viidg legrégibb városainak egyike. Veszedelmes kikötője. Parlraszállás. 
A sxentferencrendiek kolostorában. A jaffai bazár. Szent Péter apostol csodalétele, 
Tabita asszony és Simon szíjgyártó háza. Az irgalmas apácák árvaháza. Napa- 

- leon emléke Jaffában, A régi zarándokiások leírása. 

A mai utazás a Szentföldön. 

AFFA rendesen az első talpalatnyi föld, me- 
lyet a Szentföldre menő zarándok lábaival 
érint, mert legtöbb esetben itt szoktak 
partra szállani. A keresztes hadjáratok 
idején a tengerpartnak jóval éjszakibb ré- 
szén, a régi föníciai parton fekvő Akkánál 
kötöttek ki s az Ezdrelon síkján indultak a szent-város felé. Rossz 
időben, ha a partraszállás Jaffában lehetetlen, most is Akka kö- 
zelében Haifánál szoktak a hajók kikötni. 

JaiTa, melynek festői képe előttünk fekszik, egyike a legrégibb 
városoknak. A filiszteusok földjén fekvő föníciai gyarmat volt az 
ó-korban. A jáfó héber szóból, mely szépet jelent, származtatják a 
nevét. Egy ősrégi monda szerint Andromeda, Kefeusz és Joppe 
leányát a part szikláihoz láncolták, hogy a tenger szörnyeinek marta- 
léka legyen, de Perzeusz megmentette. Erről Josephus Flavius is 
megemlékezik. Jónás próféta itt akart az Isten küldetése elől mene- 
külni, de egy cethal elnyelte s harmad napra kivetette a partra. Már 

Salamon király idejében, mint Jeruzsálem kikötője szerepel ; Hiram- 
Abi a templom építésze itt rakta partra a Salamon temploma és 
palotája építéséhez szükséges libanoni cédrus gerendákat, melyeket 
szálakon szállított idáig. (Krón. II. 2. 16.) A város kitett fekvésénél 
fogva az idők viharos folyásában nagy szerepet játszik. Sokszor 
földig elpusztul, de újra felépítik. A görög-római korban Joppe nevet 
visel. A keresztesek idején püspöki székhely lyé és grófsággá teszik, 
majd a johanniták birtokába kerül. Aztán felváltva majd a moham- 
medánok, majd a keresztesek kezén látjuk s minden hadjárat alkal- 
mával tűznek, rombolásnak van kitéve. Ma 25 ezer lakossal biró 
virágzó város, mely a szentföldi zarándoklásokból meg is gazdago- 
dott. A középkori idők óta, midőn a zarándok csapatok erre mentek 
a Szentföldre, rossz hírét költötték a kikötőjében lappangó sziklák 
miatt, melyek között sok hajó elpusztult. „Jaffába ment," egyértelmű 
mondás volt azzal, hogy elpusztult. 

Ezek a rettegett fekete szirttuskók előttünk meredeznek ki a 
hullámokból ; alig van közöttük két-három méternyi köz, melyen a 
csolnakok átsurranhatnak. Csolnakjaink most nincsenek veszélyben, 
mert csendes a tenger, de így is óvatosságra és szemességre van 
szükség, nehogy a csolnak a víz alatt lappangó szirtbe csapódva, 
léket kapjon. 

A sekély part közelében megáUanak a csolnakok s izmos, 
vállas arab legények jönnek a partról a csolnakokhoz, vállukra 
szedik az utasokat s úgy szállítják ki a partra. Itt a keleti élet tar- 
kaságai, élénk sürgés-forgás tárul az idegen szemei elé. Minket a 
szentferencrendi szerzetesek fogadtak és vezettek fel szűk sikátorok 
és alacsony házak között kolostorukba, melynek boltíves folyosói 
és alacsony sötét szobái börtönszerű benyomást tesznek. A fogadó- 
szobában, keleti szokás szerint, hűsítővel szolgáltak, ami állott 
rózsavízzel behintett ecetes vízből. Az első izelítésre kissé szokatlan 
ital ugyan, de nekünk a nagy melegben igen jól esett és, ami fő, 
szomjunkat oltotta. Az ecetes vizet már régi idők óta használják 
Keleten szomjúság ellen s valószínűleg ezzel kínálták meg Krisztust 
is a keresztfán. 

A derék szerzetesek^ kik mindnyájan szakált viselnek, amint 
ez Keleten a papoknál általában szokásos, előzékenyen kalauzoltak 
minket kolostorukban, melynek lapos tetejéről pompás kilátás terült 
el a tenger és a város felett. Jaffa házai sűrűen vannak egymásba 
építve, közbe-közbe csak sötét, szűk sikátoroknak hagytak helyet. 
A házak labirinthusából itt-ott datolya-pálmák nyújtogatják ég felé 
sűrű bokrétás koronájukat, melyből hosszú fürtökben lógnak alá a 
sárguló gyümölcscsel megrakott kévecsomók. 

A hosszú tengeri út után jól esett újra talajt érezni lábunk 
alatt és kétszeresen boldogok voltunk, hogy immár a Szentföldön 
vagyunk. Kis csoportokba alakulva mentünk a város nevezetessé- 
geinek megtekintésére, amivel csakhamar készen lehetünk JafTában, 
ahol kevés a látnivaló, különösen annak, aki már látta és ismeri 
Keletnek nevezetesebb helyeit. Akadtak bámulóink nekünk is, pedig 
Jaffa lakói évenkint 15.000 zarándokot látnak városukban. A bazár 
felé vettük utunkat. A bazár boltfülkéi előtt alacsony deszka kereve- 
teken guggoló iparosok keleti nyugalommal és közönynyel folytat- 
ták munkájokat, mialatt hosszúszárú csibukjaikat is működésben 
tartották. Cipészek, szabók, rézművesek, esztergályosok bódéi tarka 
egymásutánban váltakoztak. Közbe csemege és hűsítő árusok sátrai, 
olyan szinű és illatú italokkal és édességekkel, melyekre európai 
ember még legnagyobb szorultságban sem nyújtaná ki kezét. Pedig 
a leghangzatosabb dicséretekkel halmozzák el a kikiáltó elárusítók. 
Amott régi fegyvereket, beduin dárdákat, handsárokat, késeket, 
szőnyegeket kínálgatnak. Egy ethnografiai muzeumot könnyen 
meg lehetne tölteni az itt található tárgyakból. A bazár utcáiból kiérve, 
a város falánál a külső bazár festői képei keltették fel és kötik le 
figyelmünket. Gyékényből vont rongyos sátrak alatt, öszvérek, 
szamarak között, guggolnak a földön árúik előtt arabok, törökök, 
rongyos, de egyébként meglehetősen festői öltözetben. Itt látjuk a 
narancs és egyéb déli gyümölcskereskedőket. Magnélküli, tojásalakú 
nagy narancsairól világhírnek örvend Jaffa. Az évnek majd minden 
szakában nagy fűzfakosarakba rakva hordják ide össze a pompás gyü- 
mölcsöt s szállítják aztán nagy hajórakományokban Európa piacaira. 

Jaffát az Apostolok Cselekedetének könyvében két helyen is 
találjuk említve. (9. r. 36. és köv. v. és 10. r.). Sz. Péter apostolt 
Liddából Joppéba hivatják tanítványai, ahol halottaiból feltámasztja 
Tabita asszonyt. Az apostol Simon szíjgyártónál lakik, kinek házá- 
ban égi látomány jelenik meg előtte. Tabita asszony házát a Jeru- 
zsálem-utca szomszédságában mutatták nekünk. Simon szíjgyártó 
háza állítólag ott feküdt, ahol most a szentferencrendiek kolostora 
van. Egy más forrás szerint a világítótorony szomszédságában volt, 



JAFFAI BAZÁR. 

ahol most a mecset van. A Szentföldön gyakran látjuk, hogy a 
szenthelyek tekintetében nagyon eltérő nézetek vannak s egy és 
ugyanazon történet helyéül más és más pontokat mutogatnak. Hogy 
melyik az igazi hely, azt természetesen nehéz, néha lehetetlen 
eldönteni. 

A városon kívül egy francia kórházat és árvaházat is megláto- 

gattunk, mely irgalmas-nénék vezetése alatt áll. Szerény kis intézet, 
mely akkor még a kezdet nehézségeivel küzdött, de oly tisztán és 
rendben találtuk, amint azt az irgalmas-nénék minden házában meg- 
szoktuk. Valóban önfeláldozó, kegyes dolgot végeznek azok a jó 
lelkek, akik a világtól elzárkózva, ilyen kitett helyen szentelik magu- 
kat embertársaik bajának és nyomorának enyhítésére. 

A franciákról jutott eszünkbe Napóleon császár, aki 1799-ben 
szomorú emléket hagyott maga után Jafiaban. A város falait március 
6-ikán széthányatta s a lakossággal, mely ostromát ellenállással 
fogadta, kegyetlen módon éreztette boszüját. Az örmény kolostor- 
ban most is mutatják azt a termet, melyben a pestises betegeket 
méreggel elpusztította. 

Amint zarándokcsapatunk, vagy helyesebben karavánunk, a 
hogy az itteniek az ilyen tourísta-csapatokathivják, összegyülekezett, 
hogy útra induljon a szent- város felé, s én e kis csapatot megszem- 
léltem, eszembe jutottak azok a zarándokok, akik évszázadok óta e 
szent-helyek látogatására mentek. A vallásos kegyelet minden időben 
vonzotta az embereket Palesztina szent-helyeinek meglátogatására. 
De ez a vágy régebben nem volt oly könnyen kielégíthető, mint 
napjainkban, mikor kényelmesen és minden szükségessel jól beren- 
dezett gőzhajókon tehetjük meg a tengeri utat Jaifáig s onnan már 
vasút szállít minket Jeruzsálembe. Akkor a közlekedési eszközök 
kezdetlegessége, költséges volta s amellett még a tengeri út veszé- 
lyessége és a Szentföldön a közbiztonság hiánya nagyon kockázott, 
legtöbbször életveszélyes vállalattá tették a zarándoklást. 

A középkori zarándoklatokról több munkát bírunk, melyek 
érdekesen festik az azokkal járó kellemetlenségeket és veszélyeket. 
Mikor a jeruzsálemi királyság megszűnt, a zarándokiások nem 
sokáig szüneteltek. Az akkori zarándoklásokhoz első sorban a pápa 
engedelmét kellett kikérni. Aki a költséges utazáshoz kellő pénzzel 
nem rendelkezett, ami bizony nagy összegre rúgott, az valamely 
gazdag úrhoz szegődött szolgának vagy udvari papnak. Aztán 
hozzáfogtak az útleírások tanulmányozásához vagy szentföldi uta- 
zóktól utasítások beszerzéséhez. A XVII-ik századig meghatározott 

zarándokruhát is kellett viselni. Megnövelték a szakállat, a hosszú 
szürke talárra, melyet derékon fekete bőrövvel kötöttek át, feltűzték 
a veres keresztet, ugyanilyet tűztek a széles karimájú nemezkalap 
elejére a homlok fölé. A felszereléshez tartozott az olvasó, a kampós 
zarándokbot és élelem-tarisznya. A szent-áldozás után a rokonoktól 
és ismerősöktől kölcsönös sirassál vettek búcsút. Egy Fabri Félix 
nevű dominikánus szerzetesnek „Evagatorium in Terrae Sanctae, 
Arabiae et Aegypti Peregrinationem" cimű műve két ízben (először 
1480, másodszor 1483-ban) tett viszontagságos utazásáról rendkivűl 
érdekes képet ad. A zarándokok rendesen Velencében szállottak 
hajóra, minthogy századokon keresztül a szárnyas-oroszlán köztár- 
sasága volt úr a Földközi-tengeren. Míg egy hajórakományra való 
zarándok-társaság egybegyűlt, sokszor hetekig kellett Velencében 
várakozni. A hajóraszállás sok formasággal járt, amit szerződéssel 
kötöttek meg. A tengeri utazás 6 — 8 hétig tartott, mialatt sokszor 
ki voltak téve kalózhajók támadásainak, vagy a hajón kitört járványok 
pusztításainak. A torzsalkodások, verekedések sem voltak szokat- 
lanok. A tengeri viharok ellen rendesen babonás szokásokkal véde- 
keztek. Voltak zarándok énekeik is, melyeket a Szentföld meglátá- 
sakor énekeltek. A „Salve Regina" és „Te Deum laudamus"-on 
kivűl más egyházi énekeket is zengettek a hajón. Fabri szerzetes 
részletesen elmondja, mivel töltötték az időt a hajón, hogyan étkez- 
tek, aludtak, mitől kell a tengeren való utazásnál tartózkodni, aztán 
leírja a zarándokoknak Jaffába érkezését és partraszállását. A parton 
tisztes, fehér szakállú pogány urak várták őket, írja Fabri, és a 
zarándokok neveit és atyjuk neveit jegyzékbe vették, azután 
becsukták őket egy földalatti sötét boltűregbe, mint ahogy a juhokat 
szokták s ezért a szállásnak nevezett fogházért, ahol több napon 
át tartották őket, még szálláspénzt is követeltek tőlük, A kenyeret és 
vizet is pénzen kellett nekik megvásárolniok. Aztán elmondja, hogy 
vezetőik több napon át alkudoztak a beduin főnökökkel a kalauzo- 
lásért és védelemért fizetendő váltságdíj felett. Útközben Jeruzsá- 
lemig háromszor is megtámadták őket rablócsordák, de kísérőik 
mindannyiszor visszaverték a támadókat és megvédték őket. 

Ma már mindezek a kalandos élmények és veszedelmek csak 
a mesék országába tartoznak. Az európai hatalmak tekintélye a 
török hatóság és a szentföldi lakosság előtt is annyira nőtt és meg- 
erősödött, hogj^ ma közbiztonság tekintetében is nagyon javultak a 
viszonyok. A zarándokok nincsenek megtámadtatásoknak és üldö- 
zéseknek kitéve. Apróbb kellemetlenségekkel itt-ott most is talál- 
kozhatunk ugyan ; de ezek más országokban is érhetik az idege- 
neket. 

V. Jaffától Jeruzsálemig. 

{Karavánunk lóháton is kocsikon. 68 küóméUmyi út Jeruzsálemig, Jaffa narancs- 
kertjei, A Sáron mezeje. Kihált pusztaság, Lidda. Ramlek, Napóleon főhadi- 
szállása 1799'ben, Barátságos fogadtatás a szentferencrendi szerzeteseknél. Éjjel és 

nappal közötti hőmérsék-külömbség. La- 
trun. Utazás holdas éjjel Judo-hegységé- 
ben, Kirját el'Anib, Emmausz és a 
frigyszekrény, Dávid harca Goliáthtal, 
Jeruzsálem városa.) 

város kapuján kivül már készen 
vártak minket a hátaslovak és ko- 
csik ; az előbbiek nem épen biztató 
favázas török nyergekkel, melyek a régi magyar nyergekhez hasonlí- 
tanak, az utóbbiak egyszerű teherszállító szekerek, kényelmet- 
len deszkaülésekkel és alacsony gyékény ernyőkkel borítva. 
Minden kocsi elé három apró ló volt fogva, melyek nem valami jó 
állapotban voltak. A választás bizony nagyon nehéz volt ; mert sem 
a hátas lovak, sem a kocsik nem voltak ily hosszú útra valók. 
A társaság fiatalabbjai, bár sokan közülök most először ültek lóra, a 
lovaglást választották, amit később keservesen megbántak. A zarán- 
dokok karavánja nem egyhamar volt rendbe szedhető ; mindenik 
szeretett volna első lenni a sorban, hogy a porfelhőkből mentől 
kevesebb része legyen. Páter Angeli^ szentferencrendi szerzetes, 
mint második Kapisztrán János, lóháton haladt a csapat élén. 

A Jaffától Jeruzsálemig vezető 68 kilóméternyi utat rendesen 
10— 12 óra alatt szokták megtenni; mert a feleúton túl a Juda- 
hegységben nagyon rossz az út. 

Mi délután három óra után hagytuk el Jaffát. A nap forrón 
sütött, az utón porfelhőket vertek fel a kocsik és az eleinte jó kedv- 
ben száguldó lovasok. A város szélén, mintegy félóráig, előbb 
narancskertek között haladtunk. A hires jaffai narancsok e kertekből 
kerülnek hozzánk. Az akkori másodtermésnek még éretien haragos- 
zöld gyümölcsei alatt törésig roskadoztak az ágak. Többen megizlel- 
ték, remélve, hogy legalább szomjukat olthatják ; de azok keserűek 
voltak, mint az epe. 

A városon túl azonnal a Sáran-mezeje kezdődik. Eztavaszszal 
egészen más képet nyújt, mint őszszel, amikor mi itt jártunk. 
Tavaszszal üde zöld szántóföldek, közben legelők vannak e termé- 
keny síkon, melyről a Szentírás is dicsérő szavakban emlékezik 
meg. A mező legelőinek kiváló disze az egész Palesztinát elborító 
asphodelus-liliom, mely közel embermagasságra nő fel Most egészen 
puszta sivatag tárult szemeink elé. Mindent kiégetett a nyárnak 
tikkasztó és perzselő heve ; a vetéseknek még torzsáit is kilegelték 
az erre vonuló karavánok tevéi, a szél aztán mély repedéseket hasí- 
tott a hónapokon át összeaszott földön. Az út szélét tövisként sze- 
gélyező kaktuszok, agávék, áloék húsos levelei összezsugorodva és 
ujjnyi vastag porréteggel borítva. Sehol semmi élet, semmi tenyé- 
szet, mintha a földnek minden ereje kihalt volna ; közelben és távol- 
ban sehol egy tenyérnyi zöld hely, amelyen szemünk megnyugod- 
hatott volna. Itt-ott egy sakál ólálkodott a szomorú mezőn ; az elhul- 
lott tevék, melyeknek fehérlő csontvázait az úton találtuk, dús lakomát 
adhattak nekik. Az utón kimért (IVs — 2 km.) távolságokban katonai 
őrházak vannak, jobbára szánandó romban ; de lakóikkal sehol se 
találkoztunk. Ezek még abból a korból valók, mikor a közbiztonság 
felett katonai hatalommal kellett őrködni. Szomorú egyhangúság- 
ban haladtunk. Utunktól balra, nem messzire tőlünk, láttuk fehérleni 
Lud városát, a régi Liddát, hol szent Péter apostol az inaszakadt 
Eneast meggyógyította. (Ap. Cs. 9. r. 32. v.) Az első kereszténység 



Digitized by 



Google 



62 

történetében nevezetes szerep jutott e városnak, hol később püspök- 
séget is szerveztek. A mohammedánok azt tartjék, hogy Lidda váro- 
sának kapujában fogja Jézus az utolsó ítéletnapján az Antikrisztust 
megölni. Útközben karavánokkal, török katonákkal és lovas bedui- 
nokkal találkoztunk ; ez utóbbiak apró lovakon, hosszú lándsákkal föl- 
fegyverkezve, büszkén, méltóságteljesen vágtattak el csapatunk előtt. 
Naplemente felé érkeztünk Ramlehbe, egy 6500 lakossal biró 
csinos mohammedán városba, melyről tévesen mondják, hogy a 



LIDDA (ma LUD.) 

bibliai Arimathia volna ; mert csak Szulejmán khalifa, Abd el-Melik 
fia építtette 716-ban Kr. u. A régi zarándokok irataiban „Ramula" 
néven szerepel. A keresztes hadjáratok idejében 1099-ben püspök- 
séget alapítottak itten, hol minden időben sok keresztény lakott. 
Ramleh nevét, ami homokot jelent, megérdemli a város; bokáig 
érő homokban és ráadásul szemétben gázol az ember, ha néhány 
lépésnyi sétára indul. A szentferenciek kolostora és zarándokháza, 

mely minket pár órára vendégeiül fogadott, barátságos hely. 
Az épiílet kőfalakkal van körülvéve, melyekbe díszül, de szükség 
esetén lőrésekül is használható égetett cserépből készült csövek 
vannak piramis alakjában beillesztve. Ezt a díszt egyebütt is talál- 
tuk a Szentföldön, különösen Jeruzsálemben s úgy hallottuk, hogy 
leginkább a légjárat előmozdítására van szánva. A mohammedánok 
sík háztetőin arra is szolgálnak e cserépcsövek, hogy azokon át a 



BEDUIN A PUSZTÁBAN. 

hárem hölgyei zavartalanul nézhetik a világot, anélkül, hogy őket a 
kíváncsi szemek észrevehetnék. 

A szentferencrendiek klastromának minden zege-zugát bejárta 
a kíváncsi karaván. A jámbor szerzetesek, jobbára franciák, szíve- 
sen kalauzoltak mindenfelé, megmutatták azt a szobát is, ahol lakott 
Bonaparte Napóleon 1799-ben, szentföldi táborozásakor, mikor 
Ramlehben volt főhadiszállása. A zárda falairól, melyek a körülfutó 

terraszokról kényelmesen bejárhatók, beláthattam a lábaim alatt 
elterülő várost és közeli vidékét A telkeket óriási kaktuszok és áloék 
szegélyezik, melyek között a sárból rakott és itt-ott szines üvegek- 
kel diszitett kupolák sajátságos képet nyújtanak, melyet a magasan 
kiemelkedő és vörös datolya-fürtökkel megrakott pálmák még 
szebbé tettek. A város végén van egy festői torony, mely Dsámi 
él-Abjady Fehér-mecset nevet visel s eredetileg egy már régen 



RAMLEH. 

elpusztult mecsetnek minaréja volt. A rajta levő arab felirat szerint 
1318-ban egy egyptomi szultán építette, de ennek dacára többen 
mégis a keresztesek idejéből származó építménynek tartják. A Dsámi 
el-Kebir nevű főmecset a keresztesek által a Xll-ik században épült 
templom volt. 

Ezalatt a vendéglátó házigazdák meghívtak a terített asztal- 
hoz, melyen hússal, főzelékkel, édes tésztával, jó borral és kitűnő 
szőlővel vendégeltek meg minket. A számunkra vetett pompás 

ágyakat sajnálatunkra nem fogadtuk el ; mert az éjszaka hűvösében 
akartunk tovább utazni, hogy mihamarább Jeruzsálembe érjünk. 

Alighogy Ramlehből útra keltünk, azonnal érezhetővé vált a 
nappali és éjszakai hőmérséklet közötti nagy ellentét. Míg nappal 
41 C^ tikkasztó hőségben alig voltunk képesek föUélegzeni, éjjel 
majd megfagytunk a hidegben. Nagyon megjárták azon útitársaink, 
kik a jó tanácsra nem hallgatva, melegebb ruhát nem hoztak maguk- 
kal; fogvacogva dideregtek s a szembejövő beduinoktól, kocsi* 
soktól vásároltak jó pénzen pokrócokat, teveszőr-gubákat, hogy 
meg ne fagyjanak. Hajnalra a mezők olyan fehérek voltak a har- 
mattól, mintha hóval lettek volna borítva. 

Ramlehn túl még jó három óra hosszat haladtunk a Sáron- 
mezején, mindinkább közeledve a Judeai-hegyekhez, melyek már 
Ramlehből láthatóan emelkedtek utunk irányában. 

Lairunban pihenőt tartottunk, míg kocsisaink etettek. A kopár 
hegyvidék, gyéren tenyésző olajfáival szomorú képet nyújtott a 
hold fényénél, amit még kieüenebbé tett a sakálok üvöltése és a 
gyanús tekintetű beduinok járás-kelése. Latrun nevét a latin latro 
szó révén azon rablónak (Dizmász) szülőhelyéül tartják, aki Jézus 
jobbján volt keresztre feszítve s aki (Szt Luk. 23. r. 40. s köv. v.) 
kérte Jézust, hogy emlékezzék meg róla, midőn országába jut. Latrun 
közvetlen szomszédságában van Amvasz, melyet sokan az új-testa- 
mentomi Emmausznak tartanak, mely (Szt Luk. 24. r. 13. v.) hatvan 
futamatnyi (stádium) távolban volt Jeruzsálemtől. Fontos hely volt 
ez a Makkabeusok és rómaiak idejében, mely utóbbiak az V. légiót 
helyezték el itten. Innen kezdve egész Jeruzsálemig folyton a kieüen, 
kopár, kiégett, növénytenyészet nélküli Judeai-hegyekben folytattuk 
utunkat, mely hegyen-völgyön keresztül vonul el gondozatíanul. 
A török kormány emberei épen akkor vetették alapját egyműútnak, 
melyen néhány munkás a szokott keleti kényelemmel csíbukolva 
dolgozott. A völgyekben az egyedüli hálás olajfát találtuk kisebb 
csoportokban, leginkább ott, hol valamely emberlakta vidéknek 
nyomai láthatók. A hold csodás fénynyel világította meg utunkat, 
mely a legkieüenebb helyeken vezetett keresztül. Kocsijaink egy- 

ERÓDI : Szentföld. 5 

mástól elszakadtak, néha hosszú utón egyetlen egy társunkkal sem 
találkoztunk. Pedig veszedelmes helyeken jártunk. Ha a kóborgó 



Már 720 méter magasan voltunk a tenger szine fölött, honnan kísér- 

tetíes kilátás nyilt a körülfekvő mély völgyekbe, a Sáron-mezejére, 
egész JafTáig, sőt a tengerre is. A nap fölkelte megaranyozta az 
egész képet. Innen egy mély völgybe értünk, mely olaj- és pisztácia- 
fákkal van borítva, neve Karját eUAnib (SzőUőváros). Némelyek 
Kirját Jeárim-nak (Erdőváros) tartják, hol a frigyszekrény állott, 
míg azt Dávid Jeruzsálembe vitette. A nép Abu-Gős-nak nevezi, 
azon rablóvezér nevéről, aki e városban lakott, kőfalakkal megerő- 
sített várában és feje volt annak a rablótörzsnek, mely egy időben a 
Juda-hegységet rettegésben tartotta. A városban és környékén 
kiterjedt szőlőművelést űznek a lakosok. Nem messzire egy újabb 
kapaszkodó után értük el azt a kisebb völgyet, melyben Kalonieh 
nevű helység fekszik. Ennek határában szedte össze Dávid parittya- 
köveit, melyekkel ugyanitt Goliáthot földre terítette. A régészek 
közül legtöbben ezt tartják Emmausznak és alkalmasint több alap- 
pal, mint az utunkban jóval korábban talált Amvasz helységet. 
Innen még egy magas hegyre kellett egy meglehetősen meredekül 
kígyózó utón felkapaszkodnunk, mire szemünk elé tárult Jeruzsá- 
lem városa, hátterében az Olajfák-hegye, s ennek tornyos temploma, 
messze távolban a Moábita-hegyek szürkültek. A várost környező 
szürke falak elzárják az egész városra való kilátást, csak a kupolák, 
a mecsetek minaréjai és a magasabban fekvő épületek tetői lát- 
szanak. 

A város kapui előtt legelőbb az orosz teleppel találkozunk, 
melyen szembeöüő egy ötkupolás épülettömeg, az új zarándokház, 
külön férfiak és nők számára. Ez a telep modern ízlésben van 
tartva, házai rézsútos tetőkkel vannak födve, míg Jeruzsálem házai 
túlnyomólag tető nélküliek és kupolákkal vannak ellátva. Itt van az 
osztrák-magyar konzulátus is. Ez a telep, hol most is már számos 
középület és jótékonysági intézet van, idővel igen csinos várossá 
fog fejlődni. 

A magaslatról már teljesen kibontakozva áll előttünk a szent- 
város; hatalmas szürke kőfalai magasan állanak és dacolnak az 
idővel. Az előttünk fölemelkedő Jaflfa-kapu szép idomai lekötik egész 
figyelmünket; jobbról tőle megbámuljuk az impozáns fellegvárat, 

tovább látható Dávid sírja ; lábaink alatt, a Hinnom*völgye fölött, 
halad el a Bethlehembe és Hebronba vezető országút. 

A szent-város házainak tömegéből két nagy kupolás épület 
felé fordulnak sóvárgó szemeink. A Szent-sír temploma az egyik. 
Nagy kupolája messzire ellátszik, kereszt tündöklik a csúcsán. 
A megváltás szent jelvénye itt a legméltóbb helyen ragyog. 

A Harám es-Serif- téren álló Szikla-dóm, a Kubbet esz-Szachra 
nagy kupolájával a másik kimagasló épület. Az szent helye a ke- 
resztényeknek, ez a mohamedánoknak ; de a zsidók előtt is kegyelt 
hely; mert itt állott hajdan Salamon királynak fényes temploma. 

JERUZSÁLEM HELYRAJZA. 



VI. Jeruzsálem. A szent-város leírása és története. 

(A szent-város tornácában. Jeruzsálem fekvése, A környező völgyek és hegyek. 
A város falai és kapui. A négy halom, Jeruzsálem^ a Jebuzeusok városa Dávid 
kezeibe kerül. A város viszontagságai a babiloni fogságig, A száműzetés után 
Krisztusig, A Megváltó idejében, Titus 70'ben Kr, e. szétdúlja, Aelia Cafitolina, 
fogány város Jeruzsálem helyén. A kereszténysége majd fersák, arabok^ kereszté- 
seky egiptomiak és végül a törökök kezén.) 

Laetalus sum in kis, quae dicta sünt mihi : 
In domum Domini ibimus. 

Stanles erant pedes nostri in atriis tuis, 
Jerusalem : 

Jerusalem, quae aedificatur ut civitas, 
cuius participatio eius in idipsum, 

lUuc enim ascenderunt tribus, Iribus Do- 
mini, testimonium Israel ad conjitendnm no- 
mini Domini. 

Psal. 121. 1-4. 

igadok, mikor azt mondják nekem : Az Úr há- 
zába megyünk. Lábaim tornácaidban állanak, 
Jeruzsálem ! Jeruzsálem városul építtetett, mely- 
nek közjavaiban mindenki részesül. Mert oda 
mennek föl a nemzetségek, az Úr nemzet- 
ségei, Izrael bizonysága szerint hálát adni 
az Úr nevének." (121. zsoltár. 1— 4v.) 

Dávidnak, a nagy lantos királynak ihletett igéi viszhangzanak 
szivemben, midőn a szent-város előtt állok s szemeimet az igéző 
látványon legeltetem. Nézem a szent-várost, mely ragyogó reggeli 
pompájában áll előttem. A nap sugarai szent aureolát vonnak feje 
fölé, hogy fokozza előttünk a hely szentségét. 

Ki ne állana megilletődve e helyen, mely az ó- és újszövetség- 
nek annyi szent emlékét zárja magába ? Egy pár pillanat alatt végig 
szárnyalt lelkem ezredévek csodás eseményein, melyek mind e szent 
helyhez fűződnek. A csodálat, szent lelkesedés, az imádsággá 
magasztosult ihlet egyesíilt a boldogságnak érzetével, hogy láthatom 
azt a szent-helyet, melynek látásáért annyit epedtem s melyet 
milliók és milliók látni kivannak. 



AZ OSZTRÁK-MAGYAR ZARÁNDOKHÁZ. 

Ezen a helyen, ahol én most állok, s ahonnan az egész szent- 
város látható, a régi zarándokok leszállottak kocsijaikról vagy 
lovaikról s gyalog vonultak be az Úrnak szent városába. Mi, akik 
már előbb jó darab utat gyalog tettünk meg, csakhogy a szent- 
várost mihamarább megláthassuk, fáradtak levén s a városig még 
nagy üt állván előttünk, kocsin, de a gyalogló zarándokokénál nem 
csekélyebb ihlettel tettük meg az utat. 

A Jaífa-kapu előtt megoszlott társaságunk. Azok, kik a 

Casanuovában, sl szentferencrendiek új hospiciumában kaptak 
szállást, a Jaffa-kapun vonultak be Dávid-városába; mi, kik az 
osztrák-magyar zarándokháznak voltunk vendégei, a nsrugatra fekvő 
Damaskus-kapu felé tartottunk. A kapun belül néhány lépésnyire 
fekvő zarándokházban már várt minket a ház rektora, akivel már 
Jaffában megismerkedtünk s aki előttünk tette meg az utat. Minden- 
kinek kijelölte helyét ; nekem és egy társamnak a földszinten jobbra 
két szobából álló magánlakását engedte át. 

Bár az éjszakai utazástól teljesen kimerültek és éhesek voltunk, 
sem pihenésre, sem evésre nem gondoltunk, hanem első gondunk 
volt a Szent-sír templomát felkeresni. 



Jeruzsálem, a kujundsuki ékiratokban Urszalitna, a hierogli- 
fákban Salam, görögül és latinul Hierosolyma, a hébereknél Jeru- 
salajim (a béke öröksége), az araboknál El-Kudsz (a szent), a törö- 
köknél Kudítsz Serif (a magasztos szent), egy 760 méter magas, 
vízben szegény mészkő-fensíkon fekszik, mely a palesztinai hegy- 
hátnak főláncával függ össze, s éjszakot és éjszaknyugatot kivéve, 
mély völgyekkel van körülvéve. Keleten van a Kidron-, később 
Jozafít-völgye, délen és nyugaton a Ben-Hinnom-vőlgye. Az ó-kor- 
ban ezt a fensíkot egy völgy metszette ketté, melyet Jézus idejében 
Tyropoeon (a Sajtosok) völgyének neveztek s melynek nyomai ma 
a város falain kivül levő kereszt-völgyben láthatók. Ezt a völgyet 
később, a város kiépítésénél feltöltötték és a mélyedésnek nyomai a 
városban csak csekély hajlásban vehetők észre. A városnak leg- 
magasabb pontja az éjszakkeleti részen, a latin patriárcha és az orosz 
zarándokház között 784 m. magasságban van. Jeruzsálem 54 kmnyire 
fekszik a Földközi-tengertől és 22 kmnyire a Holttengertől. 

A várost körös-körül magaslatok környezik. A Kidron-völgye 
felett van az Olajfák-hegye {Dsebel et-Tur) ; ettől délre ennek egyik 
nyúlványa a Botrányok-hegye (Ds. Batn el-Hava), így nevezve el, 
minthogy e hegyen áldozott Salamon király a pogány isteneknek. 
A várostól délre van a Gonosz-tanács-hegye, mely nevét onnan 

kapta, hogy itt lakott Kaifés, kinek házában tanácskoztak a zsidók 
papjai Krisztus elvesztése felett. Tovább éjszakra van a Skofusz-hegy^ 
ahonnan Titus és légiói a pusztulásra szánt városra tekintettek. 



ronynyal. A városba nyolc 
kapu vezet, melyek egyike be van falazva. Ezek a következők: 1. 
Jaffa-kapu (aTahul Báb el-Khalily így nevezve, mert ezen vezet az út 
Hebronba, melyet az arabok Isten barátja. Ábrahám után Khalil-nak 

neveznek), melynek vidéke a leglátogatottabb, minthogy a főutak 
itt vezetnek keresztül s a város ebben az irányban épül újabb idő- 
ben. Itt vannak az előkelő kereskedések, itt kezdődnek a bazárok és 
itt vannak a keresztény városrész legnevezetesebb épületei. A Felleg- 
vár (el'Kálá), magas tornyával és az idő viszontagságai által barnított 
erős kőfalak a kapuval együtt szép képet alkotnak. Ettől éjszakra 
van az 1889-ben épült 2. Báb Abdul Hantid nevű ú} kapu. Legszebb 
3. a DamaskuS'kapu, melyet az arabok számtalan oszlopai és tornyai 



A DAMASKUS-KAPU. Arabul: Báb el-Amúd. 

miatt Oszlop-kapunak{Báb el-Amúd) neveznek. Éjszaknyugatról csak 
ez az egy kapu vezet a városba. A hozzá közel eső 4. Herodes-kapu 
(Báb esZ'Szahiri) most csukva van. Tovább keletre van 5. a Szent- 
István-kapu^ mely Mária-sírjához vezet, miért is az arabok Boldog- 
asszony-kapujának (Báb Szitti Marjam) nevezik. Ezen kapu előtt 
kövezték meg Szent István első vértanút. A szintén keletre fekvő 
6. Arany-kapu (Báb ed-Dáherije) régóta be van falazva, mert köz- 
vetlenül a szétdúlt nagy templomra nyílott s a mohammedán legenda 

szerint itt fogna bejönni a hódító, ki a várost tőlük visszafoglalja. Ezt 
a kaput régen évente csak egyszer, Virágvasárnapján nyitották ki ; 
mert a szent hagyomány szerint az Üdvözítő ezen vonult be a 
városba. Délen van 7. a Szemét-kapu vagy Áfrikai-kapu {Báb eh 
Magáribé) és 8. a Sion-kapu vagy a benszülöttek szerint Dávid 



ARANY-KAPU. Arabul: Báb ed-Daherije. 

próféta kapuja {Báb en-Nebi Dáud), minthogy közelében van 
Dávid sírja. 

A város Sión, Móriak, Ákra és Bezetha halmokra épíilt. 
E négy halom ma is alapjául szolgálhat a város felosztásának, habár 
ma inkább az egyes vallásfelekezetek szerint szokás a várost fel- 
osztani, három részre : keresztény, mohammedán és zsidó városra. 
A keresztény várost újra latin, görög és örmény negyedekre osztják. 

A Sion-kapujától a Damaskus-kapujáig menő utca választja el a 
keresztény várost a mohammedántól és zsidótól. 

Erre a négy halomra épült Jeruzsálem városa, mely ma sokkal 
nagyobb területet foglal el, mint régen. A város folyton terjeszkedik. 
A falakon kivül ma-holnap majdnem olyan nagy város támad, mint 
a minőt a falakon belül találunk. 

A szent- város történetét egész Ábrahámig lehet visszavinni. 
Melchizedek Szálem királya kenyér- és boráldozatot hozott az Úrnak, 
midőn Ábrahám megveré Kadorlaomert és többi ellenségeit, (Mózes 
I. k. 14. r. 18. V.). Később, mint a jebuzeusok városa, Jebuz nevet 
visel, mely bár kicsiny és jelentéktelen volt, mégis előnyös fekvésé- 
nél fogva, sokáig dacolt az izraeliták erejével s védeüen része csak 
Józsua halála után került az izraeliták kezére. De a jebuzeusok még 
ott is megmaradtak lakásaikban. A megerősített Sión vára még 
Dávid idejében is az ő kezükben volt és Dávidnak csak nagy harc 
után sikerült azt tőlük elragadni és székhelyévé tenni ; mert erre 
Jeruzsálem központi fekvésénél fogva sokkal alkalmasabb volt, mint 
Hebron. így lett Sión „Dávid-városá'Vá,*' habár a Sión nevet a 
költők és próféták átvitt értelemben az egész Jeruzsálem megneve- 
zésére is használják. Azóta, hogy Dávid a frigyszekrényt Kirját 
Jeárimból ide áttette, Jeruzsálem a „szent-város" (kadista) nevet 
viselte. Ebből származik az arab kudusz elnevezés is, ami szintén 
szentet jelent. 

A Sion-hegyének fekvését illetőleg két vélemény uralkodik. A 
hagyomány szerint, mely a mai elnevezésben is tartja magát, a nyu- 
gati hegyet nevezték Sionnak. De mások a keleti vagy templom-he- 
gyet tartják Sionnak ; mert azt mondja az írás, hogy Dávid városából 
fölmentek a templomba (Kir. II. k. 24. r. 18. v.), tehát Dávid városa 
nem lehetett a magasabb nyugati hegyen, hanem a templom-hegy- 
nek valamivel mélyebben fekvő déli részében, mely 0/rf nevet viselt. 
Az írás azt is mondja, hogy Sion-hegyén lakik Jahve (Joel 3. r. 17. 
V., Mik. 4. r. 2. v. Izai. 8. r. 18. v. stb.), azért Siont kell Dávid- 
városának tartani. Innen magyarázható az is, hogy az egész város 
megjelölésére is használják a Sión nevet, Jeruzsálem helyett. 

A régibb források azonban mindkettőt együtt is használják : Sión és 
Jeruzsálem. (íz. 10. r. 12. v.) A város akkor két részből, felső- és 
alsó-városból állott. 

Dávid erős kőfallal vette körül e két részből álló várost, melyet 
Salamon még inkább megerősített. A jebuzeusok régi bástyáját, 
Miilót, mely némelyek szerint a felső város éjszakkeleti részében, 
mások szerint a belső völgy aljában feküdt, újra építette Salamon. 
(Kir. III. k. 9. r. 24. v.) A bölcs király Jeruzsálem városát számos 
építkezéssel emelte. Az Úrnak nagy és fényes házat építtetett a 
Móriah-hegyén, azon a helyen, melyet Dávid készített, a jebuzeus 
Omán szérűjén. (Krón. II. k. 3. r. 1. v.) A templomtól délre királyi 
palotát emeltetett magának, ö alatta a város, mely fényben és gaz- 
dagságban emelkedett, Izrael népének középpontja s Indiával és 
Afrikával való kereskedelmi összeköttetés és egyéb viszonyai folytán 
Nyugat-Ázsia műveltségének főhelye lett. 

De a városnak virágzása nem sokáig tartott. Az ország ketté- 
szakadása után (körülbelül 975-ben Kr. e.) Jeruzsálem Juda-orszá- 
gának fővárosa volt, de háromszáz éven át sokat kellett szenvednie 
az egyptomiak, filiszteusok és az elpártolt izraelita törzsekkel egye- 
sült több arab nép becsapásaitól. Virágzás állott be Oziás erősebb 
uralma alatt, aki a bástyafalakat megerősítette és tornyokkal látta el. 
Ezekiás (Hiszkiüj 724—697. Kr. e.) az éjszakon keletkezett elővárost 
kőfallal vette körül, hogy az ellenség ellen védve legyen. Nagy 
érdeme, hogy a vízben szegény várost vízvezetékkel látta el s víz- 
tartókat és tavakat készíttetett, melyek a vízvezetékből kapták vizü- 
ket. A Josephus Flaviusnál Amygdalonnak, most Patriárcha-tónak 
nevezett vízmedencét is az ő művének tartják és azért Hiszkia-tavá- 
nak is nevezik. Hiszkia fia Manasse alatt (648-ban) Jeruzsálem 
meghódolt Asszíriának, de a király a fogságból való visszatérése után 
a falak visszaállítására fordította gondját. Joziás (640—609) a pusz- 
tuló templomot jó karba helyezi. Jojákim {EUjákim) alatt (609—598. 
Kr. e.) Nebukadnezár meghódítja a várost, Jojáchin {Joákin) alatt 
(598-ban) másodszor, Zedekiás (Szedeciás, héb. Cidkijáhn) alatt 
végül 17 hónapi kétségbeesett védelem után (586-ban Kr. e.) a város 

újra elesik, a templom és a királyi palota tűzzel-vassal elpusztíttatik, 
a népből 10.000 ember családostól együtt Babilonba fogságba hur- 
coltatik. (Kr. IV. k. 24. r. 15. és köv. v. Jer. jövendölései). 

A babiloni fogságból Zorobábel és Józsua vezetése alatt vissza- 
térő zsidók (538-ban) azonnal hozzáfognak a templom felépítéséhez, 
amivel (516-ban Kr. e.) készen is lettek ; de a templom most sokkal 
szegényebb és egyszerűbb lett, mint a Salamon királyé volt A város 
építését és megerősítését tulajdonképen Nehemiás hajtotta végre. 

A következő két század békésen haladt el a szent-város fölött, 
mely megnyitotta kapuit Nagy Sándor előtt s ennek halála után a 
Ptolemeuszok kezére került. A Szeleucidák uralma alatt üjra véres 
harcoknak lesz színhelye. Antiochus Epifanesz (168-ban Kr. e.) 
a várost és a templomot feldúlja ; de Makkabi Júdás visszafoglalja 
a várost és megerősíti a templom-hegyet. Az ő halála után ez vissza- 
kerül a szíriaiak kezére, akik nemsokára (141-ben Kr. e.) kénytelenek 
azt a Hasmoneusoknak birtokába engedni. /. Hirkanasz János alatt 
(134-ben Kr. e.) VII. Antiochusz kiéheztetéssel keríti újra hatalmába 
és lerontatja falait. Antiochusz halála után Hirkanusz újra meg- 
erősíti a várost és a templomtér éjszaknyugati sarkában felépíti a 
Barisz nevű várat. Ákrát lebontja s a felső-város és a templom 
közötti völgyet feltölteti. 

A Hasmoneusok családjában lábra kapott villongás a rómaiak 
beavatkozását vonja maga után. Pompejus (63-ban Kr. e.) beveszi 
a nagyon megerősített templomtért, melyet Antipater Cézár engedé- 
lyével újra megerősített. Mikor a párthusok Palesztinába becsapnak, 
Jeruzsálem újra véres harcok színhelye lett, mit a belső zavarok is 
növelnek. Nagy Heródes (39-ben Kr. e.) sikertelenül ostromolja a 
várost, de később (37-ben Kr. e.) a rómaiak segítségével öt havi 
elkeseredett harc után beveszi. A zsidók elkeseredetten védték 
magukat a betolakodó idumeai ellen, mely ellenállást Heródes, a 
győzelem után, nagy vérengzéssel boszúlt meg. Leghosszabban 
tartotta magát Barisz-vára (a templomtér éjszaki oldalán). Elfoglal- 
ván Heródes a trónt, nagy és fényes építkezésekkel emelte a várost, 
mely egyike lett az akkori világ legszebb városainak. A Hasmo- 



Digitized by 



Google 



neusok várát, a Bariszt, újra építtette, és az ő pártfogója nevéről 
Antóniának nevezte eL Magának a felső-város nyugati részében 
pompás palotát épített, római ízlés szerint, nagy oszlopcsarnokokkal, 
udvarokkal, termekkel, melyeket fényesen díszített. A palota éjszaki 
részére három nagy bástyatornyot épített, a Hippikuszt, Fazaelt és 
Mariamne-t Az akkori szokás szerint a városon kívül amfitheatru- 
mot (Xisztusz), a városban színházat emeltetett. Az ó-város és az 
ettől éjszakra fekvő külváros falait tornyokkal megerősítette. De 
Heródes leginkább a templom újra építésével igyekezett a népet 
kiengesztelni és kegyét megnyerni. 20ban Kr. e. kezdette meg épí- 
tését és az 10 év alatt nagyjából elkészült ugyan és felszenteltetett, 
de teljesen még akkor se volt készen, mikor azt a rómaiak 70-ben 
Kr. u. a várossal együtt elpusztították. 

Ezekből látható, hogy Jeruzsálem Jézus idejében szép és nagy 
város lehetett. Josephus Flavius nagyon túlzott színekben is festi 
a város fényét és nagyságát. Szerinte a húsvéti ünnepek alkalmával 
két milliónál többen is összegyűltek falai között. 

A lakosság növekvő szaporodása folytán szükségessé vált, 
hogy az éjszakon és éjszaknyugaton terjeszkedő külváros is bevo- 
nassák a város falai közé. Ezért I. Heródes Agríppa 41— 44-ig Kr. u. 
ezt a részt is kőfallal foglalta be. így került a város belső területéhez 
Bezetha (Olajhely) és a Golgotha is. Ezt a falat, mely nagy kocka- 
kövekből épült, állítólag 90 toronynyal erősítették meg, melyek 
között leghatalmasabb volt a Pszefinosz-torony az éjszaknyugati 
sarokban. 30 méternél magasabb volt és a város legemelkedettebb 
pontján feküdt (789 m. a tenger szine felett). A Claudius császár 
iránti félelemből egy ideig felfüggesztették a felépítését s csak később 
fejezték be azt 

Mióta Palesztina római provincia lett, két párt uralkodott Jeru- 
zsálemben. A rajongó zelóták Eleázár vezetése alatt a rómaiak elleni 
háborúra izgatták a népet, a békésebb pártnak feje volt Ananiás 
főpap. Midőn Florus helytartó vak dühében több esetben békés 
zsidókat is lemészároltatott, nagy fölkelés támadt a városban. 
II. Heródes Agríppa és nővére Berenice, akik közvetitőkül léptek fel, 

menekülni kénytelenültek. A zelóták, kik már előbb megszállották a 
templom területét, Antónia várát is hatalmukba kerítették. Sikerült 
nekik, irtózatos harc után a felső várost is kiragadni a mérsékeltek 
kezeiből, sőt Heródes palotáját is, dacára, hogy 3000 ember tartotta 
megszállva, bevették. A győzők e sikertől elvakulva, nemcsak a 
római katonák, hanem saját hitsorsosaik ellen is nagy kegyetlenke- 
déseket követtek el. Hozzájárult elbizakodásukhoz, hogy Cestius 
Gallus, tehetetlen római hadvezér a várost minden harc nélkül fel- 
adta, falai alól menekült és Gibeonnál egész hadserege szétveretett. 

Ez annyira elvakította a felkelőket, hogy már a rómaiaktól 
való teljes felszabadulásról álmodoztak s a csupa zelotákból alakult 
jeruzsálemi tanács egész Palesztina fellazításának szervezését vette 
kezébe. 

Erre 60.000 emberrel jött Vespasianus Palesztinába s 67-ben 
Galileát meghódította. Ezalatt Jeruzsálemben egy rablócsapat hatal- 
mába kerítette a templomtért, s midőn Ananusz főpap azt ostromolni 
kezdé, a zsidók előtt gyűlöletes idumeaiakat hívták segítségül, 
Ananuszt és a mérsékelt pártot tönkre tették. Állítólag 12.000 elő- 
kelő pusztult el a pártharcban. Vespasianus előnyomult Jeruzsálem 
felé, de a Rómában beállott események visszatérésre kényszeríték s 
fia Titus vette át a fővezérséget. 

Mikor Titus Jeruzsálemhez közeledett, négy párt volt a város- 
ban. A Giscala János vezetése alatti zeloták kezében volt Antónia 
vára és a pogányok udvara ; a rablók Gerasa Simon alatt a felső- 
városban tanyáztak ; Eleázár pártja a templom belsejében és Izrael 
udvarában tartotta magát ; a felső-városban még védte magát a 
mérsékeltek egy töredéke. Titus a 70-ik év április havának elején 
hat-hatezer emberből álló hat légiót vont össze Jeruzsálem előtt. 
Hadereje zömét a város éjszaki és éjszaknyugati részébe helyezte el, 
egy légiót az Olajfák-hegyére. Ez utóbbit sikertelenül támadták meg 
a zsidók. A város belsejében sikerült Giscala Jánosnak a templomból 
kiűzni Eleázárt. Április 20-ikán a rómaiak az újváros nyugati falai 
alatt (körülbelül a mai Jaffa-kapu táján) állították fel ostromszerei- 
ket, a mozgó tornyot (turris ambulatoria) faltörő kosokkal (aries), 



Digitized by 



Google 



81 

a hajító-gépeket (catapulta és ballista). Május 7-én a rómaiak az 
újvárosba is betörtek ; öt nappal később a második falat is meg- 
ostromolták, de visszanyomattak. Három napra rá azonban másod- 
szor bevették s a f al éjszaki részét lebontották. Titus a táborában 
levő Josephus által többször megadásra szólította fel a zsidókat ; de 
eredménytelenül. A városban éhinség kezdett dühöngeni. Ez elÖl és 
a kegyetlenül dühöngő Simon elől a városból menekülőket a 
rómaiakkeresztre feszí- 
tették. Aztán ostromfa- 
lakat kezdettek építeni, 
de a zsidóknak sikerült 
ezeket részben ledön- 
teni. A 33 stadiumnyi 
fal körül egy 39 stadi- 
umnyi hosszú ostrom- 
falat emeltek. Midőn a 
város így teljesen be 
volt kerítve, irtózatos 
éhség kezdett pusztí- 
tani, az elsenyvedtek 
hulláit átdobták a fala- 
kon. Titus működésbe 
hozatta a faltörő koso- 
kat s július 5-ikén éjjel 
megmásztak Antónia- _ „ , ^^^ 

^ OSTROM-TORONY FALTÖRŐ-KOSSAL. 

várát. A templom-tér fa- (Tums ambulatoria ariesszel.) 

lai előtt is folyt az el- 
keseredett harc, de a zsidók még mindig kezükben tartották azt. A 
templom oszlopcsarnokai egymásután égtek össze, de a zsidók 
nyom-nyom után megvédték a templomot. Végül augusztus 10-én 
egy katona, Titus határozott tilalma dacára, tüzes üszköt dobott a 
templomra, melytől ez borzasztó lángba borult. Minden összeégett, 
elpusztult. A rómaiak irgalmatlanul öldöstek le mindenkit, aki ke- 
zükbe került. A zelóták egy részének sikerült a felső- városba mene- 

ERÓDI : SzentfCld. ^> 

5 3 

JERUZSÁLEM OSTROMLÁSÁNÁL HASZNÁLT LÖVŐ-GÉPEK (tormenta). 
1 és 2. Hajító-gépek (ballista), dobásra felhúzva és dobás után. 
3 és 4. Nyílhaj ító-gépek (catapulta). 5. Hajítógép görögtűz számára. 

külni. Újra megkezdődtek az alkudozások, mialatt az alsó- város már 
lángokban volt. De a felső város még sokáig tartotta magát, csak 
szeptember 7-ikén esett a tűznek és pusztulásnak martalékául. 
Jeruzsálem romhalommá változott. Akik a rómaiak ellen harcol- 
tak, halállal bűnhődtek; a többieket eladták rabszolgákul. Jose- 
phus szerint 1 10.000 embert öltek le a város elpusztításakor. 

A városból csak a nyugati fal egy része és néhány torony 
maradt meg. A romban heverő város helyére csak 130-ban Kr. u. 
építtetett Hadrían császár egy római gyarmatot, melynek Aelia 
CapitoUna nevet adtak. A falakat is újra fölépítették a régiek 
nyomain, csak déli oldalán kissé szűkebbre szorítva, úgy hogy a 
nyugati hegynek egy része és Ofel a falakon kivül rekedt, amint ma 
is így találjuk. A város egészen pogány jellegű volt. A templom 
helyére Juppiter Capitolinus tiszteletére pogány templomot, a szentély 
helyére Hadriannak lovas-szobrot, a Golgotha helyére Venus-tem- 
plomot emeltek. A zsidóknak halálbüntetéssel volt megtiltva a 
városba lépni. 

Bar Kochba alatt még egyszer fellángol a zsidók szabadság- 
érzete s aztán századokon át sűrű homály fedi a szent-várost. 

A kereszténységnek államvallásul való elismertetésével új 
korszak kezdődik a város történetében. Nagy Konstantin császár 
megengedte a zsidóknak, hogy Jeruzsálemhez közeledjenek, sőt 339- 
ben egy utolsó kísérletet tettek, hogy Róma ellen fegyvert emeljenek. 
Julianus császár nekik a keresztényekkel szemben szabadalmakat 
adott, sőt megengedte nekik, hogy templomukat újra fölépítsék ; de 
erre nézve csak gyenge kísérletet tettek (362-ben Kr. u.) ; később 
újra kizárják őket a városból. 

Jeruzsálemben Hona császárnő kegyes buzgalmából több épü- 
letet emelnek a keresztény vallás tiszteletére. Mint püspökség 
Jeruzsálem Cezárea^alá tartozott, míg a 451-ben Kálcedonban tartott 
zsinaton önálló patriarchátust kapott. Justinianus a városban és azon 
kivül több templomot és kolostort s egy zarándokházat is építtetett. 
Nagy Gergely pápa s a nyugati nagyhatalmak is alapítottak zarán- 
dokházakat. 

614-ben a persák II. Khozru király alatt megostromolják és 
kifosztják ; a szent-helyeket sem kímélték meg. 636-ban az arabok 
szállották meg s öt hónapi ellenállás után, főleg, mikor Omár khalifa 
maga jelent meg segédcsapatokkal, megadta magát. A lakosokkal 
nagyon kíméletesen bántak ; fejadó fizetése ellenében meghagyták 
őket a városban lakni. Sőt Harun ar-Rasid Nagy Károlynak meg- 
küldé a Szent-sír kulcsait. Körülbelül négy századon át a damaskusi 
és bagdadi khalifáknak engedelmeskedett, akik nem bántották sem 
lakóit, sem az oda özönlő zarándokokat. A Fatimidák alatt, különö- 
sen Hakim khalifa alatt, nagy elnyomatást kellé szenvednie, a Szent- 
sírt az ő parancsára újra felgyújtották. Majd a Xl-ik században a 
Szelcsukok alatt is sokat zaklatták a keresztényeket. Pénzt zsarol- 
tak a zarándokoktól ; a vad rablóbandák többször még a templo- 
mokba is betörtek és bántalmazták az ájtatoskodókat. Ezek és egyéb 
okok keresztes hadjáratokat vontak maguk után. A kereszte- 
sek 1099-ben június 7-ikén érkeztek a szent-város alá Bouilloni 
Gottfried vezetése alatt, ő és Tankred a város nyugati részén állí- 
tották fel táborukat ; Toulousi Raymond részben szintén nyugaton 
és délen foglalt állást, míg a két Róbert az éjszaki részt szállották 
meg. Az ostromlók a nyomasztó forróságban nagy szomjúságot 
szenvedtek. Július 14-én intézték az első rohamot, de visszaverettek, 
másnap aztán, pénteken, mialatt a papok szent-körmenetben jártak 
a falak körül, sikerült a városba betörniök. A Damaskus-kaput 
belülről nyitották ki nekik. Ezen és a Sion-kapun özönlöttek be a 
keresztesek hadai. A mohammedánok és zsidó lakosság nagy részét 
levágták, a mohammedánokat az Omár mecsetjéig üldözték, melyben 
sokan menekülést kerestek. A Szent-sírnál végzett rövid ima után 
folytatták irtó munkájukat. Kevesebb mint egy hét alatt 70.000 
mohammedánt öldöstek le és számtalan zsidó veszett el a zsinagó- 
gák romjai alatt. A keresztesek Jeruzsálem uraivá levén, újra fel- 
építették a Szent-sír-templomát, a mecseteket keresztény templo- 
mokká változtatták, de uralmuk nem sokáig tartott. Szaladin 
1 187-ben, október 2-ikán elfoglalta a szent- várost és véget vetvén a 
keresztesek uralmának a 88-ik év után megint a mohammedán 

vallás lett benne uralkodó. Szaladin a keresztényekkel, kik kö- 
zül többen a szomszéd-helységekből menekültek a szent-városba, 
emberségesen bánt; váltságdíj fizetése mellett szabad elvonulást 
engedett nekik és megvédte őket a katonák durvaságaival szem- 
ben. Mikor a keresztények három év múlva, a harmadik keresz- 
tes háború alkalmával, szorongatták a várost, Szaladin megerősítette 
azt ; de a damaskusi Melik él-Muazzam szultán 1219-ben az erődök 
nagyobb részét lerontatta, nehogy a frankok a várost elfoglalva ma- 
gukat abban megerősítsék. 1229-ben alku útján II. Frigyes 
császár veszi hatalmába, azon feltétel alatt, hogy föl nem építi 
falait; de ezt a frankok nem vették figyelembe. 1244-ben Kharezm 
szultánja ostromolja a várost s nemsokára az Ejubida khalifák lesz- 
nek úrrá benne. Alattuk és a mamelukok anarchikus uralma alatt 
újabb profanálásnak és pusztításoknak volt kitéve, míg 1517-ben 
n. Szelim szultán alatt az Oszmánok uralma alá került. Azóta a török 
birodalom sorsában osztozott A török kormány magatartását, 
a kereszténység sorsát a porta uralma alatt eléggé jellemeztem a 
Szentföld történetéről szóló fejezetben. Amit ott mondottam általá- 
nosságban, ráillik a szent- városra is. Napóleon ISOO-ban Jeruzsálem 
meghódítását tervezte; de később felhagyott vele. 1825-ben az 
adók miatt fölkelés tört ki ; a törökök a várost sokáig lövették, míg 
kiegyezés jött létre. 1831-ben Jeruzsálem meghódolt az egiptomi pa- 
sának, Mohammed Alinak; a beduinok 1834-iki fölkelését hamar el- 
nyomták. 1840-ben Abdul Medsid szultán alatt Jeruzsálem vissza- 
került a törökök hatalmába. 

Ma Jeruzsálem a szirai vilajethez tartozik, mint önálló szan- 
dsákság, melynek élén első osztályú muteszarrif pasa áll, a ki köz- 
vetlenül a portának és nem a vilajet fejének, a váltnak van aláren- 
delve. A városnak van egy zászlóalj gyalogságból álló helyőrsége. 
A város kormányzásának élén áll a kormányzó, a közigazgatási ta- 
nácscsal, továbbá a városi tanács a polgármesterrel. 

A szent-városnak lakosságát nem lehet pontosan kimutatni ; 
mert a török népszámlálás nem egészen megbízható. Ujabban évről- 
évre rohamosan szaporodik számuk s most körölbelül 60.000 lélekre 

tehető. Ebből van mintegy 40.000 zsidó, 6000 mohammedén, a 
helyőrséggel együtt, 12.800 keresztény, és pedig 6000 görög, 4000 
latin, 1400 protestáns, 800 örmény; a többi a koptok, abessziniaiak 
és sziriaiakra esik.) Az állandó lakosságon kivül évenkint több 
ezerre megy a zarándokok száma, akik rövidebb-hosszabb ideig tar- 
tózkodnak Jeruz álemben. Különösen nagy számmal vannak a za- 
rándokok a görög-keleti húsvét alkalmával, mikor több ezerre menő 
mohammedán zarándok is tartózkodik a városban, honnan Mózes- 
sirjához (Nebi- Muszáj zarándokolnak, Legszámosabban vannak 
mindig az orosz zarándokok, kik évenkint 6—8 ezerén keresik fel a 
szent-várost. 

építészeti disz a szent-sír elejéről. 



VII. Jeruzsálem. A Szent-sír és a Golgotha. 

(A város utcái, A Via Dolorosa, Stációk a Kinszenvedés-útján, A Szent-sir 
iemplomának története. Szent-helyek a megváltás történetében. A Szent-sir, A görö- 
gök szent'túz ünnepe, A Katholikon. A Keresztfeltátálás-temploma. A Golgotha 
A kínszenvedés helyei. Stabat Mater Dolorosa. Ádám és Melchizedek sirja. Éjjeli 

ájtatosság.) 



crux, avít spes unica / (Venantius Fortuna- 
tus.) — 
JerUk is lássátok a helyet, ahová tétetett vala 

^* ^''" _ (Szt. Máté 28. r. 6. v.) 

Es az ö sirja dicsőséges lesxen, 

(Izaiás II. r. 10. v. 



eruzsálemben első utunk a Szent-sírhoz 
és a Golgothához vezetett. 

Midőn a szent-város előtt állottunk, 
a gyermekkorunkban lelkünkbe vésődött 
csodás hit, vallásos kegyelet az ő bű- 
bájos hatalmával ragadta meg egész lé- 
nyünket és inkább káprázatnak, mint 
valónak tartottuk azt, ami szemünk előtt 
állott. De a szent-város kapuin belépve, 
csakhamar foszlani látjuk a bűvös igé- 
zetet, a leverő, szomorú kép által, mely a város utcáin és terein elénk 
tárul Nincs az egész Keleten hely, mely történelménél, vallási hagyo- 
mányánál fogva zsidó, keresztény és mohammedán előtt egyaránt 
szentebb, kegyeltebb, tiszteltebb volna, mint Jeruzsálem ; nincs a vi- 

lágon összesen annyi szentség, mint amennyi e városnak egyetlen 
kövéhez, egyetlen talpalatnjn földéhez tapad. Az ember méltán azt 
hihetné, hogy a zsidóság, kereszténység és iszlám e várost az 6 
szent-helyeivel szinte ereklye-szekrény glóriájával tartja beborítva ; 
azt vámok, hogy ahová lépünk, a tisztaság ragyog ránk mindenün- 
nen, hogy arany, elefántcsont borít minden helyet, melyhez a meg- 
váltás emlékei fűződnek, mint ahogy egykor e helyen épült Salamon 
templomában minden aranynyal, biborral tündökölt az Úrnak haj- 
lékában. 

Oh, be mást kellé itt látnunk. Törmelékre épült roskatag, 
Ízléstelen házak, girbe-gurba sötét utcák, melyeken szemét, állat- 
huUák, rothadásba menő anyagok fekszenek évek óta összehal- 
mozva. A házak ablakaiból az utcákra öntenek ki mindent s a 
szemét elhordásával senki se törődik. Vannak utcák, melyeknek 
rondaságain át se gázolhatunk. 

Ilyen karban találjuk a szent-utat, a Via Dolorosát is, amelyen 
a Megváltó, vállán a kereszttel, a Golgothára vánszorgott. Itt hala- 
dunk most végig mi is. Lábainkat meggyökerezve tartja az ihlet, a 
meghatottság, midőn elgondoljuk, hogy a világ Megváltója e helyen 
ment a kínszenvedés kálváriájára, hogy ott az emberiség üdveért 
kereszthalált szenvedjen. 

Az egyes helyek, melyek a szenvedés történetéből emlékeze- 
tesek, megvannak ugyan örökítve táblákkal ; de az undorító szemét- 
től és a dögvészes levegőtől alig vagyunk képesek ott pár pillanatig 
elmélkedni. Aztán az egész utat és környékét oly leírhatatlan külsejű, 
kétségbeesett, ütött-kopott alakok állják el lépten-nyomon, hogy 
egymagában veszélyesnek is látszik ott járni a szűk és sötét zúg- 
utcákban. 

A megbotránkozás, szégyenkezés és levertség érzetével törünk 
magunknak utat a Golgotha felé, mely ma a Szent-sírral együtt egy 
templomba van beépítve. 

A kínszenvedés hegyének és a Szent-sírnak fekvése fölött 
újabb időben sokat értekeztek a régészek. Ma mindkettő a város 
falain belül van ; holott a Bibliával kezünkben a város falain kívül 

keressük. A Szent-sír a Golgothától alig van pár száz lépésnél távo- 
labb. E két körülmény némely régészt arra birt, hogy a Golgotha és 
a Szent-sír valódiságát kétségbe vonják, felhozva különösen azt az 
érvet, hogy a gazdag és előkelő ArimatheaiJózsef aligha fogott a 
vesztőhely aljában vágatni sírt magának. A dolog igen egyszerű és 
világos. A város helyrajzának ismertetésénél kimutattam, hogy 
Jeruzsálemet terjeszkedésekor, külömböző időkben többször új meg 
új falakkal vették körül. A Hiszkia-Nehemia-korbeli fal építése alkal- 
mával, mely Krisztus idejében még fennállott, a Golgotha és a köze- 
lében fekvő Szent-sír a város falain kivül volt ; de Heródes Agrippá- 
nak 41 — 44-ben Kr. u. épült fala már mindkét helyet befoglalta a 
városba. Ennek a falnak alapján épült Nagy-Szulejmán szultán 
idejében, a XVI-ik században, a város mostani fala, mely a Golgothát 
és a Szent-sírt a város belső területébe zárja. Az is bizonyos, hogy 
Hadrian császár, midőn Jeruzsálemet Aelia Capitolina név alatt újra 
fölépíttette, a zsidó és keresztény tradíciót eltörlendő, a zsidók tem- 
plomának helyére Juppiter Capitolinus tiszteletére templomot s abba 
saját magának szobrot emeltetett, a Golgothára pedig, melyen az 
Üdvözítő meghalt, szobrot emelt Venusnak, a Szent-sír fölé pedig 
Juppiternek. De a római császárnak ez a ténye és a pogány szenté- 
lyek felállítása, ahelyett, hogy megsemmisítette volna, inkább meg- 
őrizte a keresztényekben a szent helyekhez fűződő emlékeket sa 
hagyomány átvitte a köztudatot az utódokra és a későbbi száza- 
dokra, úgy hogy Szent Ilona császárnénak, midőn a két szent-helyet 
föl akarta tárni, könnyű volt a dolga: mert csak széthányatta Juppiter 
és Venus templomát, elhordatta az azok alapját képező sok törme- 
léket és földet, s előtűnt a Golgotha-dombja és a Szent-sír. A föltárt 
szent-helyek fölé aztán templomot építettek s ezután a régi keresz- 
tények hagyománya látható szentélyekhez fűződött. Azokra az 
észrevételekre pedig, hogy Arimatheai József sírja nem lehetett a 
Golgotha közelében, megfelelhetünk Szent János Evangéliumából 
vett idézettel, hol épen ezt találjuk megerősítve. Vala pedig azon 
helyen, hol ő felfeszittetett, egy kert és a kertben egy új sírbolt, melybe 
még senkisem tétetett vala. Azért a zsidók készület-napja miatt, mi- 

velhogy a sír közel vala, oda tevék Jézust. (Szt János 19. r. 41. 
42. V.) A szent-helyek fekvése tehát kétségen felül állónak van 
bizonyítva. Jól esik lelkünknek, hogy kegyeletünkkel és áhítatunkkal 
egy bizonyos pont előtt megállva, elmélyedhetünk a megváltás nagy 
müvének magasztos ténye fölött. 

A Via Dolorosán (Kínszenvedések-útján) mentem a Szent-sír 
templomához. Ez az út a Szent-István-kapu közelében kezdődik s 
egy kilométernyi hosszú egész a Szent-sír-templomáig. Az utca 
Tárik Báb-Szitti-Marjam (Mária Asszony-kapujának útja) nevet visel. 

A Via Dolorosa első állomása a török katonai laktanyában levő 
kis kápolnában van. E helyen állott a praetorium, melyben Pilátus 
lakott. A nép vénei, a főpapok és törvényszolgák Kaifás főpap 
házából pénteken hajnalban ide hozták Jézust a római praetor 
házába. A praetorium egy része volt Antónia- várának, melyet, mint 
láttuk, Heródes építtetett a régi Barisz-vára helyén. A praetorium 
helyén épült török laktanyától nem messzire^ az utca túlsó oldalán 
van az Ostorozás- kápolnája, az a hely, hol az Üdvözítőt megosto- 
rozták. Ez a kápolna egy török pasa nagylelkűségéből a szent- 
ferencrendi szerzetesek tulajdonát képezi. A második állomás a 
palota kapuja előtti lépcsőnél van, hol Jézus vállaira tették a keresz- 
tet. Pár lépésnyire innen egy íves fal emelkedik az út fölé, melyet 
Ecce HomO'ivének neveznek, mivel e helyről e szavakkal mutatta 
be Pilátus a töviskoronával födött és biborruhába öltözött Jézust a 
Gabbatán összecsődült népnek, mely dühösen felelt e szavakkal : 
Feszítsd ífteg, feszítsd meg öt. Az ö vére mi rajtunk s a mijiainkon ! 
(Szt Máté 27. r. 23. 24. v.) Ugyanaz a nép, mely Jézust Virág- 
vasárnapján hozsannával, pálmaágakkal fogadta és kisérte be a vá- 
rosba, pár nap múlva már, ellene felingereltetvén, halálát kívánja 
az ártatlannak. A Via Dolorosán még egy darabon előre halad- 
va, ahoz a helyhez érünk, hol a Damaskus-kaputól jövő utca 
az előbbit átmetszi. Az osztrák-magyar zarándokházzal átellen- 
ben van a harmadik állomás, hol az Üdvözítő a kereszt súlya alatt 
összerogyott. Nem messzire innen van Lázár-háza, hol a Megváltó 
édes anyjával találkozott; ez a negyedik állomás. Az ötödik a 

Gazdag-ember-háza előtt van, hol az Üdvözítő másodszor roskadt 
össze a kereszttel és Cirenei Simon segített neki azt cipelni. Az út 
innen kezdve emelkedik s Veronika-háza előtt van a hatodik állomás. 
Itt törülte le Jézus arcáról a verejtéket azzal a kendővel, melyet 
Veronika asszony nyújtott neki s melyben arcának képe megmaradt. 



ECCE-HOMO-IV A VU DOLOROSAN, 

Egy darab út után, mialatt áthaladunk a bazárokon, mutatják azt a 
helyet, hol az ítélet-kapu (Porta Judiciaria) állott. Ezen át lépett ki 
Jézus a városból, hogy a Golgotha felé vegye útját. Itt van a hetedik 
állomás. A nyolcadik állomás, hol Krisztus az őt siratva kisérő 
asszonyokhoz így szólott : Jeruzsálem leányai ! Ne sírjatok én 

rajtam, hanem sírjatok magatokon és Jiaitokon (Szt Lukács 23. r. 
28. V.), egy görög kolostor előtt van megjelölve. Itt végződik a Via 
Dolorosa. A koptok kolostora előtt van a kilencedik állomás, hol 
Jézus újra összerogyott a keresztfa alatt. A többi állomások a Szent- 
sír-templomában vannak. A tizedik állomás a Szent-sír-templomában 
azon a helyen van, hol ruháitól megfosztották ; a tizenegyediknél 
keresztre feszíttetett, a tizenkettediknél keresztje felállíttatott, a 



A SZENT-SIR-TEMPLOMA. 

tizenharmadik, hol a keresztről levétetett, a tizennegyedik maga a 
Szent-sír. 

A Szent-sír és Golgotha-temploma kívülről legkevésbbé sem 
felel meg annak a képzetnek, melyet róla magunknak alkotni szere- 
tünk. Be van építve minden oldalról apró, szegényes, roskatag 
házakkal. A templom előtti kis tér is tele van mindenféle oda nem 
illő tárgygyal. Egyszer egy egész kis tevekaravánt találtam ott meg- 
telepedve ; a jámbor állatok csendesen kérődztek a házak árnyában, 

a karaván emberei pedig valami vásárba bonyolódva, éktelen lármát 
csaptak. 

A Szent-sir-templomának történetéből kiemelem, hogy Nagy 
Konstantin azon a helyen, hol a valószinűleg Hadrían császár által 
alapított Venus-temploma állott, ásatásokat eszközölt, miközben 
egy sziklára akadtak egyetlen egy sírüreggel, melyről az a hit ural- 
kodott, hogy az Jézus sírja. Későbbi hagyomány szerint Ilona 
császárnő Makariusz püspökkel csodás módon a keresztet is meg- 
találta a Szent-sír közelében. A sír fölé Konstantin vagy Ilona egy 
rotundát építtetett s azt körülvette oszlopsorral ; éhez csatlakozott 
egy í^ögy bazilika, mely a Golgothát és a kereszt-feltalálás helyét 
magába zárta. Ezt az épületet a persák 614-ben elpusztították, nem- 
sokára újra felépíttetett s az arabok azt hódításuk alkalmával meg- 
kímélték ; de előbb 936-ban, majd 969-ben tűzvésznek esett marta- 
lékul. A mohammedánok 1055-ben újra elpusztították. A keresztes 
háborúk alkalmával a keresztény uralom alatt a megoszlott templo- 
mok helyére egy nagy imaházat építettek, melynek alapfalai a 
mai templommal lényegesen azonosak s mely az összes szent-helye- 
ket magába foglalta. A keresztesek építménye napjainkig fenn- 
maradt, csakhogy idők folytán sok új részt toldottak hozzá, miáltal 
a keresztesek eredeti templomát alig lehet felismerni. 

A templom külseje, bár teljesen el van hanyagolva, egyes 
szép részekkel bír. Két ajtaja közül a jobboldali be van falazva. 
A templom belseje nem készülhetett határozott terv szerint ; építé- 
sénél az a szempont volt uralkodó, hogy a megváltás által megszen- 
telt helyek egy épületbe foglaltassanak. 

Amint a főkapun belépünk, az előcsarnokban balra a török 
katonák főőrségével találkozunk. Ott kuporognak nargilé és illatos 
mcrfcka mellett. Szuronyos puskával állanak őrt a Golgothán, a 
Szent-sír-kápolnája előtt és minden nevezetesebb ponton, hol a 
tömegülés nagyobb szokott lenni s hol a keresztény papok össze- 
tűzései gyakoriabbak. ők tartják fenn a keresztények szent-helyei- 
nek méltóságát, ők parancsolnak tiszteletet és becsülést e helyek 
iránt. A túlbuzgóság, összeférhetlenség és a fanatizmus, mely az 

A szent-sír-templomAnak homlokzata. 

egyes felekezetek között e helyen sokkal élesebben nyer kifejezést 
a^Jsten szolgái között, nem ritkán olyan jeleneteket idéz elő, melyek 

ha másutt kárhozatosak, itt, a béke és szeretet apostolának kínszen- 
vedése helyén és sírján, a legfőbb szentségtörést képezik. Ha a 
török katonák nem volnának, a fanatikus papok között állandó 
volna a perpatvar, folytonos a vérengzés. Bámulatos komolysággal, 
hidegvérrel és keleti közönynyel nézik a szemük előtt végbemenő 
ájtatoskodást, körmeneteket, sűrű csoportok tolongását a szent- 
helyek körül, soha se hibázva el a rendreutasító közbelépés kellő 
pillanatát. A Szent-sírnak kulcsait évszázadok óta szerzett jogánál 
fogva egy mohammedán család őrzi. 

Elhaladva a török katonák előtt, a bemenetnél az első erek- 
lyével állunk szemben. Ez a megkenés köve, (a templom alaprajzá- 
nak képén 1. számmal jelölve) egy vöröses márványlemez, melyen 
az Üdvözítő testét Nikodémus olajjal megkente. (Szt János 19 r. 
39 V.) Nem messze innen (2. sz.) mutatják azt a helyet, hol a 
megkenés alatt a nők állottak. Innen az örmények kápolnájához és 
a szerzetesek zárdájához van lejárás. Egy pár lépéssel tovább, 
előttünk áll a Szent-sír rotundája, mely fölé egy 18 oszlopon nyugvó 
kupola borul. A fölül nyitott és 20 méter átmérőjű kettős kupola 
vasból épült. Az alsó kupola belseje festett bádoggal van borítva. 
A felső kupola külseje előbb deszkával, azután nemezzel és legfelül 
bádoggal van burkolva. A nyilas fölött egy üveggel födött és aranyo- 
zott vasemyő van ; ezen nyugszik az aranyozott kereszt. A kupola- 
tető felső harmadrészét is sugárszerű aranyozás borítja, A kupola bel- 
sejében karzat fut körül, melyről a Szent-sír-kápolnájára van kilátás. 
Miután az 1808-iki tűzvész a rotundának kupoláját elpusztította, a 
görögök azt újból fölépítették és 1810-ben befejezték. A csakha- 
mar roskadozó kupolát III. Napóleon és II. Sándor cár 1868-ban 
megújíttatták. A rotunda közepén van a Szent-sír-kápolnája, egy 
8 méter hosszú és 5.50 méter széles ötszögű építmény, márvány 
lemezekkel borítva és koronaszerű tetővel. A kápolna ajtaja fölött, 
mint itt egyáltalán minden templomban, mécsek függnek. A kupola 
alatt rendesen fehér csillagokkal díszített két kék lobogó leng, melyek 
a sírjából feltámadó Megváltót jelképezik. A sírkápolna két részből 
áll. Az első (3. sz.), mely Angyalkápolna nevet visel és előcsarnokul 

szolgál, az a hely, hol az angyal a sírhoz jövő jámbor asszonyok 
előtt megjelent. A kápolna belseje negyedfél méter hosszú és közel 
három méter széles. Ennek közepén egy márványba foglalt szikla- 
tuskót mutatnak, melyet az angyal a sír ajtajától elhengerített s a 
melyen ült, mikor az asszonyok odajöttek. „Szombat elmultával^ 
írja Szt Máté (28. r. 1. s köv. v.) szürkületkor pedig, mely a hét első 



A SZENT-SÍR-TEMPLOMÁNAK ALAPRAJZA. 



Az alaprajzon levő számok magyarázatja. 



1. A niegkenés köve. 


12. 


Az Ur bilincsbc-vcrésének 


2. Az a hely, hol a nők a meg- 




helye. 


kencs alatt állottak. 


13, 


Szt Longinus-kápolnája. 


5. Az Angyal-kápolna. 


14. 


A Ruhafelosztás-kápolnája. 


4. A Szent-sír-kápolnája. 


15. 


A Töviskorona-kápolnája. 


6. A koptok kápolnája. 


16. 


A Bűnbánó-gonosztevő-kápol- 


0. Az ó-szíríai jákobiták kápolnája. 




nája. 


7. Arimathcai József és Nikodémus 


17. 


Ilona császámő-kápolnája. 


sírjai. 


18. 


A Kereszt-feltalálás-kápolnája. 


8. Itt jelent meg az Úr Mária 


19. 


A kereszt-felállítás helye. 


Magdolnának. 


20. 


Krisztus keresztre -feszítésének 


9. A Feltámadás-kápolnája. 




helye. 


10. A latinok sekrestyéje. 


21. 


Mater Dolorosa helye. 


11. A Katholikon vagy Kereszte- 






sek-temploma. 






a: Szentföld. 

A szent^ír-kApolnAja. 

napjára virrad, eljőve Mária Magdolna és a másik Mária, meg- 
nézni a síri. És íme nagy földindulás lön ; mert az Úr angyala 
leszálla a mennyből és oda járulván, elhengeríté a követ és ráiile. 

Vala pedig az ö tekintete, mint a villámlás és ruhája, mint a hó. 
Tőle valő féltőkben pedig megrettenének az örök és lőnek, mint a 
holtak. Felelvén pedig az angyal, monda az asszonyoknak : Ne félje- 
tek ti ; mert tudom, hogy Jézust keresitek, ki megfeszíttetett. Nincs 
itt, mert feltámadott, amint megmondotta. Jertek és lássátok a 
helyet, hova tétetett vala az Úr^ 

A másik kápolna (4. sz.) a Szent-sírt rejti. Az Angyal- 
kápolnából az élő-sziklába vágott boltozatos ajtónyilás vezet a 
Szent-sir üregébe. Ez két méter és hét cm. hosszú és egy méter 
kilencvenhárom cm. széles. Az élő-sziklába vágott üreg falai 
belül és kivül fehér márványnyal vannak borítva, s e boríték alatt 
az élő-szikla, ha nem is egészen, de nagy részben még most is 
megvan, amennyiben az a hosszú idők viszontagságai és emberi 
kéz pusztításaitól megkíméltetett. Erre nézve bizonyságul szolgál 
Raguzai Bonifác atya, aki ezt a szent-helyet 1555-ben helyreállította 
és Lopez Trifon spanyol atya, aki félszázadot töltvén a Szentföldön, 
az 1808-iki tűzvésznél jelen volt. ő látta a Szent-sír-kápolnáját, mely 
akkor a borító márvány-lemezektől megfosztva állott s megerősíti, 
hogy az élő-sziklába vágott üreg nagyrészt épségben van. Ennek a 
kis üregnek éjszaki részében a fal egész hosszában a földtől hetven- 
hét centiméter magasságban van az Istenember sírja. Ez a sziklába 
vágott négyszög alakú teknő-mélyedés, melybe az Üdvözítő holt- 
testét fektették. A fehér márvány-borítékkal együtt, mely hasáb alakot 
kölcsönöz neki, két méter hosszú és kilencven centiméter széles. 
A sírüreget fedő márványlemez meg van repedve közepén s e repe- 
désen át be lehet látni az üregbe, melyben a világ Megváltója feküdt. 
A sír üres. A halál, mely fölött ő győzedelmeskedett, nem sokáig 
zárta be ide isteni vendégét. E nyitott sir fölött, melyből az élet és a 
világ megváltása, az új-korszak humanizmusa, a műveltség, a szelí- 
debb erkölcsök szelleme kelt ki diadalmasan és hódítá meg az egész 
társadalmat, már tizenkilenc század imádkozott és fognak imádkozni 
az összes századok az időtíen időkig. Mennyi köny, sóhaj, forró ima 
szállt fel itten millió meg millió zarándok szemeiből, szivéből és 
ajkairól minden nyelven, akik ide jöttek, hogy leboruljanak ezen kicsiny 

7. 

NINCS ITT. FELTÁMADOTT ! 

Üreg előtt, melyben az Ember-fia három napig aludta titokzatos 
álmát, mielőtt dicsőségesen és győzelemmel feltámadott. Ha az 

ember utánuk oda tapad homlokával és ajkaival arra a márványra, 
mely eltakarja e kis sírt: akkor megérti az okát annak, hogy a 
középkorban miért kelt fel egész Nyugat világa, hogy visszahódítsa 
ezt a hitetlenek kezeiből. Megérti azt is, hogy amióta újra vissza- 
került hatalmukba, miért zarándokolnak ide a világ összes népei, 
hogy hódolatuknak és kegyeletüknek áldozzanak. Ez a sir, melyet 
most félig törött lemez takar, egyszer tele volt borítva az Isteni 
Bárány vérével, melynek egyetlen cseppje, még szárazon is, elég arra, 
hogy megváltsa az egész világot. 

A sfrüregnek magas boltozatáról, mely kéményszerűen csú- 
csosodik, hogy azon a njóláson a lámpák füstje kiszállhasson, 
negyvenhárom drága függőlámpa csüng alá. Ezekből 13 — 13 a 
latinoké, görögöké és örményeké, 4 pedig a koptoké. Az éjszaki 
falon a Szent-sír fölött egy márvány dombormű, mely a görögöké, 
a sírjából feltámadó Jézust ábrázolja. Ettől jobbra van az örmé- 
nyek, balra a latinok egy-egy képe. A Szent-sírt takaró márvány- 
lemez oltárul is szolgál, melyen a napnak különböző óráiban szent- 
misét szolgáltatnak a különféle felekezetek papjai, s minthogy 
az üreg különben is nagyon kicsiny, nagyon sokáig kell várakozni, 
míg valaki oda bejuthat, hogy a szent-hely iránti kegyeletének 
áldozva, ott egy pár pillanatig ájtatosságban elmélyedhessen. 

A zarándok, ki megérte azt a boldogságot, hogy jelen lehet e 
szent-helyen, átszellemülve merül el lelke világába s úgy érzi, hogy 
új életre ébred, mikor ajkaival érintheté a sírtakaró márványlemezt. 
A kegyelem és isteni malaszt kiapadhatatían forrásait viszi el magá- 
val az egész életre, ha e helyen magába szállva, bűneitől megtisz- 
txilva, hagyja el e szent-helyet. 

Midőn a Szent-sír-kápolnáját ismertetem, nem hallgathatok 
arról az istenkáromló üzelemről, melyet a görög papok a nép ámítá- 
sára és erszényeik érdekében itt húsvét szombatján űznek, midőn 
az állítólag égből alászálló tüzet a sirkápolna két oldalán levő nyila- 
sokon az összesereglett hívőknek nagy zajjal kidobják. A patriárcha 
maga zárkózik be a Szent-sír-kápolnájába s ott hosszas cerimoniálás, 
imádkozás és a hivők megvárakoztatása után a szent-tüzet lángra 

éleszti s az ablakokon kiadja. A zarándokok egymás elgázolásával 
igyekeznek a szent-tűz közelébe tolakodni s nagy örömrivalgással 
fogadják a kitörő lángokat, melyekkel gyertyáikat meggyújtják. 
A szent-tűzzel aztán haza rohannak a templomból, hogy otthon levő 
gyertyáikat is meggyújtsák. A templom karzatait ellepő kíváncsiak, 
köztük a pasa háremének hölgyei is, megbotránkozással nézik. Hogy 
a zarándokoknak tolongása és dulakodása közben emberélet nem 
esik áldozatul, az csak a rend fentartására kirendelt török katonák 
érdeme, akik ilyenkor igazán nagy és nehéz feladatuknak derekasan 
megfelelnek. 

Éhez hasonló látványosság a görögök nagycsötörtöki láb- 
mosása is, mely már nem a templomban, hanem a templom előtti 
téren foly le. Ezt a lábmosást maga a patriárcha végzi fényes és 
nagj'számú papi segédlettel. Ennek is ezrekre menő nézője akad, 
akik a templom-tért, a templom külső karzatait, a háztetőket, terra- 
szokat és megközelíthető helyeket elözönlik. 

A Szent-sír-kápolnájának háta megett (5. sz.) van a koptok 
kápolnája, szemben vele a rotunda oszlopcsarnoka alatt (6. sz.) van 
az ó'Sziriai jákobiták, vagy monofiziták kápolnája. E megett (7. sz.) 
egy teljesen sötét folyosó egy sziklaüregbe vezet, melyben két sír- 
helyet mutatnak, az Arimatheai Józsefét és Nikodémusét. Az üregek 
határozottan régi zsidó sírok, abból a fajtából, melyek a mi sírjaink- 
hoz hasonlóan mélyített alakban készültek. 

Tovább folytatva utunkat a rotunda alatt, egy nagy térre 
jutunk, mely a rotunda és a görögök Katholikonját összeköti ; ez a 
latinok birtokában van. Egy karika a márvány kövezeten (8. sz.) azt 
a helyet jelöli, hol az Üdvözítő feltámadása után Mária Magdolna 
előtt megjelent, aki őt első tekintetre meg nem ismeré s csak mikor 
Jézus megszólalt, ismerte föl a Mestert. (Szt Luk. 20. r. 14. v.) Itt egy 
orgona is van, az egyedüli a templomban. Előbbre haladva éjszak 
felé, néhány lépcsőn a Feltámadás-kápolnájába jutunk (9. sz.). 
A hagyomány szerint, aminek azonban a Szentírásban nyoma 
nincsen, e helyen találkozott az Üdvözítő édes anyjával. Több oltár 
áll e síitét kápolnában ; a bejárattól jobbra fekvő oltár míigött egy 

rácscsal elzárt fülkében látható egy darab azon oszlopból, melyhez 
kötözve volt Jézus, mikor megostorozták. A kápolna melletti sekres- 
tyében (10. sz.) mutogatják Bauülon Gottfriednek kardját és sar- 
kantyúit, egyéb ereklyékkel együtt. 

Midőn innen kilépünk és néhány lépést haladunk a Szent-sir- 
kápolnája felé, előttünk áll a Keresztesek-temploma, az úgynevezett 
Katholikon (11. sz.), melyet a Xll-ik században építettek azon a 
helyen, hol Arimatheai József kertje volt. A templom az 1808-iki 
tűzvész után egészen átépíttetett. A görögök, kiknek ez a templom 
birtokába került, nem épen ízlésesen díszítették fel. A Szent-sír- 
kápolnájával átellenben, egy diadalív alatt, melyet császárívnek 
neveznek, van a templom bejárása. A hajó fölött egy kupola emel- 
kedik. A hajó jobb és baloldali részében székek vannak a papok 
számára, a khorus közelében levő jobboldali a jeruzsálemi, a bal- 
oldali az antiokhiai patriárcháé. A templom apsisában van a görög- 
keletiek rítusa szerinti oltár, melyet a diszes ikonosztáz zár el a 
templom hajójától. A hajó közepén egy délkörrel és iránytűvel 
ellátott gömb van a földbe illesztve, mely a föld középpontját jelöli. 
Minthogy a görögök khorusába laikusoknak bemenni nem szabad, 
a templomot az antiokhiai patriárcha széke mellett elhagyjuk s az 
éjszakra fekvő oldalajtón át egy oltárhoz érünk (12. sz.), hol egy 
követ mutatnak két lyukkal, melyekbe állítólag az Üdvözítő lábait 
zárták, mialatt a keresztet számára elkészítették. Ezt azonban a 
görögök csak újabb időben fedezték fel. Nem messzire van egy kis 
kápolna, melynek ürege Krisztus börtönéül szolgált. 

A Katholikon mögötti görög khorus apsisának külső falában 
három fülke van egy-egy oltárral, melyek a kínszenvedés egyes 
jeleneteit örökítik meg. Az első kápolna (13. sz.), mely a görögöké, 
Szt Longinus nevéhez van fűzve. A hagyomány szerint Longinus 
volt az a római katona, aki a kereszten függő Jézusnak oldalát 
lándsával átdöfte (Szt Ján. 19. r. 34. v.) ; a sebéből folyt vér és víz 
egy cseppje a katonának egyik vak szemét érte, mire azonnal vissza- 
nyerte látását és kereszténynyé lett. A Katholikon tengelyében levő 
második kápolna (14. sz.) a ruhafeJosztás helyén épült s az örmé- 

nyék tulajdonát képezi. A Szentirás szerint ^A vitézek pedig, mi- 
után megfeszítették öt, vevék az ő ruháit {és négy részre osztok, min- 
denik vitéznek egy részt), s a köntöst is. Varratlan vala pedig a 
köntös, fölülről egészen szőve. Mondák azért egymásnak: Ne me- 
téljük el azt, hanem vessünk sorsot rája, kié legyen. Hogy betelje- 
sedjék az irás, mely így szól: Eloszták az én ruháimat maguk között 
és köntösömre sorsot vétenek. És a vitézek ezt meg is cselekedték,*" 
(Szt Ján. 19. r. 23. s köv. v.) Tovább van a görögök tulajdonát 
képező (15. sz.) Kigúnyolás- vagy Töviskorona-kápolnája. E kápol- 
nában a kigünyolás kőoszlopát is mutogatják. 

Az előbb említett két kápolna között van a lejárás Ilona 

császárnő nagy kápol- 
nájához, mely a Kon- 
stantin bazilikájának 
helyén épült s az abesz- 
sziniaiak birtokából az 
örmények tulajdonába 
ment át. Ennek a hát- 
terében van két oltár, 
egyik (16. sz.) a bűn- 
bánó gonosztevő, a 

BOUILLON G. KOPORSÓJA. "^^"^ (^^^ ^^'^ ^^"^ 

császárnő emlékének 
szentelve. Ebből a kápolnából egy lépcső vezet le egy sötét mély 
üregbe (18. sz.), mely eredetileg ciszterna volt. A szent hagyomány 
szerint Ilona császárnő itt találta meg az elrejtett három keresztet, 
melyek közül a Jézus keresztje csodatétel által lett ismeretessé. 
E helyen van a Kereszt-feltalálás-kápolnája, mely a latinok birto- 
kában van; a helyet, hol a keresztek feküdtek, felirással jelöl- 
ték meg. Az oltár mellett Ilona császárnő kezében keresztet tartva, 
bronzszoborban van ábrázolva. 

Ilona császárnő kápolnájából kijövet s a görög Katholikon 
mentén a megkenés kövéig (1. sz.) haladva, találjuk a lépcsőt, mely 
felvisz a Golgothára. E helyen, mely ma alig van a templom tala- 

jától 5 méter magasságra, több kápolnát találunk, melyek a kínszen- 
vedés egyes jeleneteinek megörökítésére szolgálnak. A magaslat 
terraszán a kápolnák bejáratánál állottak egy ideig Bouillon Gottfried 
és Balduin koporsói, míg egy templom-égés alkalmával a görögök 
onnan el nem tüntették. 

A magaslat baloldalán levő fülke (19. sz.), hol a keresztet fel- 
állították, a görögöké. Az oltár megett, a fülke keleti apsisában, egy 
ezüst lappal fedett hely mutatja azt a nyílást, melybe a Megváltó 
keresztje volt felállítva ; jobbról-balról van a gonosztevők keresztjé- 
nek helye. A kereszt megett pár lépésnyire mutatják a sziklát, mely 
Krisztus halála után megrepedt, mely repedés a szikla alsó részén 
is világosan látható s irányánál fogva, amint azt szakértő természet- 
búvárok is megerősítik, csak természetfölötti erő behatása alatt 
keletkezhetett. 

A jobbról levő fülkében (20. sz.) van a latinok kápolnája, 
azon a helyen, hol Krisztust keresztre feszítették; mellette egy 
másik kis kápolna (21. sz.) azt a helyet jelöli, hol Mária fiának 
kínszenvedését nézte. Ez a gazdagon díszített kápolna, mely 
szintén a latinoké, vasrácscsal van elzárva ; oltárképül egy Pietá 
látható. 

A Golgotha alatt mutogatják a görögök Ádám ősapánk- 
nak állítólagos sírját, melyet ők egy kápolnával jelöltek meg. 
Ennek alapjául szolgál egy régi hagyomány, mely szerint a meg- 
váltás nagy műve azon a helyen fog végbemenni, ahol az első 
ember nyugszik. A megváltás a bűnbeesés tényével így szoros 
összefüggésbe van hozva. Azért látjuk legtöbb festményen a Meg- 
váltó keresztje alatt Ádám koponyáját is ábrázolva, mintegy jel- 
képezve, hogy a Megváltó kiontott vére Ádámtól kezdve az egész 
emberiség üdvére szolgált. A görögök szerint ebben az Ádám-kápol- 
nában nyugszik Melchizedek, Szálem főpapja is. 

E helyen állva és elmélkedve, mély gyökeret ver lábunk ; úgy 
képzeljük, mintha az isteni passiónak minden jelenete elvonulna 
szemünk előtt. Megújulnak a gyermeki években lelkünkbe vésődött 
benyomások, mikor a nagypénteki ájtatosságokon felhangzott a 

CONSUMMATUM EST. 



megható antiphona : Ecce lignunt crticis, in qfio saltts mundi pépen- 
elit. Venite aJoremus. Itt, e helyen állott a Szent-Kereszt fája, me- 

lyen a világ üdve függött. Megelevenülnek a nagy kínszenvedés 
összes részletei. Mintha látnók a türelmes Isteni Báránjrt iszonyatos 
szenvedései közepette, mintha hallanók az elvakított tömegnek 
gúnykiáltásait és szitkozódásait, melyek az Üdvözítő szivének jobban 
fájtak, mint a testi szenvedések. Előttünk áll az emberiség szent 
apostola, aki a béke és szeretet tanát vértanúi halállal pecsételte 
meg. Látjuk a fájdalmában megkövült édes anyát, aki isteni fiának 
minden kínjait érzi anyai szivében. Atrezgenek szivünkben a fájda- 
lom megható hangjai : 

Stabat Mater dolorosa^ 
Juxta crucem lacrimosa, 
Dum pendebat jilius. 

E kép láttára ki ne érezne könyűt rezgeni pilláin ? Kit nem 
indítana meg a megváltás nagy művének e jelenete, mely itt szemei 
elé varázsolódik ? Ki ne távoznék innen szívben-lélekben megtisz- 
tulva, aki a Szent-sír előtt végzett penitencia után a Golgothán 
részesül az áldozás-szentségében ? 

A Szent-sír-templomának fentartására a nyugati keresztény 
hatalmak nagyon keveset áldoznak. Ennek a közönynek kell tulaj- 
donítani, hogy a keleti keresztény egyházak, különösen az orosz 
cár védelmében álló görögök a szentferencrendiekkel szemben, 
akik a latin egyház jogait védelmezik, hatalmaskodó magatartást 
tanúsítanak, a mi állandó súrlódásban nyilvánul. 

A Szent-sír-templomával szoros kapcsolatban áll a szerzetesek 
kolostora, melyben az isteni-tiszteletet végző szerzetesek a világtól 
teljesen elzárva laknak. A klastromban korlátolt számban éjjeli szál- 
lást adnak azoknak az ájtatos zarándokoknak, akik az éjjeli ájtatos- 
Ságokban részt akarnak venni. Az éjféli órában az éj csendjében, 
viaszgyertyák halvány fényénél indul meg a szent-helyek látogatása. 
Megható ebben az órában a szent zsolozsmák éneke és az ájtatos 
hivők ajkairól az ég felé szálló forró ima. Az ájtatosak kis cso- 
portja körmenetben halad végig az összes szent-helyeken, melyek a 

templomban az Üdvözítő kínszenvedése történetének egy-egy moz- 
zanatát megörökítik. A különféle egyházak papjainak körmenetei 
egymást váltják fel s a pirkadó hajnalnak betörő napsugarai mintegy 
égi áldást hintenek az Isten dicsőítésében és imádásában olvadó 
szivekre. 



ÉPÍTÉSZETI DISZ A SZENT-SÍR ELEJÉRŐL. 



Digitized by 



Google 



. VIII. Jeruzsálem. Sion-hegye és környéke. 

(Sion-hcgye a köztudatban. A citadella, Dávid-vára, Heródes palotája. Az angol 

protestánsok Krisztus-temploma, Örmény városrész, A nagy Örmény-kolostor és 

Jakab-templom. Kaifás főpap háza. Az Utolsó-vacsora helye, Dávid és Sálamon 

királyok sirja, Hinnom-völgye, Hakelddtna, A Gonosztanács-hegye,) 



Latida, Sión, Salvaiorem, 
Lautla ditcem et pastorem 
In hymnis et cauticis. 

Aqulnól Szt Tamás. 



ár volt szó róla a szent- város leírásánál, 
hogy Sion-hegyét illetőleg kétféle vélemény 
van. Némelyek a templom-hegyet, hol Sala- 
mon-, később Herodes-temploma állott, tart- 
ják annak, míg mások a nyugati magaslatot 
illetik e névvel. A közhit és a mai elne- 
vezés ez utóbbi számára foglalta le a Sión el- 
nevezést. A dolog úgy áll, hogy a régi időben 
a Móriah-hegyét is belefoglalták e gyűjtő név 
alá, mint ahogy rendesen Jeruzsálemet is 
említik a Sión neve alatt. 

Ha a Jafta-kapun belépünk a városba, a Sion-hegyének magas- 
latán állunk. Itt első sorban a, fellegvár, a citadella (arabul el-Káioá) 
köti le figyelmünket. Olyan erősség ez, melynek alakja és berende- 
zése a mai harc-tudományban nem sok jelentőséggel bir. De egészen 

más szerepe volt e falaknak régen. E helyen állott hajdan Heródes 
királynak vára, fényes palotájával, melyet három nagy bástya- 
toronynyal erősített meg. A nagy idumeai palotájának építésénél 
felhasználta azokat az alapfalakat, melyek Dávid király korából 
fenmaradtak. Abból a négy toronyból, melyek a fellegvárat erőddé 
teszik, az egyik kétségkívül a nagy költő-király idejéből való. Alap- 
falai, melyek a vár sáncában félig törmelékkel vannak elborítva, 
egészen olyanok, mint azok, melyek a Salamon király templomának 
alapfalánál a mai kor gyermekének bámulatát méltán vonják 
magukra. Ez a régiek leirása szerint egészen a híres Fazaelnek- felel 
meg s azért a nép joggal nevezi a fellegvárnak ezen tornyát Dávid- 
tornyának s róla a fellegvárat Dávid-várának. A hagyomány a 
helyek megjelölése tekintetében annyira megy a részletekben, hogy 
e várnak egyes pontjait a költő-király életének több mozzanatával 
hozza összeköttetésbe. A mohammedánok egyik szobában egy ima- 
fülkével (mihráb) jelölték meg azt a helyet, hol állítólag Dávid az ő 
zsoltárait irta ; egy más szobát fogadó-terme gyanánt mutogatnak. Az 
egyik ablakon át pillantotta meg állítólag Uriás feleségét, Bethszabét. 
Az egész fellegvár mostani alakjában a XVI-ik századból, a Nagy 
Szulejmán szultán idejéből való. Mikor Titus Jeruzsálemet elfoglalta, 
a fellegvár tornyait megkímélte, mert a zsidók esetleges felkeléseivel 
szemben az ő légióinak és a városnak védelmére felhasználhatta. 
Mikor a keresztesek a szent-várost hatalmukba kerítették, Dávid- 
tornya volt az utolsó pont, mely megadta magát. 

A fellegvár mellett van a katonai laktanya, ennek közelében 
látjuk az angol protestáns Krisztus-templomot és a protestáns püs- 
pöki palotát. A templomot 1842-ben építették, egy évvel előbb pedig 
alapíttatott a püspökség. Egy Alexander nevű kikeresztelkedett 
zsidó volt Jeruzsálemben az egyesült angol és irlandi egyháznak 
első püspöke. 

Sion-hegyének legnagyobb része az örmények birtokában van. 
Itt van a nagy örmény-kolostor nagy kiterjedésű kertjével, a Jakab- 
templom, a patriarchátus és a sionhegyi-kolostor és az örmény apáca- 
zárda. Ezen főbb egyházi épületek körül terül el az örmény városrész 

is. A nagy örmény kolostor a legnagyobb és legszebb zárda Jeru- 
zsálemben. A roppant nagy terjedelmű épületben van papi semina- 
rium, fiú- és leányiskola, nyomda és közel háromezer zarándok 
befogadására alkalmas hospicium. A kolostor ebédlője márványnyal 
és porcellán-téglákkal van gazdagon kirakva. A Jakab-templom, 
mely a Szent-sír-temploma után Jeruzsálem legnagyobb temploma, 
kupolával fedett három hajós épület. A falakat két méter magasságig 
porcellán- téglák, azon felül a mennyezetig szent képek borítják. 
Az egész túl van zsúfolva diszítéssel. Az örmény pap, aki nyájas 
előzékenységgel fogadott és kalauzolt minket a templomban, rámu- 
tatott egy díszes hímzésű baldachin alatt álló aranyos trónszékre, 
melyen az ő állítása szerint Szent Jakab, az örmények nemzeti 
szentje ül. Azt bizonygatta nekünk, hogy a szent most is ott ül a 
széken, de csak azoknak mutatkozik, akik ihlettel és azzal a hittel 
néznek oda, hogy látják őt. Arra a kérdésemre, hogy ő látja-e a 
szentet, igennel felelt. Közülünk egyik se mondhatta ezt. A templom 
egyik kis kápolnájában, mely elefántcsonttal és gyöngyház-mozaik- 
kal van díszítve, szíves kalauzunk megmutatta azt a helyet, hol 
Szent Jakab apostol (az idősebbik) Heródes Agrippa idejében vér- 
tanúhalált szenvedett. A kápolna oltára alatt őrzik a szentnek fejét. 
A déli kápolnában mutatnak egymásra helyezett három követ, melyek 
közül a középső a Tábor-hegyéről, a felső a Sinai-hegyéről, az alsó 
a Jordán medréből való. Az örmény pap búcsúzáskor finom illatú 
rózsavízzel hintett be minket. 

A nagy kolostor szomszédságában betértünk egy apáca-zár- 
dába, melynek arab neve (Der ez-Zetúni) Olajfa-zárdát jelent. 
Ennek helyén állott Annásnak, Kaifás ipának háza, ahová vitték 
először Jézust (Szt János 18. r. 13. v.) az elfogatás után. Itt a csinos 
tiszta udvarban egy olajfát mutattak nekünk, mely annak a fának 
törzséből fakadt, melyhez az Üdvözítőt kötözték volt. Innen is vittem 
egy ágat azon kegyeletes gyűjtemény számára, melyet a Szentföld 
emléktárgyaiból állítottam össze. 

Ennek a kolostornak szomszédságában van Dávid próféta- 
kapuja (Báben-Nebi Dáud). Itt kilépünk a városból s nem messzire 

van a sion-hegyi örmény kolostor, mely a hagyomány szerint azon 
a helyen épült, hol Kaifás háza áflott. Ide hozták a katonák Jézust 
a Gethszemáne-kertjéből, itt hallgatták ki, itt bántalmazták őt és 
tagadta meg Péter először. Az örmény szerzetes megmutatta azt a 
fülkét, melybe az Üdvözítőt éjjelre elzárták s azt a helyet is, hol a 
kakas kukorékolt. A kis kápolnában levő oltárba van foglalva az a 
kő, mely a Megváltó sírját födte ; de ennek valódiságához minden- 
esetre kétség fér. Legelőször csak a XIV. században tesznek róla 
említést. 

Nem messze a sion-hegyi zárdától látunk egy ódon bástya- 
szerű épületet, mely több kupolával van borítva és roskadozó mina- 
réval. Az arabok ezt a háztömeget, mely voltaképen dervis-kolostor, 
Ncbi Dáud-nak nevezik ; mert hitük szerint Dávid királynak sírját 
rejti magában. Ezen a helyen állott az a ház, melyben Üdvözítőnk 
tanítványaival az utolsó-vacsorát elköltötte. A török szerzetes, aki 
minket e mecsetben kalauzolt, elvezetett előbb az épület felső részébe, 
a Coenaculumhay hol az utolsó- vacsora volt. A középen két oszloppal 
két részre osztott nagy üres terem két hajójú templomot mutat, 
melynek a falba eresztett féloszlopai s a mennyezet csúcsívei is erre 
vallanak. 

Az éjszaki falban levő kő az Úrnak ülőhelyét jelöli. Az ellen- 
kező oldalon egy lépcső vezet le az alsó szobába, melyben az Úr 
asztala (szofra) állott volt. Mély megilletődéssel állottunk e szent- 
helyen, mely a maga egyszerűségében és elhagyatott voltában is 
oly szent és magasztos emlékeket elevenített fel lelkünkben. Itt köl- 
tötte el a Mester tanítványaival a húsvéti bárányt. y^Midön pedig 
vacsoráltanak, vévé Jézus a kenyeret y megáldd és megszegé és add 
tanítványainak és mondd: Vegyétek és egyétek^ ez az én testem. És 
vévén a kelyhet, hálát ada és nekik adá^ mondván : Igyatok ebből 
mindnyájan ; mert ez az én vérem, az új-szövetségé, mely sokakért 
kiontatik a bűnök bocsánatára, (Szt Máté 26. r. 26—28. v.) így 
szerzé Jézus e helyen az Oltári-szentséget. Innen ment el aztán az 
esti órában le a Kidron-patakán által a Gethszemáne-kertbe. Majd 
feltámadása után itt jelent meg újra tanítványainak és engedte a 

ERÖDI : Szentföld. 8 

hitetlen Tamás által megtapintani sebeit. Mennybemenetele után itt 
árasztotta le Pünkösd-napján a Szentlelket tanítványaira s innen in- 
dultak el a meg- 
ihletett férfiak az 

egész világra, 
hogy hirdessék a 
keresztény hitet. 
És ez a szent- 
hely, ahol az új- 
^ szövetség alapja 

c2 megvettetett, 

o ahonnan kiindult 

r 

o^ a kereszténység, 

> hogy a béke fegy- 

o vérével, a szeretet 



5 



tanával meghó- 



8 dítsa az egész vi- 

g^ lágot, mohamme- 

^ dánok birtokában 

< van. A török szul- 

1. tanok többször 

% ajándékoztak 

g* már egyes szent- 

^ helyeket keresz- 

tény fejedehnek- 
nek, szentföldi lá- 
togatásuk emlé- 
kére vagy vala- 
mely szívesség 
viszonzására. így 
kapta 1856-ban 
Ill-ik Napóleon császár Abdul-Medsidtől a Szt -Anna-templomot, 
Frigyes- Vilmos porosz trónörökös pedig 1869-ben a Murisztánt 
vagyis a johanniták kórházát. A karlovici béke alapján, melyet 

1699-ben kötöttek a nagyhatalmak az elgyengült törökkel, nekünk 
is lehetne igényt tartanunk a sion-hegyi templom romjaihoz, melyek- 
ben az Úrvacsora terme van, s talán már birtokunkban is volnának, 
ha felhasználtuk volna a kínálkozó alkalmat azok megszerzéséhez. 
Pedig egy keresztény nagyhatalmat sem illetne az meg annyira, 
mint minket, mert Magyarország királya a jeruzsálemi király cimet 
is viseli. Épen most, mikor e sorok már sajtó alatt vannak, hozzák 



A COENACULUM. AZ UTOLSÓ-VACSORA HELYE. 

a lapok hirül a Szentföldről, hogy a német császár, aki nejéyel és 
fényes kisérettel utazik Palesztinában, ajándékban kapta Abdul 
Hamid szultántól a Coenaculum szomszédságában levő azt a házat, 
mely La Dormiiion de la S. Vierge néven ismeretes. Szent-fiának 
kereszt-halála után e házban lakott és itt halt meg Szűz Mária. 
A kegy-hely valódiságát a helyhez fűződő hagyomány századokon 
át gondosan megőrizte. A török szultánnak a német császár iránti 

8* 

barátságát és vendéglátó szívességét szépen igazolja e fejedelmi 
tény, melylyel a kereszténységnek e drága szent-helyét tulajdonosá- 
tól nagy áron megvette és kedves vendégének ajándékozta. A német 
császár a kapott ajándékot viszont német katholikusainak ajándé- 
kozta, azzal a szándékkal, hogy e helyre templomot és klastromot 
építsenek. így a kereszténység birtokába visszakerült kegy-helyek 
száma egygyel szaporodott és lesz ezentúl a katholikusoknak is 
részük a Sion-hegyén, mely eddig túlnyomólag az örmények birto- 
kában volt. 

A sion-hegyi templomról, mely az utolsó-vacsora helyén állott, 
már a IV-ik században, még a Szent-sir-templomának alapítása előtt 
van említés téve. Apostol-templom állott Szt Ilona császárnő idejében 
itt, a Szentlélek leszállásának helyén. A keresztesek idejében itt 
mutatták a lábmosás helyét is. Az épület mai alakját a XIV. század 
első felében nyerte. A mohammedánok később hatalmukba kerítették 
és kizárták e helyről a keresztényeket; mert Dávid és Salamon 
király sírjai is e helyen vannak, a mohammedánok pedig e két nagy 
királyt szent tiszteletben tartják. A Coenaculum egyik alsó termében 
mutatott nekünk a kalauzoló dervis egy szőnyegekkel borított türbét 
(mohammedán koporsót), mely alatt van állítólag Dávid sírja. Sem 
a lábmosás termébe, sem Dávid sírjához be nem bocsátanak keresz- 
tényt. Mi is csak távolról tekintettünk arra a hely felé, melyet nekünk 
mint ilyet mutattak. A szentferencrendieknek megengedik, hogy 
Nagycsütörtökön a lábmosást végezhessék e helyen. Nem férhet 
hozzá kétség, hogy csakugyan itt, valószínűleg föld alatti szikla- 
sírokban lehettek Dávid és Salamon eltemetve, mert a Sion-hegyén 
voltak az ő sírjaik. 

A zsidók, keresztények és mohammedánok e közös szent- 
helyének elhagyatott volta nagy levertséget gyakorolt mindnyá- 
junkra s szomorúan hagytuk el a Coenaculumot. Az előtte elterülő 
magaslatról a közeli vidék felett legeltettük szemeinket. Lábaink alatt 
meredeken ereszkedik alá Sion-hegye, mely a Hinnom-völgyében veti 
meg lábát. Ez a völgy a Kidron- vagy Jozafát- völgyével egyesül déli 
irányban. Az egész kopár, rideg, Hinnom-völgye tele van a sziklákba 

vágott sírokkal. Itt van a Hakeldáma, vagy Vérmező, az a szomorú 
hely, melyet a papi fejedelmek azon harminc ezüst pénzen vásárol- 
tak, melyeket Júdás a Mester elárulásáért vérdíjul kapott s mely 
helyet az idegenek temető helyéül használtak. A Hinnom-völgye 
fölött emelkedik a Gonosztanács-hegye, melyen Kaifás nyaralója 
állott, ahol a főpap a nép véneivel Krisztus elvesztése felett tanács- 
kozott. Mindenütt amerre szemünkkel ellátunk, kopár, törmelékes 
hegylejtők vannak, ezernyi sziklabibircsekkel, melyek egy-egy régi 
sírnak kőtakaróját képezik. Szomorú, kietien környezet, mindenütt a 
pusztulás, az enyészet leverő képe. Egészen megfelel annak a 
levertségnek, mely Sion-hegyének meglátogatásánál elfogta lel- 
künket. 

IX. Jeruzsálem. Móríah-hegye. Salamon temploma. 

(Jeruzsálem helyrajxánák összegezése. A templomtér Móriáh-hegyén. Sálamon 
király házat épít Jáhvénák, A hegy kiegyenlítése. Hiram-Ahi föniciai ízlésben 
építi a templomot. Ennek leírása Chipiez nyomán. A templom díszítése és beren- 
dezése. A leviták szertartáskönyve. A hatalmas templom megsemmisülése. A zsidók 
fájdalma a temflom pusztulása felett.) 

És elkezdi Salamon építeni az Úr kásái Jemzsélemhen 
Móriak-kegyén, mely megmutattatott vala atyjának, 
Dávidnak, azon kelyen, melyet Dávid készített, a 
jebuzeus Omán szérűjén. Krón. II. k. 3. r. 1. v. 

eruzsálem városának fekvésével már megismerked- 
tünk. Láttuk, hog>^ az hegyi város. Gerincén fekszik an- 
nak a hosszú hegyláncnak, mely éjszaktól dél felé hú- 
zódik és elválasztja a Földközi-tenger lejtőjét a Jordán 
mélyedésétül ; déli végét foglalja el annak a hoszszan 
elnyúló fensiknak, melyet két völg>'szakadék, a Kidron- vagy Jozafát- 
völgye és a Hinnom-völgye vesz körül. E két völgj^szakadék Jeru- 
zsálemtől csekély távolságra éjszakon támad és a város déli részén, 
keletkezésük pontjától 200 méternyire, találkozik. Előbb egj^szerű 
lejtők, majd hirtelen meredeken esnek alá. Jeruzsálem azért csak éj- 
szakról és éjszakkeletről közelíthető meg földszinti magasságban. Eg>^ 
harmadik mélyedés két egyenlőtlen részre osztja ezt a csücsköt. Ez 
a mélyedés a római korban Tyropoeon (a Sajtosak) völgye elnevezést 
kapott. Ma fel van töltve és kieg>'enlítve. A Tyropoeon és a Hinnom- 
völgye közötti magaslat ma Sion-heg>x nevet visel és a szent-város 

legmagasabb pontja. A Tyropoeon- és Kidron-völgye közötti 
nyúlvány a Móridh-hegye, Ez már a Mózes első könyvében is említ- 
tetik. Ábrahám itt akarta fiát, Izsákot, feláldozni. Itt mutatott be 
Melchizedek áldozatot az Úrnak. Itt adott Jahve Ígéretet a népnek. 
Másutt mindenütt Sion-hegyének mondatik, amit átvitt értelemben, 
költői kifejezésképen kell érteni, amint egész Jeruzsálemet is gyakran 
nevezi Siohnak a Szentírás. 

Móriah-hegyén építette Salamon az Úrnak fényes templomát. 
De minthogy ez a magaslat nagyon egyenlőtlen és lejtős volt, jelen- 
tékeny feltöltésekre és alapépítményekre volt szükség, hogy egyen- 
letes sík talajt nyerhessenek. A régi alapfalak felkutatása céljából 
1867 — 69-ig a mai Haram-tér egész környékét átvizsgálták Warren 
és Wilson angol műszaki kapitányok a Palestine exploraiion fund 
költségén. Ezen kutatások alkalmával kitűnt, hogy a templom-tér 
sziklateste teljesen átépíttetett és megváltozott, tele van ciszternákkal, 
földalatti folyosókkal, csatornákkal, lyukakkal. Aztán zsidók, asszi- 
riaiak, görögök, rómaiak annyiszor dúlták, felforgatták és romokkal 
borították ezt a helyet ; de az alapfalak, melyek a Haram-tér terraszait 
alkotják, ma is a régiek, azt a helyet zárják be ma is, mint régen. 

Salamon király az Úr templomának és a maga palotájának 
építésére Föníciából Hirám királytól hozatott építőmestert és munká- 
sokat; mert zsidó építészet nem volt soha. Hiram-Abi építész 
Jeruzsálem királyának megrendelésére föníciai Ízlésben építette 
mindkét épületet. A templom eddigi rekonstrukciói többnyire csak a 
görög és római építészet alapján igyekeztek Salamon templomát 
visszaszállítani. De amióta ismerik az egiptomi, föníciai és kaldeai 
építészetet ; azóta helyesebb irányba terelték a kérdést. Legújabban 
Ch, Chipiez a hírneves építész és G. Perrot, archeológus foglalkoz- 
tak e kérdés tanulmányozásával és megfejtésével. A fényes kiállítás- 
ban, gazdag és kitűnő illustrációkkal ellátott nagy művökben beha- 
tóan ismertetik a bölcs király templomát és palotáját. Rekonstruk- 
ciójuk alapjául vették Ezekiel próféta irását és a Királyok könyvét. 
Tanulmányuk eredményeképen kimondják, hogy a Királyok könyvé- 
nek, a Krónikáknak és Ezekielnek leírásai a magassági méretek és 

stil tekintetében nem illenek egiptomi Ízlésű épület visszaállítására, 
ellenben teljesen összhangban vannak a föníciai építészeti stílussal. 
Azt is megállapították, hogy Jeruzsálem falának az a része, mely a 
Haram-tér alatt van és a zsidók siránkozásának fala nevet visel, 
alsó részében teljesen föníciai Ízlésben van építve s így kétségbe- 
vonhatlanul Salamon király idejéből származik. Ebből a korból 
valónak mondják az Arany-kapu talapzatát is. 



A JERUZSÁLEMI TEMPLOM. 
Chipiez rekonstrukciója szerint. 

Zorobábel temploma, a második templom, a régi helyén épült 
516-ban Kr. e. Ez öt századig állott fenn anélkül, hogy nagyot vál- 
tozott volna. Pompejus is megkímélte. Heródes alatt érte el a 
templom utolsó átalakulását, mely gj^ökeres volt. Heródes nem volt 
zsidó, hanem idumeai. Minthogy a zsidók gyűlölték őt idegen eredete 
és a rómaiakkal való barátkozása miatt, akiknek kegyéből trónra 

került, azzal akarta a népszerűséget megnyerni, hogy a templomot 
újra építteté. De építési szenvedélye is közreműködött ebben. Mint- 
hogy a templom-tér határozott keretbe volt foglalva, azt meg nem 
nagyobbíthatta, csak szentélyét tette díszesebbé s a melléképülete- 
ket, udvarokat, kapukat nagyíttatta. 



EZEKIEL PRÓFÉTA. 
Michelangelo freskója, a Cappella Sistinában, a Vatikánban. 

Salamon temploma rekonstruálásénak alapjául szolgál a Kir. IIL 
könyvének 5 — 8., a Krónikák II. könyve (Paralípomenák) 2 — 4 és 
Ezekiel próféta írásának 40 — 43. része. Ezek a helyek a legkisebb 
részletekig leírják a templom tervét, annak méreteit, díszítését, 

berendezését. Salamon temploma volt a középpont, mely körül aztán 
a hamis isteneknek oltárai is állhattak különböző királyok ízlése sze- 
rint ; mert tudjuk, hogy az egy igaz Isten tisztelete mellett egyes 
királyok bálványimádást is tűrtek. Talán a templom külső udvará- 
ban lehetett Baál temploma. 

A templom-tér kőfallal van körülzárva, mely egy könyöknyi 
(körülbelül egy lábnyi) vastag volt. (Ezek. 40. r. 5. v.) A négyszög 
keleti falának közepén volt egy kapu, 25 könyöknyi széles és 50 
hosszú. Ennek átellenében volt egy másik kapu, mely az előbbivel 
teljesen szemben feküdt, ugyanolyan méretekkel. Ez a kapu a belső 
udvarba vezetett, mely négyszög alakú, egy-egy oldala 100 
könyöknyi. Majd következett egy másik 100 könyöknyi négyszög, 
melyet mi a hátsó udvarnak nevezünk. A körülfutó falhoz vannak 
hozzá építve a különféle épületek. A második udvar hátsó részében 
van a templom, mely 100 könyök hosszú és az azt bezáró épülettel, 
a melyre támaszkodik, 50 könyöknyi széles. A templom jobb és bal 
oldalán van az a rész, melyet az irás szabad térnek nevez. Papok- 
udvarának nevezték a belső udvart, míg a külső Izrael- vagy a Nép- 
udvara volt ; mert ide csak az izraelitáknak volt szabad bemenniök. 
Ez népes udvar volt, mint a konstantinápolyi és kairói nagy. mecse- 
tek udvarai. Itt találkozott a nép a papokkal, hogy velük az áldozat 
iránt értekezzék. Maga a Nép-udvara a bekerített terület kéthar- 
madát foglalta el. Az udvar kockakövekkel volt kirakva. A Papok- 
udvarába rendesen csak papok léphettek be, hol különböző papi 
teendőket végeztek. Három kapu vezetett ebbe az udvarba, melyek 
a Nép-udvarába vezető kapukkal szemben feküdtek. Ebben az 
udvarban voltak az égő-áldozat-oltára (héberül mizbach há-óláh), 
a nagy réztenger (vízmedence, héberül jánt = tenger) és más 
medencék. Az állatok leölésére és feláldozására is külön helyek 
voltak szükségesek, melyek függönyökkel voltak elzárva. Itt való- 
ságos mészárszékek voltak az áldozati állatok leölésére; voltak 
azonkívül sekrestyék, ruhatárak és egyéb kamarák. Az udvarok 
oszlopcsarnokos folyosókkal voltak ellátva, melyekre nyíltak a 
különféle szolgálatottevők, őrök, szolgák lakásai. Iskolák is lehettek 

itt, mint a mohammedán mecsetek udvarain a medreszék. A Papok- 
udvarából nyilt a szentély. A bejárat fölött volt a 60 méter magas- 
ságú nagy pilon, sokkal nagyobb és szélesebb alapon, mint a töb- 
biek, melyek a külső és belső udvarba vezető kapuk fölött állottak. 
Mindenik terrasz emelkedettebb volt a másiknál. A külső udvar 
terrasza fölé emelkedett a belső udvaré, e fölé megint a szentélyé. 
Mindenik terraszra lépcsők vezettek fel. A nag>' pilontól jobbra-balra 
egy-egy oszlop állott 
szabadon. A templom 
kelet felé feküdt, erre 
nyilt a kapuja. A ke- 
letre való nyilast nem- 
csak a hely fekvése 
kívánta, hanem a fö- 
niciai építész vallási 
hitétől is volt feltéte- 
lezve, aki a napisten 
típusát vette fel kiin- 
dulási alapul. Ezekiel 
próféta szerint ebből 
az irányból érkezett 
meg Izrael Istenének 

dicsősége, midőn 
visszatért, hogy el- 
foglalja helyét, a fé- 
nyesen épített tem- 
plomot. A templom 
maga két részből áll. 

Első része a hekál, a szenthely, a palota ; mögötte van a szentek- 
szentje, a debir, mely szó szélsőt, hátsót jelent. Szent Jeromos a 
dabhar szótól oraculumnak fordítja, azaz olyan szentélynek, hol az 
Isten beszél ; de helyesebb a dábar, dabir szótól származtatni, mely 
annyi mint hátsó. A hekál négyszögű, 40 könyök hosszú és 20 
könyök széles. A debir négyzet-alakú, minden oldala 20 könyök. A 

szentélyt 6 könyök vastagságú fal választja el az előcsarnoktól, míg 
a hekalés debir közötti fal csak 2 könyöknyi vastag. A hekál ajtaja 
10 könyöknyi széles, a debiré 5 könyök. 

A templom terve szerint hasonlított a görög templomokhoz. 
Ennek is volt prothüronja, naosza és opiszthodomja. Alakjára nézve 
megegyezett az egiptomi templommal. A templom megetti hátsó 
udvar fedetlen és szűk volt, mint az egiptomi templomoknál, s mint 
ezeknek voltak oszlopcsarnokai is. Valószínűleg itt állottak a lovak, 
melyekkel Juda királyai Baálnak kocsiját vonatták. Ezekiel nem 
szeret erről az udvarról beszélni, hogy ne kelljen népének bűneit 
érintenie. 

A templomtól jobbra-balra, a Papok- és a Nép-udvarára támasz- 
kodva volt két háromemeletes épület, melyek a papok ebédlőjéül 
szolgáltak. Itt fogyasztották el az áldozatok húsát és cseréltek ruhát, 
mert papi öltözetben nem léphettek a világ elé, világi ruhában pedig 
nem mehettek a Papok-udvarába. Ezen palotákból nyilt a Nemesek- 
udvara, melyből egy lépcső és ajtó szolgált a király bejáratául az 
Ofel-halmon épült királyi palota felé. A királyi palota Salamon király 
és utódai alatt a templomtól délre feküdt, nagyon közel a templom- 
hoz. Körülbelül azon a helyen, hol ma az Aksza-mecset van. 
A kerítésen kivül lehettek a Józiás király előtti időben az istállók a 
nap lovai számára, melyeket Baálnak kocsija elé fogtak. A pilo- 
nokba épúgy, mint az egiptomiak és föníciaiaknál lépcsők vezettek 
fel azok tetejére. A két bronz-oszlop a nagy pilon előtt Booz és 
Jákim nevet viselt. Újabb felfedezések alapján kétségtelen, hogy 
ezek az oszlopok hasonlók voltak az egiptomi obeliszkekhez, melyek 
szintén szabadon a pilonok előtt állottak. 

A templom falainak díszítésére Egiptomból és Asszíriából köl- 
csönözték a motívumokat, de föníciai változatokkal. A pálmadísz 
volt uralkodó. A falak ciprusfával voltak borítva s aranyozva; a 
pálmák között kettenkínt kerubok állottak. Ezekiel szerint egyiknek 
emberfeje volt, a másiknak oroszlán. Két öv vonult el egymás felett, 
az alsóban a kerubok álló alakban, a felsőben ülő helyzetben voltak 
ábrázolva. A föníciai pálmadísz közbe-közbe bőven van alkalmazva. 

A FŐPAP BELÉP A SZENTÉLYBE. 

A hekálban aránydísz uralkodott, polichrom festéssel, ép úgy, mint 
egyáltalán az egiptomi, assziríai és föníciai építészetben. A debír 
előtt a hekálban állott a hétkarú gyertyatartó (menóráh), a fal hosz- 
szában állványokon arany- és ércedények voltak, a háttérben, a 
debir előtt foglalt helyet az illat-áldozatúoltár (mizbachháketóreth)^ 
előtte a kenyérasztal, jobbról-balról voltak gyertyatartók és a 
Szentírásban említett asztalok. A debir szőnyegajtaját csak a 
főpap lebbenthette fel. A templom elrendezése hasonlított a király 
palotájához. A hekál a fogadóterem, a debir Jahve titkos lakóhelye. 
A főpap évenkínt csak egyszer léphet be hozzá. A templom az 
örökkévaló háza, melybe a templom felavatása után Salamon 
és Ezekiel őt felhő alakjában^ a föld morajától kísérve leszál- 
lani látta. (Kir. III. k. 8. r. 12.) És íme Izrael Istenének dicső- 
sége vonula be a napkeleti utón és szózata olyan vala, mint a nagy 
vizek zúgása és a föld tündöklik vala az ö dicsőségétől. (Ezekiel 
43. r. 2. V.) A debirben volt a frigyszekrény (arón há-élúth), rajta 
két kerub, (héb. kerubhim) 10 könyök magas. (Kir. III. k. 6. r. 
23 — 29.) A kerub Jahvét szállította villámsebességgel. Angyal- 
szárnyuk volt, testük négylábú állaté s néha Jahve hátas lovául 
szolgáltak, néha kocsiját húzták, Ezekiel szerint két arcuk volt, 
ember- és oroszlánarc, de később négy arcot ad nekik : ember-, 
oroszlán-, sas- és bikaarcot. Valószínű, hogy emberi arccal voltak 
ábrázolva Salamon templomában. Egiptomban is ember-arcuk volt 
a sfinkszeknek. A kerubok szárnyai öt könyök nagyok voltak, egyik 
a szentély oldalfalát érintette, a másik a frigyszekrényre volt kiter- 
jesztve. Ez nem a föníciai mester találmánya, meg van Egiptomban 
is a múmiákon, ahonnan vehette Mózes a mintát a szövetségláda 
kerubjaihoz. A frigyszekrény szétimfából készült, harmadfél kö- 
nyöknyi vala hossza, másfél könyöknyi szélessége, magassága is 
másfél könyöknyi vala és tiszta aranynyal volt boritva kívül-belül. 
(Mózes II. k 37. r. 1 . v.) A két oszlopról a Kir. III. könyve 7. r. 15—22. 
versében, Jeremiásnál és másoknál van említés. Az oszlop gránát dísze 
föníciai jellegű. A sok magnak jelképes jelentése az élet, mely ezekből 
származik. Az áldozati eszközök közt a, nagy bronz-tenger {héh. jám) 

hatalmas nagy vízmedence volt, 5 könyök magas és 10 könyök átmé- 
rőjű. Nagy haranghoz hasonlított. 12 bronzökör tartotta, melyek hár- 
masával csoportosítva állottak a négy sarkon. Az ökrök életnagyságú- 



ÁLDOZÓ ZSIDÓ PAPOK. 

nál nagyobbak lehettek, különben a harmadfél méter magas és 
400 hektoliter vízre számított medencét nem tarthatták volna. A nagy 
víztartón kívül 10 kisebb medencét is öntetett Hiram-Abi, melyek 
egyenkint 7—8 hektoliter vizet fogadtak be s kerekeken járó kocsi- 

kon voltak tolhatók. A nagy mennyiségben fogyasztott vizet Salamon 
király vízvezetékeken szállíttatta Jeruzsálembe. Bethlehem és Hebron 
között mai napig is láthatók azok a nagy víztartó-medencék, az 
úgynevezett Salamon-tavai, melyekből a vizet Jeruzsálembe vezet- 
tette. A nagy udvar közepén volt az égö-áldozat-oltára, (mizbach 
há-óláh) szintén bronzból vagy bronzlemezekkel borítva. Ezt is 
Hiram-Abi készítette. 

A Szentírás több helyén találunk utasításokat a papok számára. 
Legrészletesebben foglalkozik ezekkel az Exodus és Levitícus, (Mó- 
zes II. és III. könyve), magában foglalva azokat a szabályokat és szo- 
kásokat, melyekhez az áldozáskor és ünnepek ülésekor a leviták alkal- 
mazkodni kötelesek voltak. Isten ezeket Mózesnek mindjárt a szent 
hajlék felállítása után különféle alkalommal jelenté ki. A zsidó papok 
ruhái között legfontosabb a vállruha (éfód). A vállat és mellet befödő 
ruha egy darabból állott, elő- és hátsó-részből, mely két vállrészszel 
volt összekötve ; de a karoknál nyitott volt s derékon övvel volt át- 
kötve. Emlékkő néven két ónikszkő volt a vállrészbe bevarrva és min- 
denikbe hat-hat név (a törzseké) volt bevésve. Ez a ruha a főpapi 
méltóság jele volt, de később más papok is viselték. A mellvért 
(chósen) kettős szövetből állott és tízenkét mezőre osztott tábla volt 
rajta (négy sor hármasával). „£5 tön abba négy rend drágaköveket. 
Az első rétidben karneol, topáz, smaragd vala, a másodikban kar- 
bunkuluSj zajir és jáspis^ a harmadikban jácint, okát és ametiszt, a 
a negyedikben krizolit, óniksz és berill, rendenkint körülvéve és 
aranyba foglalva^ (Mózes II. k. 29. r. 10-13. v.) A 12 drágakőbe 
Izrael nemzetsége 12 törzsének nevei voltak bevésve. A táblát a 
szive fölött viselte a főpap, zsinórokkal volt nyakába akasztva és 
hátul megkötve. 

A jeruzsálemi templom óriási falaival, egymás felé emelkedő 
nagy terraszaival, a Pogányok-, Izrael- és a Papok-udvarával, a 
kapuk felé épített pilonokkal, maga a templom nagy és pompás 
háza, fényes díszítéseivel, aranynyal, elefántcsonttal megrakva, olyan 
impozáns, olyan fenséges volt, minél szebbet Egiptom hatalmas 
templomai között is alig lehetett találni. Nagyszerű látvány lehetett 

e templom-tér, különösen akkor, mikor a nép ezrei az ország minden 
részéből felvonultak az Úrnak szent templomába, hogy neki hála- 
imákat zengjenek és áldozatot mutassanak be. Milyen tarka, színdús 
csoportok alakulhattak itten a különböző törzsek embereiből, minő 
zsibongás, minő zűrzavar az egyes vidékek nyelvjárásaiból! 

A Messiás életéből is sok mozzanat van e templomhoz kötve 
Mint újszülött csecsemőt ide viszik szülői, hogy Mózes törvénye szerint 
bemutassák az Úrnak. (Szt Lukács 2. r. 22. v.) Tizenkét éves korá- 
ban fölmenvén szüleivel Jeruzsálembe, „a templomban a ianitók 
közé ült, hallgatva tanításukat és kérdezte őket. Álmélkodának pedig 
mindnyájan, kik őt hallgatták, az ő okosságán és feleletein. (Szt 
Lukács 2. r. 46. 47. v.) Aztán mikor Virágvasárnapján bevonult a 
szent-városba a nép örömrivalgásai között, első útját a templomhoz 
vette. Az írás azt mondja tovább: „És beméne Jézus az Isten 
templomába és mind kiüzé, kik a templomban árulnak és vesznek 
vala, s a pénzváltók asztalait és a galambárusok székeit fölforgatá 
és monda nekik : írva vagyon : Az én házam imádság házának 
hivatik, ti pedig azt latrok barlangjává tettétek."* (Szt Máté 21. r. 
12. V.) Itt, az Úr templomában aztán csodákat müveit, meggyógyí- 
tott vakokat és sántákat és az Isten országáról oktatta a köréje 
gyülekezett népet. Ezzel maga ellen ingerelte a papi fejedelmeket és 
Írástudókat, akik nyomban tanácsot tártának elvesztése felett. Az 
Üdvözítő ellen felhozott vádak között felhozták azt is, amit a tem- 
plomról mondott, mikor azt kérdezték tőle : „Micsoda jelt adsz ne- 
künk, hogy ezeket cselekszed ? Felelvén Jézus, monda nekik : Bontsá- 
tok el e templomot és hamuidnapra felálliiom azt. Mondák erre a 
zsidók : Negyvenhat esztendeig épült ez a templom és te harmad- 
napra fognád azt felállítani?*' (Szt János 2. r. 18— 20. v.) A keresz- 
ten függő Üdvözítőt e mondása miatt igy káromolta a nép : „Hej, ki 
lerontod az Isten templomát és harmadnapra felépíted azt, szaba- 
dítsd meg magadat ; ha Isten Jia vagy, szállj le a keresztről."^ (Szt 
Máté 27. r. 40. v.) Mikor Jézus a kereszten függött és lelkét kilehelte, 
ennek a fényes szép templomnak a kárpitja, mely a hekált a debirtől 
elválasztotta, ketté hasadt a fölétől egész aljáig (Szt Máté 27. r. 

ERÖDI : Szentföld. 9 

51. V.), jeléül annak, hogy Krisztus halála által Mózes törvénye 
megszűnik s életbe lép a kegyelem törvénye. 

Abból a káprázatos fényből, zsibongó életből, mely a templom 
körül uralkodott^ nem maradt meg egyéb, mint egy elpusztíthat* 
lan kőfal, mint a fényes dicső múltnak szomorú emléke. Ha a 
múlt emlékeibe elmélyedünk, ha magunk elé idézzük Salamon 
király templomának fényét, dicsőségét : megértjük azokat a könye- 
ket, melyeket a zsidók a templom falánál manapság hullatnak ; meg- 
értjük azt a fájdalmas fohászt, mely szivükből felszáll ajkaikra. 

X. Jeruzsálem. A Harám es-Serif-tén 

(A régi templom4ér az iszlám birtokában. Látogatásom a Haram-téren, Antónia 
tornya. Szent Pál szószéke. A Kubbet-esz-Szakkra (Szikiadom). A szent-sziklához 
üződő zsidó és mohammedán mondák. Az Bzeregy-éj szaka világából. A Lánc- 
kupola. Dávid Ítélőszéke, A többi építmények. 
Az AkszcMuecset. Jézus bölcsője. Sálamon 
istállói. Az Arany4uipu. Sálamon falai, A 
zsidók siránkozásánák helye.) 

ARAM ES-SERiF (Szent kerület) nevet 
visel ma az a szent templom-tér, 
melyen Salamon királynak temploma 
állott s melyet az előbbi fejezetben 
behatóan ismertettem. A Harám es- 
Serif teljesen olyan nagyságú és 
alakú, mint volt hajdan a nagy király 
templom-tere. Hogy milyen feltölté- 
sekkel és szikla-faragásokkal kellett ezt az egyenetlen területet lat)á- 
lyossá tenni, annak nyomai a Harám es-Serif-téren több helyen 
észrevehetők. Néhol az élő-szikla feltűnően látható, másutt megint a 
feltöltésre használt föld és törmelék is kikandikál a kövezet alól, 
majd másutt nagy terjedelmű boltíves folyosókat találunk a föld 
alatt, különösen a templom-tér déli és keleti részén, mely a Kidron- 
völgyére dül. 

9- 

A Harám es-Serif-tér 737 méter magasan fekszik a Földközi- 
tenger felszíne felett és körülbelül a közepe táján egy 4 méter magas 
terrasz válik ki belőle. A tér egyenlőtlen négyszög alakú. Éjszaki 
oldala 317, a keleti 466, a déli 281, a nyugati oldal 488 m. hosszú. 
A nagy tér kockakövekkel van burkolva, itt-ott egyes fák van- 
nak rajta, míg déli részén az Aksza-mecset előtt nagyobb számú 
ciprusok vetnek árnyékot. 

A Haram-tér minden vallás követői előtt szent-hely; de 
legnagyobb szentség az a zsidók előtt; mert rajta állott Jah- 
vénak háza, a zsidó nép egyedüli szent temploma. A moha- 
medánok e hely szentsége felett versenyre kelnek a zsidókkal; 
mert vallásuk történetének sok nevezetes mozzanatát kötik 
e helyhez s azért a krimi háborúig nem is engedték a más 
vallásúakat e térre lépni. A zsidók önkényt lemondanak e hely 
meglátogatásától. Félnek, nehogy arra a helyre lépjenek, hol a 
szentek-szentje állott. Társaságunk konzulátusunk útján kapott 
engedélyt e hely meglátogatására, ami sok formasággal volt 
összekötve, melyek alól még a jó bakhsis sem mentett fel min- 
ket. Hogy társaságunknak külső tekintélyben se legyen híja, a 
fegyveres dragománon kivül a konzulátus kavasza is velünk jött 
talpig fegyverben, mintha valami harci vállalkozásról vagy nagy 
ünnepi aktusról lett volna szó. 

Az érkezésünkről tudósított mohammedán papok, akik a 
belépő-díjat már előzetesen felvették, pontosan ott vártak a szent- 
térre nyíló tizenegy kapu egyike, a Bab el Gavanime előtt. Átvették 
az engedély-levelet s hűségesen kalauzoltak a szent-hely nagy labirln- 
thusában. Amint a kapun beléptünk, az igézetes látványtól első 
percben azt se tudtuk, merre nézzünk ; a sokféle szebbnél szebb 
épület, a csodás emlékek melyikén legeltessük szemeinket. Leg- 
közelebb hozzánk a kapu közvetlen közelében állott eg>' bástya- 
toronyszerű tisztes emlék, Antónia várának egyik tornya. A Hasmo- 
neusok Barisz nevű várából a Nagy Heródes által újjáépített Antó- 
niából, ahol a praetorium is volt, s amelyben Pilátus is lakott, most 
csak ez a vedlett külsejű csonka torony áll még, mint a Krisztus 

idejebeli szomorú emlék. Most katona-kaszárnya van itten. A kapu 
mellett egy lépcsőt mutattak, melyen Szt Pál római katonák oltalma 
alatt prédikációt tartott a népnek. Nem sokáig időzhetünk e ponton ; 
mert sokkal fényesebb épületek, ragyogóbb színpompa nógatja előre 
lépteinket. Előttünk terül el a Haram-tér magas terrasza, diadalives 



antónia-vAra, 

kapuival, a terraszon a hatalmas Kubbet esz-Szakhra-dsámival, 
a Szikla-dómmal, előtte a Kubbet esz-Szilszele (a Lánc-kupola), 
tovább egy más oldalon a hires Dsámi el-Aksza. Az előtérben már- 
ványból faragott imafülkék (mihrábok), imaszékek, az igazhitűek 
mosakodásához szolgáló márványmedencék (szebilek), vízkagylók- 

kai s egyéb káprázatos építmények és rituális tárgyak. A falak 
hosszában oszlopcsamokos, boltíves épületek, imaházak, iskolák, 
papok lakásai. Mindez a sokféle látvány összefoly egy titokzatos 
hangulatú egészszé, melyhez a múltból visszaidézzük azt a szent 
templomot, mely ezen a helyen állott s megfejtést nyer az az elfo- 
gultság, mely minket láttánál fogva tart. 

Feljutva a lépcsőkön a Haram-tér terraszára s átlépve a festői 
diadalkapun, lépteinket a Kuhbei eszr-Szakhra (a Szikla-dom) nevű 
hatalmas dsámi felé irányozzuk. Előttünk áll az a képekről oly 
nagyon ismert nyolcszögű templom-épület, melyet közönségesen, de 
tévesen Omár-mecsetjének neveznek s mely Rafaelnek, a milanói 
Brerában levő egyik képén (Sposalizio della Vergine) is meg van 
örökítve, mert a régiek Salamon templomának tartották. A nyolc- 
szögű templom félreismerhetlenül bizánci stílus nyomait viseli 
magán. És ez könnyen megmagyarázható. 637-ben, öt havi kemény 
ellenállás után került Jeruzsálem Omár khalifa hadvezéreinek 
kezére. Sophronius patriárcha által a régi templom-térre vezettette 
magát Omár s a szent-sziklát (esz-Szakhra) undok szeméttel találván 
berondítva, azt köpenyével megtisztította. Azután a Justianus által 
épített Sz. Mária templomba ment imádkozni. Ezzel a ténynyel a 
szent templom-tért és a keresztény templomot az iszlám birtokába 
vette. A szent-szikla fölé aztán imaházat rendelt építtetni, mely 
tervét a tizedik khalifa Abd eUMdik 688-ban meg is valósította. 
De az arab hódítóknak csak katonáik voltak a meghódított területen, 
az építészeket és munkásokat a meghódolt népektől kellett venniök. 
így építették a Kubbet esz-Szakhrát görög építészek. 

A dsámi szabályos nyolcszögű, mindenik oldala 20*1 m., 
belsejének átmérője 46*3 m. A templom közepe felett emelkedik 
egy 20 m. átmérőjű és 30 m. magas kupola. Egy-egy kapu nyílik a 
négy világtáj felé. Az épület külső falai alul márványlapokkal, felül 
fajence-lemezekkel vannak födve, melyekbe arabeszkek és Korán- 
mondások vannak égetve. A fehér és kék szín váltakozása kellemes 
színhatást idéz elő. Ezek a lemezek Szulejmán szultán idejéből 
valók 1561-ből. Az ablakok fölött a Koránból vett mondások vannak. 

A templomba nyíló kapuk fából valók és bronzlemezekkel vannak 
borítva. A templom belsejét, melynek földét márványmozaik takarja, 
két körülfutó oszlopsor három hajóra osztja. Az oszlopok nagyság, 
alak és stil tekintetében nagyon elütök. Ez nem tűnhetik fel, külö- 
nösen annak, aki tudja, hogy a kereszténység első századaiban 
épült templomok oszlopjait is a különféle pogány templomokból 
hordották össze. Legnagyobb részük valószínűleg a megelőzőleg itt 



KUBBET ESZ-SZAKHRA. (SZIKLA-DOM.) 
Hibásan Omár-mecsetjének nevezik. 

állott Jupiter-templomból való. Az oszlopok kapiteljei a korinthi 
oszloprendszerhez tartoznak és aranynyal vannak diszítve. A falakat 
alul márványlapok, fönnebb tarka fayence-lemezek borítják. Az 
ablakok felett egy körülfutó széles öv színgazdag pompás mozaikkal 
van diszítve, melyek virágfüzéreket, fantasztikus arabeszkeket, 
virágokat, gyümölcsöket ábrázolnak. A legművészibb kivitelű finom 
mozaik ez, mely a többi díszszel együtt kápráztató hatást tesz a 

szemre. A mozaik-öv felett egy széles kék szalag fut körül, melyre 
leginkább Jézusra vonatkozó Korán-mondások vannak kufl írásban 
arany betűkkel irva. Mikor a keresztesek a szent-várost elfoglalták 
s a templomot keresztény imaházzá változtatták és Templum 
Domini nevet adtak neki, az arab mondások helyére latin feliratokat 
tettek, melyek egyike (Szt Máté 21. r. 13. versének alapján) így hang* 
zott : Domus mea domua oraiionis vocabitur^ dicit Dominus. Az 
ő idejükből való az a szép kovácsolt-vasból való magas rácsozat, 
mely a második hajó oszlopait és pilléreit összeköti. A latin felirato- 
kat a mohammedánok, mikor a templomot a keresztényektől vissza- 
vették, újra arab mondásokkal cserélték feL 

A dom közepén hatalmasan trónol a 30m. magas kupola, mely 
nagy dobövön nyugszik. A favázas kupola kivül ólommal van födve, 
belül aranyozott szmes stuccoval borított. A dobot tarka üvegmozaik 
takarja, melyen üveglapon virágvázák, szőlők és gabonakalászok 
vannak ábrázolva. Ez a mozaik a X. és XI. századból származik. 
Az ablakok szines üveglemezekből vannak különféle mintákban 
összerakva s bámulatos lila- és rózsaszinű világítást árasztanak a 
templom belsejébe, mely az egésznek szfnhatását nagyon fokozza. 

A kupola alatt, a dom kellő közepében selyem sátor alatt lát- 
ható a csodás szent-szikla {esz-Szakhra\ egy 177 m. hosszú és 
13*5 m. széles sziklatönk, mely 1*25 — 2 m. magasan emelkedik a 
templom talajának szine fölé. Középen egy kerek nyilas megy át 
rajta. A Szentírásban még nincs szó róla, először csak a Talmud 
említi. A zsidók és mohammedánok hagyományos hite sok csodás 
dolgot tartott fenn e szikláról. A zsidók hite szerint ezen áldozott 
Ábrahám és Melchizedek, Ábrahám itt akarta íiát, Izsákot, az Úrnak 
feláldozni, ezen állott Jákob lajtorjája. Minthogy ezt tartották a világ 
közepének, azért a frigyszekrény is erre volt helyezve. Jeremiás 
ide rejtette volna el azt, sőt azt hiszik, hogy most is ott van elrejtve. 
Erre volt ráírva a sem^ Istennek kimondhaüan neve ; Jézus meg- 
találta s ennek erejével végezte csodás gyógyításait. Ha nem állott 
is ezen a frigyszekrény, de valószínűleg az áldozati- oltárnak szolgált 
alapjául s az alatta levő barlang ciszterna lehetett. A zsidók legen- 

dáinál jóval nagyobb a száma azoknak a hiedelmeknek, melyeket a 
mohammedánok e sziklához kötnek. Szerintök ez a szikla szabadon 
lebeg, aminek ellenkezőjéről mindenki meggyőződhetik; mert a 
szikla támasza és az alapfalazás, melyen nyugszik, nyilván látható 
a szikla alatti körülbelül két méter magas barlangban. A minket 
kalauzoló pap minden mondát hűségesen elmesélt. Megkopogtatta a 
barlang alapját, mire olyan hang hallatszott, mintha alatta mély 



A SZENT- SZIKLA. (ESZ-SZAKHRA.) 

Üreg volna, ami valószinű is. A mohammedánok hite szerint, alatta 
van a lelkek kútja {Bir elArváh), hol a meghaltak lelkei hetenkint 
kétszer összejönnek és imádkoznak. Az utolsó-itélet napján itt 
fognak a halottakat feltámasztó harsonák megszólalni ; Isten trónja 
pedig a sziklán fog állani. Mohammed próféta azt mondotta, hogy 
az itt mondott imádság minden másnál ezerszer többet ér. Itt imád- 
kozott ő is, és innen ment fel a mennybe Bórák nevű csodás lován ; 
fejével Ütötte azt a kerek nyilast a sziklán, mely ma is látszik. A kő- 

darab ekkor megszólalt, ép úgy, mint amikor Omár khalifának 
Szélám alejkum (Üdv veled) üdvözlésére Ve alejkum esz szdám- 
mai (Veled is üdv) felelt. Mohammedet légi útjában követni akarta, 
de Gábor arkangyal erővel lefogta. Mutatják is az angyal kezének 
nyomát a sziklán. Beszédes kalauzunk egy ékalakú dudorodást 
mutatott a sziklán, mely állítólag a beszélő szikla nyelve volna. 
Megmutatta a próféta lábnyomát, is, aztán elvezetett az éjszaki 
bejárathoz, ott rámutatott a földön egy jáspis-lemezre, melybe 
Mohammed 19 arany szeget ütött, melyekből időnkint egy-egy kihull 
s amikor az utolsó szeg is eltűnik, vége lesz a világnak. A szögek- 
ből még csak 3 van a lemezben ; a negyedik félig áll ki. Itt őrzik 
Mohammed zászlaját, szakállát és Bórák lovának a nyergét ; de 
ezeket mi természetesen nem láttuk. Az imám végül nagy titkon egy 
sarokba vezetett s ott a föld felé mutatva, halkan súgta : Itt van a 
föld alatt a zsidók frigyszekrénye elrejtve. 

Szemünk alig tudott betelni attól a sok káprázatos szinpom- 
pától, fejünk szédült a sok csodás dologtól, amit e templomról hal- 
lottunk. Sok szépet láttunk keleti utunkban, de a Szikla-dom egy- 
maga annyit rejt magában az igézetes keleti szépségekből, hogy 
bátran oda állítható az Ezeregy-éjszaka csodái közé. Nehezen tudunk 
ettől az igézetes helytől megválni. 

A Szikia-domból kilépve a Lánckupola (Kubbet esz-Szilszele) 
nevet viselő hatszögű oszlopcsarnokos és kupolás épület előtt 
állunk. Ez Dávid ítélőszéke (Mehkemei Dáud) néven is ismeretes. 
A mohammedán monda szerint titkos és láthatatlan lánccal van az 
éghez fűzve. Más monda szerint Isten vagy Salamon egy láncot 
erősített rája, melyet minden vádlottnak meg kellett érinteni. Ha 
esküszegő nyúlt hozzá, lehullott egy-egy láncszem róla. 

A Haram-téren még számos épület látható, melyek mind- 
egyikéhez van valami emlékezetes dolog fűzve. A mennybemenetel 
kupolája Kubbet el-Mirads nevű épület Mohammed mennybemene- 
telének emlékére épült. A többiek közül kecsességénéi fogva kiváló 
építmény a nyári szószék^ egy márványból faragott díszes tribün, 
mely fölé hat oszlopon nyugvó kupola borul. Itt tartják az imámok 

Ramazán hónapjában pénteki napokon predikéciójukat a nagy téren 
egybegyűlt Igazhivőkhöz. Az arab építészetnek e kedves remeke 
1456-ban épült. Építőjéről Kádi Burhaneddin-szószékének is hívják. 
Szép remekmű a Kait Bejről elnevezett szebil (mosdókut) is, mely 
1445-ben épült. Az Aksza-mecset előtt egy kerek vízmedence van, 
mely a Bethlehem melletti Salamon-tavak nevű víztartóból kapja vizét. 

les cip- 
Aksza- 
detileg 
melyet 
melyet 
Ija vál- 
; majd 



KÁDI BURHANEDDIN SZÓSZÉKE. 
(Nyári szószék.) 

a templomosok birtokába került, míg később újra mecsetté 
alakíttatott át. A héthajós templom külseje sokkal inkább meg- 
őrizte eredeti jellegét, mint belseje, melyen az iszlám hívei sok 
Ízléstelen változtatást tettek. A templom belsejében, a mimbár 
megett mutatják Jézus lábnyomát a sziklában. Omár khalifa, 
mikor Jeruzsálembe diadalmasan behatolt, ebben a templom- 

ban végezte hálaímáját, miáltal mecsetté avatta azt Lementünk 
a mecset alatti nagy folyosókra is. Itt kis mohammedán imaházat 
mutattak, melynek kagyló alakú fülkéjét Jézus (Isza) bölcsőjének 
nevezik. Bizonyosnak veszik, hogy itt volt Simeon háza, ahonnan 
Jézust a templomba vitték bemutatásra. Erre nézve ezt mondja a 
Szentírás : És itne egy ember vala Jeruzsálemben, Simeon nevü^ igaz 
és istenfélő férfiú^ várván Izrael vigasztalását^ és a Szenttélék vala 
őbenne. És feleletet vőn a Szentlélektől, hogy halált nem lát, mig- 
nem előbb meglátja az Úr Krisztusát, És a Lélek áltál {indíttatva) 
a templomba jőve; és mikor a gyermek Jézust bevitték szülői, hogy 
a törvény szokása szerint cselekedjenek ő érette, karjaira vévé őt, 
és áldván az Istent, monda: Most bocsátod el. Uram, szolgádat a 
te igéd szerint békességben ; meri látták szemeim a te Üdvözítődet, 
(Szt Lukács 2. r. 25—30. v.) 

Az Aksza-mecset közelében lementünk az előbbiekhez hasonló 
földalattí folyosókba, melyeket Sálamon istállóinak neveznek. 
Hatalmas kövekből való alapépítmények ezek, melyek száznál több 
oszlopokon és boltiveken nyugszanak s a szent templom-tér talajá- 
nak kiegyenlítésére emeltettek ; s azután pedig valószinűleg arra a 
célra szolgáltak, amit nevük jelent. A keresztesek idejében csak- 
ugyan istállók voltak. Ezekhez hasonló alapépítmények, de részben 
eltemetve, a Haram-tér más helyein is vannak, de meg nem tekint- 
hetők. Ezek a földalattí óriási boltívek fogalmat adnak arról a hatal- 
mas munkáról, amit a nagy és bölcs király a Móriah-hegyének 
lapályossá tételére végeztetett. 

A Haram-tér keleti falának mentén láttuk azt az ágyúhoz 
hasonló sziklatuskót, mely a falba van beépítve s melyről az igaz- 
hivők azt tartják, hogy azon fog ülni Mohammed próféta az utolsó- 
itélet napján, mikor ítéletet tart az emberek felett. Elég kényel- 
metien és veszélyes ülése lesz ott, hol a pokol feneketíen mélysége 
fog tátongani alatta. 

Jó nagy darabnyi út után az Aranykapuhoz (Báb ed-Dáherije) 
értünk. Egyike a Heródes idejéből származó szilárd szép építmé- 
nyeknek ; mások szerint részben már Salamon idejéből való. Annyi 

bizonyos, hogy az Aranykapu helyén már állott előbb egy más 
kapu, melynek alappilléreit az új kapu építésénél felhasználták. Az 
Üdvözítő Virágvasárnapján ezen a kapun, mely közvetlenül a tem- 
plom-térre nyilik, vonult be diadalmasan a szent-városba a nép 
hosannája kíséretében. A Szentírásban ezt olvastuk bevonulásáról : 
„A nagy sereg pedig leteríté ruháit az utón; mások pedig ágakat 
vágnak vala a fákról és elterítek az utón. A seregek pedig, melyek 
megelőzik és melyek követék vala öt, kiáltanak, mondván : Hosanna 
Dávid fiának ! Áldott, ki az Úr nevében j6 ! Hosanna a magasság- 
ban!*" (Szt Máté 21. r. 8. 9. v.) Ugyanezen a kapun hozta be 
Heraclíus 628-ban a szent-keresztet, melyet visszafoglalt a persáktól. 
Az arabok befalazták ; mert hitök szerint a Jeruzsálemet majdan 
ostromló keresztények ezen fognak egy pénteki napon diadalmasan 
bejönni a városba. 

Nehezen búcsúztunk el a Harám es-Seriftől, a szent-templom- 
tértől, melyen egykor az Úrnak hajléka állott, mely a keresztények 
életében is meg van örökítve s mely a mohammedánoknak legszen- 
tebb helye Mekka után. Annyi szent-hely van itt, annyi csodás 
emlék fűződik e térhez, olyan igazán mesés szépségű dolgok vannak 
itt, hogy igazi kegyelettel és kedves emlékkel gondolunk vissza 
az itt látottakra. 

Josephus Flavius a lelkesedés S2:avaíval ír a Haram-térről és 
a mesteri falakról, melyek a templom-tért körülzárják. Lelkesedése 
és leírása nem nélkülözi az alapot ; mert e falak még romjaikban is 
bámulatra ragadnak. Az Aranykapu irányában a kőfalak némely 
helyein óriási nagyságú és rendkívül szépen faragott köveket talá- 
lunk, különösen ott, hol egykor a hires templom állott. 

A régészek megegyeznek abban, hogy ezek a falak Heródes 
idejéből valók, az alsóbbak pedig valószínűleg még Salamon király 
korából származnak. A zsidók siránkozó helye {Kautal ma'arbe) 
nevet viselő fal, mely a legrégibb korból való maradvány, 48 m. 
hosszú és 18 m. magas; az alsó kilenc sor kő nagy darabokból áll, 
melyek egészen régi keletűek, felettük van 15 sor kőréteg, kisebb 
darabokból. Az alsó sorokban vannak négy, sőt öt m. hosszú kövek 

is. A zsidók már a középkor óta e falakhoz járnak, hogy Jeruzsálem- 
nek és a szent-templomnak elpusztulása feletti fájdalmuknak 
sírással adjanak kifejezést. Senki sem mulasztja el meglátogatni e 
helyet, mely annyi rajzon van megörökitve s melyet Verescsagin 
festő is művészi ecsetére méltatott. Pénteki napon délután mentünk 
e helyre, mert akkor szoktak a siránkozók ott összegyülekezni. 
Kinos volt az út, mig ide eljutotttunk. Előbb a mogrebi arabok, 
majd a zsidók legpiszkosabb városrészén kellett átmennünk. Leírha- 
tatlan az a piszok, undokság, melylyel utunkban találkoztunk s 
melyen alig voltunk képesek átgázolni, mig eljutottunk ahoz a 
szent-falhoz, melyet a zsidóknak a hozzá kötött kegyeletnél fogva 
is tisztábban kellene tartaniok. Keletnek minden illata se volna 
képes azt a bűzt elnyomni, melylyel itt az egész légkör telítve van. 
Mi alig tudtunk gyors léptekben átosonni e helyeken s el nem 
képzelhettük, hogyan tudnak abban állandóan élni azok a szeren- 
cséden teremtmények, akiket ott kunyhóik küszöbén kuporogni 
vagy fetrengeni láttunk. A betegség, nyomor, nélkülözés, egészség- 
telen, dögleletes levegő rítt le összeesett, sápadt arcukról és vézna 
testükről, mely csak hiányosan volt rongyokkal takarva. A sirán- 
kozás falánál minden korú és rangú zsidókat találtunk, kik testükön 
övvel átkötött hosszú kaftánt, fejükön prémes bársony süveget 
viseltek. Az asszonyok külön csoportokba verődtek össze, s inkább 
csak nézőkül szerepeltek. Már messziről hallottuk a rithmikus 
éneket és siránkozást. Ráborultak a falra és oda dörzsölték homlo- 
lukat a hideg kövekhez, melyeket csókjaikkal borítottak, könnyűik- 
kel áztattak. Szívszaggató panasz és jajveszéklés tört ki fuldokló 
keblükből. Az a fájdalom nem lehetett mesterkélt, igaznak kellett 
lennie. Megrendülve és megindulva állottunk mindnyájan e jelenet 
előtt és titkon egy-egy könyűt törültünk le pilláinkról. Mit imád- 
kozhatnak és énekelhetnek ott elnyűtt, piszkos könyveikből? Az 
előimádkozó és a kar váltakozva ezt a litániaszerű zsolozsmát 
zengi : 

Előimádkozó : A romban heverő palotáért. Nép : Ülünk ma" 
gánosan és sirunk. 

Előimádkozó : A szétdúlt falakért. Nép : Ülünk magánosan és 
sirunk. 

Előimádkozó : Eltűnt uralmunkért. Nép : Ülünk magánosan 
és sirunk. 

Előimádkozó: Nagy férjiainkért, akik itt fekszenek. Nép: 
Ülünk magánosan és sirunk. 

Előimádkozó : Királyainkért, akik öt megvetették. Nép : Ülünk 
magánosan és sirunk. 

Előimádkozó: Tápjainkért, akik eltévedtek. Nép: Ülünk 
magánosan és sirunk. 

Előimádkozó : Azokért a drága kincsekért, melyek megégtek. 
Nép : Ülünk magánosan és sirunk. 

Egy másik zsolozsma következő : 

Előimádkozó : Kérünk Téged, könyörülj Sionon ! Nép : Gyűjtsd 
össze Jeruzsálem fait. 

Előimádkozó: Siess, siess, Sión Megváltója! Nép: Beszélj 
Jeruzsálem szivéhez. 

Előimádkozó : Szépség és méltóság vegye körül Siont ! Nép : 
Fordulj kegyelmesen Jeruzsálem felé. 

Előimádkozó: Jelenjék meg mielőbb a királyság Sionban! 
Nép : Vigasztald meg azokat, kik sirnak Jeruzsálem felett. 

Előimádkozó : Lakozzék béke és öröm Sionban ! Nép : ÉsJessze 
ága viruljon Jeruzsálemben. 

A siránkozók fájdalmának láttára felidéztük elménkben Izrael 
népének történetét. Láttuk e népet a patriárchák idejében, romlatlan 
egyszerűségében, mikor Isten útjain halad s megelégedett. Aztán 
jönnek a meghasonlás, az istentelenség, az elvetemedettség, abálvány- 
imádás szomorú évei, mikor lábbal taposnak mindent ami igaz, ami 
szent, szétszakítják az Istennel való közösség kötelékeit. Ekkor 
csapás után csapást küld Isten az ő elpártolt népére. Megkisérti 
prófétái, jámbor küldöttei által visszatartani őket a pusztulástól. De 
gonoszságukban elvakulva, nem látnak, nem hallanak, hanyatt- 
homlok megátalkodva rohannak a vészbe, a megsemmisülésbe. Az 
Isten haragja ekkor kérlelhetlenül sújtja őket. Beteljesedik mindaz, 

ERÓDI : Szentföld. 10 

amit a látnokok jövendöltek. Országuk eltörültetik, a szent-város 
fenekestül felforgattatik, népe a világ minden részébe szétszóratik. 
Nagy tanulság, nagy intelem van az országokra és népekre Izrael 
történetében ! 

XI. Jeruzsálem. A Gethszemáne-keitje és Jozafát- 

völgye. 

(Szent-Anna Umploma, Szűz Mária szülőhaza, A Bethczda-tava, A Szent-István- 
kapu, A Kidron-völgye, Szent-István vértanúsága. Mária-tava, A Gethszemáne- 
kertje, A Mester és tanítványai. Jézus elfogatása. Jozafátvölgye az utolsó-itélet 
helye. A mohammedánók hite az utolsó-itéletróL Absalom-sirja, Jákob és SMariás- 
sirja, A Botrányok-hegye, Siloa-falu. Mária-forrás, Mária-strja. Az Agónia- 

barlangja,) 

Via Dolorosán haladtam újra végig a 
Szent-István kapu felé. Mielőtt a kapun 
kiléptem volna a városból, meglátogat- 
tam a Szent-Anna templomát, mely a 
kapu előtt, szorosan a város falán belül 
fekszik. Nagy tiszteletben álló kegy- 
hely ez ; mert a hagyomány szerint itt 
állott Szt Anna háza s itt született Szűz 
Mária. Ezt a templomot az egész telek- 
kel a krími háború után, 1 85&-ban, Abdul 
Medsid szultán III. Napóleon császárnak ajándékozta és így a fran- 
ciák tulajdonát képezi, akik kolostort és seminaríumot is építettek 
a templom mellé. Építésközben egy földalatti sziklamedencében egy 
tóra akadtak, mely valószínűleg a középkoriak Bethezda-tava, habár 
más változat szerint a Birket Izrá'int (a Via Dolorosa túlsó oldalán, 
nem messze innen) tartják annak. Ez utóbbi tSLvatPiscina probatica- 

nak nevezték a régi zarándokok. Hossza 1 10 m., szélessége 38 m. 
és 21 méternyire fekszik a templom-tér szine alatt. A tó törmelékkel 
van elborítva s alig találtunk benne valami kevés vizet. A Bethezda- 
taváról ezt mondja a Szentírás : n^agyon pedig Jeruzsálemben egy 
fUrdötóy mely zsidóul Bethszaidának neveztetik és öt tornáccal bir, 
Ezeiben feküvék a betegek, vakok, sánták, elszáradtak nagy soka- 
sága, kik a víz hullámzását várják vala. Mert az Úr angyala idön^ 



A SZENT-ISTVÁN-KAPU. 

kint leszállt a töba^ és hullámzásba Jött a víz ; és a ki először szállt 
le a tóba, a vízhullámzás után, mcggyógyula, bárminő betegségben 
sínylődött.'' (Szt János 5. r. 2— 4v.) E tónak partján gyógyított 
meg az Üdvözítő egy 38 év óta szenvedő beteget, így szólván 
hozzá: y,Kelj föl, vedd ágyadat és járj l"^ (Ugyanott folytatólag.) 
A Szent-István kapuján kilépve a városból, arról a pontról, hol az 
első vértanút megkövezték, az emlékezetes helyek egész tömegét 

látja szemünk. A város falai alatt meredek mélység tátong lábaink 
alatt, melynek lejtői törmelékkel, kavicsokkal vannak borítva. 
Régebben a mélység még meredekebb volt, a sziklákat a falak alatt 
függőlegesen lefaragták, hogy a város annál nehezebben legyen 
megközelíthető. A különféle ostromok alkalmával lerontott falak 
törmeléke azonban a mélyedéseket meglehetősen feltöltötte. 
A vidék mindenfelé, amerre szemünk ellát, kopár, rideg, szét- 
szaggatott, kiégett sziklákból áll ; itt-ott láthatni csak szürke-zöldes 
olajfákat, amint a sivár sziklák között sínylődve tengenek. 
Lábaim alatt a Gethszemáne - kertje, tőle balra Máría-sírja, 
amott a völgyben Absalom-sírja, Itt a város falai alatt terül 
el Jozafát-völgye, mely Kidron-völgyének is hivatik. E fölött emel- 
kedik az Olajfák-hegye, melyen az Üdvözitő mennybe szállott Egyik 
lejtőjén a hegynek fehérlik a Bethániába vezető út, amelyen Jézus 
Virágvasárnapján a városba bevonult. Közelünkben közveüenül, 
épen ahol állunk, van az a szikla, melyen Szent István hiteért vér- 
tanú-halált szenvedett. (Ap. Cs. 7. r.) Balra tőlünk, nem messze a 
kaputól, egy négyszögletes tómedence Mária-tava (Birket Sziiti 
Marjam) nevet visel s valószínűleg a középkorból ered. Bármerre 
tekintünk, mindenütt egy-egy régi emlék, egy-egy kegyeletes hely 
elevenül meg előttünk a történelemből, a szent hagyományból. De 
legjobban leköti figyelmünket mélyen lábainak alatt, az a kis kert, 
mely egyszerű léckerítéssel van körülvéve s néhány régi olajfát zár 
magába. A Gethszetnáne-kerije ez, (Gethszemáne olajsajtót jelent) 
mely az Istenember kínszenvedésének történetében oly emlékezetes 
szerepet játszik. 

Elfogódott kebellel látogattuk meg e kis területre szorított 
kertet, mely Krísztus idejében bizonyára nagyobb lehetett és fákkal 
is sűrűbben volt borítva. Ma hét olajfa és egy pár örökzöld cipruson 
kivül csak néhány satnya bokor van a kertben. A szentferencrendi 
szerzetes, a kert gondozója, virágágyakat ültetett a kertbe s illatos 
virágokból font koszorúkat ad a kert látogatóinak emlékül. A hét 
olajfát még a Megváltó idejéből valóknak tartják; törzsük óriás 
vastagsága és a termetes ágak, melyeket vasabroncsokkal tartanak 



Digitized by 



Google 



151 



i 

o 

p 



55 

X 
H 

Ü 



Digitized by 



Google 



152 

Össze, e föltevést igazolni látszanak. Az Üdvözítő e helyen, távol a 
nagy város zajától, szeretett tanítványaival tartózkodni s őket az 
igazság útjára oktatni, vezetni. A kegyeletes hagyomány minden 
talpalatnyi földről tud valami emlékezeteset mondani. Itt telepedett le 
a Mester tanítványaival, az elfogatás éjjelén. Amott a kerítésen kivtil 
van az a hely, ahol így szólott tanítványaihoz, Péterhez, Jakabhoz 
és Jánoshoz: Szomorú az én lelkem mindhalálig; várjatok ütés 
virraszszatok, ők pedig, azalatt míg az Üdvözítő imádkozott, álomba 
merülének. E helytől néhány lépésnyire van egy sziklabarlang, 
melyben a kínszenvedés előérzetétől gyötörtetve, vért izzadva így 
imádkozott mennyei atyjához : „Atyám, ha lehetséges, múljék el e 
pohár tőlem : mindazonáltal nem amint én akarom^ hanem a mint 
U^ (Szt Máté 26. r. 39. v.) Emitt mutatják a helyet, hol Júdás, egy 
a tizenkét tanítvány közül, fegyveres emberekkel közelgett feléje ; 
ott csókolta meg őt az áruló és adta ellenségei kezébe. A Mester 
szelíden korholja egyik tanítványát, aki az elfogatást végző poroszlót 
bántalmazza s ellenkezés nélkül adja magát kezeikbe, hogy betelje- 
sedjenek a próféták irásai, (Szt Máté 26. r. 56. v.) Az árulás jele- 
netét, az Üdvözítő méltóságos alakjával magunk elé varázsolja kép- 
zeletünk s nehezen tudunk e helyről szabadulni. A jámbor szer- 
zetes, ki e kertet gondozza és a hét olajfát a látogatók kegyeletes 
fosztogatásától őrzi, egy-két ágat vág le óvatosan ereklye-gyűjte- 
ményünk számára s alig tudunk megválni a kegyeletnek e szent- 
helyétől. 

A Gethszemáne-kertje, melyet mi meglátogattunk, a latin szer- 
tartásúak tulajdonát képezi. Ennek átellenében az Olajfák-hegyének 
magasabb lejtőjén van egy másik elkerített kert, mely az előbbinél 
jóval nagyobb, a görög-keletiek Gethszemáne-kertje. Nincs kétség 
benne, hogy hozzátartozhatott ez a hely is az Üdvözítő kedves kert- 
jéhez. Az oroszok tulajdonát képező kertben van Magdolna-tem- 
ploma, melynek hét hagyma alakú kupolája messze vidékre ellátszik. 

A szent-város egész keleti és délkeleti részén egy mély völgy 
húzódik végig : a Kidron- vagy Jozafái-völgye, A keresztény ara- 
bok Mária-asszony völgyének {Vádi Szitti Marjam) nevezik. A 

Kidron-patakja, melyről a Szentírásban is említés tétetik, (Szt János 
18. r. 1. V.) most teljesen ki voltszára dva. Különben is csak télen és 
nagy esőzések alkalmával van némi csekély vize. 

Az Üdvözítő nagyon gyakran járt át a Kidron-patakján, mikor 
Bethániába ment. Az utolsó-vacsora után is ezen át haladt a Geth - 
szemáne -kertjébe s ezen át vitték megkötözve birái elé. Utoljára 
akkor tette meg ezt az utat, mikor feltámadása után, tanítványai 
kíséretében felment az Olajfák-hegyére, ahol felméne a mennyekbe. 
Az ó-testamentumban is szerepel a Kidron-patakja, midőn Dávid 
király fia, Absalom elől menekülni kénytelen. (Kir. II. könsrve 
15. r. 23. V.) 

A keresztények, mohammedánok és zsidók egyértelmű hite 
szerint itt a Jozafát-völgyében lesz az utolsó-ítélet. Erre nézve Joel 
prófétánál (3. r. 7. v.) a következő igék foglaltatnak : Egybegyűjtöm 
mind a nemzeteket és leviszem őket Jozafát-völgyébe; és ott ítéletet 
tartok felettök. Ezeket az igéket a zsidóktól átvették a keresztények 
és a mohammedánok is. Az utolsó-ítéletre nézve a mohammedánok 
azt hiszik, hogy azt Krisztus és Mohammed próféta együtt fogják 
tartani. A szent-templom-tért körülvevő falnak egyik helyén, mere- 
deken a Jozafát-völgye felett látható egy kőoszlop. A mohammedán 
monda szerint e kőoszloptól az Olajfák-hegyéig egy finom vasdrót 
lesz kifeszítve s a völgy alatt a pokol mélysége fog tátongani. Az 
Olajfák-hegyén Krisztus, itt Mohammed fog ítéletet tartani. Mikor az 
itéletre-hivó harsonák megszólalnak, fölkelnek sírjaikból a halottak 
és a kifeszített dróton mindeniknek villámgyorsan kell végig iramod- 
nia. A jókat angyalok fogják két oldalról repülésükben fentartani, 
a gonoszok ellenben a pokol mélyébe fognak alázuhanni. A moham- 
medánok és zsidók, hogy az utolsó-itélet helyéhez mennél közelebb 
legyenek, nagy számmal vándorolnak Jeruzsálembe, hogy a Jozafát 
völgyébe temetkezzenek. A mohammedánok szorosan a város falai 
alatt, a zsidók az Olajfák-hegyének lejtőjén ásatják meg sírjaikat. 
Azok a kőalpokkal elfedett apró dombocskák, melyek az egész Jo- 
zafát völgyét elborítják, az utolsó-ítéletre várakozó halottakat rejte- 
nek. Századok óta több milliónyi halott aluszsza itt örök álmát. 

A Jozafát-völgyének sok-sok ezer apró sírjai közül már mesz- 
sziről kiválnak egyes síremlékek, melyeknek eredetét még a keresz- 
ténység előtti időkre viszik vissza. A legfeltűnőbb az Ahsalom-sirja 
nevű építmény, mely dor, ion és egiptomi ízlésben készült részekből 
van összerakva s piramisszerű csücsban végződik. A régészek 
sokat foglalkoztak már e műemlékkel ; de eredetére nézve még nin- 
csenek lisztázva a vélemények. Alsó része, a kockaépíUet, mely 
három koporsó számára készült sírüregek fölé épült, valószínűleg 
Dávid király korából származik, a tetőrész pedig későbbi korból 
való. A gonosz fiúnak emlékére épült síremlékről ezt olvassuk a 
Szentírásban : „Absa- 
lom pedig emelt vala 
magának, még amidőn 
éli, ^gy emlékkövet, 
mely a király-völgyé- 
ben vagyon ; mert mon- 
dotta vala: Nincs fiam^ 
tehát ez legyen nevem- 
nek emléke. És hivá a 
jeloszlopot maga nevé- 
ről és Absálom-kezé- 

nek neveztetik az mai absalomsirja. 

napiglan^ (Kir. Il-ik 

Könyve 18. r. 18. v.) A síremlék előtt elhaladó zsidók átkot 
mondanak az engedetlen fiúra és követ dobnak emlékére. Mellette 
van Jozafát'Sirja, mely kőtörmelékkel levén borítva, meg nem 
tekinthető. A Jakab-sírja nevű emlék a sziklába vágott sírkam- 
rákból áll, melyek két dóri oszlopon nyugvó tetővel vannak födve. 
A hagyomány szerint itt lappangott Jakab apostol Krisztus elfoga- 
tásától feltámadásáig, anélkül, hogy evett volna. Zakariás piramisa, 
mely 9 méter magas, az Absalom-síremlékéhez hasonlít, azzal a 
külömbséggel, hogy egészen a sziklából van kivágva. Ez a síremlék 
Zakariás papnak, Barakiás fiának emlékére emeltetett, akiről azt 
mondja az írás, hogy megkövezték a templom tornácában, a tcm- 

plom és oltár között ; mert az Úr parancsának áthágása miatt meg- 
korholta a népet. (Krón. II. k. 24. r. 20. v. és Szt Máté 23. r. 35. v.) 

A régi síremlékek helyéről szép kilátás nyilik az egész vidékre. 
Nem messzire felettünk van a Bethániába és Jerichóba vezető út, 
mely az Olajfák-hegyének lejtőjén kanyarodik fölfelé. Alattunk 
mélyen terül el a Jozafát-völgye, a Kidron-patakja fölé épült csúcsives 
két híddal. Fölötte, szemben velünk, emelkedik a szent-város, sötét 
falai fölött csak a legmagasabb épületek látszanak. Tőlünk nem 
messzire, balkezünk irányában van a Botrányok-hegye, hol Salamon 
király pogány nejei kedvéért a bálványoknak áldozott (Kir, IV. k. 
23 r. 13 V.). Ez a hegy az Olajfák-hegyének déli nyúlványa. 

A hegy lejtőjén van a kevés házból álló Siloa (arabul Kefr 
Szilvan) nevű mohammedán falu. Szürkés-barna kövekből rakott 
házai alig válnak ki a hasonszinű hegyoldalból. A falu határában 
sok barlang van a hegyoldalba vágva, melyeket régebben temetkező 
helyekül használtak s melyek legtöbbjében ma szegény emberek 
tanyáznak. A régi zsidók sírjaikat leginkább sziklákba vágták, 
háromféle módon. Vagy a mi sírjainkhoz hasonló gödröket ástak, 
melybe a halottat lebocsátották, vagy hosszában vájták a sírt a 
sziklába s a koporsót az üregbe tolták s ezért ezeket tolósíroknak 
is nevezték vagy végül teknőszerű mélyedést csináltak s a koporsót 
abba belehelyezve boltozatot raktak föléje. Az egyes sírokon kivül 
családok számára sírkamarákat is építettek, mint az egiptomiak. 
Az e fajta sírok jobbára a görög-római korból valók és ennek ízlé- 
sében vannak díszítve. 

Siloa falu közelében van a Mária-forrás (Arabul : Ain Sziiii 
Marjam), melynek medencéjéhez több lépcsőn szállunk alá. 
A hagyomány szerint, mely azonban a középkornál előbbre nem 
vihető, e forrásban mosta Mária a csecsemő Jézusnak fehérneműit. 
A sziklán át vágott csatorna e forrást a Siloa-tavával köti össze. 
A forrás egészen a karsztvizek természetével bir. A mészkőszikla 
üregében összegyűlő víz az esőzések és évszakok szerint, hol bőven 
bugyog ki az üregből, hol megint elapad, mely jelenséget a természet 
törvényeiben járatlan nép természetfölötti erőknek tulajdonítja. 

A Jozafát-völgyén végig ugyanazon az utón, a Kidron-patak- 
jának száraz medrében haladunk vissza. A Gethszemáne-kertje előtt 
elhaladva, annak tőszomszédságában áll előttünk Mária-sírja, 
A szent hagyomány szerint az apostolok ide helyezték a szűzanya 
holttestét, mely feltámadásáig itt maradt. Az egyszerű kápolna mély 
sziklaüreg fölött áll, mely mélyen van a sziklába vágva s melyhez 
48 lépcső vezet le, A kápolna jelen alakjában a keresztesek idejéből 



MARIA-SIRJA 

való, mikor azt a századokon át romban heverő régi templom helyére 
építették. A minden felekezetű keresztények és moh ammedánok előtt 
s nagy kegyeletben álló szent-helyen mutatják a Szűzanya szülőinek, 
Joakim és Annának, továbbá Szt Józsefnek sírját. A mély szikla- 
üregben van egy kőkoporsó, melyet Mária koporsójának neveznek. 
A Szent-sírhoz hasonló kápolnában minden keresztény felekezetnek 
vannak oltárai. Egy fülke a mohammedánoknak van imahelyül 

fentartva ; mert a Korán hivei is szentnek tartják Máriát (Marjam) 
s tisztelettel és kegyelettel viseltetnek iránta. A hagyomány szerint 
már Omár, az iszlám egyik khalifája és a szent- város meghódítója is 
imádkozott e helyen a Gethszemáne-kertjében. A Mária-sirjától pár 
lépésnyire van a Halálfélelem-kápolnája (Antrum agoniae). Hat 
lépcsőn haladunk lefelé a 17m.hosszú, 9m. széles és 3-5 m. magas 
sziklabarlangban melyben Jézus elfogatása előtt mennyei atyjához 
imádkozott, kérve őt, hogy vegye el tőle a kínszenvedés keserű 
poharát ; de aztán megnyugodott szent akaratában. A barlang, mely 
eredetileg ciszterna vagy olajprés lehetett, részben mesterséges, 
részben a sziklából kivágott természetes oszlopokon nyugszik. 
A szent-helyen, melynek valódiságához semmi kétség se férhet; 
három oltára van a különféle felekezeteknek. A barlang bejáratánál 
egy durván faragott fakereszt van a földbe tűzve, melyet magyar 
nyelvű felirata szerint egy mag>'ar zarándok hozott ide hazánkból 
a Szentföldre. Meghatottan állottunk ezen egyszerű feszület előtt, 
mely egy igazi töredelemmel és vallásos buzgalommal eltelt szívnek 
vezekléséről tesz tanúságot. 

XII. Jeruzsálem. Az Olajfák-hegye. Régi sirok. 

(Mans Olivetú Feljutás a hegyre, Sirok a hegy lejtőjén. „Dominus flevit.*^ Az 
Olajfák-hegyének csúcsai. Viri Galilaei. A Mennybemenetel csúcsa. Kápolna a 
mennybemenetel helyén, A mohammedánok kegyelete és türelmessége. Hatalmas 
kilátás a mináréról. A „Miatyánk" -helye. Az Úr-imádsága magyarul. A Próféta- 
sirok. Jeremiás-barlangja. Király-sirók.) 



Videntibus illis elevatus esi; el nubes 
suscepit eum ab oculis eorum. (Actus Apostolo- 
rum c 1. V. 9). 



élután indultunk az Olajfák-he- 
gyének és környékének megte- 
kintésére. A Szent- István-kapu 
előtt vártak ránk vezetőink a fel- 
nyergelt szamarakkal, melyek ko- 
rántsem oly szépek és okosak, 
mint az egiptomiak ; de erősek és 
ügyesek. Csak csacsikon lehet a szent-város környékére kirándulni, 
mert a görgeteges sziklákon, keskeny ösvényeken, melyek a hegy- 
oldalakra vezetnek, nem igen bizhatjuk magunkat lábainkra, míg 
a csacsik ügyesen és biztosan viszik fel terhüket még a legmere- 
dekebb utakon is. 

Mária-sírja, az Agónia-barlangja s a Gethszemáne-kertje előtt 
elhaladva, az Olajfák-hegyének (Mons Oliveii, arab. Dsebel et-TúrJ 
lábhoz értünk. Innnen három út vezet a szent-hegyre, mely a 
Móriah-hegyével párhuzamosan halad, csakhogy ennél magasabb. 
A középső utón, mely meredekebb a többinél, haladunk fel lassú 

lépésben. A szamár-hajtsárok (hamntarj folyton gyorsabb lépésre 
nógatják a szegény csacsikat. Alig tudjuk őket e buzgalmukban 
mérsékelni. A nap forrón tűz le ránk, sűrűn hullanak verejték csepp- 
jeink. A csacsik lábai alól hegyes kövek gurulnak alá a mélybe. 
Aggodalmasan vetünk hátra egy-egy pillantást, mialatt mindig 
mélyebben látjuk magunk alatt a Jozafát-völgyét. 

Az Olajfák-hegyének lejtőjén, jobbra-balra körülöttünk, min- 
denütt sirok között haladunk. Jeltelenül vannak itt ezrével a csekély 
emelkedésű hantok, csak egy-egy kőlap mutatja a halottak 
fekvőhelyét. Gyér olajfák, halvány-ezüst levelekkel, szentjános- 
kenyérfák, satnya fügefák és csenevész bokrok fedik szórványosan 
a hegyoldalt. Az olajfák korhadt vén törzsei mintha kiveszőben 
volnának, már alig tarthatnak igényt arra, hogy a hegy róluk kapja 
elnevezését. Egy-egy ágat vágtunk róluk, emlékül e helyekről. 

Közel fele útján egy jelentéktelen rom jelöli a hegynek azt a 
pontját, hol Jézus, mikor Bethániából jövet Jeruzsálembe ment, meg- 
állapodott és látván maga előtt a szent-várost, könyezett felette és 
megjövendölte pusztulását (Szt Lukács 19. r.41 — 44. v.) „Dominus 
flevit'' (Sirt-az-Úr) nevű keresztény templom állott itt egykor a most 
romban levő mecset helyén. Megállunk e helyen és széttekintünk a 
lábaink alatt elterülő városra, melyen oly igazán és oly rémítően be- 
teljesedék az Úr jövendölése. Felén túl már kevésbbé meredek az 
út. Nemsokára megállunk azon a helyen, hol Jézus mennybementele 
történt. 

Az Olajfák-hegye enyhe nyergei által négy csúcsra tagozódik. 
A legéjszakibb nyúlványát, hol Titus légióival Jeruzsálem ostromlása- 
kor táborozott, hibásan Szkopusz-nak nevezik. A legmagasabb emel- 
kedés (818 m.) Viri Galilaei nevét visel, mert itt állott az a fehér 
ruhába öltözött két férfiú, akik Krisztus mennybemenetetókor a Mester 
tanítványait megszólíták, mondván: Galileai férfiak! mit állótok 
az égbe nézvén ? Ez a JézuSy ki fölvétetett tőletek az égbe^ úgy jő majd 
el, amint láttátok öt az égbe menni. (Ap. Csel. 1. r. 1 1. v.) Közelében 
van a görög szertartásúak mennybementeli kápolnája. Az Olajfák- 
hegyének legdélibb nyúlványa a Botrányok-hegye, melyről már az 

előbbi fejezetben megemlékeztem. A középső csúcs, melyen most 
állunk, már a kereszténység első századai óta él a mennybemenetel 
helyéül a népek emlékében. Nagy-Konstantin egy tető nélküli bazili- 
kát épített azon hely fölé, hol a sziklában Jézus lábnyoma látszott ; 
de ezt a persák feldúlták ; majd Modestus püspök egy kerek templo- 
mot emeltetett ide a VII. században, de ez is elpusztult. A keresz- 
tesek oszlopszoros toronynyal jelölték meg e helyet, s a szikla fölé 



DERVIS-KOLOSTOR AZ OLAJFÁK-HEGYÉN. 

állították az oltárt. A később épült templomot a XVI. században fel- 
dúlták ; de a mohanmiedánok, akik Krisztust szintén nagy tiszte- 
letben tartják, a régi terv szerint újra felépítették azt. A mostani 
templom a jelen század harmadik tizedében épült Az az épület, mely 
előtt most állunk s régebben az augusztinusok klastroma volt, ma 
dervis-kolostor. Ennek udvarára átlépve, áll előttünk a Mennyheme- 
neteUkápolnája, egy nyolcszögü 6*5 m. átmérőjű épület, mely fölé 
kis kupola borul. A fehér márvány oszlopok más épületekből 

ERÖDI : Szentf&ld. II 

kerültek ide. A márvány-padozat egy mélyedésében az élősziklában 
látjuk Jézus jobb-lába nyomát, melyet vallásos kegyelettel és szent 
tisztelettel szemlélünk. A bal-láb nyomát a mohammedánok levitték 
a Szikla-domba, ahol mint Mohammed láb-nyomát mutogatják az 6 
mennybemenetelének helyén. A török szerzetes, aki minket kalauzolt, 
szintén áhítattal hajolt meg a szent ereklye előtt, melyet a moham- 
medánok is kegyeletben tartanak. Ennek köszönhető, hogy ezt a 
helyet minden időben féltékenyen gondozták és megóvták az enyé- 
szettől. Habár ez a hely a mohammedánoké, de a keresztény feleke- 
zeteknek megengedik, hogy a mennybemenetel napján isteni-tiszte- 
letet tartsanak. 

A templom melletti derviskolostor mináréjára is fölmentem, 
hogy onnan a szép kilátásban gyönyörködjem. Ez a legmagasabb 
pont Jeruzsálem vidékén és leírhatatlan az a panoráma, mely itt 
szemeink elé tárul. Nyugaton lábaink előtt látjuk a szent-várost, ki- 
magasló épületeivel, ezernyi kupoláival, melyek közül diadalmasan 
válik ki a Szent- sír-templomának szép nagy kupolája, a kereszttel. 
A Haram-tér festői épületei, a Kubbet esz-Szakhra, a Dsámi el-Aksza, 
a szép szószék, mind-mind tisztán láthatók. Jeruzsálem mellett 
messze látszanak a Juda-hegyei. KözveÜen lábaink alatt a Jozafát- 
vőlgye ezernyi sírjaival, a Gethszemáne-kertje a Kidron patakának 
mély kavicsos medrével. Jeruzsálem minden n3rüzsgése kivehető s 
mintha a beszélők hangját is hallanók. Kelet felé egyetlen a maga 
nemében az a kép, mely szemeink elé tárul. Messze belátunk a 
Jordán-völgyére s látjuk a Holttenger éjszaki csücskét, úgy fénylik, 
mintha higany volna s oly közeinek látszik, hogy kezeinkkel is 
majdnem érinthetőnek gondoljuk ; pedig egy jó napi-járó földre van 
innen. A Jordán partján fantasztikus sziklák, szaggatott tagokkal 
meredeken ereszkednek alá a folyóra. Azok között van Nebó-hegye 
is, ahonnan az Úr megengedte Mózesnek, hogy az ígéret-földjére 
nézhessen. Az a mély völgyszakadék, melynek falai mint szűk fjor- 
dok merednek ég felé, az Amon (Mődsib) folyónak a medre. Nem 
messze tőle egy másik folyó hasonló mély mederben szakad a 
Holttengerbe. Aztán az a színpompa, melylyel a lemenő nap e 

hegyeket és vizeket elárasztja, leírhatatlan, elképzelhetetlen, feled- 
hetetlen. A Jordánon-túl a mélyen Arábiában fekvő hegyek kör- 
rajzait is látjuk. Mintha lábunk gyökeret vert volna e helyen, nem 
tudunk megválni ettől a minárétól. Sok szépet láttam már a termé- 
szet ölében ; de ennél magasztosabb, megragadóbb képet nem lát- 
tam sehol. 

A Kafr el-Túr nevű kis arab falut, hol a Mennybemenetel 
temploma és a dervis-kolostor feledhetetlen mináréja van, elhagsrtuk 
s visszajövet az Olajfák-hegyének egy másik emlékezetes helyét 
mentünk megtekinteni. Ez az a hely, hol az isteni Mester a 
Miatyánkra oktatta tanítványait. Midőn az Úr e helyen egyszer 
imádkozott és amint azt elvégezé, egy ik tanítványai köztU így szólott 
hozzá: Uram! taníts minket imádkozni^ amint János is tanította 
az ö tanítványait. (Szt Lukács 11. r. 1. v.) Az Úr ekkor elmondotta 
nekik a Miatyánkot, ezt a rövid, egyszerű, magasztos imádságot, 
mely magában foglalja mindazt, amivel az Istent dicsőíthetjük s 
mindazt, amit tőle kérhetünk. De figyelmeztet is a felebarátunkkal 
szemben tartozó kötelességünkre. Azóta az emberiségnek közkincse 
lett ez a fohász, mely naponkint, óránkint, percenkint milliók és 
milliók ajkairól száll fel az Isten trónusához. Ha mindenki, aki 
ajkaira veszi ezt a szép imádságot, úgy cselekednék is, mint ahogy 
azt az imádságában mondja, ugy elmondhatnók igazán, hogy el- 
jött az Isten országa e földre. Már a kereszténység legrégibb 
ideje óta tisztelettel mutatják e szent-helyet. Amiensi Péter e helyen 
prédikációt tartott a kereszteseknek és később templomot építettek 
ide. III. Napóleon rokona, Latour d*Auvergne hercegnő 1868-ban 
karmelita apácazárdát alapított ide s éhez új templomot is épített, 
mely Patemoster-temploma nevet visel. A kolostor oszlopcsamokos 
folyosójának falaira 32 márványtáblát tétetett, hogy ugyanannyi 
nyelven hirdessék az imádságok legmagasztosabbikát. Meghatóan 
szép gondolati Mi, magyar zarándokok, kíváncsian kerestük a magyar 
táblát, de hiába. Leverőleg hatott ránk, hogy míg annyi más jelen- 
téktelen nép nyelvén ott olvasható az Úr-imája, a magyar ember, 
kit messze hazájából hoz ide a kegyelete, szomorúan kénytelen a 

mellőzést még e helyen is tapasztalni. Mozgalmat indítottunk, hogy e 
mulasztás jóvé tétessék s úgy értesültem, hogy azóta a 33-ik táblán 
már ott ragyog arany betűkkel a magyar Miatyánk. A templomot 
építő hercegnő e helyre síremléket emeltetett magának életnagyságú 
márványszobrával díszítve. 

Ha a Miatyánk-templomtól a Gethszemáne-kertbe vivő hosszabb 
utón térünk vissza az Olajfák-hegyéről, utunkba esnek az úgyneve- 



JEREMIAS-BARLANGJA. 

zett Próféta-siroky melyek a kis labirinth néven is ismeretesek. 
A sziklába vágott lépcsőkön lefelé haladva, előbb egy rotundába 
érünk, melyből sugár alakban folyósok haladnak beljebb. A falakba 
toló-sírok vannak vágva. Érdekes sírkamrák ezek, melyek a zsidók 
legrégibb korára vihetők vissza. Hogy a próféták sírjai volnának, 
semmivel sincs megokolva. A sírkamrákból elágazó mellékfolyosó- 
ban teknő-sirokat is találtak, melyekben a mészszel befödött halottak 
még teljesen ép állapotban voltak. 

A nap már lefelé haladt az égbolton, mikor a Gethszemáne- 
kertje előtt elhaladtunk s onnan a szent-várost környező falak men- 
tén a Damaskus-kapu felé tartottunk. 

A Damaskus-kaputól nem messze meglátogattam Jeremiás- 
barlangjáig egy nagyon mély és messze terjedő boltozatos üreget, 
mely egykor alkalmasint kőbánya lehetett. A kivájt barlang bolto- 
zatát itt-ott erős kőpillérek tartják. A barlagban sírhelyek is vannak, 
melyek egyikét a próféta sírjának tartják. 

Jeremiás (Jirmijáhu) Juda nagy prófétáinak egyike, Józsiás 
király és a babiloni fogság idejében élt. Juda-országa a bűn, a 
gonoszság, romlottság útján haladott s mind mélyebbre stUyedt elve- 
temedettségében és a bálványimádásban. Isten prófétái által kemé- 
nyen megfeddette és büntette népét ; de az már prófétáira sem hall- 
gatott. Ezek egyike Jeremiás, papi családból származott és Jeruzsá- 
lem közelében Anátót helységben született. Már kora ifjúságában 
elhívattatván az Úr által, kemény fenyegetésekkel igyekezett népét 
a bálványozástól visszatartani és az Úr igaz útjára visszaterelni. Meg- 
jövendölte a nép pusztulását, a szent- város feldúlását, mi miatt őt a 
király üldözőbe vette. Jeremiást a király haragja elől e barlangba 
rejtették barátai. Látnoki lelke előre látta azt az iszonyú pusztítást, 
rabszolgaságot, mely népére jönni fog. Ebbeli fájdalmában irta 
síralmi énekeit, a költészetnek és isteni megnyilatkozásnak legreme- 
kebb alkotásait. A mit ő megjövendölt, az a legutolsó betűig betelje- 
sedett. A város elpusztult, meg újra felépült. Jött aztán a Messiás, 
ki városának újabb és gyászosabb pusztulást jövendölt. És az is 
beteljesült. A város, mely annyi szentnek, annyi isteni emléknek van 
birtokában, most mint a keresztény vallás bölcsője él milliónyi népek 
kegyeletében, vallásos érzetében. És mégis, mintha régi átok súlya 
nehezednék rája, úgy áll előttünk, elhagyatottan. Falai gyászba bo- 
rulvák, vidéke üvöltő sakálok tanyája ; komor, gyászos körülötte és 
benne minden. Talán egy le nem imádkozható, egy ki nem vezekel- 
hető isten-átka az a nyomott légkör, mely a város fölött borong. 

Jeremiás siralmai, melyek Jeruzsálem pusztulásával szoros kap- 
csolatban vannak, nagy tiszteletben állanak a zsidó nép előtt, s azokat 

mai napig minden zsinagógában énekelik Ab hó 9-én. A keresztény 
vallás is felvette ezeket a siralmakat vallási énekei közé. A nagyheti 
lamentációban e magasztos énekek az isteni-tisztelet főrészét ké- 
pezik s megindító hatással vannak minden érző kebelre. Jeruzsálem, 



JEREMIÁS PRÓFÉTA. 
Michelangelo freskója a Cappella Sistinában, a Vatikánban. 

Jeruzsálem, térj meg a te uradhoz, Istenedhez, mint a bűnbánatra, 
megtérésre hivó szózat és könyörgés hangzik fel a megható énekek 
végén. E megrendítő szózat Jeremiás-barlangjában azon a helyen, 
hol a nagy próféta ezen isteni revelációit irta, szüntelen ott csengett 
füleimben. Eszmetársítás folylán képzeletem visszaszárnyalt a gyer- 

mekkori időkre, mikor ezeket a megható jeremiádokat a templom- 
ban magam is énekeltem s már akkor megfogant bennem a vágy és 
elhatározás, mely később a Szentföld meglátogatására vonzott. 

Jeruzsálem környéke körös-körül át meg át van törve barlan- 
gokkal, földalatti odúkkal, üregekkel, melyek eredetét már az ó-korra 
lehet visszavinni. Ezek legnagyobb részt kőbányák lehettek, ahonnan 
a szent-város építéséhez szükséges köveket kiemelték, később aztán 



A KlRÁLY-SIROK. 

temetkező helyekül felhasználták. Jeremiás-barlangja a szent-város 
éjszaki részén nem áll egyedül a maga nemében. Vannak ennél 
sokkal szebben épült és jobb karban levő földalatti boltüregek, 
melyek eredetileg nem kőbányák voltak, hanem sírkamráknak ké- 
szültek. Ilyenek a Jeremiás-barlangjától nem messze fekvő Király- 
sírok, melyek most a franciák birtokában vannak. Tervszerűen 
épült sírkamarák ezek, melyek bejáratát sziklába faragott diszes 

kapu képezi. Ez egy nagy előcsarnokba vezet, melyből néhány lép- 
csőn kell lemenni a tulajdonképi bejárathoz, mely egyetlen kővel 
elzárható. A nagy négyszögű csarnokból oldalkamrák ágaznak el, 
melyekben számos sziklasír látható. 

A Királysírok korántsem voltak Juda királyainak sírjai. Josephus 
Flavius előadása nyomán ezeket a Krisztus idejében élt és a keresz- 
tény vallásra áttért Adiabene Ilona királynő és családja tagjai sír- 
kamráinak kell tartani. 



síroknál siránkozó asszonyok. 

Nem messzire innen más régi sírboltok is vannak, melyek 
között legérdekesebbek a Birák-sirjaiy de aligha szolgáltak a zsidó 
nép bíráinak temetkező helyéül. 

A Damaskus-kapun kivtU, Jeremiás-barlangja szomszédságá- 
ban is van a mohammedánoknak temetőjük. A sírok fölé magas 
kőépítményeket raknak, melyek a régiek szarkofágjaihoz hasonlíta- 
nak s legfelül aztán egy kőből faragott koporsót tesznek. Az elhunyt- 
nak rokonai, különösen a nők, gyakran felkeresik e sírokat, letelep- 

szenek a kőlépcsők elé s ott siránkoznak kedves halottaik felett. Ha 
eleget tettek a kegyeletnek, napi szórakozásukat is itt végzik ; meg- 
beszélik a háznak ügyeit, bajait, mintha az elköltözött családtagot 
is bele akarnák vonni társaságukba. 

AZ OSZTRÁK-MAGYAR ZARÁNDOKHÁZ. 



Xm. Jeruzsálem. Séta a szent-városban és környékén. 

(JeruzsMent utcai Hete, BoUozoH utcák. Az utcák tisztátalansága, Utcatisztitás 
ebek állal. Házi foglalatosság az utcán. Néptipusok. Magyarországi zsidók, VaUáS' 
felekezetek. Zsidók, görögök^ oroszok, örmények, latinok, 
protestánsok, A latin patriárcha meglátogatása, Casa- 
nuova, Sálvator 'kolostor, Murisztán, a jokanniták 
hospiciuma* A németek terjeszkedése. A ' protestánsok 
Megváltó-temploma. Az osztrák-magyar zarándokház és 
vendégei, A zarándok-levél.) 

leget téve vallási kegyeletünknek és ismeret- 
szomjunknak azzal, hogy bejártuk a szent- 
városnak és környékének összes kegyhelyeit, 
bibliai és történelmi nevezetességeit ; elindul- 
tunk, hogy a város egyéb látnivalóit is meg- 
szemléljük. Jeruzsálemben magában a már 
látott dolgokon kivül is találunk sok megte- 
kintésre érdemes helyet és intézményt. Vannak különösen nagy 
számmal jótékonysági, emberbaráti intézetek, minők a külön vallás- 
felekezetek zarándokházai, kórházai, iskolái, árvaházai. Ezek kivá- 
lóbbjainak is szenteltünk egy-egy látogatást a rendelkezésünkre álló 
időből. 

Jeruzsálem utcai élete is érdemes a megfigyelésre, bár a Kelet 
nagyobb városainak tarkasága itt sem kápráztatja szemeinket és 
nem ad annyi anyagot a tanulmányozásra, mint Kairó, Konstanti- 
nápoly vagy Damaskus. A város nagyon szabálytalanul épült, alig 

van egy-két utcája, mely egyenes irányban haladna, girbe-görbén, 
össze-vissza csavarogva, itt-ott megtörve, mennek a rosszul kövezett 
szűk utcák. Legtöbb utca alagútszerűen vagy egészen vagy részben 
boltozott. Ezekben az utcákban sötétség vagy félhomály van egész 
napon át s penészes, dohos a levegő. Komor hangulat, borongás jel- 
lemzi egyébként is a várost. Házai nagy kődarabokból vannak 
összerakva, többnyire vakolatlanok s a befejezetlenség vagy a romba- 
hagyás benyomását teszik az emberre. 

A tisztátalanság, talán egész Keleten sehol sem annyira ottho- 
nos, mint épen itt A házakból minden söpredéket, piszkot az utcára 
öntenek ; a tisztogatást, szemételhordást pedig még nem honosítot- 
ták meg. Itt is, mint Konstantinápolyban, a gazdátlan, csavaigó 
kutyák végzik ezt a tisztet, amennyiben a szemétből a nekik való 
hulladékot kiszedegetik és felfalják, miközben a marakodás nem 
épen épületes jelenetében van része a járó-kelőknek, akik a kutyák- 
tól megszállott terUleten sokszor csak nagy nehezen tudnak maguk- 
nak utat tömi. A kutyáknak sem való szemét, piszok, állathulla ott 
rothad az utcákon, elviselhetetlen undorító szaggal, dögleletes bűz- 
zel fertőzve meg a levegőt. Béna koldusok, eltorzított arcú bélpok- 
losok állják el utunkat, alamizsnáért könyörögve. A bélpoklosok 
leginkább a török kormány által fentartott sinlőházból jönnek ki 
koldulni. A kormányon kivül a Herrnhuter-testvérek is tartanak fenn 
egy Jézus-segély nevű bélpoklos-házat a városon kivül, nem messze 
a pályaháztól. A bélpoklosság, mely a régi korban igen nagy mér- 
tékben pusztított a Szentföldön, különösen a zsidók között, ma 
kiveszőben van. Jeruzsálemben már alig van több 50 ilyen szánandó 
teremtésnél. E borzasztó betegség vérbomlásból származó nyavalya, 
mely nem ragályos, de öröklő természetű. Hosszan tartó borzongás- 
sal, lázzal jelentkezik, aztán megtámadja és szétroncsolja a nyákhár- 
tyákat, csontdaganatok képződnek, fekélyek támadnak az arcon, 
melyek kigyógyulnak, rút varrókat hagyva hátra, de másutt újra 
kiütnek. A halló-, látó- és beszélő-szervek szétroncsolódnak s az arc 
irtózatosan eltorzul. Az elcsúfított és mindenkitől került szerencsétlen 
betegek néha 20 évig is elnyomorognak ezzel az undorító bajjal. 

Itt is/ mint Keleten mindenütt, az utcára költöznek ki az embe- 
rek házi dolgaikkal, napi foglalkozásukkal A háziasszony az utcán 
gyúrja kenyértésztáját, melyből a mi lángosunkhoz hasonló lepényt 
süt családjának. Az iparosok, kereskedők az utcára nyiló boltfülkék- 
ben magasabb deszka-emelvényen kuporognak és dolgoznak. Csak- 
hogy Jeruzsálem utcai műhelyei és boltjai sem nyújtanak annyi 
tarka-barka látnivalót, annyi változatosságot, mint Keletnek más 
városai. Az ipar a legszükségesebb házi cikkekre szorítkozik. Keres- 



KENYÉRTÉSZTAT gyúró nő JERUZSÁLEMBEN. 

kedelme sem annyira gazdag. Bazárjai szegényesek, egyszerűek. 
Alig találunk bennök valami eredeti terméket, amit innen, szentföldi 
emlékül magunkkal vihetnénk. Annál érdekesebbek a néptipusok, 
népviseletek, melyekkel lépten-nyomon találkozunk. Látunk itt tőrül 
metszett olyan alakokat, mint aminők a Bibliából ismeretesek előt- 
tünk, még ruházatuk szabása, szine is szakasztott a régi. Fehér 

burnuszos^ hosszú lándsás beduinok vegyülnek a járó-kelők tarka 
tömegébe. A festői turbánok, s minden szinű kaftánok, cafrangos 
arab kendők egymásután váltakoznak a nyugati ruházattal. A nők 
itt is fátyolozva járnak ; de fátyoluk kötése egészen elüt a török és 
egiptomi nőkétől. Feltűnően sok a zsidó, akiknek száma újabb 
időben nagyon szaporodik. A szefardimok és askenázimok egyaránt 
szegények, kik leginkább gazdag hitsorsosaik, Montefiore, a 
Rothschildok alapitványaiból és az Alliance Israelite adományaiból 
élnek. Sokan csak azért vándorolnak a szent- városba, hogy ott éljék 
le utolsó napjaikat és oda temetkezhessenek. A Salamon temploma 
falánál siránkozók között sok magyarországi zsidóval találkoztunk, 
kik jobbára Felső-Magyarországról valók és hitsorsosaikról sok 
érdekes dolgot meséltek. A zsidóknak több zsinagógájuk és jóté- 
konysági intézményük van. Legnevezetesebb a Montefiore által 
alapított nagy szegények-háza, mely a városon kivül van, közel a 
pályaházhoz, nem messze a Jafifa-kaputól 

A keresztény felekezetek között a görög-keleti egyház a leg- 
hatalmasabb. Már a kereszténység első századai óta erővel és szívós- 
sággal terjeszkedik és igyekszik mindent kezére keríteni. Papjai, kik 
magas fekete süveget hordanak, legnagyobb számban vannak kép- 
viselve. Türelmetlen, nyers emberek, kik azonnal tetüeges fellépésre 
is készen állanak. Van közel húsz kolostoruk, vannak fiú- és leány- 
iskoláik, zarándokházuk, kórházuk. 

Az oroszok is, különösen az utóbbi években, rendkívül tért 
foglaltak. Az orosz kormány nagy áldozatokkal tartja egyháza 
papjait, kik sok humánus intézményt alapítottak és tartanak fenn. 
A Jaffa-kapu előtt és az Olajfák-hegyén levő nagy telepen kivül 
magában a szent-városban is van zarándokházuk. Archimandrita 
kormányozza egyházukat. 

Az ó-hitű örmények csak újabb időben szaporodnak, bár a 
szent-városban a Sion-hegyén már régi idők óta tekintélyes birto- 
kaik és gazdag egyházi intézményeik vannak. A görögök és örmé- 
nyek folytonos és elkeseredett harcban vannak a róm. kath. 
egyházzal, melynek hívei a latinok elnevezés alá foglaltatnak. 

A keleti egyházak a protestánsokkal jobban megférnek, mint a római 
katholikusokkaL A többi keleti egyhá2^, a koptok, szíriai jákobiták, 
abessziniaiak csak igen gyengén és szegényen vannak képviselve. 
A latinok vagy róm. katholikusok tekintélyes számban vannak 
és befolyással bimak, bár nem tagadható, hogy nehéz a helyzetök a 
jóval nagyobb számban levő keleti felekezetekkel szemben, melyek 
a felsőbbséget minden eszközzel magukhoz ragadni törekszenek. 
Emiatt kemény harc foly a két egyház papjai és hívei között. A latinok 
terjeszkedését és tekintélyes állásfoglalását a szentferencrendi szer- 
zetesek önfeláldozó munkásságának és szent buzgalmának lehet 
köszönni. Emberfeletti munkát végeznek szóval és tettel, hogy val- 
lásunk és egyházunk a szent-városban megerősödjék, terjedjen és 
tekintélyben növekedjék. Látni keU ezeket a derék, önmegtagadó, 
istenes-életű férfiakat ott a tett színhelyén, hol annyi akadálylyal, 
ellenségeskedéssel, természeti és emberi mostohaságokkal kell 
szembeszáUniok és megküzdeniök, hogy fogalmunk legyen arról a 
munkáról, amit ennek a látható nagy sikernek biztosítása érdekében 
kifejteniök kellett és kell. ők csakugyan megérdemlik a Szentföld őrei 
elnevezést, melylyel őket kitüntetik. Nehéz feladat ez különösen ott, 
hol a felekezeti fanatizmus féltékenység, vad elkeseredéssel támadja 
és igyekszik meghiúsítani legszentebb fáradozásukat. A latin patriar- 
chátus, mely 1291-ben eltörültetett, 1847-ben lépett újra életbe s 
mindig szentferencrendi szerzetes kapja e méltóságot. A patriárchán 
kívül van egy felszentelt püspök is az egyházi ügyek ellátására. A 
mostani jeruzsálemi patriárcha Lodovico Piavi. Mikor mi ott 
jártunk, szintén ő volt e méltóságban. Zarándok társaságunkból 
egy kis küldöttséggel mentünk tiszteletére. A latin pariárchátus a 
Jaífa-kapu közelében a görög-frank városrész szélén van, szép nagy 
palotában, hol a káptalan, a papnevelő intézet és gazdag könyvtár 
is van. Páter Angeli, a Szentföld főbiztosa kalauzolt minket hozzá, 
kinek távoUétében a vicarius fogadott s keleti szokás szerint édes 
likőrökkel és süteményekkel kínált meg. Társalgásunk olasz nyel- 
ven folyt ; mert az egész Szentföldön olasz a franciskánusok társal- 
gási nyelve s a szerzetesek is jobbára olasz nemzetiségűek. Megte- 

kintettük a ferencrendiek által fenntartott Casa-Nuova nevű üj 
zarandokházat is, hol társaságunk nagy része elhelyezve volt. A szép 
nagy házban barátságos és kellemes otthont találnak a zarándokok. 
Vendégszobái egyszerűek, de kényelemmel vannak berendezve és 
tisztán tartva, szép nagy ebédlője a zarándokház összes vendégeit 
befogadja. A szentferencrendiek Salvator-kolostora hatalmas nagy 
éptUet, külön templommal, fiú- és leányiskolával, árvaházzal, kór- 
házzal, gyógyszertárral, háziipar-műhelyekkel, hol a szerzetesek 
arab gyermekeket nevelnek, tanítanak, iparban kiképeznek. Bámula* 
tos az a sokoldalú munkásság, jótékonyság, melyet e szerzetesek a 
vallásos nevelés és humanizmus érdekében a Szentföldön kifejtenek. 
Mindenki tisztetettel és szeretettel adózhat nekik ezért a munkás- 
ságért. A francia katholikusoknak van két kórházuk és nagy zarán- 
dokházuk. 

A protestánsok csak újabb időben kezdenek tért foglalni; de most 
rohamosan szaporodnak. Egyházi kormányzat tekintetében az angol 
és német protestánsok egy közös püspök főhatósága alatt állottak 
t887-ig, mely évben aztán a németek külön váltak. A német protes- 
tánsok térfoglalását nagyon támogatta az a körülmény, hogy Abdul- 
Aziz szultán a Szuez-csatorna megnyitása alkalmával, 1860-ben, 
Konstantinápolyba és a Szentföldre is eUátogatott Frigyes Vilmos 
porosz trónörökösnek ajándékozta a Muriszián (kórház) nevű régi 
johannita-romokat, melyek közvetlenül a Szent-sir környékén nagy 
területet foglalnak eL Ezek az impozáns, festői szép romok egy régi 
hatalmas intézménynek és templomnak bámulatos maradványai. 
A Nagy Károly császár által alapított kolostor volt itten, később 
1048-ban az amalíibeli kereskedők S. Maria ddla Latina nevű 
templomot s melléje Monasterium de Latina néven bencés-kolostort 
építettek ide. Ez képezte a később Keresztelő Szt Jánosról elneve- 
zett johannita- vagy ispotályos-rendnék alapját. Zarándokházuk 
nagy javadalmakra tett szert, melyekből nagy terjedelmű épületeket 
létesítettek a Szent-sir közelében. Mikor Szaladin 1 187-ben Jeruzsá- 
lemet elfoglalta, a johanniták elhagyták Jeruzsálemet, egy századdal 
később Ródusra, onnan pedig a törökök által kiűzetvén, 1530*ban 

Máltára költöztek, s a máltai-rend elnevezését vették fel. A johan- 
niták jeruzsálemi hospiciumát a mohammedánok is megtartották 
i/f áif-naky vagyis idegenek-szállójának, s a vele kapcsolatos kórház- 
ról MuHsztán nevet nyert az egész terület, mely az ájtatos alapnak 
(vakuj) adományoztatott. Az egész Murisztán később pusztulásnak 
indult, romba dőlt s mint ilyen, a török kormánjmak sok gondot 
okozott. Ezen hatalmas és nagy terjedelmű romoknak megszerzése 
iránt a nyugati hatalmak és keleti egyházak többször alkudozásba 
bocsátkoztak a portával, mely az egész ügyet egy csapással úgy 
oldotta meg, hogy 1869-ben odaajándékozta a porosz nagyherceg- 
nek. Ezen hatalmas romoknak egy részére, arra a helyre, hol egykor 
a Maria della Latina templom állott, építtette a német császár a 
Megváltó-iemplom-otj melynek 1893-ban vetették meg alapját s 
melynek ünnepélyes felszentelésére II. Vilmos német császár, nejé- 
vel és nagy kisérettel a Szentföldre zarándokolt. A német protes- 
tánsoknak van egy Talitha Kutni nevű árvaházuk leányok és egy 
sziria árvaházuk fiúk számára. Az angol protestánsoknak van misz- 
szió-házuk és egy Szt Pál nevű templomuk; van internátussal 
egybekötött fiú- és leányiskolájuk és nyomdájuk. A sion-hegyi 
Krisztus-templom, melyről már szólottam, a zsidó-misszió tulajdona. 

Mikor a városban is már eléggé széttekintettünk s megismer- 
kedtünk annak nevezetességeivel: egészen otthonosan kezdtük 
érezni magunkat a szent-városban, s nehezünkre esett az elutazásra 
gondolni. Ebben az otthonias érzésben nagy része volt a mi kedves, 
derék házigazdánknak, P. Cosia-Major-naky az osztrák-magyar 
zarándokház rektorának, aki azóta már bevégezte földi zarándok- 
lását. Szives, kedélyes házigazda volt ő, aki nemcsak kényelmes és 
jó ellátásunkról gondoskodott, hanem a lelki ügyekben is folyton 
tanácsokkal és útbaigazításokkal szolgált Az osztrák-magyar 
zarándokházban már több ezerre menő magyar és osztrák zarándok 
fordult meg a legelőkelőbbektől a legszegényebbekig, kiknek egyenlő 
vendégszeretettel nyitja meg kapuit. 

Ez a hospicium magyar és osztrák katholikusok adományaiból 
alapíttatott és tartatik fenn ; de azért akkor még csak osztrák-zarán- 

ERÓDI : Szentföld. 12 

dokház (österreichisches Pilgerhaus) elnevezést viselt, ami eUen 
felszólalni el nem mulasztottuk, A jó rektor megígérte, hogy méltá- 
nyos felszólalásunkat az illetékes köröknek tudomására hozza s 
reményli, hogy az ügyet óhajunk szerint fogják megoldani. Hogy 
úgy történt-e, arról nincsen tudomásom. 

A zarándokházban elég tűrhető volt az étkezés. Akik a keleti 
konyhának juhfaggyas főzésével megbarátkoztak, azoknak nem volt 
panaszra okuk ; de ezt csak igen kevesen mondhatjuk el magunkról 
s így alig nyúltak az ételekhez. Ez nem igen tetszett a jó rektornak 
és szelíden korholta a válogatós, finnyás magyarokat, amellett aztán 
igyekezett kedvünkre főzetni. Egy reggel aztán bizalmasan és kedé- 
lyesen megsúgta nekem, hogy délre magyar ebédet készíttet nekünk, 
hogy legalább egyszer már kielégítse magyar vendégeit. E gyöngéd 
gondosságnak csakhamar híre futott zarándokjaink között s kíván- 
csian gyülekeztünk a refektóriumba. A fehér vászon-kaftános arabok 
behozták a leves után a cíntálakat az állítólagos magyar étellel, 
mely furcsa illatával már messziről gyanút ébresztett bennünk ; a 
rektor pedig jóhiszemű és jóakaratú gondosságának eredményét 
kíváncsian leste arcunkról. Savanyú káposzta volt a tálakbn s rajta 
sült szalámi szeletek, s az egész jó bőven leöntve olajjal. Az állító- 
lagos magyar étel avas illattal töltötte el az ebédlőt. A rektor iránti 
előzékenységből sem tudtunk vele megbarátkozni, minden kísérle- 
tünk hiábavaló volt. Megköszöntük a házigazda figyelmét; de a 
tálakat érinteüenül vitték vissza, a rektor nagy szomorúságára. Hát 
ezzel se tehettem kedvükre, zsörtölődék a kedélyes tiroli szerzetes, 
hiszen tudtommal a Sauerkraut mit Würste a magyarok egyik ked- 
ves nemzeti eledele ? Szerencsére volt mindig kitűnő szőlő, jó kenyér 
és hozzá pompás bethlehemí bor az asztalon ; jobbára csak ezzel 
éltünk a szent-városban. 

Mikor elérkezett a búcsúzás ideje, apró emlékekkel kedveske- 
dett a ház ura vendégeinek. Adott nekünk a Jozafát-völgyében és a 
Gethszemáne-kertjében nőtt virágokból kirakott képeket, lepecsételt 
kis papir-zsacskókat, melyekre : Ex Sacra Riipe Montis Calvarii, 
Ex SS. Sepulcro D. N. I. C, Ex\ S. Sepulcro B. M. V. felíratok 

vannak nyomtatva és a jelzett szent-helyekről való szikla-morzsákat 
tartalmaznak. Aztán átadta a némelyeknek latin, másoknak német 
nyelven kiállított zarándok-levelet, amely emléktárgyakat mi a zarán- 
dokháznak szánt adományokkal viszonoztuk. 

A zarándok-levél magyar fordításban így hangzik : 

Az ő sirja dicsőséges leszen, Izai, 11, 10. 
„Nagy boldogság az Üdvözítőt azokon a helyeken imádhatni, 
melyeket sziUetésével, főidőnvaló zarándoklásával, keserű szenvedé- 
sévél s a halál és pokol feletti gyözedelmével megdicsőített. Az üdv- 
nek titkai ott, ahol végrehajtattak, hatalmasabban lépnek a keresztény 
lélek elé és az az ihletség, mely a szivet átjárja, a Szentlélek kegyelme 
áltál drága kincsesé válhatik örök időkre. Azért a Szentföldhöz és a 
Szent-sírhoz, melynek zárait a feltámadott Üdvözítő feltörte, már 
akkor megkezdődtek a zarándokiások, mikor a pogányság üldözte a 
kereszténységet. Annyi buzgónak nyomait követte dr. Erődi Béla úr 
is nejével és 1887. évi szeptember 23'ikán szerencsésen megérkezett 
a szent-családról elnevezett osztrák-zarándokházba. A szent-helyeket 
a hit és szeretet szellemében látogatta s ájtatosan járult a bűnbocsá- 
nat és áldozás szentségeihez. Az isteni kegy, melyben részesült, kisérje 
őt e földi életen keresztül föl a mennyei Jeruzsálembe, Jeruzsálem^ 
szeptember 26'án. P. Costa-Major Ferenc- József, az osztrák-zarán- 
dokház rektora és a Szentföld apostoli misszionáriusa.*" 

Ellátva a jeruzsálemi ötkeresztes pecséttel. 

E zarándok-levelet és ez ereklye-tárgyakat kegyelettel őrizzük 
szentföldi utazásunk emlékei között. 

XIV. Bethlehem és környéke. 

(Kirándulás Beihlehembe, Jeruzsálem környéke. Júdás-fája, Illés-koloslora, 
Ráchel'Sirja, Bethlehem Dávid nemzetségének városa. Az Üdvözítő születésének 
megjövendölése. A bethlehemi nők. Mária-temploma az Úr születésének helye fölé 
építve. A kripta, hol Jézus született. Egyéb kegy-helyek. Abufhele boltja, A Pász- 
torok-völgye. Glória in excelsis ! Már-Szába kolostora. A vezeklő aszkéták.) 

Christusnaius esitwbis, Veniie adoremus ! 

Glória in excelsis Deo, ei in terra pax 

hominibits bonae i*oluniatis. (S. Luc. c. 

ir. V. 14.) 

eruzsálemtol csak nyolc kilométernyire van 
Bethlehem, hová nagyon jó karban levő or- 
szágúton tehetjük meg kirándulásunkat. Kis 
zarándok-társaságunk kocsikon tette meg ezt 
az utat. 

Kocsink kerekének minden fordulása 
egy-egy emlékkel megörökített helyet tár sze- 
meink elé. A Bibliával kezünkben kell e helye- 
ket meglátogatnunk. Egyik emlék a másikat 
nyomja el lelkünkben; nem tudjuk, hova, 
merre tekintsünk, hogy minden benyomást 
felfoghassunk. 
Már ősz felé járt az idő. A nyári napnak égető sugarai már 
mindent kipörköltek a vidéken. Száraz, kiaszott volt a táj.Vízért epedő 
sárga fűszálak szomorkodtak a sivár kőmezőkön. Csak a gránát, 

olaj és fügefák állottak zöldben ; a húsos-levelű kaktuszok és agávék, 
melyek a szántóföldeket sövényül szegélyezik, rakva vannak sűrű 
porréteggel, melyet a tevekaravánok vertek fel utjokban. Menetünket 
a szembejövő hosszú tevekaravánok lassították némikép. Ezek a 
nyurga-nyakú, révedező-szemű, türelmes állatok olyan jól odaillenek 
arra a sivár vidékre, melyet a lapos-fedelű, kupolás komor épületek, 
egy-egy magányosan álló pálmafa s egy útszéli ciszterna kiegé- 
szítenek. 

A Jaffa-kapun hagytuk el a szent-várost. Utunk a Hinnom- 
völgye felé kanyarodott. Előbb a Szultán-tó mellett haladtunk, vele 
szemben van a Monteíiore-féle zsidó-hospicium. Tovább látjuk a 
templomosok telepét elemi iskolával és gymnasiummal. A völgy 
felett, szemben velünk emelkedett a Gorosz-tanács-hegye, csúcsán 
egy barna rom látszik, Kaifás főpap nyárílakának maradványai. Fel- 
tűnik egy sajátságos alakú fa, melynek összes ágai vízszintes irány- 
ban kelet felé meredeznek. Azt tartják róla, hogy az áruló Júdás 
erre akasztotta fel magát. A hegy lejtőjén van Siloa falu barna 
kőházaival. Ha visszatekintünk a szent- városra, annak déli oldala 
egész teljességében áll szemeink előtt. Dávid-vára, az Úrvacsora 
helye, a Hinnom-völgye fölötti meredek sziklák festői látványt 
nyújtanak. 

További utunkon találjuk a Már Eliász nevű klastromot, mely 
eredetét Illés prófétára szereti vissza vinni. Illés állítólag ide mene- 
kült Jezábel haragja elől s itt táplálta őt az angyal (Kir. III. k. 19. r. 
14. köv. V.). Mielőtt a kolostorhoz érnénk, találjuk a ilf4^fi5oJE;-iíi/;á/, 
azt a helyet, hol a napkeleti bölcsek a csillagot, mely előbb eltűnt 
volt szemeik elől, újra megpillantották. (Szt Máté 2. r. 9. v.) Itt 
pihent, a hagyOniány szerint a Szűzanya, mikor Égiptomba mene- 
kült szent-fiával. Majd látjuk jobbról Bet-Dsala fehér házait. 

Nemsokára feltűnik Bethléhem. Közelében, körülbelül a fele 
útján túl, kétfelé ágazik az út : a jobbról való Hebronba, a bal ág 
Bethlehembe visz. Épen a hol az út elágazik, igénytelen fehér épület 
hívja fel magára figyelmünket. Olyan, mint egy mohammedán sír- 
kápolna (tUrbé), épen olyan egyszerű és semmivel se gondozottabb. 

Ez a Ráchél'Sirjay Jákob patriárcha kedves nejének, József és 
Benjámin anyjának temetőhelye. Itt pillantotta meg Benjámin a nap 
világát, mely anyjának életét kioltotta. Egy pár percnyi elmélkedést 
szentelünk e tisztes emléknek is : „Meghala tehát Ráchel és eltemet- 
tetek azon utoHf ntely Efratába viszen, s ez Bethlehem. És Jákob 
jeloszlopot emele az ö sírja fölött, mely Ráchel sírjának emléke 
mind e mainapig.*^ Mondja aSzentirás. (Móz. I. k. 35. r. 19. 20. v.) 
Még időnk sincs rajta hosszabban elmerengeni, mert, ime. 



rAchel-sirja. 

fölértünk a magaslatra, ahonnan a szép Bethlehem festői képén és 
környékén legeltethetjük szemeinket. 

Közeledünk a kedves városhoz, mely az új-szövetség történe- 
tének bevezető fejezetét képezi. Bethlehem, melynek héber neve 
Kenyeres-házat jelent, e diszes nevet megérdemli, mert termékeny- 
sége már az ó-korban feltűnően szembeötlő volt a közeli vidék 

kopárságával és terméketlenségével szemben. Efrata^ a város régi 
neve is hasonló jelentésű. Juda-Beihlehent a Dávid nemzetségé- 
nek volt otthona ; itt lakott Dávid, a pásztor fiú is, mikor még atyja 
juhait legelteté és nemzetségének sok jeles tagja. Ruth könyvének 
kedves idiiye is e város határán játszik ; ez a szép elbeszélés Juda 
nemzetségfájának leszármaztatását mondja el Dávid királyig. Új 
fény száll a városra, midőn Mikeás jövendölése szerint itt sztUetik 
a Messiás, amint azt a próféta következőleg megjósolta: De ie 
efratai Bethléhem! kicsiny vagy ugyan Juda ezrei között , mégis 
tebelőled származik nekem^ ki uralkodó legyen Izraelben^ az ő kijö- 
vetele kezdettől az örök napoktól vagyon. (Mikeás 5. r. 2. v.) 
Jeruzsálem elpusztulása után még laktak ugyan zsidók a városban, 
de Hadrian kitiltotta őket onnan. A keresztény uralom alatt nagyon 
emelkedett a város ; de később szintén a mohammedánok kezére 
került. A Justinián alatt épített városfalakat és bástyákat 1489-ben 
lerombolták s a város hanyatlásnak indult Hosszú időn át tartott a 
keresztények és mohammedánok közötti harc, mely az utóbbiak 
kiűzetésével végződött. Az egiptomí Ibrahim pasa uralma alatt a 
mohammedánok városrésze elpusztíttatott Azóta a városban majd- 
nem kizárólag csak keresztények laknak. Zsidóknak ma sincs meg- 
engedve a városban lakni. 

Bethléhem a Földközi-tenger felett 775 m. magasan fekszik, 
két halmon, melyek egy mélyedéssel vannak egymással összekötve. 
Lakosainak száma 8000-re megy, kik között van 3800 latin, 3700 
görög, 260 mohammedán, 185 örmény, kevés protestáns és kopt. 

Magasan, amíitheatrálisan fekszik a város, melyből egy kupo- 
lákkal rakott épülettömeget látunk kiemelkedni, lőréses falakkal és 
gyámoszlopokkal, mintha valami lovagvár volna. Ez Mária temploma 
és a vele összeépített klastrom-labirinth. A várost köröskörül szőlők 
és gyümölcsösök környezik, alatta pedig messze terjedő lapály 
van olajfákkal borítva. E helyen jelent meg az angyal a nyájőrző 
pásztorok előtt s az isteni gyermek születéséről értesítette őket 

A város előtt voltunk. Alig tértünk be a döcögős kövezetű szűk 
utcába, lépten-nyomon asszonyokkal és gyermekekkel találkoztunk. 

Csakhamar nagy csoportosulás támadt kocsijaink körül kiváncsi 
nőkből és gyermekekből. Meglepetve néztük a nőket, kik egytől- 
egyig szépek és festői viseletűek voltak. Mindegyik egy madonna- 
kép. A festő zavarba jöhetne, ha madonnát keresne közülök 
ecsetére. Viselettik ma is ugyanaz, ami volt Mária idejében. 
Kék ruhájuk derékban őwel átkötve és fejükön fehér patyolat 
kendő, mely arany pénzekkel diszitett süveget takar. A mint idegent 
jönni látnak, arcukat eltakarják a fehér fátyollal, mely kívül tarka 
hímzéssel van díszítve. A fát}'ol alól kivillogó fekete szemek, finom 
metszésű orr, fehér arcszín, mosolygó kis száj és elefántcsont fehér 
fogak alkotják együttesen a bethlehemi nők szépségeit. Szemérme- 
sen hunyták le szemüket, amint rájuk tekintettünk. Feltűnő volt 
előttünk, hogy többnyire ölben levő vagy kézen vezetett gyermekek- 
kel találtuk őket. Kicsinyeik mikor minket jönni láttak, ugy oda 
simultak anyjuk keblére, mintha bántalomtól féltek volna. E jelenet 
önkénytelenül is eszünkbe juttatta az egykori bethlehemi kisdedeket, 
kiket a félénk Heródes király legyilkoltatott. E jelenet után nagyobb 
érdeklődéssel néztem a Vatikánban Rafaelnek azt a hires szőnyegét 
(arazzo), mely a bethlehemi kisded-gyilkolást oly mégkapóan és 
megrázóan ábrázolja. Első belépésünk Bethlehembe igen kellemes 
benyomást tett ránk. Mindenütt feltűnő szívességet találtunk s pár 
perc alatt úgy éreztük itt magunkat, mintha rég otthonosak volnánk 
e helyen. 

A messziről lovagvámak látszó épülettömeg elé értünk, mely 
a főtérnek két oldalát foglalja el, komor, ódon falaival. A főtér meg- 
élénkült arabokkal, kik olvasókat, gyöngyházból készült kereszteket, 
virágmozaikokat kínáltak megvételre. Egy tevekaraván pihent a tér 
egyik szögletében. A minden oldalról klastromokkal beépített 
templom bejárata előtt állottunk. A nagy Mária-templom {Sanda 
Maria a praesepió), mely Krisztus születésének helye felett épült, 
a latinok, görögök és örmények közös tulajdonát képezi. A régészek 
arra nézve, hogy a templom Nagy Konstantin vagy Justínián idejé- 
ben épült-e, nincsenek egy véleményen. Az épület egyszerű stílje 
valószínűvé teszi, hogy Konstantin idejéből való, és Justínián 

alatt restauráltatott. A mohammedánok pusztítását szerencsésen 
elkerülte.' 1101 karácsonynapján itt koronáztatott Balduin királylyá. 
KomnenoszMánuel görög császár 1170-ben arany mozaikkal ékesí- 
tette falait. Időnkint többször kellett rajta javítani s az 1672-ben 
eszközölt javítás alkalmával a görögök birtokukba kerítették a 
templomot, melyre nézve a római katholikusok csak 1852-ben, 
III. Napóleon beavatkozása által szereztek részjogot. A templom 
igénytelen egyszerű fakapuja alig magasabb egy méternél. 
Az Üdvözítő születése helyét jelölő templomba csak főmeghajtva, 
görbült háttal lehet bejutni, annak jeléül, hogy csak alázatot és 
keresztényi ihletet vigyünk be magunkkal és falain kívül hagyjuk az 
emberi nagyzást, a büszkeséget azon a helyen, ahol született a 
Megváltó, ki a felfuvalkodás és gőg által bűnbe esett emberekért 
magát feláldozta. Az alázatos megadás kapuján belül egy kiépített 
előcsarnokba lépünk, melyből régebben három ajtó vezetett a nagy 
templom-csarnokba, ma csak egy bejárat van nyitva. Amint ezen 
beléptünk a templom belsejébe, nem várt fénynyel találkoztunk. 
A fő és négy oldalhajóból álló templomnak libanoni cédrusból kira- 
kott szép mennyezetét negyvennyolc sárgás-vöröses monolith 
mészkő-oszlop tartja, korinthi fejekkel díszítve, a főhajó 10*40 m. 
széles, az oldalhajók 4*20 és 375 m. szélesek, az oszlopok 6. m. 
magasak. A falak egykori mozaikjából, melyet Komnenosz Mánuel 
készíttetett, csak nagyon kevés maradt meg. A főhajót a kereszthajótól 
egy fal választja el, melyen át a valamivel magasabb szentélybe 
lépünk, mely a főhajóval együtt latin keresztet ábrázol. A kereszt- 
hajó két vége félkör-alakú apsísokban végződik. A kereszthajón túl 
a hossz-hajók még folytatódnak s a főhajó köralakú apsisban 
végződik. A kereszt-hajót is mozaikok díszítették volt. Jézus életét 
ábrázoló képekkel ; de ezek is teljesen megrongálódtak. A kereszt- 
hajóban gazdagon díszített oltár áll szemben a bejárattal, azon a 
helyen, hol a napkeleti három bölcs a kis Jézust imádta. Az oltár 
alatti üregbe jobbról-balról és középen lépcsők vezetnek le oda, hol 
az Üdvözítő született s hol a jászol állott. A Születés-kápolnáját^ 
mely 12'4 m. hosszú 16, 3 9 m. széles és 3 m. magas, 32 lámpa 

világítja meg. A falak és a padozat márványnyal van borítva, 
A születés-helyét oltár jelöli, ennek lábánál egy fehér márvány 
táblán arany csillag van s rajta e felírás : ^Hic de virgine Maria 
Jesus Chrlstus natus est." A fülkében 15 lámpa áraszt világot; 
ezek közül 6 a görögöké, 5 az örményeké és 4 a latinoké. A jászlat 
még a hetedik században Rómába szállították, helyén egy kivájt 
márvány-jászol van felállítva. Az egész üreg alig oly nagy, hogy 
10—12 ember elférhet benne. Rendkívüli fénynyel van feldíszítve 
minden helye. A földalatti üregben mutatják azt az odút, melyben 



^' 



MOZAIK A BETHLEHEMI TEMPLOMBÓL. 
Mánuel császár költségén készítve 1170-ben. 

Szt József az angyallal az Egiptomba való menekülésre felhivatott ; 
továbbá kápolnával van megjelölve az a hely, hol Heródes az 
anyjukkal ide menekült több gyermeket legyilkoltatott. 

Midőn mi ott jártunk, épen egy örmény püspök misézett alant 
az üregben ; a papi segédlet egy része be sem fért a szűk helyi- 
ségbe ; ott énekeltek a lejáró lépcsőkön. A bejárat előtt pedig egy 
török katona állott őrt szuronyos fegyverrel. Úgy itt is, mint Jeru- 

zsálemben is, a kereszténység minden szent-helyén török katonáknak 
kell fentartani a rendet és elintézni a viszályt az egymással nem 




A BETHLEHEMI MÁRIA-TEMPLOM ALAPRAJZA. 
Az alaprajzon levő számok magyarázata: 



es 



1. Főbejárat. 

2. Bejárat az örmény kolostorba 

3. Bejárat a latinok kolostorába 

templomába. 

4. Bejárat a görög kolostorba. 

5. A görögök keresztelő medencéje. 

6. A görögök bejárata a khorusba. 

7. A görögök és örmények közös 

bejárója a khorusba. 

8. Örmény oltárok. 

9. Bejárat a latinok Szt Katalin- 

templomába. 



10, 



vezető 



A születés-barlangjába 

lépcsők. 
Görög oltár. 
Görög khorus. 
A görög patriárcha széke. 

14. A görög papok székei. 

15. Szószék. 
A latinok Szent Katalin-temploma. 
Bejárat a latin kolostorhoz. 

18. Lépcső a földalatti barlangokhoz. 

19. A latinok sekrestyéje. 

20. A ferenciek iskolái. 

21. Latin kolostor. 



11. 
12. 
13. 



16. 
17. 



ritkán tettlegességre menő keresztény felekezetek papjai között, kik 

buzgóságban egymáson túl tenni kívánván, a megszabott rendhez 
nem tudnak vagy nem akarnak alkalmazkodni s a szent-helyeke 
civakodással és botrányos összetűzésekkel megszentségtelenítik. 

A mécsek világánál az arany, ezüst csillogása, a fehér márvány 
fénye, a bíbor, bársony-szövetek és selyem-takarók pompája olyan 
ünnepélyes színt adtak e helynek, mely emelte a hozzá fűződő 
kegyeletet. Eljött az idő, hogy a legelhagyatottabb, legszegényebb 
istálló királ3ri palotánál is fényesebb helylyé változott, megdicsőült 
az isteni glóriától, mely e helyet magának kiválasztotta. 

Ciceronénk magában a templomban még sok nevezetes helyre 
vezetett el minket. Megnéztük Szt Jeromos-kápolnáját^ továbbá a 

Az ali^n^con levő betflk 
magyarázata : 

a) A görög khomsból a kriptába vezető 
lépcső, b) A latinok Szt Katalin-templo- 
mából a kriptába vivő lépcső, c) Elfala- 
sott lépcső, d) A születés helye. ^) A la- 
tinok kriptája, f) A királyok imádásának 
oltára, g) A Szent-család forrása, h) Szikla 
folyosó, i) Az Egiptomba-futás parancsa. 
k) Az ártatlan gyermekek-kápolnája. /) 
Szent Ózséb-sirja. m) Szent Jeromos- 
sirja. ff) Szent Jeromos-kápolnája. 

A TE.\1PL0.VI ALATTI BARLANG ALAPRAJZA. 

szentnek valamint tanítványának Szt Paulának és leányának 
Eusztochiumnak sírját. Szt Jeromos egyházatya a IV-ik században 
élt, a Keleten tett utazása közben látott visío folytán aszkéta lett, 
később Rómában jámbor életű nőknek a Bibliát magyarázta. Paula 
és leánya követték őt a Szentföldre való zarándoklásában. Bethle- 
hemben egy cellában vonta meg magát s egy zárdát igazgatott, 
Paula pedig női-zárdát alapított. Jeromos kitűnő tudós volt. Zsidó 
tudósoktól megtanulta a héber nyelvet és az egész Bibliát lefordította 

A PÁSZTOROK IMÁDJÁK A KISDEDET. 
ZucchtTO festménye. 

eredetiből. (Vulgata.) A jámbor egyházatya itt olyan közel érezte 
magát a gyermek Jézushoz, hogy gyakran hosszabb beszélgetést 
folytatott vele. Egyik ismeretes beszélgetését itt közlöm : „Valahány- 
szor látom e helyet, szivem beszédbe ereszkedik a gyermek Jézussal, 
így szólok hozzá : „Uram Jézusom, milyen kemény helyen fekszel 
az én boldogságomért, mikép tudom én azt neked meghálálni ?"" — 
Ekkor így felel nekem a gyermek : „Senmiit se kérek. Énekeld : Di- 
csőség mennyben az Istennek s örvendezz rajta ; még rosszabb dol- 
gom is lesz az Olajfák-kertjében és a szent-kereszten." Tovább szó- 
lok : „Te kedves gyermek, adnom kell neked valamit, minden ara- 
nyom a tied 1" A gyermek felel : „Hiszen az ég és föld az enyém, 
minden arany, ezüst az enyém, semmire sincs szükségem ; add oda 
szegény embereknek, azt elfogadom, mintha nekem adnád. "" Fele- 
lem neki : „Szivesen megteszem, de neked is akarok adni valamit, 
különben meghalok bánatomban!^ Erre ily szózatot hallok: „Ha 
ilyen adakozó vagy, megmondom neked, mit adj nekem : Add ide 
bűnödet, gonosz lelkiismeretedet, kárhozatodat." így szólok hozzá : 
„Mit akarsz azzal?" A gyermek felel : ^Vállaimra akarom venni, az 
legyen az én uralmam, az én dicső tettem, amint Jezaiás mondotta : 
Milyen uralom van az ő vállain ! Bűneidet akarom viselni.** Ekkor 
elkezdek keservesen sírni, irja tovább Jeromos, és igy szólok: „Oh 
gyermekem, édes Jézusom, hogy megindítottad szivemet. Azt hit- 
tem, hogy azt akarod, ami jó van bennem, te pedig azt kéred, ami 
rosszat birok. Vedd hát ami enyém, add nekem, ami tied, így meg- 
szabadulok a bűntől s biztosan elnyerem az örök életet ** 

A templommal kapcsolatos Katalin-templom azon a helyen 
épült, hol Krisztus Alexandriai Katalinnak megjelent és vértanú-halá- 
lát tudatta vele. A templomot a szentferencrendiek 1881-ben, jobbára 
a mi királyunk költségén átépítették és megnagyították. A templomból 
nyílik a szentferencrendiek zárdája, mely, mint valami középkori 
lovagvár emelkedik fel a Vádi eUHrobbe felett. A templom déli részén, 
ezzel egybeépítve van a görög és örmény kolostor. 

Még jóformán ki sem tettük lábunkat a templomból, még ki 
sem bontakoztunk az ájtatnak érzéséből, midőn a városnak összes 

elárusítói körülvettek s szent emléktárgyakat kínálgattak megvé- 
telre. Mi Abufhele Jakabnak boltjában vásároltunk. Úgy elleptük 
a kis helyiséget, hogy emberei alig voltak képesek mindnyájunkat 
kiszolgálni; pedig a többi kereskedések is megteltek vásárlókkal. 
Vittünk azokból a csinos emléktárgyakból, melyek kókuszdió, olajfa, 
gyöngyház, serpentin, kagylóból vannak készítve; nem nagy 
értékűek, de értékesekké válnak azon kegyelet által, mely e szent- 
helyhez fűződik, ahonnan ajándékul vittük. 

Mikor a vásárlók megfogytak, a barátságos Abufhele, ki 
rendkívüli kedves, megnyerő modorú ember, néhányunkat meg- 
hívott, hogy az emeleten levő műhelyét megtekintsük. A szűk 
helyiségben csak egy munkást találtunk a padlón gu^olva, olvasó- 
gyöngyök gömbölyítésével foglalkozva. Feltűnt nekünk, hogy a 
munkás belépésünk által meg nem zavartatva, fel se tekintett mun- 
kájától, zajtalanul folytatta azt. Tovább morzsolgatta, csiszolgatta a 
kőpor között a gyöngyszemeket, hogy gömbölyűkké váljanak. 
Akkor vettük csak észre, hogy a szegény ember teljesen világtalan, 
mire a műhely gazdája megjegyezte, hogy vaksága dacára a jobb 
munkások közül való. Ujjainak rendkívül kifejlett tapin tatával nem- 
csak ezt a munkát végzi, hanem mozaik tárgyakat is szépen dolgoz- 
gat és farag is. 

Még van időnk a bevásárlások után, hogy a városon kivül 
fekvő helyekre is vessünk egy futó pillantást. A görög és örmény 
kolostoroktól nem messzire van az úgynevezett Tejbarlang, mely- 
ben, a hagyomány szerint, Mária a csecsemő Jézussal tartózkodott. 
A barlangban, mely a szentferencrendiek tulajdonát képezi, egy 
oltár van elhelyezve. Nem messze e helytől látjuk elterülni a Pász- 
torok-völgyét, azt az olajfákkal beültetett barátságos mezőt, melyben 
a Megváltó születése éjjelén az angyal megjelent a pásztoroknak és 
az Üdvözítő születését tudatta velük. Midőn az egyszerű jámbor 
emberek a fényes angyal látásától megijedtek, ez biztatólag így szóla 
hozzájuk: Ne féljetek, mert ime nagy őrömet hirdetek nektek, fnely 
leszen minden népnek ; mert ma született nektek az Üdvözítő, ki az 
Úr Krisztus, Dátnd városában. És ez lesz ftektek a jel: Találtok egy 

kisdedet, pólyákba takarva és jászolba fektetve, Es azomtal fnennyei 
sereg sokasága jőve az angyalhoz^ dicsérvén és mondván: Dicsőség a 
magasságban Istennek, és a főidőn békesség a jóakaratú embereknek ! 
(Szt Lukács 2. r, 10—14. v.) A mező közepén van egy barlang, 
melyben a pásztorok tanyáztak. A régi időkben a Glória in excelsis 
templom állott e helyen, melyből jelentéktelen romok ma is 
láthatók. 

A városnak magasan fekvő pontjáról szép kilátás nyílik a 



mAr-szAba kolostora. 

közeli és távolabbi vidékre, mely alattunk elteríilő szép panorámát 
varázsol szemeink elé. Közelben a termékeny szép szántóföldek és 
az olajerdők, távolban a kopár, szingazdag mészkősziklák, melyek 
a Holttengemek fantasztikus keretét képezik. 

Bethlehemből igen hálás és érdekes kirándulást tehetünk 
MárSzabába, Szent-Száva kolostorához, mely a Kidron-völgye 

fölötti magaslaton fekszik. Ha a Pásztorok-völgyét elhagyjuk, kopár 
kavicsos törmelékkel fedett hegylejtő áll előttünk. Míg a meredek 
és alig járható ösvényeken felfelé kapaszkodunk, mindig szebb 
kilátás nyílik meg előttünk a Holttengerre és a Moábita-hegyekre. 

A kolostort a Kidron- völgye felett meredeken emelkedő szikla- 
fal választja el. Kicsiny kapu vezet a kolostor udvarába, ahonnan 
nyílnak aztán összevissza a különféle nagyságú fabódék, melyek 
sokszor szédítő magasságban mint függő ketrecek vannak egymás 
fölé építve. Ezekhez, a majdnem levegőben függni látszó ketrecek- 
hez rozoga lépcsők, létrák vezetnek föl. A szerzetesek (kalugerék) 
mint remeték élnek e magánzárkákhoz hasonló kunyhókban. Ele- 
delük csak zöldségből és gjrümölcsből áll, húst egyáltalán sohasem 
kapnak. Ez a kolostor a görög-keleti szerzetesek büntető telepe, 
ahová fegyelmi büntetésből küldik a szerzeteseket; de vannak 
sokan, akik önként száműzik magukat e kietlen sivatagba, melynek 
vadsága nem békitőleg, megnyugtatólag hat a lélekre, hanem 
őrületbe képes ejteni lakóit. Az ide száműzött szerzetesek azzal 
töltik idejüket, hogy etetik és szelídítik a zárdájuk körül tanyázó 
madarakat és a hegy odúiban bujkáló sakálokat. A kolostort Szt. 
Euthümiosz alapította az V. században, de tanítványáról, Szt 
Száváról vette elnevezését. A szentnek kupolás sírkápolnája az 
udvar közepén van ; de csontjai Velencében nyugszanak. Egy föld- 
alatti barlangban mutatják a helyet, hol elvonultan vezekelve töltötte 
életét ; mellette egy más odúban tanyázott egy oroszlán, anélkül, 
hogy a szent-embert bántotta volna. Azt a régi nagy pálma-fát, mely 
a sziklához van láncolva s alig látszik a szikla-talajba gyökerezve, 
állítólag maga Száva ültette. 

A kolostor egyéb látnivalói, minők a Miklós-kápolna^ a persa 
támadás alkalmával meggyilkolt szerzetesek koponyái, Johannus 
Damascenus egyházatya sírja, kevésbbé érdemesek a megtekintésre. 
Az idegeneket nem ezek, hanem a kolostor exotikus volta és a 
vidék vadsága vonzza e helyre, mely fogalmat adhat a középkori 
aszketizmusról, mely ezt a szomorú magányt, a vezeklő emberek 
önkínzására, sanyargatására létesítette. 

Bethlehem közelében van egy érdekes történelmi nevezetes- 
ségű hely, mely a kisded-gyilkos Heródes nevéhez fűződik. Ez az 
egykori Herodion-vár, melyet Heródes építtetett magának mauzó- 
leumul. A minden oldalról meredek hegy 100 m. magas és csúcsán 
még látszanak a várfalak és várbástya romjai. Ma Frank-hegy név 
alatt ismeretes e hegy, melyről szép kilátás nyilik a környékre, egé- 
szen a Holt-tengerig és a Moábita-hegyekre. 

XV. Hebron. 

{PalcszUna legrégibb városa. Ábrahám patriárcha olthona, Dávid király első 
székhelye, Khahil-Allah (Isten-barálja) városa. Salamon-tavai, Jeruzsálem vízveze- 
téke. Jónás fróféta sirja. Az óriási szöllő-gerezd hazája, A Terebinth-völgy, 
A mohammedánok szent-városa, A Haram-tér. A fairiárchák sirjai, Machpelah- 
barlangja, Ábrahám4ölgye.) 

EBRON neve úgy hangzik felénk a 
Bibliából, mint a legrégibb kor tör- 
ténetének tisztes emléke, mint Áb- 
rahám, Izsák és Jákob patriárchák 
lakóhelye. Nincs ma Palesztinában 
hely, mely történetét messzebbre 
vihetne vissza az ó-korba, mint Hebron. A hagyomány azt 
tartja, hogy Ádám ősapánk e hely közelében teremtetett, sőt 
hogy ott volna eltemetve is. A Biblia egyik helyén ezt találjuk : 
^Hebron neve ezelőtt Kariót-Árbénak (Négyes-város) hivatott ; Ádániy 
az enacimok legnagyobbja ott fekszik*" (Józsue könyve 14. r. 15. v.) 
Hogy mennyire régi város volt, kitűnik a Bibliából, hol ez mondatik : 
Hebron hét esztendővel előbb építtetett Tanisznál^ Egiptom városánál 
(Móz. IV. k., 13. r., 23. v.). Már a Biblia legelső lapjain találkozunk 
a város nevével. Ábrahám Egiptom ból való visszatérése után 
Hebronban telepedék meg az írás szerint, mely ezt mondja : „Ábra- 
hám tehát fölszedvén sátorát, elméne és lakék Mantbre-vőlgye mel- 
lett, mely Hebronban vagyon ; és ott oltárt építe az Úrnak*" (Mózes 

I. k., 13. r., 18. V.) Mikor meghalt a felesége, Sára, megvette Het 
fiaitól a kettős-Machpela barlangot és abba temeté hitvesét. És meg- 
hala (t. i. Sára) Árbé városában, mely most Hebrony Kánaán földén. 
És úgy iemelé el Ábrahám feleségét, Sárát, a szántóföld kettős bar- 
lángjában, mely Mambréra nézvala. Ez Hebron, Kánaán földén. 
(Móz. I. k., 23. r., 2. és 19. v.) Itt vannak eltemetve Izsák és Jákob 
patriárchák is. Jákob innen utazott el fiaival Egiptomba. Dávid 
király életében is nevezetes szerepet játszik a város. A pásztorból 
lett kir^y sokáig lakott e vidéken, Saul halála után nyolcadfél évig 
volt az ő székvárosa Hebron. Saul fiának, Izbozethnek gyilkosait a 
hebroni vízmedencéknél köttette fel; majd mint a trónkövetelő 
Absalomnak főhadiszállása szerepel. Később falakkal és bástyákkal 
erősítik meg s az edomiták kezére kerülvén, Makkabi Júdás visz- 
szafoglalja. A rómaiak szétdúlták; a keresztesek püspöki szék- 
helylyé tették, de 1187-ben hatalmába kerítvén Szaladin, azóta a 
mohammedánok főhelye és szent-városa. A mohammedánok uralma 
alatt nagy fellendülésnek indult; mert nagy prófétának mondotta 
Mohammed Ábrahámot, kit az arabok Khalil-Allah-nak (Isten-barát- 
jának) neveznek s innen Hebront röviden Khalil-nak is mondják. 

Ennjri bibliai és egyéb történeti nevezetesség levén e helyhez 
kötve, a palesztinai utazók csak ritkán hagyják ki útitervükből 
Hebront, melyhez kitűnő kocsi-út visz Jeruzsálemből, ugyanaz, 
melyen Bethlehembe mentünk s melynek közelében ágazik el az 
út Hebron felé. Útközben Ráchel-sírjától nem messzire vannak 
Salamon-tavai (arabul Kálát eUBurák), azok a víztartó-medencék, 
melyek a szent-várost vízzel látják el. Három medence fekszik 
egymás feletti terraszokon és körülbelül 50 méternyi távolságban 
egymástól. A felsőtó, mely részben a sziklába van vágva, félig 
falazott, 116 m. hosszú, és 70 m. széles; a középső-tó 129 m. 
hosszú, 48 m. széles és 12 m. mély; az alsó-tó, a legszebbik, 177 
m. hosszú, 45—63 m. széles és 15 m. mély. A tavakhoz lépcsők 
vezetnek le. Vizük részint forrásokból, részint esőzésekből szár- 
mazik s levezető csöveken foly a jeruzsálemi vízvezetékbe. E 
tavak építését a Prédikátorok könyve (2. r. 6. versének) alapján 



Digitized by 



Google 



202 



o 
2; 



Digitized by 



Google 



203 

Salamon király művének tartják és nincs ok rá, hogy valóságát 
kétségbe vonjuk ; mert a bölcs király nagyszerű építkezéseinél min- 
denesetre kiváló gondot fordított arra, hogy királyi székhelyét jó 
vízzel lássa el. Josephus Flavius szerint Pilátus is épített vízvezeté- 
ket, melynek költségeit részben a templom pénzeiből fedezte, mi 
miatt a zsidók fellázadtak ellene. 

A templom-tér archeológiai kíkutatásánál olyan csövezetre 
akadtak, mely csak a vízvezeték alkotórésze lehetett. A három tó 
medencéjéből vezetett csövek útja nagyon tisztán követhető egészen 
a szent-város falai alá. A vezeték némely helyen egészen nyitott, 
úgy hogy könnyen lehet vizet merni belőle. 

A Salamon-tavaitól Hebronig vivő út nagyon egyhangú, 
unalmas ; sziklás fensikok váltják egymást. Itt-ott a Bibliából neve- 
zetes helyeket érintünk. Halkul faluban egy magas hegyen mutat- 
ják Jónás prófétorsirjái (Nébi Júnusz). Nem messzire innen ked- 
vesebb vidéket találunk. A sivár kőmezőket olajfákkal és szőlőkkel 
beültetett és kőfalakkal bekerített kertek váltják fel. Rendkívül ter- 
mékeny, buja növényzet van itt mindenütt. A szőllőtőke hihéteüen 
nagyságra nő meg s óriási nagy gerezdeket terem. Azért itt keresik 
Eszkol- völgyét (Szőllő- völgyet), melyből a Kánaán-földének kikuta- 
tására küldött kémek olyan nagy szőlőgerezdet hoztak, hogy két 
embernek rúdon kellett vinnie. (Móz. IV. k., 13. r. 24. v.) Terem itt 
azonkívül mandola és barack is. A völgyet források és patakok bőven 
ellátják vízzel. Közeledünk Hebronhoz. Itt egy nagy épületnek romjait 
Ábraham-házá-nak (Rámet el-Khalilnak) nevezik ; a zsidó hagyo- 
mány szerint itt lett volna a Mamre mezeje. Az épületből csak két 
falnak romjai láthatók; a 3—5 m. hosszú és habarcs nélkül össze- 
rakott kövek az épület régi korára utalnak vissza. A völgyet ma is 
Terebiní-völgynek nevezik. A Konstantin által a mamrei terebint-fák- 
hoz épített templomnak romjai még láthatók itt. Egy későbbi hagyo- 
mány máshol keresi Mamre-völgyét Negyedfél órai utazás után 
Hebronban vagyunk, a mohammedánok szent-városában, mely 
régebben a hegy lejtőjén amfítheátráliter feküdt ; a mai város 927 
méter magasan a tenger felett, a völgy fenekén és a hegy aljában 

épült. A régi város helyén levő romok között mutatják Izainak, 
Dávid atyjának sírját. 

A város épületei épen olyan ízlésben épültek, mint Jeruzsálem- 
ben, kőből és kupolákkal borítva. A szűk és rendetlen utcákban alig 
van valami érdekes látnivaló. A fanatikus mohammedán lakosság 



ARAB PÓRNŐK. 

apró népe az idegeneket barátságtalanul, gúnynyal, szitkokkal, sőt 
kődobálással fogadja, ami ellen legcélszerűbben hidegvérrel és 
békés magatartással vértezzük magunkat. 

Hebron városának nevezetessége a Haram-mecset, mely a 
hagyományos Machpelah-barlang fölé épült a város keleti részében, 

és magában foglalja Ábrahám és Sára, Izsák és Rebeka, Jákob és 
Lea sírjait. Az egykori keresztény bazilikából átalakított mecsetet 
négy oldalról nagy falak veszik körül, melyeknek óriási kövei simára 
vannak kifaragva és párkányozva, s nagyon hasonlítanak a Jeru- 
zsálemben Salamon-falánál látott kövezethez. Itt is van egy darab fal, 
melyet a zsidók siránkozása helyének neveznek, mert a zsidók pénte- 



AbrahAm tölgye hebronban. 

ken délutánonként ide járnak sírni régi dicsőségük felett. A Haram- 
tér udvara az utca kövezete felett közel 5 méter magasan fekszik s 
kőlépcsők vezetnek fel hozzá. A keresztényeket az udvar egyik be- 
járatánál csak a hetedik lépcsőig engedik fel ; azon belül eddig csak 
nagyon keveseket s csak a szultán fermánjával engedtek bemenni. 



Digitized by 



Google 



206 

A Haram-tér mecsetje eredetileg keresztény templom volt, 
a keresztesek idejében 1167 — 1186-ig épült: hoss:^ 21*3 m., 
szélessége 28*3 m. Három hajóból áll, melyek négy oszloppal van- 
nak egymástól elválasztva. A templom padozatából két bejárás 
vezet le a „kettős-barlang"-ba. A mecsetben hat kenotáf van, kőből 
faragva és aranynyal-ezüsttel hímzett zöld posztóval betakarva. 
Azt tartják ezekről, hogy a fönnebb említett három patriárcha és 
nejeik fekvő helye felett állanak. A mecseten kívül fekvő mellék- 
épületben Józsefnek kenotáQát is mutatják. A Haram-tér szomszéd- 
ságában levő fellegvár (el-kálá) most félig romban hever. Valószínű, 
hogy itt állott Dávid király vára. 

Hebrontól félórányira van az oroszok telepe, nagy zarándok- 
házzal, melyet azért szoktak a zarándokok meglátogatni : mert a 
zsidók hagyományától eltérőleg ez volna a valódi Mamre-völgye, 
melyben Ábraháfn-iölgyé-t is mutatják. A Quercus ílex pseudo- 
cocciferák neméhez tartozó tölgy, melynek törzse 10 m. vastag, 
ősrégi fa ; már a XVI-ik század óta említik a zarándokok tisztelettel 
és kegyelettel. A századok viharjait átélt hatalmas tölgy most 
kiveszőben van; ágai száradnak, törzse odvasodik. Néhány év 
múlva már csak helyét fogják mutogatni, ha csak gyökereiből nem 
támad újabb hajtás, mint ahogy a Gethszemáne-kertjének Krisztus 
korabeli olajfái újra kihajtottak, hogy nekünk a szent-helyek csodás 
emlékeiről tanúságot tegyenek. 

XVL Kirándulás a Jordán-folyóhoz. 

(A Jordán-folyó bubája. Jeruzsálemtől Jerichóig. Az elátkozott fügefa. Bethánia 
és kegy-helyei. Lázár feltámasztása. Mária és Mária, Az irgalmas szamaritánus. 
Vádi el'Keli. lllcs a Kárit-patakjánáL Jerichó fekvése különböző időkben. Nagy 
ellentét a régi és mai Jerichó között. Szent-János keresztelési helye a Jordán- 
ban. Az Üdvözitő megkeresztelése. Fürdés 
a Jordánban. Dsebel Karantal. A negy- 
vennapi hyi helye. Anachorélák a Jor- 
dán fariján) 

Jordán-folyó neve olyan varázs- 
erőt, olyan bűbájt rejt magában, 
hogy a zarándokokat ellenállhatla- 
nul vonzza magához. A zsidók át- 
kelése a folyón, mikor Egiptomból 
visszajőve őseik hazáját mennek 
elfoglalni, Jerichó csodás bevétele 
Józsue által. Illés prófétának rejtőzködése a Kárit-patakjánál, majd 
Keresztelő-Szt János élete és keresztelései a folyóban, az Üdvözítő 
megkeresztelése, mind olyan csodás szép részei az ó- és új-szövetségi 
Szentirásnak, hogy vágyva-vágyunk megismerkedni azokkal a szent- 
helyekkel, hol ezek az események történtek. Aki pedig az Olajfák- 
hegyén arról a feledhetetlen mináréról végig tekintett a lábai alatt 
elterülő vidéken s látta a Jordán-folyónak elragadó panorámáját, 

azt a kegyeleten kívül a hely regényessége, csodás természeti 
szépsége is vonzza. 

Jeruzsálemből Jerichóba, a Jordánhoz és a Holttengerhez 
könnyű a hozzájutás. Jó karban levő hegyi-uton lehet megtenni az 
egész kirándulást, mely két napot vesz igénybe. 

A szent-városból a már ismert helyek érintésével a Szent- 
István-kapun kilépve, átkelünk a Kidron-hídján, elhaladunk a 
Gethszemáne-kertje előtt s az Olajfák-hegyének lejtőjén megyünk 
fölfelé. Az Üdvözítő gyakran járt ezen az utón a szent-városból 
Betháníába, hol barátai házánál szívesen tartózkodott. Egy ilyen 
útja alkalmával, a szent-városba való ünnepélyes bevonulása előtt 
megéhezek, mondja a Szentírás : és látván egy fügefái az út mel- 
lett^ ához méné és semmit nem találván azon, hanem csak leveleket, 
monda annak: Soha te rajtad gyümölcs ne teremjen mindörökké I 
És a fügefa azonnal elszárada (Szt Máté 21. r., 19. v.). A hagyo- 
mány szerint a szóban levő fügefa épen azon a helyen állott, ahol 
most halad el kocsink. Innen kevés vártatva elérjük Bethániát 
(Szegény-háza), azt a kis helységet, melynek viskói ott fekszenek 
az Olajfák-hegyének délkeleti oldalán levő dombon. Az arabok a 
Lazarium szónak elferdítésével el-Azarijé-nek nevezik az Üdvözí- 
tőnek e kedvelt helyét, hol Lázárnak, Mária és Márta bátyjának 
házában gyakrabban megfordult és tanított. A füge-, olaj-, szent- 
jánoskenyér- és mandulafákkal borított kis faluban egy tornyos rom 
magaslik ki az apró viskók közül. A hagyomány Lázár-várá-nak 
nevezi e tisztes emléket, melynek párkányosan kifaragott nagy alap- 
kövei az épület régi eredetéről tanúskodnak. Tehát ez lett volna az 
a ház, hol az Üdvözítő Mária és Márta társaságában elidőzött; 
itt folyt le az a jelenet, mikor Mária az Úr lábainál ülvén, hallgatá 
az ö igéjét. Márta pedig szorgalmaskodik vala a gyakori szolgálat- 
ban, ki megálla és monda : Uram ! nem gondolsz-e vele, hogy nővé- 
rem egyedül hagyott engemet szolgálni? Mondjad ezért neki, hogy 
segítsen nekem. És felelvén, monda néki az Úr\ Márta, Márta! 
szorgalmatos vagy és sokban törődöl. Pedig egy a szükséges. Mária 
a legjobb részt választotta, mely el nem vétetik tőle. (Szt Lukács 

10. r., 39 — 42. v.) Ezektől nem messzire van Lázár-sírja {Kabr 
el'Azár)y egy földalatti sírüreg, melyhez a mohammedánok, akik 
Lázárt mint szentet tisztelik, kupolás mecsetet építettek s az egész 
telket birtokukban tartják. Ez nem zárja ki azt, hogy koronként az 
római-katholikusok is isteni-tiszteletet tartsanak itten. E helyhez 
fűződik az Üdvözítőnek az a csodatétele, mely oly szépen van leírva 



LÁZÁR FELTÁMASZTÁSA. 
RubenstőL 

Szent Jánosnál (11. r., 1—44. v.), hogy t. i. Mária és Márta bátyját, 
a már négy nap óta eltemetve fekvő Lázárt, halottaiból feltá- 
masztotta. 

Lázár-sírja közelében mutatják Mária és Márta házát, továbbá 

ERÖDI: Szentföld. 14 

a poklos Simon házát, hol az Üdvözítő megjövendöli keresztre-feszít- 
tetését, abból az alkalomból, hogy egy asszony, (Szt János szerint 
maga Lázár húga, Mária) alabástrom- edényből drága kenetet öntött 
az Úr fejére, mi miatt a tanítványok megneheztelének, mondván : 
„Mire való e vesztegetés ? Mert ezt drágán el teltetett volna adni, és 
a szegényeknek kiosztani.'^ Az Úr erre oltalmába vette az asszony t> 
mondván : Miért vagytok ez asszony hántására ? 6 jó cselekedetet 
tett velem. Mert szegények mindenkor vannak veletek ; én pedig nem 
mindenkor vagyok veletek. Mert ö e kenetet testemre öntvén, azt 
temetésemre cselekedte, (Szt Máté 26. r., 6—12. v.) 

Bethániából hegyen- völgyön, elhagyatott, kopár, néptelen 
vidéken keresztül halad az út. Körülbelül fele utón találjuk a Khan 
Hadrur nevű karaván-tanyát, mely helyhez fűzi a hagyomány 
az irgalmas szamaritánusról szóló szép példabeszédet, melyet az 
Üdvözítő e szavakkal mondott tanítványainak: Egy ember méné 
Jeruzsálemből Jerichóba, és rablók közé juta, kik meg is foszták őt 
és megsebesítvén, félholtan hagyák öt és elmenének. Történt pedig, 
hogy egy pap jött le azon az utón, és látván őt, elméne mellette. 
Hasonlóképen egy levita is ; midőn azon helyhez ért, és látta őt, 
elméne mellette. Egy szamaritánus arra utazván, feléje jőve és 
látván öt, könyöriiletre iudula. És hozzája menvén, beköté sebeit, 
olajat és bort öntve azokba, és föltevén őt barmára, a szállásra vivé 
és gondját viselé, (Szt Lukács 10. r. 30—34. v.) 

Néptelen, sivár hegyoldalon mély völgybe szállunk alá újra. 
A hegyoldalak amphitheátrálisan, lépcsőzetesen esnek alá a völgybe. 
Akhor-völgyét a hagyomány annak a Kárit-pataknak tartja, hol 
Illés próféta Aháb üldözése elől, az Úr meghagyásából, elrejtőzött 
és a hollók által tápláltatott (Kir. III. k., 17. r., 3—7. v.) 

Mindig vadabb, sivárabb lesz a vidék. Vádi el-Kelt-völgye 
nagyon hasonlít a Kidron-völgyéhez, azon a vidéken, hol a Holt- 
tengerhez közeledik. Itt is meredek sziklafalak tornyosulnak ég felé, 
oly meredeken, mintha emberi kéz faragta volna le ólomzsinór 
szerint. 

Megszédül fejünk, még ha alulról nézünk is fel e sziklamagas- 

latra. A kísértetiesen szaggatott meredek sziklafalnak legvadabb 
helyére kolostort építettek a görög szerzetesek számára. Fegy-telep 
ez a büntetésből ide száműzött szegény szerzeteseknek, vadabb és 
kétségbeejtőbb hely Már-Szabánál is. A szem hiába keresi az 
ösvényt, amelyen ezen ég és föld között lebegő fészekhez feljut- 



VÁDI EL-KELT. ILLÉS-KOLOSTORA. 

hatni. Úgy el van ez rejtve a sötét sziklafal repedései és kiszökellő 
tuskói között. Az ide internált szerzetesek olyan életet élnek, mint 
a régi kor anachorétái ; zöldséggel és silány gyümölcscsel táplál- 
koznak. 

Amint e völgyből kilépünk, szelídebb, kedvesebb lesz a vidék, 

14* 

mely valóságos paradicsom volt egykor. Az új-testamentomi 
Jerichó helyére értünk, melytől a mai Jerichó csak néhány percnyire 
fekszik távolabb ; az ó-testamentomi a Quarantana-hegy aljában 
feküdt. így változtatta e nagy jelentőséggel biró és történehnileg 
nevezetes hely fekvését. Ma er-Riha név alatt csak néhány cigány- 
putrihoz hasonló viskó tartja fenn Jerichó nevét. Nem is ezért 
zarándokolnak ide évenkint ezrével a különféle vallásfelekezetű 
ájtatos lelkek, hanem hogy lássák a Jordánt és fürödjenek a szent- 
folyó hullámaiban. 

Az ó-testamentomi Jerichó fallal kerített nagy város volt, mely 
kezdetben Benjámin törzséhez, majd az éjszaki országhoz tartozott. 
Buja növényzete között magas pálmái is voltak, még a keresztény 
kor kezdetén is ; de már régen kivesztek. Jerichó hires volt balzsam- 
cserjéiről, melyek kitűnő balzsamot szolgáltattak. Jézus idejében a 
Szentírás szerint árnyas szikamorok borították útjait (Szt Lukács 
19., 4. V.) Antonius Kleopátrának ajándékozá Jerichót, akitől 
Heródes vette meg és palotát építvén oda, téli tartózkodása helyévé 
tette. Itt halt is meg, de a Herodiumon, a Bethlehem közelében levő 
Frankhegyen temettette el magát. A Jordánon-túli Palesztinából 
jövő zsidók itt gyülekeztek és innen együtt mentek fel Jeruzsálembe 
a templomba. Jézus is innen ment utolsó útjára a szent-városba. 
A kereszténység első századaiban templomot és zarándokházat 
építettek ide, a IX-ik században egy Szt Istvánról nevezett kolostort 
is találunk itt. Az Új-Jeríchó a mai helyén a keresztesek idejében 
keletkezett, később mohammedánok kerítik hatalmukba, kik alatt a 
hely mindinkább alásülyedt. 

Jerichó vidékén kitűnő szőlő terem. Az egykor buja növényzet 
helyett ma vad bozót és tüskés cserjék borítják az egész vidéket. 
A Zizyphus Lotus v. Zizyphus Spina Christi (arabul nébk vagy 
szidr) magas tövises cserje, melyet a vidék lakói kerítésekül hasz- 
nálnak. Ebből fonták Krisztusnak töviskoronáját. 

Itt kezdődik Jerichó-oázisa^ mely hajdan nagyon művelt terűlet 
volt és gazdag növényzettel volt borítva. A folyó alsó medrét ma 
is sűrű bozót, cserjék és fák szegélyezik. Ebben az áttörhetetlen 

sűrűségben nemcsak apróbb vadak élnek, hanem a vaddisznó is 
kedvelt tanyának tartja búvóhelyeit. A csalitban vadgalamb, gerlice 
turbékolása s a fülemile éneke a honi berkeket idézi fel előttünk. 

Jerichótól nem messze meredek sziklás part alatt, körülbelül 
azon a ponton, hol az izraeliták a honfoglaláskor Józsue vezetése 
alatt a folyón átkeltek, van a Jordánnak az a helye, ahol Keresztelő Szt 
János az Üdvözítőt megkeresztelte. Amint azt a Szentírás mondja : 
Aikor eljőve Jézus Galileából a Jordán mellé Jánoshoz, hogy 
megkereszieltessék tőle, János pedig ellenzi, mondván : Nekem kell 
tőled megkereszteltetnem és te jösz hozBám ? Felelvén pedig Jézus 
monda neki. Hagyd ezt most, mert így illik teljesítenünk az egész 
igazságot. Akkor ráhagyá. Megkereszteltetvén pedig Jézus, azonnal 
feljőve a vízből; és ime megnyilánák az egek, és látá az Isten lelkét 
galambképen lejőni és rászállani. És ime szózat lőn mennyekből, 
mondván : Ez az én szerelmes Fiam, kiben nekem kedvem telik. (Szt 
Máté 3. r. 13—17. v.) 

A latín szertartásúak és görög-keletiek a Jordán más-más 
pontját tartják a keresztelés helyének. És ez jól van igy ; különben 
a nem épen békés egyetértésben élő keresztény felekezeteknek 
egygyel több helyük volna, mely perlekedésre és tettlegességre adna 
alkalmat. így aztán a húsvéti fürdések a Jordánban rendesen baj 
nélkül szoktak végződni, már azért is, mert a' feltámadás ünnepe 
nem esvén össze a két felekezetnél, ünnepi körmeneteik nem talál- 
koznak. Ezek a fürdések rendesen nagy ünnepséggel és vallási 
szertartással vannak összekötve. A hivek ezrivel nagy körmenetben 
török katonai fedezet és védelem alatt vonulnak Jeruzsálemből 
Jerichóba, hol sátrakban és házakban töltvén az éjszakát, hajnalban 
mennek le a szent-folyóra fürdeni. A Jordán vize meglehetősen 
hideg, agyagos szinű, zavaros és folyása nagyon rohamos. Medrében, 
mely közepe felé folytonosan mélyedő, éles kavicsok vannak s azért 
a fürdés nem mondható kellemesnek. A Jordán vizéből minden 
szentföldi zarándok visz magával egy-egy palackkal s azt otthon, 
mint szent-vizet, az új családtagok keresztelésére tartogatják. 

Jerichó közelében, közel a keresztelés helyéhez van a Dsebel 

Karantal (Quarantana) egy meredek sziklafalakkal égnek meredő 
csupasz, kopár hegy, melyre csak nagy nehezen lehet feljutni. Nevét 
onnan vette, hogy az Üdvözítőé hegyen böjtölt és imádkozott negy- 
ven napig, (Máté 4. r. 1. s köv. v.) s itt kísérté meg őt először és har- 
madszor a sátán, midőn először felszólítá, hogy a köveket kenye- 
rekké változtassa, aztán pedig e hegyről megmutatta neki a világot 
és annak dicsőségét, melyeket neki ígért, ha őt leborulva imádja. 
A hegy oldalába vájt odúkba és barlangokba már a kereszténység 
első századaiban számos remete vonta meg magát, böjtölve, imád- 
kozva és testének sanyargatásával töltve ott életét. A görög papok- 
nak e h egyen is van egy fegytelepük, olyan mint a már-szabai és a 
vádi el-kelti kolostor. Azt a barlangot, melyben az Üdvözítő tartóz- 
kodott, kápolnává alakították át. 

A hegyről olyan elragadó látvány tánil a szem elé, melyhez 
foghatót kevés helyen találunk s mely kárpótlást nyújt a feljutás 
nehézségeiért. 

XVII. A Jordánontúli Palesztina. 

(Pcrta^ a Tulsó-orszdg^ a Szentföld iörUneUben, Az izraeliták harcai a moábi- 
Iákkal és .ammonüdkkal. Perea fekvése. A Hauran-terület. Gileád, A giUádi bal- 
zsam. Nebo-hegye. Mózes halála. Józstte az izraeliták honfoglalója.) 

tt, azon a helyen, hol a Jordán-folyóban 
Keresztelő Szent János az Üdvözítőt meg- 
keresztelte, keltek át az izraeliták a folyón 
Józsue vezetése alatt, hogy elfoglalják az 
ígéret-földjét. Itt most híd vezet át a folyón 
a Jordánon-túlra, Palesztinának azon ré- 
szébe, mely Perea név alatt szerepel a 
Szentföld geográfiájában. Perea^ Tulsó-or- 
szágot, (tulajdonképen túlsót) jelent. Ez a 
vidék leginkább csak az ó-szövetségi Szent- 
írásban és a Krisztus utáni időkben sze- 
repel. Az első kereszténység történetében 
alig van szó róla. Az ó-szövetség történetének egy jó része játszódik 
le e vidéken. Az izraelitáknak Egiptomból való beköltözése ezen a te- 
rületen keresztül megy végbe. Folytonos harcoknak egész láncolatát 
küzdik itt az izraeliták a moábitákkal, ammonitákkal, mely harcok 
még a honfoglalás befejezése után sem szűnnek meg. A moábiták 
sémi eredetű s az izraelitákkal rokon nép voltak. Fővonásuk a harcias- 
ság, mely őket szomszédaikkal és rokonaikkal folytonos összetűzésre 

birta. Palesztinában délen az Amon folyóig, a Szentföld határain túl 
is kiterjedt birtokuk, melynek állandó határai nem voltak. Tőlük 
éjszakra laktak az ammoniták, szintén harcias nép, mdy ellen Jefta, 
Saul és Dávid is folyton harcoltak, ők is, mint szomszédaik, a 
moábiták, már a második században Kr. u. letűnnek a történeti sze- 
replés teréről. A moábiták fővárosa volt Kir Moab (ma el-Kirak), 
az ammonitáké Rabbath-Ammon. 

A jordánontúli országrész a Jordán-folyó partján és a Holtten- 
ger mentén hegyes vidék, azon túl keletre hosszan elterjedő fensík. 
A Jordán-folyó mentén elterülő hegyes vidék, minthogy bőven van 
átszelve folyókkal és patakokkal, régen igen termékeny volt. A 
hegyeket dús erdők borították, melyek az izraelitákat nagy bámulatba 
ejtették, mikor a homokos pusztákról ide érkeztek. Ma ezen a vidé- 
ken legnagyobb részt nomád beduinok tanyáznak és vándorolnak 
vidékről-vidékre, hogy tevéiknek legelőt keressenek. Tovább keletre, 
különösen a Hauran vidékén rendkivül gazdag gabonaföldek vannak, 
melyek olyan bő termést adnak, hogy a Hauran vidékén termett 
gabona elszállítására Damaskustól Muzeribig vasutat is építtetett a 
török kormány. A Hauran vidéke és a TrachonitisAtv\X\eX csupa 
lávából áll, melyen ezernyi kialudt kis kráter borítja a föld színét. 
Az elmállott láva bamás-vörhenyes humust képez, mely rendkivül 
termékeny. Az el nem mállott darabos lávatömeg érdes, hegyes 
felületű és a rajta való közlekedést nagyon megnehezíti. 

A Hauran néprajzilag igen érdekes vidék. Sok barlang- (trog- 
lodita) lakást találunk rajta, melyek már a legrégibb korba nyúlnak 
vissza. A házak kőtuskókból vannak összerakva, anélkül, hogy 
összekötő habarcsot használtak volna. Nagyon sok római építmény, 
különösen templom-rom maradt fenn a városokban, különösen 
Bozrá\)eiXí (ma Bosztra), mely a római korban virágzó város volt, ma 
jelentéktelen kis falu. A Hauranban letelepedett arabok eredetileg 
pogányok voltak, de már nagyon korán felvették a keresztény val- 
lást s 180-ból említést tesznek egy I. Amr nevű királyukról, aki sok 
kolostort építtetett. A római-görög műveltség is honos volt, amit a 
nagy számmal talált görög feliratok mutatnak. Hauranban is nagy 

számmal vándorolnak nomád beduinok, akik a földművelő népet 
nyugtalanítják birtokaikon. Néhány évszázad óta druzok telepedtek 
le a területen, különösen 1861 óta annyian költöztek be ide, hogy 
azóta a Hauran-hegységei Druzok-hegységének is hívják. Érdekes 
a vidék lakóinak sfzokásai között a vendégszeretet, melynek gyakor- 
lására helységeikben ingyen ellátó vendégfogadók vannak. Az érkező 
utasokat Merhaha (Isten hozott) köszöntéssel fogadják, elszállásol- 
ják s több napon át a helység lakóinak költségén mindenféle 
élelemmel ingyen ellátják. A lakosság ezen vendégszeretete miatt 
nagyon szegényedik. 

A jordán-mentí területet a 7arwi/i*-/o/jvótól le az i4rffí>«-folyóig, 
közös néven Gileád-nak is nevezik, melyet a Jabbok-folyó két 
részre oszt. Ez a termékeny, üde, festői hegyvidék a Jordánon-túlnak 
legszebb része. Főhelye volt Gerasa (arabul Dseras), a rómaiak 
idejében rendkívül virágzó város, ma jelentéktelen helység, melyben 
cserkeszek laknak. A római korból fenmaradt szép romok (diadal- 
kapu, templom, szinház, fórum stb.) a város fényéről és hatalmas 
voltáról beszélnek. 

Gileád buja legelőjű völgyeiben hires volt a balzsam-cserje, 
mely egész erdőséget képezett. A zakkum (Balanites aegyptiaca) 
alacsony cserje, melynek levelei a buxushoz hasonlítanak, gyü- 
mölcse alakra és szinre olyan, mint a vadgesztenye, melyből a lakos- 
ság a zacheus- vagy gileádi balzsamot készítette. A zarándokok 
Jerichó vidékéről, hol e balzsam-cserje szintén otthonos, rendesen 
hoznak magukkal ebből a balzsamból, melyet sebek gyógyítására 
használnak. 

A Jordánon-túlnak legismertebb bibliai nevezetessége Nebó- 
Itegye, mely a Holttenger éjszaki csücskével egy magasságban fek- 
szik, szemben Jerichóval s nem messze a Jordán-folyó partjától. 
Erre a hegyre ment fel Mózes, hogy megnézze az ígéret-földét, 
melybe bemenni nem engedé meg neki az Úr. Erről a magaslatról 
belátható az egész Szentföld^ fel éjszakon egész a Nagy-Hermonig, 
melynek hókoszoruzta csúcsai határt képeznek Szíria felé, látható 
Galilea, a Holttenger, az egész Jordán-völgye, a rajta végigkígyózó 

ezüst folyóval, látszik a Földközi-tenger mellől felemelkedő Karmel. 
A Bibliának leírása teljesen megegyezik a valósággal. Miután Mózes 
az egész ígéret-földén végignézett, így szóla hozzá az Úr: „Ez azon 
fold, melyért megesküdtem Ábrahám-, Izsák- és Jákobnak, mond- 
ván: A te ivadékodftak adom azt. Láttad azt ten szemeiddel, de át 
nem mégy arra. És meghala ott Mózes, az Úr szolgája, Moáb föl- 
dén az Úr rendeléséből.*' (Mózes V. k. 34. r. 4. 5. v.) 

Amit az Úr Mózesnek meg nem engedett, azt végrehajtá Nun 
fia Józsue. Az izraelitákat ő vezette át a Jordán-folyón és elfoglalta 
harcosaival azt a földet, mely őket mint atyáik öröksége megillette. 
Ő volt a honfoglaló izraeliták vezére és Isten akaratának végre- 
hajtója. 

XVIII. Galilea. 

(Galilea tartomány kiterjedése. Alsó- és Felső- Galilea, A Unézeii galileaiak. Jézus 

otthona GaliUáhan, Fülöp Cezárea, Itt szervezi Krisztus anyaszentegyházát. 

A Jordán-folyó forrásai, Szafed a zsidók egyik szent városa. Jézus fellépése 

Kafamaumban. A város romjai, A Genezáreth-mezeje. Tiberiász városa. A kánai 

mennyegzö helye. Tábor-hegye, Az Úr színeváltozása. 

Nazáreth városa. Az Üdvözlet-temploma, Mária-kútja, A 

nazárethiek Krisztus élete ellen törnek, Szaffurije és a 

hozzá fűződő hagyomány. Az Bzdrelon-sikja,) 

alesztinának az a része, mely éjszakon a 
Litáni-folyótól és Hermon-hegyétől, keleten 
a Jordántól, délen a Jezreel síkság déli pe- 
remétől, njrugaton Föníciától volt határolva, 
Galilea nevet viselt. Ez az alacsony domb- 
vidék a Szentföldnek legkedvesebb része. Szép 
erdők borítják a magasabb emelkedéseket, míg a szelídebb hajlású 
dombok lejtői szőllőkkel vannak beültetve. A völgyekben gazdag 
legelők terülnek el. A Jordán-folyó mentén füge, oleánder, gránát 
képeznek sűrű berkeket, ligeteket. A kies terület Alsó- és Felső- 
Galileára oszlik, Szafed városa képezi a kettő közötti választó-vona- 
lat. Galilea Krisztus idejében állott virágzása tetőpontján. Lakossága 
nem volt tisztán zsidó, keverve volt pogány népekkel, nyelvjárása 
az idegen elemmel való vegyülése folytán, különbözött a júdeai 
tiszta zsidótól. Erre utal a Szentírás is több helyen. Mikor Kaifás 
házában törvényt ültek Krisztus felett a papi fejedelmek, a ház 

tornácában levő Péter pedig megtagadá a Mestert, a körülötte állók 
az Üdvözítőhöz való tartozását e szavakkal bizonyiták : „Bizonyára 
te is azok közül vagy, mert szólásod is elárul téged.** (Szt Máté 26. r. 
73. V.) A galileaiak vallásosság tekintetében szabadelvűebbek voltak, 
mint a Szentföld többi lakói s azért a zsidók lenézték őket. Hogy 
hazaiiasságuk nem volt csekélyebb a többiekénél, azt megmutatták 
67-ben Kr. u. a rómaiak elleni felkelés alkalmával. Galilea s különö- 
sen a Genezáreth-tavának vidéke volt az Üdvözítő legkedvesebb 
tartózkodó helye. Itt élt, tanított, működött legtovább s minden hely 
az ő életével és tanításával van összefüggésben. 

Galilea tartománynak éjszaki határán, a Nagy-Hermon-hegynek 
lábánál, regényes szép helyen fekszik Baniász falu, melynek közelé- 
ben egy sziklabarlangból bugyog elő a Jordán-folyó egyik forrása. 
A falu neve eredetileg Paneász volt, mert az a barlang, melyből a 
Jordán-forrása fakad, Pánnak volt szentelve. Heródes fia, Philippus, 
aki ezt a területet atyjától örökölte, Caesareának nevezte Philippi 
melléknévvel, megkülönböztetésül a másik hasonnevű várostól, mely 
Caesarea Palaestina nevet viselt. Caesarea Philippi a legéjszakibb 
pont, melyet az Üdvözítő utazásaiban érintett. Erről a Szentírás így 
szól : y^Jöve pedig Jézus, Filep Cezareájának környékére, és kérdé 
tanítványait, mondván: Kinek tartják az emberek az ember fiát? 
Ők pedig mondák : Némelyek Keresztelő Jánosnak, némelyek Illés- 
nek, némelyek pedig Jeremiásnak, vagy egynek a próféták közül. 
Mondd nekik Jézus : Ti pedig kinek tartotok engem ? Felelvén Simon 
Péter, monda: Te vagy Krisztus, az élő Isten fia. Felelvén pedig 
Jézus, mondd neki : Boldog vagy Simon, Jónás fia, mert a test és 
vér nem jelentette ki ezt neked; hanem Atyám, ki mennyekben 
vagyon. Én is mondom neked, hogy te Péter vagy és e kőszálon 
fogom építeni anyaszentegyházamat és a pokol kapui nem vesznek 
erőt rajta. És neked adom a mennyek országa kulcsait. És amit 
megkötendesz a földön, meg leszen kötve mennyekben is, és amit 
fehldandasz a földön, fel leszen oldozva mennyekben is.* (Szt Máté 
16. r. 13—19. V.) Fülöp Cezareának nagy jelentősége van tehát a 
kereszténység történetében ; mert itt intézkedett az Üdvözítő anya- 

szentegyháza és annak hierarchikus szervezete felől. Fülöp Cezareá- 
ban ülte meg Titus Jeruzsálem bevételének örömünnepét. Zsidó 
foglyokkal gladiátori játékokat és vadállatokkal való viadalokat 
rendezett. 

Baniász a palesztinai határon tül Sziria területén fekszik ; a. 
Szentföld legéjszakibb határpontja Teli el-Kádi^ mely csak öt kilo- 
méternyire fekszik Baniásztól. Teli el-Kádinál bugyog elő a Jordán- 
folyó középső, legerősebb forrása, melyet „kis Jordán" néven említ 
Josephus Flavius. Innen félórányira délre van a harmadik forrás, a 
Nahr Chaszbani. A három forrás Sdch Juszuf-néX egyesül, hol a 
Jördán-folyó már 14 m. széles és 27 m. szélességű mederben höm- 
pölyög tova. 

Ha a Jordán mentén dél felé haladunk a Merőm- és Genezáreth- 
tava közötti vidéken, a Jordán-folyótól nyugatra van Szafed városa, 
melyet csak a Krisztus utáni korban kezdenek említeni. A kereszte- 
sek idejében Fulko kastélyt épít e helyen, melynek megvétele nehéz 
munkát adott Szaladinnak, Szafed a zsidóknak egyik szent helye ; 
mert hagj'ományuk szerint innen fog jönni a Messiás. A városnak 
van 25.000 lakosa, kiknek kétharmada lengyel (askenázim) zsidó, 
kik osztrák-magyar védelem alatt állanak. A spanyol (szefardim) 
zsidók többnejű életet élnek. 

A Genezáreth-tavának környéke az Üdvözítő életében fontos 
szerepet játszik. Itt kezdi meg és végzi apostoli működésének java- 
részét; innen veszi tanítványait, hogy őket tanának követőivé és 
apostolaivá avassa. Fellépése előtt elmegj'^ Galileából a Jordán mellé, 
hol János által megkeresztelteti magát, aztán visszatérvén szülő- 
városába, Nazárethbe, innen elmegy lakni Kafarnaumba, a Galileai- 
tenger partjára. Elkezd tanítani, mondván : Tartsatok bűnbánatot ! 
inert elközelgetett mennyeknek országa. (Szt Máté 4. r. 17. v.) És 
körüljárd Jézus egész Galileáty tanítván zsinagógáikban és hirdet- 
vén az ország evangéliumát és meggyógyítván minden nyavalyát és 
minden betegséget a nép között. És eltér jede az ö híre egész Szíriában 
és hozzája vivének minden beteget, különféle nyavalyákban és gyöt- 
relmekben sinlődőket, ördöngösöket, holdkórosokat és inaszakadtakat 

és meggyógyííá őket. És nagy sereg követé öt Galileából, a tiz város- 
bót, Jeruzsálemből, Júdeából és a Jordán tnlsó részéről. (Szt Máté 
4. r. 23—25. v.) 

Kafarnaum (héberül Kefar Nahum, Nahum-falva) a Jordán 
folyónak a Genezáreth-tavába ömlésénél feküdt, ma Teli Hunt nevű 
jelentéktelen kis község van e helyen, mely alig számlál 15 nyomorult 
viskót. Az egj^kor virágzó városból csak vad összevisszaságban 
heverő oszlopdarabok, egymásra halmozott romok, törmelék látha- 
tók. E szomorú romok között látszanak annak a zsinagógának a 
falai, melyről a Szentírásban (Szt Lukács 7. r. 5. v.) az mondatik, 
hogy az a százados építtette, akinek kedves szolgáját Jézus meg- 
gyógyította. Az egykor kedves város gyászos romjai eszünkbe jut- 
tatják Jézusnak szavait, melyekkel a város jövőjét megjósolta : ^És 
ie^ Kafarnaum ! vájjon az égig fogsz-e felmagasztaltatni ? A pokolig 
szállasz alá ; mert ha Sodomában történtek volna a csodák^ melyek 
tebenned történtek^ megmaradt volna e napiglan."" (Szt Máté 1 1. r. 
23. V.) Nem messze Kafarnaumtól van Medsdel^ egy nyomorúságos 
falu, a régi Magdala, Mária Magdolna szülővárosa. 

Innen kezdve terül el a termékeny, kellemes szép Genezáreth- 
mezeje^ melyről a Palesztina geográfiájáról szóló fejezetben már meg- 
emlékeztem. Ennek a tóparti szép mezőségnek a déli párkányán van 
TiberiásZ' városa, (arabul TabarijaJ, melyről a tó Tibcriász-tavánák 
is neveztetik. A város környéke rendkívül termékeny, mert talaja 
szétmálló lávából képződött. Éghajlata forró, azért a pálma is szépen 
díszlik. A város 4000 lakosának kétharmada itt is, mint Szafedben, 
Lengyelországból származó zsidókból áll, kik németül beszélnek. 
Tiberiász Kr. u. 16 — 19-ben épült. Heródes, Tiberius római császár- 
ról nevezte el az általa újjáteremtett várost, melynek lakói nagyon 
vegyes népekből verődtek össze. A zsidók eleinte nem szerették és 
lehetőleg elkerülték a görög-római ízlésben épült és hasonló szellem- 
ben fejlődő várost. Jeruzsálem elpusztulása után Galilea és annak 
fővárosa Tiberiász lettek a zsidóság főhelyei. A szinedriont ide 
tették át Szeforisból és ide költözött a talmud-iskola Jamníából. 
A zsidó tudomány nagy virágzásnak indult e helyen, hol a híres 

Rabbi Juda há-Kádes a Misná név alatt ismeretes hagyományos 
törvényt szerkesztette. Szent Jeromos tudós egyházatya is tiberiászi 
rabbitól tanulta héber tudományát. A kereszténység csak nehezen 
tudott itt gyökeret verni. A keresztesek alatt püspökséget alapítottak 
itt, mely a nazárethi érsekség alá helyeztetett. Tiberiász festöileg 
fekszik a tó partján elvonuló domb lejtőjén, festői díszt adnak neki 
a kupolás házak tömegéből kiemelkedő pálmák. A város környéke 
tavaszszal valóságos paradicsomhoz hasonlít. 

Tiberiásztól nem messzire, a Nazárethbe vezető utón találjuk 
Kafr Kenná nevű falut, melyet a bibliai Kánával tartanak azonos- 
nak, hol az Üdvözítő 
egy menyekzőn volt je- 
len édes anyjával s a 
víznek borrá változtatá- 
sával első csodatételét 
mívelte. A római katho- 
likus templom azon a 
helyen áll, hol a csoda- 
tétel történt. A gö- 
rög templomban mutat- 
nak néhány kővedret, 
melyeket a hires lakoda- 
lomból valóknak monda- 
KÁNAI KÚT "^* Vannak mások, kik 

nem ezt a helyet, ha- 
nem Kánai ed-Dselilt tartják a valódi Kánának. 

Ha Kánából déli irányban folytatjuk utunkat, a szelíd emelke- 
désű hegyek közül feltűnik szemünk előtt egy sajátságos domboro- 
dású kúp, mintha elszigetelten emelkednék ki a vidék hegyei 
közül. Ez a Tábor-hegye (arabul Dsebel et-Tór), a Szentírásban és 
történelemben gyakran szereplő szent-hegy. Debóra hősnő itt gyűjtet 
össze sereget Bárák által ; a zsoltáros a Hermonnal együtt említi : 
„Az éjszakot és tengert te teremtetted; Tábor és Hermon a te neved- 
ben örvendenek, (88. zsolt. 13. v.) Nagy Antiochus idejében 218-ban 

Kr. e. Itabyrion nevű város volt a hegycsúcson. Origenes és Szt 
Jeromos szerint e hegyen történt Urunk színeváltozása, melyet a 
Szentírás következőleg ír le : „És hat nap múlva maga mellé vévé 
Jézus Pétert és Jakabot és Jánost^ ennek öcscsét és fölvivé őket egy 



TÁBOR-HEGYE. 

magas hegyre külön. És színében elvállozék elötiők és fénylék orcája^ 
mint a nap, ruhái pedig fehérek lőnek, mint a hó. És ime megjele- 
nének neki Mózes ésllés, Iszólván vele. Felelvén pedig Péter, monda 
Jézusnak: Uram! jó nekünk itt lennünk; ha akarod, csináljunk 

ERÖDI: Szentföld. 15 

három hajlékot^ neked egyei, Mózesnek egyei és Illésnek egyet. Míg 
ő szóloii, inte fényes felhő árnyékozd meg őket. És ime szózat a 
felhőből^ mondván : Ez az én szerelmes Fiam, kiben nekem jó kedvem 
telik; őt hallgassátok.'' (SztMáté, 17. r. 1— 5. v.) A hagyomány 
elejétől kezdve kiválóan ragaszkodott e hegyhez, mint az Úr szine- 
változásának helyéhez s már a Vl-ik században három templom 
épült ide a három kunyhóra való vonatkozással. A keresztesek is 
építettek a Tábor-hegyére templomot és kolostort. 1212-ben Melik 
el-Adily Szaladin szultán öcscse és utódja megerősíttette a hegyet. 
II. Endre királyunk keresztesei 1217-ben hatalmukba akarták kerí- 
teni ezt az erődöt ; meg is mászták a hegyet, december 3-án rohamot 
is intéztek a vár ellen, de ostromszerek hiányában a támadás nem 
sikerült. Felhagytak tehát az ostrommal s december 7-én vissza- 
vonultak Acconba. A mohammedánok maguk rombolták le később 
az erődöt és elpusztították a templomot. 

A Tábor-hegyének lejtői erdővel vannak borítva. A hegy 
csúcsa körül futó falak most romban hevernek, az alapkövek pár- 
kányosan vannak kifaragva s a római korra vezethetők vissza. 
A hegy legmagasabb csúcsán állott erődből csak romhalmaz maradt 
fenn. A római katholikus klastromban levő templom, mely a keresz- 
tesek idejéből származik, szintén romba döU ; három hajója és a 
három kunyhóra való emlékül három kápolnája volt. A görög-keleti 
templom egy régi egyház helyén épült. A két felekezet vitában áll 
egymással az Úr színeváltozása helyének valódiságára nézve. 

A Tábor-hegy közelében van Karn-Haiiin nevű szikla-domb, 
melynek aljában elterülő síkon verte meg 1187 július 3 — 4-ikén 
Szaladin szultán a kereszteseket, amiről a Szentföld történetének 
ismertetésénél már megemlékeztem. 

A Tábor-hegyéről két óra alatt érünk el Nazáreihhe, (arabul 
en-Nászira), mialatt folyton szemünk előtt áll a mészkő-hegy lejtő- 
jén és annak lábánál elterülő szép város. Barátságos, kedves helység 
ez, melyet tavaszszal füge- és olajfák zöldje borít s agáve-kaktuszok 
szegélyeznek. Házai kertek közé vannak építve. A rohamosan emel- 
kedő városnak van 10.000 lakosa, kik közül 3500 mohammedán. 

ugyanannyi görög-keleti, 1000 egyesült görög, 1500 római katholikus, 
200 maronita és 250 protestáns. A jólétben élő lakosok a Szentföld 
többi lakóitól eltérő festői nemzeti öltözetet viselnek. A nők arany 
és ezüst hímmel varrott mellényeket hordanak, mellüket és homlo- 
kukat tele aggatják csengő pénzdarabokkal. Lakodalmaknál a tevé- 
ket is tele aggatják mindenféle szalag- és kendő-diszszel. 

Nazáreth Jézus idejében nem örvendhetett valami jó hímév- 
nek ; mert a Szentírásban ez áll felőle : „Akiről Mózes írt a törvény* 
ben és a próféták^ megtaláltuk Jézust y József fiát Nazáreihböl. És 
monda neki Natánael: Kerülhet- e valami jó Nazárethböl ?" 
(Szt János 1. r. 45 — 46. v.) A nazarénus elnevezést majdnem gúnyos 
értelemben vették és Jézusról az ő tanítványait is így nevezték. 
A keresztényeket egész Keleten ma is naszraniknak (többesben 
naszarának) nevezik. 

A Vll-ik században nagy bazilikát találunk a városban, de 
akkor még nem volt püspöksége. Az iszlám hódítása után faluvá 
sülyedt Nazáreth. A keresztesek templomokat építettek és Szkitho- 
poliszból (Bethseánból) ide helyezték át a püspöki széket. A hattíni 
ütközet után (1187-ben) Szaladin Nazárethet is bevette. A középkor 
óta a keresztények sűrűn zarándokoltak el Nazárethbe, leginkább 
Akka felől. Mikor a törökök a Szentföldet 1517-ben elfoglalták, 
Nazárethből kiűzték a keresztényeket, akik csak 1620-ban teleped- 
tek ott le újra, miután a szentferencrendiek visszakerültek birto- 
kaikba. Azóta is sok viszontagságon ment keresztül a város az arab 
főnökök viszálykodásai és a beduinok rablótámadásai miatt. 
A franciák 1799-ben Nazárethben táboroztak. 

Az egyes vallás-felekezeteknek, melyek saját főnökeik alatt 
állanak, külön városrészeik vannak Nazárethben. A görög keletiek- 
nek van püspökük, templomuk, klastromuk és iskolájuk, az oroszok- 
nak van szintén fiú- és leányiskolájuk, tanítóképzőjük és zarándok- 
házuk. A római katholikusoknak van szentferencrendi kolostoruk, 
templommal és iskolával, van új hospiciumok, iskolájuk moham- 
medán gyermekek számára, árvaházuk és a Dames de Nazáreth 
által fentartott iskolájuk, van zárdája a klarisszáknak és a József 

nővéreknek. Van temploma a maronitáknak is. A protestánsoknak 
van kórházuk (az edinburghi orvosi misszió tulajdona), templomuk, 
misszió-iskolájuk és biblia-raktára a Church Missionnak ; a londoni 
nőnevelési-társaság szép árvaleányházat építtetett újabban a hegy 
lejtőjén. 

Az Üdvödet-temploma (Ecclesia Annunciationis) a latin 
kolostor udvarán, a város legfőbb érdekessége, mostani alakjában 
1730-ban épült ki teljesen ; három hajós épület, melynek középhajója 
négy nagy boltiven nyugszik. Minden oldalon van két oltár ; a főoltár, 
melyhez márványlépcsők vezetnek fel, Gábor arkangyalnak van 
szentelve. Márványlépcső vezet le a főoltár alatt levő kriptába, 
nielynek nagyobb előcsarnokában van az Angyalkápolna, jobbra 
van Szt Joakim, balra Gábor arkangyal oltára ; a két oltár között 
van a bejárat az Üdvözlet-kápolnájáhsi, mely eredetileg nagyobb 
volt, most kőfallal ketté van választva. Az első részben van az 
Üdvözlet-oltára, rajta e felírással: „Verbum caro hic factum est"* 
(Itt lőn az ige testté). Mindjárt közveüenül a bemenetnél bálra áll két 
oszlop ; az álló kerek Gábor-oszlopa az angyal helyét jelöli, hol a 
Szűz üdvözlésekor állott, a tetőről lecsüngő vörös gránit oszlop- 
töredék, Mária-oszlopa névvel, a Szűz állóhelyét mutatja. Ennek az 
oszlopnak csodás erőt tulajdonítanak s már a mohammedánok is 
szent tiszteletben tartották. E kripta-helyen, mely most márványnyal 
van födve, állott a Szűz lakása. Itt jelent meg előtte az angyal, hogy 
örömet hirdessen neki, amint irva vagyon a Szentírásban : „Külde- 
tek Gábriel angyal az Istentől Galileánák városába, melynek neve 
Nazárethy egy szűzhöz,, ki egy férfiúnak vála eljegyezve Dávid házá- 
ból, kinek neve vala József, és a szűz neve Mária. És betnenvén az 
angyal hozzája, monda : Üdvözlégy, malaszttal teljes, az Úr teveled, 
áldott vagy te az asszonyok között. És monda az angyal neki: Ne 
félj, Mária! mert kedvet táláltál az Istennél. íme méhedben fogansz 
és fiat szülsz és az ö nevét Jézusnak hívod. Ez nagy leszen, és a 
Magasságbeli Fiának fog hivatni, és neki adja az Úr Isten Dávid- 
nak, az atyjának székét és országlani fog Jákob házában mind- 
örökké. A Szentlélek száll terád és a Magasságbelinek ereje meg- 

árnyékoz tégedy és azért a Szent is^ ki tőled születik, Isten Jiáuak fog 
hivatni. Mondd pedig Mária: íme az Úr szolgálóleánya, legyen 
nékem a te igéd szerint.'*' (Szt Lukács 1. r. 26 — 39. v.) 

Az Üdvözlet-kápolnájának második, belső része Szt Józsefnek 
van szentelve. A kápolnából lépcső vezet ki a kolostorba ; útközben 



A SZENT CSALÁD.^Rubeos festménye. 

mutatják Mária konyháját, egy cistema-szerű barlangot, melynek 
nyilasát a konyha kéményének tartják. 

József-műhelyét {Bottega di S. Giuseppe) a kolostor közelében 
levő házban mutatják, mely a múlt században került a szentferenc- 

rendiek tulajdonába. Annak a zsinagógának helyén, hol Jézus 
gyermekkorában tanult, ma az egyesült görögök temploma van. 
Mutatják a városban Krisztus asztalát is, egy kemény kréta-szikla- 
tuskót (3*6 m. hosszú és 3 m. széles), melyen az Úr tanítványaival 
étkezni szokott volt. 

A latin városrész (Haret él-Latin) Nazáreth déli felén teríil el, 
ettől éjszakra van a mohammedán-negyed {Haret el-Iszlám), ettől 
nyugatra a görög-negyed (Haret er-Rum). A város éjszaki részén, a 
latin negyednek épen ellenkező részén, van a görög-keletiek Üdvözlet- 
temploma, a múlt században emelt épület, mely félig a földbe van 
építve. Nem messze tőle van Mária-kútja (Ain Marjam), melyet 
Jézus- vagy Gábriel-kútjának is neveznek. Minthogy ez a városnak 
egyedüli forrása, kétségtelenül bizonyos, hogy Mária és Jézus nem 
ritkán jártak e helyen, melyhez számos hagyományt fűzött a kegye- 
letes megemlékezés. 

Nazárethtől félórányira van Jafa helység, melynek közelében 
Ikszal falu felett látható egy meredeken emelkedő sziklafal, a hagyo- 
mány szerint az a hely, ahonnan a nazárethiek Jézust a mélységbe 
akarták dobni, mert midőn a zsinagógában tanított, a nép kérésére 
nem akart csodákat művelni, arra hivatkozva, hogy egy próféta sem 
kedves hazájában, „És hallván ezeket, eltelének mindnyájan harag- 
gal a zsinagógában. És fölkelvén, kihurcolák öt a városból, és föl- 
vivék ama hegy tetejére, melyen az ö városuk vala építve, hogy onnan 
letaszítsák, ő pedig átmenvén közöttük, eltávozék.** (Szt Lukács 4. r. 
28—30. v.) Nem igen valószínű, hogy ez volna a szóban levő hegy, 
épen az idézett szöveg bizonysága szerint, mert ez a hegy nagyon 
messze van Nazárethtől, s világosan arról a hegy tetejéről van szó, 
melyen városuk épült. Sokkal valószínűbb, hogy a ma Dsebel 
esz-Szich nevű hegyről van itt szó, mely közvetlen a város fölött 
emelkedik s melynek lejtőjén épült részben Nazáreth. A hegy csú- 
csáról igen szép kilátás nyílik közelbe és távolba. Látszik a zöldbe 
borult Tábor-hegye, a Kis-Hermon és Ezdrelon-síkságának jó része; 
délnyugaton a Karmel-hegyéig és a tengerig csaponghat a tekintet. 

Nazárethtől egy órányira, az Akkába vezető út mentén van 

Szaffurije (a régi Szeforisz, a rómaiaknál Dio Caesarea), melyet 
Nagy Heródes elpusztított, Heródes Antipas pedig újra felépített s 
később a nagy szinedrion széke és püspökség. Egyik hagyomány 
szerint itt laktak Mária szülei : Joakim és Anna. A Vl-ik században 
nagy bazilikát is építettek arra az állítólagos helyre, hol Mária az 
angyal üdvözletét fogadta. Ez a templom később pusztulásnak 
indult s romjai most is láthatók a helység éjszaki szélén. 

Galilea területéhez tartozik a Jezreel- vagy Ezdrelon-síkja is, 



BEDUINOK A PUSZTÁBAN. 

mely ma Merds ibn-Amir nevet visel. Jezreel-síkja tulajdonképen 
az a lapályos terület, mely Jezreel (ma Zerin) helységtől keletre 
egészen a Jordánig terjed. Ez elnevezést azonban kiterjesztették a 
régebben Megiddo néven említett nagy síkságra is, mely Gilboa 
hegyétől nyugatra egészen a Földközi-tengerig húzódik s melyet a 
Gilboa-hegység aljában fakadó Kison folyó átszel. A szép mezőség, 
mely 80 m. magasan emelkedik a tenger felszíne fölé, itt-ott mocsa- 

ras, de átlag nagyon termékeny és jól művelt ; tavaszszal zöld 
szinben rengő tengerhez hasonlít A Haifától Nazárethig és innen a 
Jordán-folyóig épülő vasút-hálózat a Jezreel-síkján vonul végig. 

A Jezreel-sikság a legrégibb időktől kezdve nagy szerepet 
játszik a szentföldi hadakozások történetében. A hadakozó felek itt 
keresték fel egymást és sokszor volt a síkság vértől áztatva. Itt 
győzte le Gedeon a madiánitákat, Dávid az amalekitákat, itt esett el 
Saul a filiszteusok elleni harcban, itt halt meg sebeiben Juda királya 
Áházja, majd Josia király a Necho fáraó ellen vívott ütközetben. 
A rómaiak és keresztesek idejében is sok harci vállalat folyt e tér- 
ségen. Itt folyt le Szaladin döntő ütközete a keresztesekkel 1187-ben, 
melylyel a Szentföld visszakerült a mohammedánok birtokába. 
Magyar vitézek, II. Endre királyunk harcosai is, itt vonultak végig a 
kereszt jele alatt 1217-ben, hogy megvívjanak a Szentföld bírásáért. 
Az utolsó legnagyobb ütközet itt vívatott 1 799-ben, mikor Bonaparte 
Napóleon Kleber tábornokkal egyesülve, a törökök nagy hadseregét 
megverte. És valószínűleg itt lesz egykor az a nagy ütközet, melyet 
a Szentföldnek visszavételéért fognak vívni, ha ugyan a Keletnek 
politikai átalakulásai ilyen fegyveres beavatkozást egyáltalán feles- 
legessé nem tesznek. Kívánatos, hogy az a föld, melynek bírásáért 
már annyi vért ontottak, most mint a kereszténységnek, a béke val- 
lásának bölcsője, béke utján kerüljön vissza azok birtokába, akiket 
az egyedül és joggal megillet. 

A KARMEL-HEGYI KOLOSTOR. 



XIX. Szamaria, Haifa és a Karmel-hegy. 

(Szatnaria Palesztina középső iariománya. Jézus elmaradása szüleüől. Bethel 
városa, Szichem városa. Nahulusz, Az Ebal és Garizim vidéke, Jákob-kútja, 
A zsidók honfoglalása. A szamaritánusok felekezete és vallásuk. A passzah^nnep 
megülése. A szamariiánus-ióra. Szebasztije Keresztelő Szent János sir ja. Az 
Ezdrelon-sikja. Haifa városa. A Karmel. Illés próféta csodatélele. A karmeliták 

szerzete.) 

ZAMARiA Palesztinának középső tarto- 
mánya, kicsiny terület, Galilea és 
Júdea között. A Jordán-folyó mossa 
keleti határait, nyugaton a Sáron- 
mezejének termékeny síkja határolja. 
Éjszakon a Jezreel síkja terül el festői 
magaslatai alatt, melyek az Efraim-hegységhez tartoznak. 

Ha Jeruzsálemből keressük fel Szamariát, útközben a Bibliából 
ismeretes sok helységgel találkozunk. Itt találjuk mindjárt el-Bire 
falut, melyről a hagyomány azt tartja, hogy Jézus szülei, mikor 
visszatértek Jeruzsálemből, itt vették észre, hogy a gyermek Jézus 
elmaradt tőlük. Visszatértek tehát és ott találták őt a templomban, 
hol az írástudók között ülve, tanításukat hallgatta és tudásával 
bámulatba ejtette őket. A faluban ennek emlékére keresztény templo- 
mot építettek, mely a jeruzsálemi Anna-templomhoz hasonlít. 

A Szentírásból ismeretes hely előttünk Bethel^ (Istenháza,) 
helység is (ma Betin), mely egy dombon terül el szegényes viskói- 

val. Egy ideig itt volt a frigyszekrény elhelyezve s Izrael országában 
ez volt a Jahve-kultusznak középpontja, mint Jeruzsálem Júdeában. 
Itt történt Elizeussal, hogy midőn a város határán haladt, a városból 

kijövő gyermekek igy gúnyolák őt : Jöjj fel kopasz I jöjj fel, kopasz. 
Elizeusz pedig megátkozván őket, két medve kijőve az erdőből és 
szétszaggatott negyvenkettőt. (Kir. IV. K. 2. r. 23. s köv. v.) 

Utunk olajfákkal gyéren beültetett hegyek lejtőin és völgyeken 
visz keresztül. Csakhamar feltűnik előttünk az Ebal és Garizim 
hegylánc, melyek alatt fekszik Nabulusz, az egykori Szichem 
városa, mely az ó-kor történetében oly nagy szerepet játszott. A város 
közelében, az úttól félreesőleg van Jákob-kútja^ hol Jézus a szama- 
riai asszonytól vizet kért és az égiek keresésére oktatta. A keresz- 
ténység első századaiban e helyre épített templomból fenmararadt 
romok teljesen jelentéktelenek. József-sírját is ide helyezik, nem 
messze a kúttól. E helyen most egy mohammedán sírkápolnához 
(iürbe) hasonló szerény épület van, melyben a mohammedánok egy 
szegényes katafalkot a nagy patriárcha sírjának mondanak. 

Az Ebal'hegy^ mely 938 m. magasan emelkedik fel, egy mély 
hasadék által majdnem egészen a csúcsáig ketté van hasítva. 
Hasonlít a Tordai-hasadékhoz. A hegy maga egészen csupasz, kopár. 
A Garizim-hegy az előbbinél alacsonyabb, csak 868 m. magas és 
a völgy felett amfitheátrálisan emelkedik fel, lejtői terraszszerűen 
vannak megművelve. A két hegység közé zárt völgy egyike a 
Szentföld legtermékenyebb, legszebb vidékeinek. A bőven öntözött 
völgymedencét már az ó-kori irók is magasztalják. A mohamme- 
dánok azt mondják róla, hogy Allah ezt mindenek fölött szereti és 
áldásaival elhalmozza. A kövér szántóföldeken és kerteken kivül, 
melyek mindenféle áldással vannak tele, a rétek és mezők különféle 
vad virágok tarka szőnyegeivel ékeskednek. A kankalin és őszi 
kikerics rendkívül díszlik itt. 

Ez a szép vidék már a zsidók honfoglalásának első idejében 
kezd szerepet játszani. A Szentírás azt mondja, hogy midőn Józsue 
átkelt a zsidókkal a Jordán-folyón és elfoglalá őseinek földét, oltárt 
emelt az Úrnak Ebál-hegyén, az oltár pedig faragatlan kövekből 
valaj melyeket vas nem illetett és áldoza azon égő- és békeáldozatokat 
az Úrnak, (Józsue K. 8. r. 31. v.) Aztán felállott az egész nép, két 
csoportba osztva, a Garizim- és Ebal-hegye mellett. Ekkor előbb 

inegáldá Izrael népét. Azután elolvasta az áldást és átkot, azokra 
akik megtartják és azokra, a kik megszegik az Úr rendeléseit, amint 
az a törvény könyvében Mózes által megiratott. (Móz. V. 27, r. és 
Józsue 8. r. 31. v.) Az áldás szavait örömmel fogadták a Garizim 
lejtőin, míg az átok sújtó szavai borzalmasan viszhangzottak az 
Ebal komor és meredek sziklafalairól. Izrael népe az áldás és átok 
szavaira ezerszeres „Amen"-nel felelt, mely mint harci moraj szállott 
tova a légben. Az egymással szemben fekvő két hegynek sajátságos 
erős viszhangja, mely a sziriai tiszta légkörben fokozottan hangzik, 
ma is bámulatra ragadja az utast. A pásztorok azzal űzik el unal- 
mukat, hogy az egyik hegycsúcsról a másikra átszólanak egymás- 
hoz és beszédjük tisztán kivehetően hangzik. 

Ebben a paradicsomi szép völgyben épíilt Nabulusz, a tarto- 
mány mai székhelye. A régi Szichem városát, mely valamivel 
messzebb feküdt a város mai helyétől, Jákob idejében leviták 
lakták. Jákob egy darab szántóföldet szerzett ott, fíai pedig nomá- 
dokul laktak a vidéken, miután ő Hebronba költözött, Kánaán meg- 
hódítása után Efraim törzsének jutott részül, de levita-város is 
volt és menedék-helyül szolgált a gyilkosoknak. A birák idejében 
Szichem, Gedeon fia, Abimelek királysága alatt állott. Itt volt Roha- 
beam alatt a népgyűlés, melyen az éjszaki .törzsek szétváltak a 
déliektől és Szichem lett Izrael első királyainak székhelye. Krisztus 
után az első században nevét Neapoliszra változtatta, melyből 
alakult aztán Nabulusz. Festői szép hely ez, 24 ezer lakossal, kik 
között alig ezerre tehetők a keresztények és zsidók ; a többi moham- 
medán, kiknek van 8 nagy mecsetjük és több iskolájuk. A város fel- 
tűnően hasonlít Jeruzsálemhez ; bazárja, szép boltíves csarnokaival, 
szebb és gazdagabb a jeruzsáleminéi. A város hires olajillatból készült 
szappanyáról, melyet 15 gyárban állítanak elé. A keresztény feleke- 
zeteknek is vannak itt templomjaik és humanitárius intézményeik. 
A városban külön negyedük van a szamaritánusoknak, akik egykor 
az egész tartománynak urai voltak, most azonban csak Nabulusz- 
ban élnek és itt is összesen csak 150 lelket számlálnak. 

A szamaritánusok az izrae^táknak assziriai fogsága idején az 

Otthon maradt lakosság söpredékéből és az assziriaiak telepítvénye- 
seiből való vegyülékből keletkeztek. Országuk Szamaria nevét a régi 
Samrontól vette. A pogányokkal való vegyülés folytán úgy vallá- 
sukba, mint szokásaikba is sok idegen, pogány elem keveredett s 
azért a tiszta zsidóság gondosan elzárkózott előlük. A jeruzsálemi 
templom felépítésénél is visszautasítván a zsidók a szamaritánusok 
résztvételét, ezek maguknak külön templomot építettek a Garizim- 
hegyén, miáltal a hegy aljában fekvő Szichem városa nagy jelentő- 
ségre tett szert. A zsidók és a szamaritánusok között nagyon gyako- 
riak voltak az összetűzések; mert a zsidók minden alkalommal 
éreztették velük lenézésüket és megvetésüket. A szamaritánus név 
náluk gúnyos jelentéssel birt. Jézus, mint tudjuk, nem osztozott 
népének a szamaritánusok iránti gyűlöletében s a könyörületesség 
példányképeül állítja fel a szamaritánust. A szamaritánusok külön- 
válásuk miatt gyakran keveredtek harcba a rómaiakkal és keresz- 
tényekkel is, kiket üldöztek és kegyetlenül kivégeztek ; egy püspö- 
küket is megölték. Hirkánusz király (120. Kr. e.) lerombolta templo- 
mukat. Az izraeliták szabadságharcában ők is részt vesznek, de 
leveretnek és legnagyobbrészt felkoncoltatnak. Justinián megtörte 
hatalmukat ; zsinagógáikat elpusztította ; sokan Persiába menekültek, 
mások keresztényekké lettek. Ezután megszűnt önálló szereplésük. 
A XII. században még körülbelül 1000 szamaritánus volt, de azóta 
számuk gyorsan csökken. A múlt században még Kairóban, Damas- 
kusban és Gázában is voltak híveik, most már csak Nabuluszban 
vannak kevesen s közel vannak a kihaláshoz. 

A szamaritánusok szigorú követői az egyistenség hitének. 
Ellenségei a képeknek és az Isten emberi megérzékítésének. 
Hisznek jó és gonosz szellemekben és az utolsó-itéletben. A Messiást 
a világ teremtése után való 6000-ik évben várják, de nem tartják 
Mózesnél nagyobbnak. A szent könjrvek közül csak Mózes öt könyvét 
(a Pentateuchot) fogadják el, de a miénktől némileg eltérő szövege- 
zésben. Évenkint háromszor (a kovásztalan kenyér-, a hetes- és lomb 
sátor-ünnepén) a szent Garizim-hegyre zarándokolnak. A kovász- 
talan kenyér-ünnepén a Garizim-hegyén áldozatot mutatnak be. 



Digitized by 



Google 



240 

mely a következő szertartásokkal megy végbe. Niszán hó 1 4 — 2 1 -ikéig 
elzárják városi házaikat s kivonulnak a Garizim-hegyre, melynek 
lejtőjén félkör alakban készített lombsátrakban tanyáznak s ott ülik 
meg a passzah-ünnepet. Sátortanyájuk felett elteriilő kis terraszon 
költik el szövetségi lakomájukat. Éhez már napokkal előbb meg- 
teszik a készületeket. Hosszú árokban száraz gályákból tüzet gyúj- 
tanak s e felett két üstben vizet forralnak. Valamivel messzebb innen 
egy kerek mély gödröt annyira megtüzesítenek, hogy kemencéül 
használható. A gödör közelében kövekkel elkerített téren tizenkét 
fehér ruhába öltözött turbános férfi foglal helyet s arcukkal a 
Garizim szentélye felé fordulva, imákat mondanak. Előttük ül a 
főpap segédje s a leáldozó napra szegzi tekintetét. Koronkint részle- 
teket énekel az első passzah-ünnep történetéből ; mögötte áll a néző- 
közönség, míg a főpap és a község öregjei a valamivel távolabb ülő 
főpap körül foglalnak helyet. Kis vártatva előlép hat vagy hét fehér- 
ruhás ifjú, mindenik egy fehér bárányt vezetve, aszerint, a hány 
bárányra van szüksége a felekezet híveinek. Az ifjak a megtüzesített 
kerek gödör körül helyezkednek el, hol nők és gyermekek csoportja 
áll körülöttük. Mihelyt a nap a hegyek megett leáldozik, feláll a 
főpap, áldást mond és e szavakat ismétli : y^És ölje le azt Izrael fiai- 
nak egész sokasága estefelé,** (Mózes II. k. 12. r. 6. v.) A metszők 
készen állanak késeikkel s mihelyt e szavak elhangzottak, a bárá- 
nyokat egyszerre leölik. Ekkor előlép a tizenkét férfi, felolvassák 
Mózes második könyvének tizenkettedik részét s a hetedik versnél 
szünetet tartanak, míg az atyák ujjaikat a báránynak vérébe már- 
tották és azzal gyermekeik homlokát megkenték. Most forróvizet 
öntenek a bárányokra, hogy a gyapjú könnyen leváljék a bőrről. 
Amint ezt nagy gonddal elvégezték, megvizsgálják, hogy nincs-e 
valami folt a bárányokon. Az első lábakat és a belső részeket levág- 
ják s a gyapjúval együtt elégetik. A bárányokat sóval bedörzsölik, 
nyársra húzzák és a forró kemencébe teszik. A gödör szája fölé 
fa-rácsot tesznek, ezt megrakják földdel, hogy a hőség ki ne jöjjön. 
Ezalatt a főpap kovásztalan kenyeret és keserű salátát oszt ki a 
hívek között, akik erre aludni mennek, kivéve a tizenkét férfit, akik 

visszatérnek eredeti helyükre és a telehold fényénél imádságokat 
mondanak. Éjfélkor fölkeltik az alvókat, a hitközség férflainak jelen- 
létében kiveszik a kemencéből a bárányokat, új szalmakosarakban 
a kővel elkerített térre viszik s itt ^sietve'' megeszik, mialatt a férfiak 
dereka övvel van átkötve és kezükben botot tartanak. Évenkint így 
ülik meg a szamaritánusok a passzah-ünnepet ősi izraelita szokás 
szerint. Gyermektelenség esetén a kétnejűség meg van engedve, az 
özvegyasszonyt az elhunyt barátja köteles nőül venni. 

A szamaritánusoknak most csak egy kicsiny, egyszerű zsina- 
gógájuk van Nabulusz délnyugati részében, a szamaritánusok 
negyedében. A zsinagóga udvarán egy magányos citromfa képezi 
az egyedüli díszt A zsinagógának egyik fülkéje, melyet hímezett 
vászon-függöny zár el a hívek elől s ahová csak a főpapnak szabad 
belépnie, nagy kincset rejteget, melyre rendkívül sokat tart a feleke- 
zet. A szamaritánus Pentateuchnak három példányát őrzik itt, 
melyek egyikét állítólag Áron főpapnak egyik dédunokája irta. Ezt 
a hirfis törvény-tekercset, a szamaritánusok legnagyobb szentségét, 
egy aranyozott ezüst hengerben őrzik, mely a szamaritánusok hite 
szerint a régi korból való, szakértők azonban velencei munkának 
tartják a XIV — XV-ik századból. Maga a cserzett kecskebőrből való 
tekercs 65 cm. magas és 36 cm. széles. Ezt az ereklyét évente 
egyszer, az engesztelés ünnepén, a szamaritánusok egyedüli böjtjén, 
ünnepélyesen mutatják meg a híveknek, akik ájtatosan csókolják 
meg a tekercsnek azt a helyét, melyre Áron áldása van írva. 

A nabuluszí szamaritánus hitközség főpapja mindig a Levi 
nemzetségéből való s e méltóság apáról fiúra száU. A főpap állásánál 
fogva egyszersmind tagja a tartományi gyűlésnek; fizetését a község 
tizedéből kapja. 

Nabulusztól két órányira éjszakra van az egykori Szamaria 
(ma Szebasztíjé), melytől a hasonnevű tartomány is nevét kölcsönzé. 
Szamaria volt Izrael országának kettészakadása után az éjszaki 
országnak főhelye, míg azt Szargon 722-ben Kr. e. három napi 
ostrom után elfoglalta. Sok viszontagságot kellett ezután kiáltania, 
hol elpusztult, hol újra felépíttetett. Augustus császár Heródesnek 

ERÓDI : Szentföld. 16 

ajándékozta a várost, aki nagy fénynyel felépíttette és pártfogója 
tiszteletére Szebaszté-nak nevezte. De Neapolisz (Nabulusz) csak- 
hamar felülszámyalta és magához ragadta a vezér-szerepet. 

Szebasztijének legfőbb érdekessége az a mecset, mely a Vl-ik 



A SZAMARITÁNUSOK TÓRÁJA. 

században arra a helyre építtetett templomból alakíttatott át, hol 
Keresztelő Szt János sírja van. A templom kriptájában a sziklába 
vágott mély üregben mutatják a szentnek sírját azon három kamara 
egyikében, melyek a boltüregből egy kicsiny nyilason át láthatók. 

Hogy Szent János Szebasztijében fejeztetett volna le, azt csak 
később kezdték állítani. A falu határában egy mesterségesen épített 
terraszon sok oszloptöredék látható, melyek valószínűleg a Heródes 
által Augustus tiszteletére épített nagytemplomnak szegény marad- 
ványait képezik. 

Szebasztijéből éjszakra folytatva utunkat, pár óra múlva átlép- 
jük Szamaria tartomány éjszaki határát, ott hol Efraim-hegységének 
utolsó kiágazása alatt az Ezdrelon-sikság terül el szemeink előtt. 
Ezen, az előttünk már ismeretes mezőkön, a hegység lába alatt 
folytatjuk utunkat, mialatt folyton magunk előtt látjuk a Galileai- 
hegyeket, az azok tömegéből kiemelkedő Tábor-hegyét, Nazáreth 
vidékét és az épülő vasút-vonalat. Történelmi nevezetességgel bíró 
helyek ezek, ahol most haladunk. A régi Megiddo valószínűleg ott 
volt, hol most el'Leddsun falu van. Olyan nevezetes és fontos hely 
volt ez, hogy róla az egész nagy mezőt Megiddo-síkjának is nevez- 
ték. Itt, hol a Kison-folyó hullámai hömpölygenek lábaink alatt, folyt 
az izraeliták elkeseredett harca, melyet Debóra hősnő folytatott a 
kanaániták ellen, akiket fényesen megvert és a folyó huUám-ágyába 
szorított. Van időnk elmélkedni az itt lefolyt későbbi véres harcok 
felett is, mert jó hosszú utat kell még tennünk, míg innen a Kison 
mentén a Földközi-tengerhez érünk. 

Jól esik szemünknek, amint a hosszú út után megpillantjuk a 
tengert, messze fénylő tükörével, végtelen víztömegével. Az Akkai- 
öbölnek déli szögletében, a tengerre meredeken leereszkedő Karmel- 
hegy aljában épült Haifa kikötőváros, mely Akkát, a Szentföldnek 
egykor elsőrangú kikötőjét túlszárnyalta. Magához ragadta kereske- 
delmét és a szentföldi vasúthálózatnak egyik kiinduló pontja lett. 
Lakosainak száma meghaladja a tizenkét ezret, kiknek fele mohám- 
medán; nagy számmal vannak görögök, maroniták és zsidók. 
Az európaiak száma 600-ra megy, ezekből 500 német, kiknek folyton 
növekvő városrészük van a Karmel lábánál, melynek lejtőjén kiter- 
jedt szőllőtelepeik vannak, kitűnő bortermeléssel. A keresztény 
felekezeteknek vannak templomaik, emberbaráti intézményeik és 
iskoláik. 

16* 

A tenger partja és a város felett meredeken emelkedik fel a 
Karmel'hegy (arabul Dsebel Már-Eliász) festői tömege, melyre 
annyi bibliai esemény vonatkozik. A Szamaria hegységéből kiváló 
és éjszaknyugatra haladó hegyhát mészkőből áll és változatos, 
gazdag növényzettel bir, mely a tenger közelségének és a nagy har- 
matnak köszönhető. A hegy legmagasabb pontja 552 méternyire 
emelkedik a Földközi-tenger fölé. Már a legrégibb időkben is szentnek, 
Isten-hegyének tartották. Itt végezte Illés próféta Akáb király és a 
nép jelenlétében csodatételét, melylyel Baál isten papjait megszé- 
gyeníté és a népet meggyőzte az egy igaz Istenről. Egybehivá 
ugyanis a királj^ és a népet, hogy Baál papjai és Illés áldozatot 
mutassanak be kiki a maga Istenének, anélkül, hogy tüzet gyújta- 
nának az áldozatra, hanem, hogy kérésükre az égből szálljon alá a 
tűz oltáraikra. Baál papjai elkészítek az áldozati-oltárt, levágták az 
áldozati-állatot, de hiába hivták segítségül Baált, hiába metélték 
testöket : a tűz csak nem szállott alá oltáraikra. Ekkor Illés állított 
oltárt tizenkét kőből, rátette az áldozati tulkot, az oltárt azonfelül 
leöntötte vízzel s ime imájára hirtelen tűz szállott alá az égből s 
megemészté nemcsak az áldozatot, hanem a fát és a köveket is. 
Látván ezt az egész nép, arcra borult és monda : Az Úr, ő az Isten. 
Erre Illés összefogatta a hamis papokat és mind megölé őket. Kéré- 
sére aztán a régen hiányzó eső is megjött az égből. (Királyok 
III. Könyve 18. rész). A Karmel-hegyének szépségét a Szentírás 
több helye magasztalja, Salamon is dicséri az Énekek Énekében. — 
A hegy nyugati részén sok természetes barlang van, melyekben 
anachoréták laktak, Egiptomból jövet Pithagorasz is sokáig tartóz- 
kodott itten. A rómaiak idejében hires oraculum állott e helyen, 
melytől Vespasianus is kért tanácsot. 

A Karmel barlangjait már a kereszténység első századaiban 
felkeresték a jámbor-életű remeték, hogy ott vezekeljenek. Egy 
barlang Próféta-iskola nevet visel s állítólag a szent-családnak 
szolgált tartózkodó-helyül, mikor visszatért Egiptomból. A Xll-ik 
században alakult a karmeliták szerzete, melyet III. Honorius pápa 
1207-ben megerősített. A karmeliták innen Európába is átszármaz- 

tak. Zárdájukat 1252-ben Szt Lajos is felkereste. A szerzetesek idő- 
jártán sok üldözésnek voltak kitéve. Többször megtámadták és 
leölték őket, klastromjukat elpusztították, templomukat pedig 
mecsetté változtatták. Napóleon hadjárata idején klastromukból kór- 
házat csináltak, de Napóleon elvonulása után a sebesülteket meg- 
ölték a törökök. A görög szabadságharc alatt (1821-ben) újra elpusz- 
tították klastromjukat, nehogy menedékhelye lehessen a görögök- 
nek ; de azóta újra felépült, sokkal nagyobb terjedelemben és olyan 
kényelmes berendezéssel, hogy szentföldi zarándokokat is elszállá- 
solhat. A messze ellátszó kupolával ékes templom olasz ízlésben 
épült és részben fajence-lemezekkel van bontva. A főoltár alatti 
barlangban lakott volt Illés próféta. E helyet a mohammedánok is 
tiszteletben tartják ; mert Illést (náluk Khizr) ők is szentnek tartják. 
A templom terraszáról gyönyörű kilátásban gyönyörködhetik 
szemünk. Nyugatról a végtelen tenger, délen ellátunk Cezareáig és 
végig a Sáron-mezejének lapályán; keleten Szamaria hegységei 
vonulnak el előttünk, éjszakon a Galileai-hegyeken és a fölöttük 
csillogó Hermon-hegyen csaponghat tekintetünk. 

XX. Hazafelé. 

(Búcsú a szent-várostól. Egy utolsó pillantás, Latrun. Csukott kafuk Ramleh- 

hen. Kaland a beduinókkal a Judeai-hegy ékben, A háborgó tenger, A kierőszakolt 

bakksis. Beszállás az Achille-gözösre. Emlékeink. Álmodozás a tengeren. Ave 

Maria, A bethUhemi csillag. A Golgotha, Halleluja, resurrexU !) 



ársaságunk nehéz szívvel vett búcsút Jeru- 
zsálemtől. Kocsijaink a városon kivül a Jaffa- 
kapu előtt várakoztak. Jobbak voltak azok- 
nál, melyekkel az utat Jaffától a szent- 
városig megtettük. Az egész zarándok-társa- 
ság kocsin utazott most vissza. A múlt napok 
tapasztalatain okulva, senkinek sem volt kedve 
lovagolni. És ezt okosan tették. Ugyanazon 
az utón mentünk vissza, amelyen jöttünk. 
A szent-város előtti magaslaton megállítottuk kocsijainkat és 
még egyszer, utoljára legeltettük szemeinket az előttünk el- 
terülő Jeruzsálem felett. Az Olajfák-hegye komoran tekintett 
le a városra. A dervis-kolostor mináréja, mely feledheteüen képet 
nyomott lelkünkbe, mintha hivogatólag intett volna felénk. ABethle- 
hembe és Hebronba vezető országút most már közelebbi isme- 
rősünk volt. Felismertük a szent-városnak majdnem mindenik épü- 
letét, kupoláját. Tőlünk balra egy futó pillantást vetettünk a Nebi 
Szamvil-hegyre, melyet nem látogattunk ugyan meg, de mely egész 
idő alatt szemünk előtt volt, bármerre jártunk a szent-városban. 

Azt tartja a hagyomány, hogy ezen, a Jeruzsálem környékén leg- 
magasabb (895 m.) hegyen született, lakott és temettetett el Sámuel 
próféta. A Kubbet esz-Szakhra festői képét, a Szent-sir kupoláját 
mélyen véstük lelkünkbe. Még egy búcsü-pillantás az egészre, aztán 
kibontakoztunk varázsa alól s tovább mentünk. 

Tovább haladtunk az ismert utón és ismert helyeken. Még 
világos volt, mikor Latrunha értünk. Itt fogyasztottuk el a magunk- 
kal hozott vacsorát, melyet a zarándokház rektora adott nekünk 
útravalóul. Rafael Lorenzo, szentföldi dragomanunk a latruni ven- 
déglő előtti térre, szabad ég alatt, terített fel és rakta ki az élelmi 
szereket. Sajnos félreértés folytán azonban a kocsik egy része nem 
állott meg e helyen, hanem tovább vágtatott, abban a hitben, hogy 
most is Ramlehben lesz a pihenő és étkező-állomás. Mikor késő este 
odaértünk, zárt kapukra találtunk s nem nyertünk bebocsáttatást ; 
mert szabály a szentföldi klastromokban, hogy naplemente után 
nem nyitnak kaput az idegennek. így kénytelen-kelletlen néhányan 
álmatlanul virrasztottunk, mások megint kocsijaikon gubbaszkodtak, 
míg kocsisaink lovaikat etették és pihentették. 

Mielőtt Ramlehbe érkeztünk, útközben a Júdeai- hegyekben 
egy kis kalandunk is volt a beduinokkal. Kocsijaink most is, mint 
jövet, ahelyett, hogy zárt sorokban egymás után haladtak volna, 
egymástól elszakadva vágtattak. Útközben megengedtem egy török 
katonának, aki szabadságra utazott Jaffába, hogy kocsinkon a bakon 
helyen foglaljon. A beszédes ember viszonzásul a szivességért, 
egész utón szóval tartott. Elmesélte a szent-városban való életüket, 
a katona-szolgálat terheit és beszélt sok egyébről, ami a beszéd 
fonalán szőnyegre került. Beszélgetésünk hirtelen megszakadt, mert 
három lándsás beduin állott kocsink előtt, mintha csak a föld alól 
jöttek volna elő. Megállították kocsinkat s előbb a kocsistól, majd a 
katonától kérdezték kilétünket, mialatt a fegyveres emberek egyike 
a lovak elé állt, a más kettő két oldalt állott kocsinkhoz. Amint a 
beduinok közbeszólásomból megtudták, hogy tudok a nyelvükön, 
támadó állásukkal rögtön felhagytak s azt a jó tanácsot adták, hogy 
ne utazzunk magunkban az elhagyott pusztában, várjuk meg uti- 

társainkat ; mert a sivatagban könnyen kitehetjük magunkat rabló 
beduinok támadásának. Erre hirtelen elvágtattak, nagy porfelleget 
verve fel maguk után. 

A felkelő nap sugarai a Sáron-sikján találták csapatunkat. 
Szeptember vége felé járt az idő ; de azért már kora reggel kánikulai 
hőség támadt az éjjeli hideg után. Hidegből a melegbe rohamos volt 
az átmenet. Amint a nap kisütött, rögtön felengedtek dermedt 
tagjaink s rövid idő múlva már izzadságban fürödtünk. 

Jaffa narancskertei körül jártunk, mikor ágyúdörejhez hasonló 
moraj hallatszott a tenger felől. A hullámok bömbölése volt. 
Szörnyű látvány tárult szemeink elé. A felbőszült tenger óriási hul- 
lámokat csapott a partra. A kikötőben ólálkodó szirtek, a hajósok 
rémei, hol feltűntek a hullámok közül, hol pedig megint elvesztek 
azok tajtékzó tömegében. Mindenki félve, aggódva kérdezte : hogy 
fogunk csolnakokon a messzeségben horgonyzó Achille-gőzÖsre 
jutni ? Az arab csolnakosok beszállásra nógattak. Amint a csolna- 
kok felé közeledtünk, egy-egy tornyos hullám vágódott a partra s 
majd hogy magával nem söpört a féktelen víztömegbe. Sokáig nem 
tétovázhattunk. A közbeeső szüneteket kellett a beszállásra felhasz- 
nálnunk. Mihelyt a csolnak megtelt, a hullám felkapta a kis alkot- 
mányt s eszeveszetten megtáncoltatta. Hol előre hajtotta, hol a part 
felé sodorta. A rémítő szirtek közé kerültünk. Egy hajszálnyi csak 
s oda vágódik a gyenge csolnak a halálthozó szirtekre. Ekkor bár- 
kásáink, a legnagyobb veszély pillanatában, leteszik a lapátokat, 
leveszik fejükről és felénk tartják turbánjaikat, hogy bakhsist 
adjunk. Mily ördögi gondolat, e percben zsarolni bakhsist tőlünk ! 
Az apró pénzdarabokat gúnyosan dobálják a háborgó tengerbe. 
Most ők urai a helyzetnek. Tovább zsarolnak. Csolnakunk azalatt 
a hullámok játékának van kitéve. Mikor a kapott borravalóval 
zúgolódva bár, megelégedtek, tovább eveznek s szerencsésen átad- 
nak mindnyájunkat Achillénknek, mely maga is táncol a hullámo- 
kon. Félóráig tartott, míg a partról idáig jutottunk, mialatt legtöbben 
átestek a tengeri betegség undorító nyavalyáján. 

Achillénk személyzete, mint régi ismerőseit, szívesen fogadta a 

zarándokokat, akik szintén örültek a viszontlátásnak ; mert gőzö- 
sünk kedves emlékű volt előttünk már közel három heti utazásunk 
óta. Megtörténtek a továbbutazásra való készületek ; felszedték a 
hosszú láncra kötött vasmacskát, a kapitány a hajóhídon átveszi 
a vezetést és gőzösünk nagy erővel vág barázdát a sós-hullámokban. 
A konyha is derekasan füstöl. A szakács, aki velünk küzdötte át a 
jeruzsálemi konyha keserveit, derekasan kitett magáért. Ma is emle- 
getjük kitűnő művészetét. 

Rendbe szedjük emlékeinket; magunkkal és élményeinkkel 
vagyunk elfoglalva. Kiki maga lelkébe mélyedve tölti az időt. 
Annyi benyomást, annyi tapasztalatot hozott kiki magával, hogy 
jól esik a magány, mely e sok kincset a lélek számára fel- 
dolgozza. 

A nap tüzes szekere már lehaladott a boltozatról, pirosra fes- 
tette az ég peremét, ahol az a végtelen víztömeggel ölelkezik. A ten- 
ger is piros lett egy darabon tőle. Homály borul a hullámokra. Az ég 
csillagai egymás után gyúlnak ki a sötét boltozaton. A hajó gépe- 
zete ritmikusan zakatol. Elringatja gondolataimat, melyek ott csa- 
ponganak azon a földön, melyet az imént bejártam, s melynek 
halvány körvonalai most készülnek elmosódni testi szemeim elől. 
De képzeletemben kigyúlnak egymásután az ismert vonások, melyek 
az ő képét lelkemben megörökítették. 

A Karmel hegyének elmosódó körvonalai megett feltűnik 
előttem Nazáreth képe. Égi fénytől kigyúlt a kicsiny ház, melyben 
Gábor arkangyal, Istennek küldötte, örömhírt közöl a megrémült 
Máriával. Mintha hallanám az angyal üdvözlő szózatát : Ave Maria! 

Az a fényesen ragyogó csillag, mely kiválik milliónyi társai 
közül, Bethlehem felé mutat. Itt egy kicsiny jászolban fekszik a 
gyermek Jézus; körülötte az imádására megjelent pásztorok és 
napkeleti bölcsek. Mintha hallanám az angyal szózatát: Glória 
in excelsis\ 

Vadul csapkodják hajónkat a háborgó hullámok. Morajuk 
fölkelti lelkemben egy elvakult és felbőszült tömeg ordítását, amint 
a Golgothára hurcolt és ott kereszre-feszítelt Istenembert gunyol- 

ják és szitkokkal illetik. A haldokló Messiás megadással tűri a fajdal- 
maty lehajtja fejét és kiadja lelkét e szavakkal : Consummaium est! 

A vihar csillapul, a nap hirnöke, a hajnal, rózsapirral árasztja 
el keletet. A megváltás nagy tragédiája véget ért. Az Istenember 
megdicsőülten kelt ki sirjából. Mintha az üres sírtól elszáUó angyal- 
nak fehér szárnyai volnának azokahajnalpirban úszó bárányfelhők 
s mintha hallanám az angyal hangját : Resurrexit, halleluja I 

A tenger haragos hullámai egészen elsimultak. Minden csen- 
des. A fSlkelt nap arany sugarai káprázatos képet varázsolnak a 
végtelen víztükörrre. A derült, kék ég biztatólag, bátorítólag moso- 
lyog reánk. Hajónk gyorsan szeli a hullámokat s minden percben 
közelebb visz haza felé. 

